
SVENTOSIOS MIšIOS IR CEREMONIJOS 


Įvadas 


Mišių tvarka (arba - kaip ji vadinama Romos mišiole - Ordo missae) 
yra visuma rubrikų' ir maldų, kurios yra naudojamos celebruojant 
Mišias ir kurių yra be jokių pakeitimų laikomasi visų Bažnyčios 
švenčiamų švenčių metu. 

Mes galėsime išsamiai suvokti Mišių ceremonijas tik tada, kai 
nuolatos remsimės tuo, kas yra vadinama Iškilmingosiomis Mišiomis 
(Missa solemnis)', kurios yra pavyzdys visoms kitoms. Gali kilti 
klausimas, kodėl gi kunigas skaito Epistolą? vienoje altoriaus pusėje, o 
Evangeliją — kitoje? Kodėl gi neskaityti jų abiejų ties altoriaus viduriu? 
"Tai nesusiję su pačia šventąja Auka; tai tiktai atkartoja tai, kas daroma 
Iškilmingosiose Mišiose, kuriose diakonas turi giedoti Evangeliją 
kairėje, o subdiakonas Epistolą dešinėje — tai mes paaiškinsime vėliau. 
Kunigas, kuris celebruoja Mišias be diakono bei subdiakono, šiuo 
atveju turi perimti jų funkcijas ir atitinkamai keičia savo padėtį. Mes 
turėsime nuolat sekti Iškilmingųjų Mišių ceremonijas, kad suprastume 
ceremonijas Žemosiose Mišiose“. 

Mišių Auka yra ta pati Kryžiaus Auka. Joje mes turime matyti 
mūsų Viešpatį prikaltą prie Kryžiaus ir aukojantį Kraują už mūsų 
nuodėmes savo Amžinajam Tėvui. Tačiau vis dėlto neturėtume tikėtis 
įvairiose Mišių vietose rasti visas ir detalias Kančios aplinkybes, 
kaip bandė daryti kai kurie autoriai, siūlydami mums būdus kaip 
dalyvauti Mišiose. 

Kunigas išeina iš zakristijos ir eina prie altoriaus, kad čia 
aukotų šventąją Auką. Jis yra, kaip tai išreiškia rubrikos, paratus 


' Rubrikos (lot. rubrum — raudonas) — tikslūs mišiole pateikti nurodymai kunigui, 


kaip aukoti Mišias, rašomi raudonai, kad skirtųsi nuo juodo maldų tekstų šrifto. 
(Ioliau visos išnašos ir pastabos tekste laužtiniuose skliaustuose — vertėjo). 

* Dar vadinamose Aukštosiomis Mišiomis, ypač anglosaksų kraštuose (High Mass). 
3 Gr. epistolė - laiškas. Mišių skaitinys iš apaštalų laiškų, arba kitų Senojo ar Naujojo 
Testamento knygų (išskyrus Evangelijas). 

* Low Mass - taip anglų kalba vadinamos neiškilmingos (be diakono ir subdiakono), 
ypač tyliosios Mišios. 

(pasiruošęs) — tai yra apsirengęs tokiais sakraliniais rūbais, kokie yra 
nurodyti kaip rūbai, skirti Aukai. Prisiartinęs prie altoriaus, kunigas 
atiduoda jam priderančią pagarbą: tai yra jeigu jame yra Švenčiausiasis 
Sakramentas — priklaupia, o jei ne — tiktai žemai nusilenkia. Būtent 
tai ir reiškia rubrikų posakis: „debita reveretia“. 


ludica me 


Persižegnojęs Kryžiaus ženklu, kunigas kalba antifoną: Inžroibo ad 
altare Dei kaip įvadą į 42- -ąją psalmę. Ši antifona visą laiką kalbama 
prieš ir po psalmės, kurią jis iš karto pradeda: Judica me Deus. Jis 
kalba ją visą pakaitomis su ministrantais [patarnautojais]. Ši psalmė 
buvo pasirinkta dėl eilutės Znžroibo ad altare Dei: „Įžengsiu prie Dievo 
altoriaus“. Ji labiausiai tinka būti Šventosios Aukos pradžia. Čia galime 
pastebėti, kad Bažnyčia visada pasirenka savo naudojamas psalmes dėl 
kokios nors ypatingos eilutės, kuri atspindi tai, ką ji daro, ar tai, ką ji 
nori išreikšti. Psalmės, apie kurią dabar kalbame, nebuvo senesniuose 
mišioluose: jos naudojimą 1568 m. įvedė Popiežius šv. Pijus V. Kai 
girdime kunigą, kalbantį šią psalmę, suprantame apie ką ji — ji kalba 
apie mūsų Viešpatį, o kunigas kaip tik ir meldžiasi būtent Jo vardu. 
Tai mums pasako jau pirmoji eilutė: 45 homine iniguo et doloso erue 
me — „gelbėk mane nuo neteisaus ir klastingo žmogaus“. 

Eilutė, kuri yra čia vartojama kaip antifona, parodo mums, jog 
Dovydas kurdamas šią psalmę, buvo jaunas, nes, sakydamas, kad žengia 
prie Dievo altoriaus, jis prideda: „prie Dievo, kuris linksmina mano 
jaunystę“. Jis prislėgtas, nes jo siela liūdna, bet iš karto drąsina save, 
pakeldamas dvasią į Dievą, todėl jo giesmė vis tiek kupina džiaugsmo. 

Būtent dėl šiai psalmei būdingo džiaugsmo šventoji Bažnyčia 
nutarė ją praleisti Mišiose už mirusiuosius — juk jose meldžiamės už 
atilsį sielos, kurios išėjimas iš šio gyvenimo sukelia mums netikrumą ir 
sielvartą. Ji taip pat praleidžiama Kančios laiko Mišiose, kai Bažnyčia 
pasinėrusi į apmąstymą savo dieviškojo Sužadėtinio kentėjimų, 
neleidžiančių justi džiaugsmo. 

Keturiasdešimt antroji psalmė yra tinkama įžanga į Mišias, nes ji 
atneša mums mūsų Viešpatį. Kas gi daugiau yra Tasai, kuris siunčiamas 
pas pagonis, jei ne Tas, kuris yra Šviesa ir Tiesa? Dovydas visa tai 
numatė, todėl jis prabyla malda: Emitte lucem tuam et veritatem tuam. 
Mes įsijungiame į jo maldą ir padarome ją sava. Mes sakome savo 
dangiškajam Tėvui: „Atsiųsk Jį, kuris yra tavo Šviesa ir tavo Tiesa!“ 

Šią psalmę užbaigęs malda Gloria Patri [„Garbė Dievui Tėvui“] 
ir pakartojęs antifoną, kunigas prašo Dievo pagalbos, sakydamas: 
Adiutorium nostrum in nomine Domini - „Mūsų pagalba Viešpaties 
varde“. Patarnautojai atsako: Ov/ fecit caelum et terram - „Kuris padarė 
dangų ir žemę“. Ką tik sukalbėtoje psalmėje kunigas išsakė savo karštą 
troškimą turėti mūsų Viešpatį, kuris yra Šviesa ir Tiesa, bet vien 
tik mintis, kad jis - nuodėmingas tvarinys — susitiks savo Viešpatį, 
primena, kad jam reikia pagalbos. Tikrai, Dievas norėjo šio susitikimo, 
jis netgi teikėsi įsakyti jį kaip vieną iš mūsų pareigų, bet, nepaisant to, 
žmogui nuolatos tenka pajusti savo nevertumą ir niekingumą. Prieš 
tęsdamas šventąją Auką jis pasiryžęs nusižeminti, išpažinti, kad jis yra 
nusidėjėlis. Tačiau jis drąsina save, persižegnodamas ir prašydamas 
Dievo pagalbos. 


Confiteor 


Šventoji Bažnyčia šiai maldai vartoja savo sudarytą nuodėmių 
išpažinimo formulę. Jos kilmė tikriausiai siekia VIII-tą amžių. Mums 
neleidžiama nei trupučio pakeisti jos žodžių. Ji kartu su kitomis 
sakramentalijomis turi tokią privilegiją — jos sukalbėjimas suteikia 
lengvųjų nuodėmių atleidimą, jeigu tik mes dėl jų gailimės. Dievas iš 
savo begalinio gerumo šalia Atgailos Sakramento mums davė ir kitų 
priemonių, kuriomis galimebūti apvalyti nuo mūsų lengvųjų nuodėmių — 
dėl to Jis įkvėpė savo Bažnyčią teikti mums sakramentalijas. 

Kaipjausakėme, kunigas pradeda nuodėmių išpažinimą. Pirmiausia 
jis save apkaltina Dievo akivaizdoje. Bet nepasitenkina vien tuo — jis 
tarsi sako: „Aš trokštu išpažinti savo nuodėmes ne vien Dievui, bet 
ir visiems šventiesiems; tam, kad jie galėtų sujungti savo maldas su 
manosiomis ir išprašytų man atleidimą“. Dėl to jis nedelsdamas 
priduria: „Prisipažįstu ... palaimintajai visuomet Mergelei Marijai“. 
Ne dėl to, kad jis būtų įžeidęs šią šventąją Motiną, bet dėl to, kad 
jis nusidėjo Jos akivaizdoje ir vien mintis apie tai skatina jį išpažinti 
Jai savo nuodėmes. Taip pat jas išsako šlovingajam šv. Mykolui, 
didžiajam Arkangelui, kuris yra paskirtas sergėti mūsų sielas, ypač 
mirties valandą. Panašiai išpažįsta nuodėmes šv. Jonui Krikštytojui, 
kuris buvo toks brangus mūsų Viešpačiui ir buvo pirma Jo einantis Jo 
skelbėjas. Galų gale jis trokšta parodyti savo nuodėmes šventiesiems 
Petrui ir Pauliui, dviems apaštalų kunigaikščiams. Kai kurie vienuolių 
ordinai yra gavę leidimą pridėti savo įkūrėjo vardą. Taigi benediktinai 

įterpia šv. Benedikto, dominikonai — šv. Dominyko, pranciškonai 
— šv. Pranciškaus vardą. Jam išpažinus nuodėmes šių ir visų šventųjų 
akivaizdoje, net ir dalyvaujantys tikintieji žino, kad jis yra nusidėjėlis. 
Kunigas sako jiems: „Ir jums broliai!“ dėl to, kad kaltindamas save 
dėl nuodėmių, jis kaltina save ne tik Dieve pašlovintųjų [šventųjų] 
akivaizdoje, bet ir akivaizdoje savo likimo brolių — mirtingųjų, kurie 
yra šalia jo, šventovėje. Nepasitenkindamas vien tuo, kad paskelbė 
save nusidėjėliu, jis dar prideda kokiu būdu nusidėjo ir išpažįsta 
kad nusidėjo tais būdais, kuriais žmonės nusideda, būtent: mintimi, 
žodžiu ir darbu - cogitatione, verbo, et opere. 

Tada, norėdamas parodyti, kad būtent jis šitaip nusidėjo ir padarė 
tai laisva valia, jis ištaria šiuos žodžius: 222 culpa, mea culpa, mea 
maxima culpa — „mano kaltė, mano kaltė, mano didžiausia kaltė“. 
Ir kad galėtų kaip muitininkas iš Evangelijos išoriškai parodyti savo 
vidinį gailestį, jis, sakydamas tuos žodžius, tris kartus mušasi į krūtinę. 
Suvokdamas, jog jam reikia atleidimo, jis dar kartą atsigręžia į Mariją 
ir visus šventuosius bei į dalyvaujančius tikinčiuosius maldaudamas, 
kad jie visi melstųsi už jį. Kalbant apie mūsų motinos Bažnyčios 
nustatytą nuodėmių išpažinimo formulę, būtų gerai priminti mūsų 
skaitytojams, kad jos pakaktų žmogui atsidūrusiam mirties pavojuje, 
bet neturinčiam galimybės atlikti išpažinties. 

Patarnautojai atsako kunigui linkėdami jam Dievo gailestingumo 
malonės. Jie išsako savo troškimą maldoje, kurios metu kunigas vis 
dar lieka pasilenkęs ir atsako „Amen“. 

Bet ir patiems ministrantams reikia Dievo atleidimo ir dėl to jie, 
išpažindami savo nuodėmes, kartoja tą pačią formulę kaip ir kunigas, 
tiktai užuot sakę e7 vobis fratres — „Ir jums broliai“, jie kreipiasi į 
kunigą, vadindami jį Tėvu: „er tibi, Pater“. 

Negalima nieko keisti taisyklėse, pagal kurias šventoji Bažnyčia 
įsakė švęsti Mišias. Taigi patarnautojai privalo visados vartoti paprastus 
žodžius „et žibi, Pater“, „et te, Pater“ . Jie negali pridėti jokio kito titulo, 
net kai patarnauja Popiežiaus Mišiose. 

Vos tik patarnautojai pabaigia nuodėmių išpažinimą, kunigas kalba 
už juos tą pačią maldą, kurią jie patys sukalbėjo už jį, ir šie taip pat 
atsako į ją: „Amen“. Tada seka palaiminimas /ndulgentiam..., kuriuo 
kunigas prašo atleidimo už nuodėmes tiek sau, tiek savo broliams. Jis 
persižegnoja ir vartoja žodį 20bis [„mums“], o ne vobis [„jums“], nes 
jis Čia sulygina save su patarnautojais ir pats turi dalį maldoje, kuri 
kalbama už visus. 

Pasibaigus nuodėmių išpažinimui, kunigas vėl pasilenkia, bet ne 
taip žemai, kaip Confiteor maldos metu. Jis sako: Deus, tu conversus 
vivificabis nos — „Dieve, Tu juk vėl mus atgaivinsi“. Patarnautojai 
atsako: Er plebs tua laetabitur in te — „Ir tavo liaudis džiaugsis Tavyje“, 
tada Ostende nobis, Domine, misericordiam tuam — „Parodyk mums, 
Viešpatie, savo gailestingumą“; Er salutare tuum da nobis — „Ir suteik 
mums Išganytoją, kurį paruošei mums“. 

Šių eilučių kalbėjimo praktika yra labai sena. Paskutiniojoje iš jų 
mes girdime žodžius Dovydo, kuris savo 84-ojoje psalmėje meldžia 
Mesijo atėjimo. Mišiose per konsekraciją mes laukiame ateinant 
mūsų Viešpaties, kaip ir tie, kurie gyveno iki Jo Įsikūnijimo laukė 
pažadėtojo Mesijo. Žodį „gailestingumas“, kurį vartoja pranašas, mes 
turėtume suprasti labiau ne kaip Dievo gerumą, bet kaip prašymą 
kad Jis teiktųsi atsiųsti mums Tą, kuris yra Jo Gailestingumas ir Jo 
Išganymas, tai yra Išganytoją, per kurį išganymas nužengs ant mūsų. 
Negausūs psalmės žodžiai mus dvasioje nukelia į Advento laiką, kai 
nepaliaudami prašome Jo, kad ateitų. 

Paskui kunigas prašo Dievo, kad Jis teiktųsi išklausyti jo maldą: 
Domine, exaudi orationem meam - „Viešpatie, išklausyk mano maldą“. 
Patarnautojai tęsia, tarsi kalbėdami jo vardu: Ežc/amor meusadte veniat — 
„Ir mano šauksmas Tave tepasiekia“. Kunigas pasveikina žmones, 
sakydamas Dominus vobissum — „Viešpats su jumis“. Jis tai daro tarsi 
ruoštųsi palikti juos dabar, kai jam atėjo iškilminga akimirka — laikas 
žengti aukštyn prie altoriaus. Patarnautojai jam atsako visos tikinčiųjų 
liaudies vardu: Ež cum spiritu tuo — „Ir su tavo dvasia“. 

Žengdamas prie altoriaus kunigas sako Oremus. Jis praskleidžia 
rankas ir vėl jas sudeda. Kas kartą kai jis sako šį žodį, jis atlieka tą patį 
veiksmą. Tai daroma todėl, kad šis žodis ištariamas prieš pat kokią 
nors maldą, kurią jis ruošiasi kalbėti — mes iškeliame rankas į Die- 
vą, esantį danguje, į kurį tuoj prabilsime. Būtent taip mūsų Viešpats 
meldėsi ant Kryžiaus. Maldoje, kurią kalba, lipdamas altoriaus laip- 
tais, kunigas vartoja daugiskaitą, nes jis nėra vienas, kadangi diako- 
nas bei subdiakonas kopia kartu su juo ir patarnauja jam. Svarbiausia 
kunigo mintis šiuo iškilmingų momentu yra būti visiškai tyram, nes 
jis, kaip pats sako, įžengia į šventų švenčiausiąją vietą: 24 Sancta sanc- 
torum. Šiuo posakiu [apie Jeruzalės šventyklą], kuriame hebrajai var- 


* Tikintiesiems skirtame mišiolėlyje-maldaknygėje ši frazė verčiama pažodžiui, varto- 
jant kitą žodžio salutaris reikšmę: „Ir suteik mums savo išganymą“. 

tojo aukščiausiąjį laipsnį, kunigas nori nusakyti to veiksmo, kurį jis 
ruošiasi atlikti, svarbą. Todėl jis meldžiasi, kad jo ir jo patarnautojų 
nuodėmės būtų apvalytos. Kuo labiau artėjame prie Dievo, tuo la- 
biau jaučiame, kad net menkiausia nuodėmė yra nepakenčiama dėmė 
mūsų sieloje; taigi kunigas dar karščiau meldžia Dievą, kad apvalytų 
jį nuo nuodėmių. Jis jau meldė šį gailestingąjį Viešpatį atsigręžti“ ir jį 
atgaivinti: Deus, žu conversus vivificabis nos ... Ostende nobis, Domine, 
misericordiam tuam. Bet, artėjant prie Dievo, jo baimė padidėja, o 
jo atleidimo troškimas darosi karštesnis. Tad jis kartoja tą pačią mal- 
dą kopdamas altoriaus laiptais. Priėjęs prie altoriaus, kunigas uždeda 
ant jo rankas, pirmiausiai sudėtas, o vėliau — praskirtas, kad galėtų jį 
pabučiuoti. Altorių jis bučiuoja iš pagarbos jame esančioms šventųjų 
relikvijoms. Ir vėl - kita malda už nuodėmių atleidimą. Joje jis sako: 
peccata mea — „mano nuodėmes“, nors pradėjo ją žodžiais: Oramus 
te, Domine — „Meldžiame Tave, Viešpatie“. Čia nėra jokio nenuose- 
klumo, kadangi visi dalyvaujantys šventojoje Aukoje turėtų puoselėti 
sūniškos pagarbos jausmą kunigui ir melstis kartu su juo bei už jį. 


Altoriaus smilkymas 


Altorius simbolizuoja mūsų Viešpatį Jėzų Kristų. Ten esančios 
šventųjų relikvijos primena mums, kad šventieji yra Jo nariai. Prisiėmęs 
mūsų žmogiškąją prigimtį, Jis ne tik kentėjo savo Kančią, triumfavo 
savo Prisikėlimų ir Dangun žengimu įžengė į savąją garbę — be viso 
to jis įkūrė šioje žemėje savąją Bažnyčią ir Bažnyčia yra Jo mistinis 
Kūnas. Jis yra to Kūno Galva, o šventieji — jo nariai. Dėl to mūsų 
Viešpaties mistinis Kūnas būtų nepilnas be Jo šventųjų. Šventieji, 
kartu su Juo valdantys garbėje, yra susivieniję su Juo altoriuje, kuris 
Jį simbolizuoja. 

Kunigas, pabaigęs maldą, kurią kalbėjo pasilenkęs ir sudėjęs 
rankas ant altoriaus, pasiruošia jo smilkymui. Šventosios Aukos 
metu tai įvyks du kartus ir abu kartus — su dideliu iškilmingumu iš 
pagarbos mūsų Viešpačiui, kurį, kaip mes jau minėjome, simbolizuoja 
altorius. Vis dėlto, per pirmąjį smilkymą kunigas nekalba jokios 
maldos, jis tiesiog smilko kiekvieną altoriaus dalį taip, kad jis visas 
būtų pagerbtas. Iš Kunigų knygos sužinome, kad smilkalai buvo 


* Conversus vivificabis nos — verčiant iš lotynų k. paraidžiui reiškia „atsigręžęs mus 
atgaivinsi“. 

naudojami Dievo garbinimui jau labai senais laikais. Palaiminimas, 
kurį kunigas smilkalams suteikia Mišiose, iškelia šį gamtinį tvarinį į 
antgamtinį lygmenį. Šventoji Bažnyčia perėmė šią ceremoniją iš paties 
dangaus, kuriame šv. Jonas buvo jos liudininku. Savo Apokalipsėje jis 
matė angelą, stovintį su auksiniu smilkytuvu prie altoriaus, ant kurio 
buvo Avinėlis su dvidešimt keturiais senoliais aplink jį (Apr 8, 3). Jis 
aprašo mums tą angelą kaip aukojantį Dievui šventųjų maldas, kurias 
simbolizuoja smilkalai. Taigi Bažnyčia, ištikimoji Kristaus nuotaka, 
nori daryti taip, kaip daro dangus. Pasinaudodama tuo, kad mylimasis 
Jėzaus mokinys truputį praskleidė mįslingų dangaus paslapčių 
uždangą, ji mūsų žemiškam naudojimui pasiskolina tąją pagarbos 
duoklę, teikiamą ten, aukštybėse, jos Sužadėtinio garbei. Šioje Mišių 
dalyje smilkomi tik kunigas ir altorius. Choro smilkymas paliekamas 
antrajai smilkymo ceremonijai, kuri vyks Ofertoriumo [Aukojimo] 
metu. Vienas iš Bažnyčios papročių yra išstatyti ant altoriaus šventųjų 
paveikslus ir relikvijas, kurie smilkomi tuo pačiu metu. 


Introitas" 


Po smilkymo ceremonijos kunigas kalba Introitą. Seniau to 
nebuvo daroma. Šv. Grigaliaus Ordo [Mišių tvarka] parodo mums, 
kad kunigas, apsirengęs secretarium e, eidavo prie altoriaus, o priešais 
jį buvo nešami kryžius ir žibintai. Tuo metu choras giedodavo 
Introitą, ilgesnį nei dabar, nes būdavo giedama visa psalmė, o ne viena 
ar dvi jos eilutės su Gloria Patri [„Garbė Dievui Tėvui“], kaip mūsų 
laikais. Panašiai vien tik choras meldėsi ir visas kitas dalis, kurios buvo 
giedamos per Mišias. Paprotys, kad šias dalis kalba taip pat ir kunigas, 
kilo iš žemųjų Mišių, ir galų gale buvo įvestas į Iškilmingąsias Mišias. 

Šios pastabos mums paaiškina, kodėl senoviniai mišiolai gerokai 
skiriasi nuo tų, kurie vartojami dabar. Juose buvo tik maldos: 
Kolektos, Sekretos, Postkomunijos, Prefacijos ir Kanonas. Mišiolai 
buvo vadinami sakramentarijais. Visa tai, kas būdavo giedama choro, 
buvo įtraukiama į antifonariumą, kuris dabar vadinamas Gradualu. 
(Dauguma giedamų Mišių dalių iš tiesų yra ne kas kita kaip antifonos, 
tik jos turi daugiau natų nei paprastos antifonos). Naujesniaisiais 
laikais, nuo tada, kai buvo įvestos Žemosios Mišios, į mūsų mišiolus 


"Įžanginis priegiesmis. 

įtraukta viskas, kas anksčiau buvo giedama choro, kaip ir Epistolos 
bei Evangelijos. 

Introito pradžioje žegnojasi tiek kunigas tiek choras, nes jis laikomas 
skaitinių pradžia. Mišiose už mirusiuosius kunigas peržegnoja tiktai 
mišiolą. 


Kyrie 


Paskui seka Kyrie [„Viešpatie pasigailėk“], kuris kalbamas toje pačioje 
altoriaus pusėje, kur buvo skaitomas Introitas. Kunigas yra lydimas 
patarnautojų [diakono ir subdiakono], kurie neprisiartina prie altoriaus 
tol, kol pats kunigas neprieina prie pat jo. Tuo tarpu [kol skaitomas Kyrie] 
patarnautojai stovi už kunigo ant laiptų. Žemosiose Mišiose kunigas 
kalba Kyrie ties [altoriaus] viduriu. Ši malda yra maldavimo šauksmas, 
kuriuo Bažnyčia meldžia Švenčiausiąją Trejybę pasigailėjimo. Pirmieji 
trys maldavimai Kyrie, eleison — „Viešpatie, pasigailėk“ — yra skiriami 
Tėvui, kuris yra Viešpats. Vėlesnieji trys - Christe, eleison — skirti Kristui, 
įsikūnijusiam Sūnui. Paskutinieji trys maldavimai skiriami Šventajai 
Dvasiai, kuri yra Viešpats kartu su Tėvu ir Sūnumi, ir dėl to mes Jai taip 
pat sakome „Viešpatie, pasigailėk“. Sūnus lygiai taip pat yra Viešpats 
kartu su Tėvu ir Sventąja Dvasia, bet šventoji Bažnyčia čia Jį tituluoja 
Kristumi dėl to, kad šis žodis nurodo Įsikūnijimą. Choras, giedodamas 
taip pat prisijungia prie tų devynių maldavimų. Anksčiau daugelyje 
bažnyčių buvo įprasta praktika įterpti į juos žodžius, giedamus ta pačia 
melodija, kaip ir patys maldavimai. Tai mes pastebime kai kuriuose 
senuose mišioluose. Šv. Pijaus V mišiolas beveik visiškai pašalino tuos 
Kyrie, dėl tų liaudies pridėtų priedų, vadinamų Farsa:i (prancūziškai 
farcis). Kai Popiežius švenčia Iškilmingąsias Mišias, Kyrie giedojimas yra 
tęsiamas jam, sėdinčiam soste, skirto pagarbos akto metu. Bet tai yra 
išimtis dabartinėje Bažnyčios praktikoje. Šie trys maldavimai, kiekvienas 
iš jų pakartojamas triskart (kaip daroma dabar), primena mums, 
esantiems Čia, žemėje, apie mūsų vienybę su devyniais angelų chorais, 
danguje giedančiais Aukščiausiojo garbę. Ši vienybė paruošia mus 
įsijungimui į himną, kuris tuoj skambės, himną, kurį tos palaimintosios 
dvasios atnešė į mūsų žemę. 


Gloria in excelsis 


Dabar kunigas turi intonuoti Gloria in excekis Deo. Jis eina prie 
altoriaus vidurio, pirmiausia praskleidžia rankas, paskui jas sudeda, bet 
nei dabar, nei intonuodamas Credo jis nepakelia akių. Baigdamas him- 
ną, jis daro Kryžiaus ženklą, nes čia yra tariamas vardas Jėzaus, kuris 
kartu su Šventąja Dvasia yra Dievo Tėvo garbėje — šitaip paminima 
Švenčiausioji Trejybė. Šis himnas yra vienas iš seniausių Bažnyčioje. 
Kai kas (Mons. Cousseau, Angulemo vyskupas) bandė įrodyti, kad jis 
buvo sukurtas šv. Hilarijaus. Bet iš tiesų tokiam teiginiui nėra pagrin- 
do. Vienas dalykas yra tikras — šis himnas atėjo iš seniausių Bažnyčios 
dienų. Jis randamas visuose Rytų bažnyčių mišioluose. Niekas negali 
pralenkti jo eilučių grožio. Tai nėra ilgas kūrinys kaip, pvz., Prefacija, 
kurią šventoji Bažnyčia visada pradeda kokia nors savo mokymo tiesa, 
o vėliau pereina prie maldos. Čia priešingai — viskas yra entuziazmas ir 
karšta sielos kalba. Patys angelai intonavo šį himną, ir Bažnyčia, būda- 
ma įkvėpta Šventosios Dvasios, pratęsia angelų žodžius. Apmąstykime 
šios nuostabios giesmės žodžius. 

Gloria in excelsis Deo! Et in terra pax bominibus bonae voluntatis 
„Garbė Dievui aukštybėse, o žemėje ramybė geros valios žmonėms“. 
"Tai yra angelų žodžiai: Dievui teesie garbė, o žmonėms, kurie iki 
tol buvo rūstybės vaikai — Dievo ramybė ir palaiminimas. Himno 
įžangoje kalbama Dievui, neišskiriant Jo Asmenų ir šventoji Bažnyčia 
angelų pavyzdžiu pradžioje perima tą patį toną: Laudamus te — 
„Šloviname Tave“, nes Tave dera šlovinti ir mes tau teikiame tau šlovę. 
Benedicimus te — „aukštiname Tave“ — mes dėkodami minime tave 
geru žodžiu, tai yra mes reiškiame Tau padėką už Tavo geradarybes. 
Adoramus te - „lenkiamės Tau“, mes garbiname (adoruojame) Tave, 
o Begaline Didybe! Glorificamus te —- mes garbiname Tave, už tai, 
kad tu sukūrei ir atpirkai mus. Vien keli žodžiai kreipiantis į Dievą, 
turint intenciją Jį šlovinti, dėkoti, adoruoti ir garbinti, yra tobula 
malda ir pašlovinimas — tokia yra Bažnyčios intencija. Tegul tai 
būna mūsų malda ir mums nereikės ieškoti kaip suteikti aukštesnę 
prasmę savo žodžiams. Gratias agimus tibi propter magnam gloriam 
žuam — „dėkojame Tau dėl Tavo didžios garbės“. Verta įsigilinti į šiuos 
negausius žodžius. Prisiminkime, kad Dievas malonių teikimą mums 
teikėsi laikyti Savo garbe. Didžiausia iš tų malonių yra Įsikūnijimas, 
bet Įsikūnijimas yra ir Jo didžiausia garbė. Todėl Bažnyčia pelnytai gali 
sakyti Jam „dėkojame Tau dėl Tavo didžios garbės“. Garbės duoklė 

atiduodama Įsikūnijusio Žodžio, net jei tai būtų pats mažiausias iš 
Jo teikiamų pagarbinimų, duoda Dieviškajai Didenybei daugiau nei 
galėtų duoti visi tvariniai kartu sudėjus. Todėl iš tiesų Įsikūnijimas 
yra didi Dievo garbė. Ir mes, Jo tvariniai, dėkojame Jam už tai, nes 
Dievo Sūnus įsikūnijo būtent mums, Jis tai padarė dėl mūsų. Taip, 
būtent dėl mūsų Tu, Dieve, įvykdei šią didžią paslaptį, kuri teikia Tau 
didžiausią garbę, todėl yra visiškai teisinga, kad mes už tai dėkojame: 
„Dėkojame Tau dėl Tavo didžios garbės“. 

Domine Deus, Rex caelestis, Deus Pater omnipotens - „Viešpatie Die- 
ve, dangaus Valdove, visagali Dieve Tėve“, - Bažnyčia kreipiasi tiesio- 
giai į Tėvą. Prieš tai ji susikaupusi mąstė apie Vienybę, kuri yra Dievo 
viduje. Dabar ji mąsto apie Trejybę ir pirmiausia žvelgia į dieviškąjį 
Asmenį, kuris yra kitų dviejų Asmenų pagrindas ir šaltinis, ji sušunka 
Deus Pater omnipotens - „Visagali Dieve Tėve!“. Tada ji pasisuka į die- 
viškąjį Sužadėtinį. Bažnyčia niekada nepailsta kalbėti apie Jį, ir beveik 
visa likusi giesmė yra skirta Jam. Ji gieda įsikūnijusiam Dievo Sūnui ir 
vadina jį Viešpačiu: Domine Fili unigenite — „Viešpatie, vienatini Sū- 
nau“! Ji taip pat pavadina Jį žmogišku vardu, kurį Jis gavo kaip tvari- 
nys: Jesu Christe! Bet Bažnyčia nepamiršta, kad Jis yra Dievas, ji garsiai 
skelbia tai, sakydama: Domine Deus, Agnus Dei, Filius Patris! Taip, jos 
Sužadėtinis yra Dievas, Jis taip pat yra Dievo Avinėlis, kaip Šv. Jonas 
apskelbė Jį žmonėms. Galų gale Jis yra Tėvo Sūnus. Džiūgaudama iš 
meilės šventoji Bažnyčia pagerbia savąjį Sužadėtinį visais įmanomais 
titulais, ji išvardina visas jo garbės savybes. Tarp tų titulų, ji priskiria 
Jam ir „Dievo Avinėlio“ vardą. Bet atrodo, kad ji tarsi akimirką susvy- 
ruoja, pridėdama, kokios liūdnos yra šio titulo pasekmės — būtent, kad 
Jis turėjo prisiimti Sau visas šio pasaulio nuodėmes. Pirmiausia ji vėl 
nori kalbėti apie Jo didybę, ji pavadina Jį Filžus Patris ir, pasakiusi tai, 
ji ryžtasi giedoti savajam Sužadėtiniui, kad būdamas Avinėliu, Jis taip 
nusižemino, kad prisiėmė visas pasaulio nuodėmes: Ouž zollis peccata 
mundi — kuris prisiimi ir naikini pasaulio nuodėmes. Tu teikeisi at- 
pirkti mus savuoju Krauju. Dabar, kai tu esi garbėje, kai sėdi savo Tėvo 
dešinėje, neapleisk mūsų, bet pasigailėk mūsų: mžserere nobis! Bažny- 
čia daugiau nebedvejodama ištaria tuos žodžius, ji pakartoja juos, nes 
būtent juose glūdi mūsų stiprybė Ouz :0/lis peccata mundi. Dievo Avi- 
nėlis, Tėvo Sūnus naikina mūsų sugedimą ir mūsų nuodėmes — ko gi 
mums bijoti? Argi ne tai padaro mus stipriais? Taip mąsto Bažnyčia. 
Pirmiausia ji papasakoja ir dar kartą pakartoja šlovingąją tiesą, ji prašo 

pasigailėjimo ir tada ji meldžia Jo, kad išklausytų Savo Nuotakos mal- 
dą suscipe deprecationem nostram |„priimk mūsų maldavimus“]. Štai, 
pažvelk į mus susirinkusius čia Aukai, priimk mūsų nuolankią maldą. 

Pasakiusi šiuos žodžius, šventoji Bažnyčia kontempliuoja savo die- 
viškąjį Sužadėtinį sėdintį soste aukščiausiame danguje: Oui sedes ad 
dexteram Patris — „Tu sėdi Tėvo dešinėje“. Ką tik ji su džiaugsmu žiū- 
tėjo į Jį kaip į Dievo Avinėlį, kuris prisiėmė Sau visas pasaulio nuodė- 
mes. Dabar Bažnyčia pakyla aukščiau, iki pat Tėvo dešinės, kur ji žvel- 
gia į Kristų kaip į vertą garbinimo ir šlovinimo. Čia Bažnyčia pasiekia 
pačią Dievo Esybę, čia ji atiduoda garbės duoklę pačiam Šventumui, 
pačiam Teisingumui, pačiai Pilnybei, pačiai Didybei. Tai ji ruošiasi 
tuoj pat skelbti. Bet pirmiausia ji pakartoja pasigailėjimo šūksnį: m27se- 
rere nobis! — pasigailėk mūsų, nes Tu atpirkai mus! Ti solus Sanctus. Tu 
solus Dominus. Tu solus Altissimus, Iesu Christe — „Tu vienas Šventas, Tu 
vienas Viešpats, Tu vienas Aukščiausiasis, Jėzau Kristau“! Taigi, šioje 
giesmėje šventoji Bažnyčia ir toliau stengiasi priartėti prie dieviškojo 
Sužadėtinio. Kiekvienas jos sušukimas yra kaip pastanga būti su Juo. 
Bažnyčia galvoja apie tai, ko reikia jai, ji galvoja apie Jį, ji apimta en- 
tuziazmo. Vos tik ištaria Jo vardą, ji turi išvardinti visus Jo tobulumus, 
nei vieno negalima pamiršti. Bažnyčia apmąsto Jo vardą, nes Jis yra 
jos Sužadėtinis. Ji šlovina Jį, garbina Jį, vadina Jį vienu Dievu, vie- 
nu Viešpačiu, vienu Aukščiausiuoju. Vis dėlto ji prideda: cum Sancto 
Spiritu in gloria Dei Patris - „su Šventąja Dvasia Dievo Tėvo garbei“. 
Taigi, ji pamini kiekvieną švenčiausios Trejybės asmenį. Pagarbinimą, 
kurį Bažnyčia teikia Kristui, vadindama Jį vienu šventu, vienu Vieš- 
pačiu, vienu Aukščiausiuoju, ji pritaiko ir kitiems dviems Asmenims, 
nes Tėvas bei Šventoji Dvasia negali būti atskirti nuo Sūnaus ir Jie, 
kaip ir Jis, yra vienas Šventas, vienas Viešpats, vienas Aukščiausiasis. 
Ir niekas kitas nėra Šventas, niekas kitas nėra Aukščiausiasis, išskyrus 
patį Dievą. 

Šioje nuostabioje giesmėje viskas yra didinga ir kartu paprasta. 
Šventoji Bažnyčia yra susižavėjusi, kai mąsto apie savo dieviškąjį 
Sužadėtinį. Ji pradėjo nuo Kyrie, po to sekė angelų himnas, ji įsijungė į 
jų giesmę ir tęsė ją. Ta pati Dvasia, kuri per angelus kalbėjo piemenims, 
pamokė Bažnyčią, kaip vertai užbaigti giesmę. 

Kolekta 


Pasibaigus giesmei Gloria, kunigas bučiuoja altorių ir, atsisukęs 
į žmones, sako: Dominus vobiscum. Jis jau vieną kartą kreipėsi į 
patarnautojus su šiuo pasveikinimu, bet tai buvo altoriaus papėdėje. 
Tai buvo panašu į atsisveikinimą, nes kunigas tada tarsi ruošėsi 
įžengti į debesį. Atrodė, kad jis nenori palikti tikinčiųjų, neprataręs 
bent vieno švelnaus žodžio tiems, kurie meldėsi su juo. Bet dabar 
Bažnyčia vartoja šiuos du žodžius dėl kitokios priežasties - tam, kad 
atkreiptų tikinčiųjų dėmesį į Kolektą, kurią kunigas skirs Dievui — 
kitaip tariant, į maldą, kurioje jis apibendrina tikinčiųjų troškimus ir 
pateikia juos Dievui lyg peticiją - maldaujantį prašymą. Žodis co/lecta 
kilo iš lotyniško žodžio c0//igere, kuris reiškia atskirų dalių surinkimą 
į vieną vietą. Kolektos svarba didelė. Todėl šventoji Motina Bažnyčia 
ragina mus jos klausyti su visa pagarba ir pasišventimu. Kai kunigas 
ją kalba, vienuolynuose choras žemai nusilenkia, o katedrų kapitulose 
kanauninkai pasisuka į altorių. 

Kai Kolekta baigiama, choras atsako „Amen“, lyg sakytų: „taip, 
būtent už tai mes meldžiamės ir mes sutinkame su viskuo kas čia 
pasakyta“. Ši pirmoji Mišių malda taip pat yra kalbama per Mišparus, 
Laudes ir (vienuoliškame rituale) per Aušrinę. Romos brevijorius ją 
kalba tiktai per Kalėdų Aušrinę prieš vidurnakčio Mišias. Ji nekalbama 
per Primą, nes ši Oficiumo“ dalis buvo įvesta į ją vėliau. Ji nekalbama ir 
per Kompletą, kuri laikoma vakaro malda ir kuriai dabartinę liturginę 
formą suteikė šv. Benediktas. Bet ji kalbama per Terciją, Sekstą ir Noną. 
Visa tai mums parodo, kokia svarbia Bažnyčia laiko Kolektą, kuri, 
galima sakyti, apibūdina visą dieną. Tai paaiškina, kodėl prieš ją yra 
sakoma Dominus vobiscum. Kunigas tarsi sako žmonėms: „Sukaupkite 
visą dėmesį, nes tai, kas dabar bus pasakyta, yra be galo svarbu“. 
Dar daugiau, kunigas, čia sakydamas Dominus vobiscum, atsisuka į 
žmones. To jis nedarė būdamas altoriaus papėdėje. Bet dabar, pakilęs 
prie jo ir gavęs Viešpaties ramybę, jis duoda ją visiems susirinkusiems, 
kai praskleidęs rankas taria jiems: Dominus vobiscum. Liaudis atsako: 
Et cum spiritu tuo. Tada kunigas, jausdamas, kad tikinčiųjų liaudis yra 
vieninga su juo, sako: Oremus - „Melskimės“. 


š  Officium divinum - dieviškasis Oficiumas, Bažnyčios liturginė malda, įtraukta 
į liturginę knygą, vadinamą Brevijoriumi. Jo sudėtinės dalys yra: Aušrinė (lot. 
Matutinum), Laudės (lot. Laudes), Pirmoji (lot. Prima), Trečioji - Tercija (lot. 72rtia), 
Šeštoji - Seksta (lot. Sexta), Devintoji - Nona (lot. Nona), Vakarinė - Mišparai (lot. 


Vesperes), Naktinė (lot. Completa, Completorium).. 

Žodžiai Pax vobis [„Ramybė jums“], kuriuos čia prelatai sako 
vietoje Dominus vobiscum yra vartojami jau nuo labai seniai. Tai buvo 
įprastinis žydų pasisveikinimas. Gloria giesmės žodžiai PAX bominibus 
bonae voluntatis paskatino juos vartoti šioje Mišių dalyje. Yra pagrįstai 
manoma, kad ankstyvaisiais amžiais formulę Pax vobis vartojo 
kiekvienas kunigas. Panašiai yra ir su kai kuriomis pontifikalinėmis 
ceremonijomis. Pavyzdžiui, anksčiau kiekvienas kunigas užsimaudavo 
manipulą?, kopdamas prie altoriaus, kaip dabar daro prelatas. Vėliau 
pastebėta, kad tai lengviau padaryti zakristijoje — imta taip ir daryti, 
tuo pakeičiant senovinę praktiką, dabar likusią vien prelatų privilegija. 
Kadangi mintį apie Pax vobis pasiūlo giesmė Gloria, tai šie žodžiai 
nesakomi, kai aukojamose Mišiose nebūna to himno. Tokiu atveju jie 
pakeičiami žodžiais Dominus vobiscum. 

Kalbėdamas Kolektą kunigas turėtų praskleisti rankas. Jis laikosi 
senovinio pirmųjų krikščionių maldos būdo. Mūsų Viešpats meldėsi 
už mus praskleidęs rankas ant Kryžiaus. Šitaip meldėsi ir pirmieji 


krikščionys. 
Žinios apie šį senovinį maldos būdą pasiekė mus labai aiškiu 
pavidalu — katakombų piešiniuose, kuriuose krikščionys visada 


vaizduojami šitaip besimeldžiantys, taigi šioms figūroms prigijo vardas 
Orantes [lot. „besimeldžiantys“]. Būtent šiuo keliu, o taip pat ir per 
Bažnyčios tėvų raštus, mūsų atmintyje išliko labai daug seniausiųjų 
laikų praktikų detalių, kurios antraip būtų užmirštos. 

Rytuose praktika melstis praskleistomis rankomis yra visuotinai 
paplitusi. Mūsų Vakarų šalyse ji tapo labai reta ir skirta tik ypatingoms 
progoms. Galima sakyti, kad viešai tokia poza gali melstis tik kunigas!“, 
kadangi jis atstovauja mūsų Viešpatį, kuris aukojo begalinės vertės 
maldą kabodamas ant Kryžiaus. Jis aukojo ją Savo Amžinajam Tėvui. 


?. Manipulas (lot. manipulum) — dvilinka liturginė juosta, kurią kunigas šv. Mišių 


metu mūvi ant kairiosios rankos. Kilęs iš dvasininko rankšluosčio prakaitui ir ašaroms 
nusišluostyti. Simbolizuoja skausmą ir atgailą. 

"9 Ši Dom Gueranger pastaba patvirtina tai, kad mūsų laikais paplitusi praktika, kai 
Mišių metu leidžiama pasauliečiams melstis praskleidus rankas, prieštarauja organiš- 
kam Romos liturgijos vystymuisi. Ją galima priskirti prie arcbeologizmų — grubaus pir- 
maisiais amžiais tikrai ar tariamai vartotų praktikų pamėgdžiojimo, atsisakant tradi- 
cinių per šimtmečius susikristalizavusių liturginių formų. Archeologizmų vaikymąsi 
pasmerkė Popiežius Pijus XII enciklikoje apie liturgiją Mediator Dei. Tačiau leidžiama 
ir net patariama privačiai, esant vienumoje, melstis praskleidus rankas užpuolus pa- 
gundoms, atgailaujant ir pan. 


Iš 


Epistola 


Po Kolektos ir kitų čia dažnai pridedamų maldų, vadinamų ko- 
memoracijomis!', seka epistola, kuri beveik visada paimama iš vie- 
no ar kito apaštalo laiškų [gr. epžs:0/ė - laiškas], nors kartais ji bū- 
na ir iš kitos Šventojo Rašto knygos. Paprotys skaityti vieną episto- 
lą Mišiose nėra vienas iš tų, kurių laikėsi ankstyvoji Bažnyčia, bet 
jam mažiausiai tūkstantis metų. Ankstyvaisiais amžiais Mišių metu 
pirmiausiai buvo skaitomas skaitinys iš Senojo Testamento, po ku- 
rio sekė kokia nors ištrauka, parinkta iš apaštalų raštų. Šiais laikais, 
išskyrus metų ketvirčių dienas ir kai kuriuos šiokiadienius, skaito- 
ma viena epistola. Praktika skaityti Mišių skaitinius iš Senojo Tes- 
tamento nutrūko, kai buvo sudarytas dabartinis mišiolas'* — į kurį 
įtraukta viskas, ką Mišiose kalba tiek kunigas, tiek choras — ir dėl to 
yra vadinamas pilnuoju mišiolu. Senoviniame mišiole, vadintame sa- 
kramentarijumi, kaip jau minėjome nebuvo nieko, išskyrus maldas, 
Prefacijas ir Kanoną. Viso kito reikėjo ieškoti antifonariume, Bibli- 
joje ir Evangeliariume. Dėl šio pasikeitimo mes kai ką praradome, 
nes, pvz., iki tol kiekvienos Mišios turėjo skirtingą Prefaciją, dabar šių 
liturgijos dalių skaičius yra sumažintas iki minimumo. To paties me- 
todo buvo laikomasi ir dieviškajame Oficiume, nes tais laikais nebu- 
vo brevijorių ir kiekvienas choras turėjo būti aprūpintas psalteriumu, 
himnariumu, Biblija, pasionalu, kuris pasakojo apie šventųjų darbus, 
ir homilijų knyga, kurioje buvo Bažnyčios tėvų pamokslai. 

Vėlesniais laikais pirmajam Advento sekmadieniui ilgai buvo pa- 
likta privilegija turėti dvi epistolas Mišiose. Galų gale jame irgi liko tik 
vienas skaitinys. Tačiau su šio sekmadienio Oficiumu buvo elgiamasi 
ypač dėmesingai ir jame labiau bei kituose buvo palikta senovinių 
praktikų. Taigi nors tai ir ssmiduplex šventė“, nei jos metu, nei per visą 
laikotarpį iki pat Trijų Karalių nereikia kalbėti sufragijų. Sufragijos 
atsirado ne anksčiau kaip XI amžiuje, iki tol jų nebuvo. 

Taigi visa šventojoje aukoje tvarkingai seka paeiliui: pirmiausia 
kunigas išsakė susirinkusių tikinčiųjų troškimus ir prašymus — per jį 
kalbėjo Šventoji Bažnyčia. Netrukus mes išgirsime mūsų dieviškojo 


" Lot. commemoratio — prisiminimas. Šiose maldose paprastai prisimenami tos dienos 
šventieji, jų vardu meldžiamasi Dievui arba meldžiamasi už tam tikras visos Bažnyčios 
ar atskirų žmonių reikmes ir t.t. 

P Ty. tradicinis mišiolas. Po 1970 m. naujajame mišiole vėl įvesti 2 skaitiniai — iš 
Senojo Testamento ir iš apaštalų raštų. 

5 Lot. semiduplex — „pusiau dvigubas“. Viena iš švenčių kategorijų pagal senąsias 
mišiolo rubrikas. 

Mokytojo žodžius iš Evangelijos, bet reikėjo, kad jų klausymui mus 
paruoštų jo tarno žodis — tai įvyko per epistolą. Taigi pirmiausia pra- 
našas, paskui apaštalas, o galiausiai — pats mūsų Viešpats. 


Gradualas 


Tarp epistolos ir Evangelijos yra Gradualas. Jis susideda iš respon- 
soriumo [lot. responsum — atsakymas] ir jo versiculum [lot. — eilutė]. 
Anksčiau visas responsoriumas buvo kartojamas tiek prieš versiculum, 
tiek po jos — taip kaip dabar daroma trumpųjų responsoriumų atveju. 
Tik responsoriumas buvo ypač turtingas natomis. Gradualas yra ti- 
krai melodingiausia vieta visoje liturgijoje ir, norint jį atlikti, reikalin- 
ga didelė patirtis. Niekada nebūdavo leidžiama jo giedoti daugiau nei 
dviems atlikėjams. Ruošdamiesi jį giedoti, jie eidavo į amboną — tam 
tikra marmurinę sakyklą Bažnyčioje. Būtent dėl laiptų, vedančių į am- 
boną, ši giedojimo dalis gavo Gradualo“ vardą, panašiai kaip laiptų 
psalmėmis buvo vadinamos tos psalmės, kurias žydai giedodavo kop- 
dami Šventyklos laiptų pakopomis. 


Aleliuja. Traktas 


Po Gradualo seka Aleliuja, arba — jei metų laikas to reikalauja — 
raktas. Aleliuja yra kartojama responsoriumo būdu, tada jį seka 
versiculum, kurį sugiedojus, trečią kartą giedama Aleliuja. Ši Dievo 
garbinimo giesmė pati savaime nusipelno turėti vietą Mišiose. Tai yra 
kažkas tokio džiaugsmingo ir kartu paslaptingo, kad atgailos laiko- 
tarpiais, tai yra nuo septuagezimos iki Velykų, ji negali būti kalbama. 

Tų laikotarpių metu ji pakeičiama Traktu. Traktas paskatina tikin- 
čiuosius sutelkti dėmesį per tą laiką, kuris yra reikalingas kelioms ce- 
remonijoms, kai diakonas, paprašęs kunigo palaiminimo, procesijoje 
eina į Evangelijos amboną ir pasiruošia skelbti Dievo žodį. Kartais 
"Traktas yra sudarytas iš visos ar beveik visos psalmės — kaip pirmąjį 
Gavėnios sekmadienį, bet paprastai jame būna tik keletas eilučių. 
Šios eilutės, kurios yra giedamos pagal turtingą ir joms būdingą me- 
lodiją, eina viena paskui kitą be jokio priegiesmio ar pakartojimo ir 
būtent dėl to, kad jos giedamos be jokios pertraukos, jos vadinamos 


"Trakto vardu. 


4 Lot. gradus - pakopa. 

Sekvencija 


Per kai kurias iškilmes prie Aleliuja ar Trakto pridedama dalis, 
vadinama Sekvencija (Seguentia). Ji buvo pridėta prie Mišių praėjus 
daug laiko nuo šv. Grigaliaus laikų; šis papildymas buvo įvestas apie 
IX amžių. Jis gavo Sekvencijos, tai yra tęsinio, pavadinimą, kadangi 
iš pradžių jis susidarė iš tam tikrų prie natų pritaikytų žodžių, kurie 
sudaro žodžio „aleliuja“ tęsinį ir kurie buvo vadinami Seguentia dar 
prieš įvedant Sekvenciją. Jos taip pat vadinamos Proza (P/osa), nes iš 
pradžių jos nebuvo panašios nei į eiliuotus himnus, sukurtus senovės 
rašytojų, nei į ritmiškus kūrinius, atsiradusius vėliau. Tai buvo tikras 
prozos kūrinys, kuris buvo, kaip jau pasakojame, giedamas kaip žo- 
džių seka, sukomponuota pagal aleliuja natas. Tačiau palaipsniui ji 
įgavo himno formą. Taip Sekvencija prisidėjo prie liturgijos iškilmin- 
gumo ir kol ji buvo giedama, buvo skambinama varpais, kaip dabar, 
ir grojama vargonais. Buvo Sekvencijos kiekvienai šventei, taigi ir 
Advento sekmadieniams. Romos mišiole, sudarytame šv. Pijaus V, 
buvo paliktos tik keturios Sekvencijos. Štai jos: Victime Paschali“, 
kuri yra seniausia iš visų ir buvo pavyzdys visoms kitoms, Veni Sanc- 
te Spiritus“, Lauda Sion", ir Dies irae“. Vėliau buvo pridėta Stabar 
Mater“. Vienuoliškame mišiole yra dar ir Sekvencija Laeta dies šv. 
Benedikto šventei. Tai XVI amžiaus kūrinys. 


Evangelija 


Kol choras gieda šias kelias dalis, diakonas paima Evangelijų knygą 
ir padeda ją ant altoriaus, nes altorius simbolizuoja mūsų Viešpatį. 
Taip jis ženklu išreiškia tapatumą tarp Dievo Žodžio, kuris girdimas 
Evangelijoje ir Kristaus Jėzaus. Kunigas pats nesmilko knygos, bet 
palaimina smilkalus — šis veiksmas diakonui neleidžiamas. Palaimi- 

Victime Paschali laudes — „Velykų aukai šlovė“ — Sekvencija kalbama Velykų 
oktavoje. 

6 Veni Sancte Spiritus — „Ateik Šventoji Dvasia“ — Sekvencija kalbama Sekminių 
oktavoje. 

V Lauda Sion Salvatorem — „Šlovink Sione Išganytoją“ — Sekvencija kalbama per 
Dievo kūno šventę (devintines). 

8 Dies irae - „Diena rūstybės“ — Sekvencija kalbama per Vėlines ir kitų gedulingųjų 
Mišių už mirusiuosius metu. 


B Siabar Mater dolorosa — „Stovi Motina skausminga“ — Sekvencija kalbama per 
septynių Marijos sopulių dienos Mišias. 

nus smilkalus, diakonas atsiklaupia ant viršutinio altoriaus laiptelio ir 
kalba maldą Munda cor meum |„Apvalyk mano širdį“]. Šia malda jis 
prašo Dievo, jog jo širdis bei lūpos būtų apvalytos, kad galėtų vertai 
skelbti šventąją Evangeliją. Maldoje jis pamini degančią žariją, kuria 
serafimas palietė pranašo Izaijo lūpas, kad apvalytų jį ir paruoštų jį 
priimti įkvėpimus iš Šventosios Dvasios (Iz 6, 5-7). Tyliosiose Mi- 
šiose šią maldą kalba pats kunigas. Po maldos diakonas paima knygą 
nuo altoriaus ir, klūpėdamas priešais kunigą, prašo palaiminimo, nes 
ruošiasi skaityti: Jube, domne, benedicere |„Teikis, pone, palaiminti“]. 
Tyliosiose Mišiose kunigas prašo Dievo palaiminimo, sakydamas Ju- 
be, Domine, benedicere! |„Teikis, Viešpatie, palaiminti“]. Po to jis pats 
atsako palaiminimo žodžiais, padarydamas tokius pakeitimus, kurie 
yra būtini, kad galėtų pritaikyti tuos žodžius sau. Gavęs palaiminimą, 
diakonas bučiuoja ranką kunigui, kuris turi padėti ranką ant Evan- 
gelijų knygos, tuo metu įteikiamos diakonui, įgaliodamas jį skaityti 
kunigo vardu. 

"Tada išsirikiuojama procesijai į Evangelijos amboną. Ten diakonas 
iškilmingai pradeda: Dominus vobiscum. "Tai vienintelė proga, kai 
diakonui leidžiama ištarti šiuos žodžius. Juos tardamas, jis paruošia 
tikinčiuosius, tarsi sakytų jiems: „Jūs tuoj išgirsite Dievo Žodį, 
amžinąjį Žodį. Tai didelė malonė jums visiems, todėl Viešpats tebūna 
su jumis! Tegul Jis apšviečia jus ir pamaitina jus Savo Žodžiu!“ Liaudis 
atsako jam, sakydama: Et cum spiritu tuo. "Tada diakonas paskelbia 
ištraukos, kurią ruošiasi jiems perskaityti, pavadinimą. Jis pasako 
tai šiais žodžiais: Initium arba seguentia sancti Evangelii [„pradžia“ 
arba „tęsinys šventosios Evangelijos“] ir, tai sakydamas, jis nubrėžia 
kryžiaus ženklą toje knygos vietoje, kur prasideda Evangelijos tekstas. 
Iš karto po to jis taip pat paženklina savo kaktą, lūpas ir krūtinę, 
prašydamas, kad sustiprintas Kryžiaus, kuris yra visų malonių 
šaltinis, jis turėtų Evangeliją savo širdyje ir lūpose ir kad niekad jos 
neišsižadėtų. Tada jis paima smilkytuvą ir tris kartus apsmilko knygą, 
o tikintieji, atsakydami į Gerosios Naujienos paskelbimą, tuo metu 
dėkoja ir garbina mūsų Viešpatį Jėzų Kristų, kurio žodį dabar išgirs: 
Gloria tibi, Domine |Garbė Tau, Viešpatie]. 

Dabar laikas giedoti šventąją Evangeliją. Diakonas sudeda rankas, 
bet nenuleidžia jų ant knygos. Tai būtų per daug familiarus elgesys 
su tokiu šventu dalyku kaip ši knyga, kurioje surašyta tai, ką kalbėjo 
Amžinasis Žodis. Diakonui pabaigus giedoti, subdiakonas perduoda 

atverstą knygą celebrantui [kunigui, aukojančiam Mišias], kuris 
pabučiuoja pirmuosius šventojo teksto žodžius, sakydamas: Per 
Evangelica dicta deleantur nostra delicta — „Per Evangelijos žodžius 
tebūnie ištrintos mūsų kaltės“. Šioje formulėje (kuri kartais per 
Aušrinės maldą yra vartojama kaip palaiminimas) matome tam tikros 
rūšies rimą, kuris parodo jos viduramžišką kilmę. Tuo tarpu diakonas 
pasisuka į kunigą, kurio vardu jis pradėjo giedoti Evangeliją, ir, 
paėmęs smilkytuvą, tris kartus pagerbia jį smilkalais. Šioje liturgijos 
dalyje kunigas vienintelis gauna tokią garbę. 

Kunigas, aukojantis Mišias be diakono ir subdiakono, turėtų 
taip pasukti mišiolą, kad pats skaitydamas stovėtų kiek pasisukęs į 
šiaurę. Panašiai ir diakonas, giedodamas Evangeliją, stovi pasisukęs į 
šiaurę, nes, anot pranašo Jeremijo (1, 14), „iš šiaurės išsilies nelaimė 
ant visų krašto gyventojų“. Dėl tos pačios paslaptingos priežasties, 
per suaugusiųjų krikštą katechumenui kalbant šėtono atsižadėjimo 
žodžius, nurodoma pasisukti į šiaurę. Anksčiau didesnėse bažnyčiose 
buvo statomos dvi ambonos, arba sakyklos: viena epistolai, o kita — 
Evangelijai. Dabar mes niekur neberasime šių dviejų ambonų, 
išskyrus dvi bažnyčias Romoje - šv. Klemenso ir šv. Lauryno už mūrų. 
Jų taip pat būta šv. Pauliaus bazilikoje prieš ją restauruojant. Būtent 
ambonoje buvo pastatoma Velykų žvakė ir laikoma keturiasdešimt 
dienų iki Dangun žengimo šventės. 

Turėtume pastebėti kaip skirtingai Bažnyčia Mišiose paskelbia 
epistoląir Evangeliją. Prieš epistolą nuskamba tiksubdiakono pasakymas 
iš kur yra ta ištrauka, kurią ruošiamasi giedoti, o prieš Evangeliją visada 
sakomi žodžiai Dominus vobiscum. Taip darydavo todėl, kad epistoloje 
mums kalba tik tarnas, o Evangelijoje mes klausomės paties Mokytojo, 
Viešpaties, ir dėl to tokiomis priemonėmis atkreipiamas tikinčiųjų 
dėmesys. Tik kunigui pabaigus skaityti Evangeliją, atsakoma: Laus 
tibi, Christe [„Šlovė Tau, Kristau“]. Anksčiau celebrantas neskaitydavo 
nieko, ką giedodavo kiti. Taip buvo ir skaitant Evangeliją — kunigas 
jos tik klausydavosi. Mišiose už mirusiuosius diakonas, ruošdamasis 
skaityti Evangeliją, neprašo kunigo palaiminimo. Kadangi palaiminimo 
prašymo ceremonija vis dėlto išreiškia džiaugsmą, ji praleidžiama dėl 
liūdesio ir gedulo, kuris lydi Regu/em Mišias. Be to, jų metu ambonoje 
neuždegamos žvakės, pasibaigus Evangelijai, kunigas nebučiuoja 
knygos. Dėl tos pačios priežasties diakonas, paėmęs knygą nuo 
altoriaus, nebučiuoja kunigui rankos. 

Credo 


Po Evangelijos seka Credo. Credo kalbamas tam, kad paskatintų 
tikinčiuosius išpažinti tikėjimą. Kadangi tikėjimas yra pagrįstas 
šventąja Evangelija, Credo nuskamba iš karto po to, kai perskaitomas 
šventasis tekstas. Yra teisinga, kad tikintieji išsako šį tikėjimo 
išpažinimą priešindamiesi skleidžiamoms erezijoms. 

Credo turi būti kalbamas ne tik visais sekmadieniais, bet taip pat 
ir per šventes: apaštalų, kurie skelbė tikėjimą, mokytojų, kurie jį 
gynė, šv. Marijos Magdalenos, kuri pirmoji patikėjo Prisikėlimu, 
paskelbė jį apaštalams ir taip tapo apaštalaujančia patiems apašta- 
lams, šventųjų angelų, nes būtent apie juos užsimenama šiais žo- 
džiais: „dangaus ir žemės, visų regimų ir neregimų daiktų Kūrėją“, 
Švenčiausios Mergelės, nes Credo kalba ir apie Dievo Motiną (bet 
ši malda praleidžiama votyvinėse Mišiose). Ši malda kalbama ir per 
Bažnyčios pašventinimo iškilmes bei per globėjų šventes — nes tiki- 
masi, kad per tokias šventes susirinks daug žmonių. Dėl to ji kal- 
bama ir per šv. Jono Krikštytojo šventę, jei ji pasitaiko sekmadienį; 
kitu atveju jos nekalba, nes šv. Jonas atėjo dar prieš šioms paslaptims 
iki galo įvykstant ir dėl to, kad jo vardas neminimas Credo maldoje. 
Credo taip pat kalbamas kai bažnyčia turi didelę arba svarbią relikvi- 
ją šventojo, kurio šventė tą dieną vyksta, kai yra savaime aišku, kad 
į pamaldas susirinks daug tikinčiųjų. 

Mišių metu kalbamas simbolis yra ne apaštalų tikėjimo 
išpažinimas, o Nikėjos Credo arba, jei kalbėsime visiškai tiksliai, 
Nikėjos ir Konstantinopolio tikėjimo išpažinimas, nes visa maldos 
dalis apie Šventąją Dvasią buvo pridėta pirmajame Konstantinopolio 
susirinkime, priešinantis Makedonijaus erezijai. 

Iki XI amžiaus Credo nebuvo viešai kalbamas Romos bažnyčio- 
se. Šv. Henrikas, Vokietijos imperatorius [tiksliau Vokietijos karalius 
ir Šv. Romos imperatorius], lankydamasis Romoje buvo nustebęs, 
Mišiose negirdėdamas Credo. Jis apie tai kalbėjosi su tada valdžiusiu 
Popiežiumi Benediktu Aštuntuoju. Pontifikas jam pasakė, kad tokiu 
būdu Romos bažnyčia parodė savo tikėjimo grynumą ir kad jai nerei- 
kia pareikšti, jog ji atmeta klaidas, kurios niekada neturėjo prieglobs- 
čio tarp jos sienų. Vis dėlto neilgai trukus po imperatoriaus pastabos 
buvo nuspręsta, kad Cyedo turi būti sskmadieniais kalbamas Romos 
bažnyčiose, kadangi tikėjimo išpažinimas taps dar iškilmingesnis, jei 
bus paskelbtas iš paties šv. Petro Sosto. 

Nikėjos tikėjimo išpažinimas yra ilgesnis nei apaštalų, kuriame 
visos tikėjimo tiesos vis dėl to yra išsakytos. Tačiau, kadangi laikui 
bėgant erezijos vis labiau plito, pasirodė, kad yra būtina labiau išplėtoti 
mokym1 apie tuos tikėjimo punktus, kurie buvo puolami, ir todėl 
kelios erezijos buvo pabrėžtinai pasmerktos, nurodant kiekvienos iš 
jų klaidas. Siame tikėjimo išpažinime yra viskas, ką mes turime tikėti. 
Kadangi vienoje jo vietoje mes sakome: „Tikiu ... Bažnyčią“ ir dėl 
to tikėdami viskuo, ką tiki šventoji Bažnyčia, mes turime viską, ką ji 
priėmė ir viską, ką ji paskelbė tiesa Nikėjos ir Konstantinopolio bei 
kituose vėlesniuose susirinkimuose. 

Mišiose vartojamas tikėjimo išpažinimas prasideda taip: Credo 
in unum Deum - „Tikiu į vieną Dievą“. Apaštalai nevartojo žodžio 
unum. Tuo metu nebuvo pagrindo įterpti tokį žodį. Būtent Nikėjos 
susirinkime Bažnyčia nusprendė, kad yra būtina pridėti šį žodį, kad ir 
toliau būtų skelbiama Dievo vienybė, kartu išsakant tikėjimą Dievo 
triasmeniškumu — tai buvo nukreipta prieš arijonų klaidą. Bet kodėl 
gi mes sakome: „Tikiu į vieną Dievą“? Kam šitoks pareiškimas? Jis 
turi didžiausią svarbą, tai parodys trumpas apmąstymas. Kas gi yra 
tikėjimas, jei ne sielos pakėlimas Dievo link? Tas tikėjimas, kuris yra 
susijungęs su meile, tas gyvas tikėjimas, kurį šventoji Bažnyčia įdeda 
į savo vaikų širdis, jau iš pačios savo prigimties veržiasi į Dievą, kyla į 
Jį - Credo in Deum. Yra du būdai pažinti Dievą. Žmogus mato visus 
daiktus iš kurių susideda visata: žemė su jos nesuskaičiuojamais 
turtais, dangaus skliautą nubarstytą žvaigždėmis, kurio viduryje 
viešpatauja saulė su savo akinančia grožybe ir taip nuostabiai teka 
bei leidžiasi. Žmogus, žvelgdamas į taip harmoningai ir tobulai 
sutvarkytus stebuklus, negali nepripažinti, kad Kažkas visa tai 
sukūrė — tai ir yra vadinama racionaliąja tiesa. Jeigu jis neprieitų 
šios išvados, tai pasirodytų, kad jam visiškai trūksta intelekto, ir 
būtų lygus tiems gyvuliams, kuriems neduotas supratimas, nes jie 
yra neprotingi tvariniai. Būtent tai turima omenyje kai kalbama 
apie Dievo pažinimą protu: mes matome kūriniją ir į ją žvelgdami 
darome išvadą, kad tai paties Dievo darbas. Bet jei mes kalbame, 
kad galima pažinti Dievą kaip Tėvą, Sūnų ir Šventąją Dvasią — kad 
prieitume šią išvadą, būtinai reikia, kad pats Dievas mums tai būtų 
pasakęs ir kad mes paklustume Jo žodžiui per tikėjimą, tai yra per tą 
antgamtiniu būdu duotą nusistatymą tikėti tuo, ką pasakė Dievas, 
laikytis jo žodžio. Dievas man tai apreiškia ir Jis tai daro per Savo 

Bažnyčią. Vos tik aš nusisuku nuo savęs, aš metuosi prie Jo, aš priimu 
kaip Tiesą tai, ką Jis teikėsi man apreikšti. Ir mes išpažįstame mūsų 
Dievą šitaip: Credo in unum Deum, Patrem omnipotentem [„Tikiu į 
vieną Dievą, visagalį Tėvą“]. 

Factorem caeli et terrae, visibilium omnium et invisibilium [ „dangaus 
ir žemės, visų regimų ir neregimų daiktų Kūrėją“]. Dievas sutvėrė 
dangų i ir žemę, visus regimus ir neregimus daiktus. Gnostikai nenorėjo 
pripažinti, kad Dievas sukūrė materiją ir regimas būtybes. Šis Nikėjos 
susirinkimo nutarimas pasmerkia juos, tiksliai suformuluodamas, 
kad visi regimi ir neregimi daiktai, visibilium omnium et invisibilium 
yra Dievo rankų darbas. Čia atiduodama garbės duoklė Amžinajam 
Dievui kaip Visagaliui, kurio visagalybę sukūrė visa, kas regima ir 
neregima daiktus. Taip pat išpažįstamas tikėjimas angelų sutvėrimu. 

Et in unum Dominum Iesum Christum, Filium Dei unigenitum 
[„Ir į vieną Viešpatį Jėzų Kristų, vienatinį Dievo Sūnų“]. Čia š šventoji 
Bažnyčia vėl nori, kad mes sakytume: „tikiu į vieną Viešpatį". Šis žodis 
unum yra esminis, nes mes tikime ne į du Sūnus, bet į vieną Vienintelį, 
tai yra ne į žmogų ir į Dievą kaip į atskirus, sudarančius du skirtingus 
asmenis. Ne, tai yra vienas ir tas pats Asmuo — vienatinio Dievo 
Sūnaus Asmuo. Bet kodėl Jis taip pabrėžtinai vadinamas Viešpačiu? 
Mes taip nedarėme kai ką tik kalbėjome apie Tėvą. Šis titulas yra 
suteikiamas būtent Jėzui Kristui, nes mes jam priklausome dvejopai. 
Pirmiausia mes esame Jo, kadangi Jis sutvėrė mus kartu su Tėvu, kuris 
sukūrė visus daiktus per savo Žodį. Antra vertus, mes esame Jo, nes Jis 
atpirko mus savo krauju ir išplėšė mus iš šėtono nasrų; mes esame Jo 
įsigytieji, Jo nuosavybė, Jo paveldas. Šia antrąja teise ir titulu Jis labiau 
mus turi kaip savuosius, negu kaip Kūrėjas. Dar daugiau, Jo meilė 
sieloms tokia didelė, jog; turi jas kaip sužadėtines. 

Žinojimas to, kad Dievybėje turi būti Sūnus, iš tiesų yra pavyzdys 
Dievo pažinimo, pranokstančio vien racionalų pažinimą, apie kurį 
neseniai kalbėjome. Protas pats vienas niekada nebūtų pasakęs mums, 
kad Dievo viduje yra Tėvas ir Sūnus. Tam, kad tai suvoktume, mes 
turėtume arba būti buvę danguje, arba ši tiesa turėtų būti mums 
apreikšta per Šventąjį Raštą ar per Tradiciją. Taip pat kaip tikime į 
vieną vienintelį Dievą Tėvą, o ne į du, taip tikime ir į vienatinį Sūnų; 
et in unum Dominum Iesum Christum, Filium Dei unigenitum. 

Et ex Patre natum ante omnia saecula — „[ir] prieš visus amžius gi- 
musį iš Tėvo“. Amžiai prasidėjo tik tada, kai Dievas paskleidė iš Savo 

rankų tvarinius. Kad amžiai būtų, turi egzistuoti laikas, o kad būtų 
laikas, buvo būtina sutverti būtybes. O prieš visus amžius, dar prieš 
tai, kai kas nors atsirado iš nebūties, Dievas Sūnus kilo iš Tėvo, kaip 
mes ir išpažįstame žodžiais: ex Patre natum ante omnia saecula. Deum 
de Deo, lumen de lumine, Deum verum de Deo vero [„Prieš visus am- 
žius gimusį iš Tėvo: Dievą iš Dievo, šviesą iš šviesos, tikrą Dievą iš 
tikro Dievo“]. Sukurtasis pasaulis atsiranda iš Dievo, kadangi jis yra 
Jo rankų kūrinys, bet nepaisant to, jis nėra Dievas. Priešingai, Dievas 
Sūnus, yra kilęs iš Tėvo ir pats yra Dievas, nes yra Jo pagimdytas. Jis 
yra Dievas tiek, kad visa, kas sakoma apie Tėvą, tinka ir Sūnui, išsky- 
rus tai, kad jis nėra Tėvas. Tačiau Jis yra tos pačios substancijos, tos 
pačios dieviškos esmės. Bet kaip Sūnus gali būti tos pačios substan- 
cijos kaip Tėvas, šiai substancijai neišsenkant? Šv. Atanazas, kalbėda- 
mas apie šį dalyką, pateikia mums palyginimą, kuris, nors kalba apie 
materiją, kažkiek padeda mums suvokti šią tiesą. Taip pat, sako jis, 
kaip ir žibintas, uždegtas nuo kito, kuriame dega ta pati substancija, 
niekaip nesumažina tos ugnies, nuo kurios jis buvo pridegtas, taip ir 
Dievo Sūnus, priimdamas Tėvo substanciją jokiu būdu nesumažina 
tos dieviškos substancijos, kuria Šis pasidalina su Juo, nes Jis iš tiesų 
yra Dievas iš Dievo, Šviesa iš Šviesos, tikras Dievas iš tikro Dievo. 

Genitum, non factum — „gimusį, bet ne sukurtą“. Mes, žmogiškos 
būtybės, visi esame sukurti, visi mes, tvariniai, esame Dievo rankų 
darbas, kiekvienas iš mūsų, neišskiriant nei Švenčiausiosios Dievo 
Motinos, nei angelų. Kitaip yra su Žodžiu, Dievo Sūnumi: Jis yra 
gimęs, bet ne sukurtas, Jis kilo iš Tėvo ir nėra Jo tvarinys. Jis turi 
tą pačią substanciją, tą pačią esmę, tą pačią prigimtį kaip Tėvas. 
Dievo viduje mes visada turėtume skirti Asmenis, bet kartu visados 
įžvelgdami tą pačią dieviškąją substanciją tiek Tėve, tiek Sūnuje, tiek 
Šventojoje Dvasioje — idem guoad substantiam. Mūsų Viešpats pats 
tai sako: Ego et Pater unum sumus |[„Aš ir Tėvas esame viena“]. Jie 
yra Viena, bet Asmenys yra atskiri: Tėvas ir Sūnus ir Šventoji Dvasia 
— tai yra trys žodžiai, kurie juos įvardina. Tada labai svarbūs yra didieji 
Nikėjos susirinkimo žodžiai consubstantialem Patri — „esantį vienos 
prigimties su Tėvu“. Taip, Sūnus yra pagimdytas Tėvo, Jis turi tą pačią 
substanciją, Jo ta pati dieviška esmė. 

Per guem omnia facta sunt — „Per jį [tiksliau „per kurį“] visa yra 
padaryta“. Simbolio pradžioje buvo pasakyta, kad Dievas sutvėrė 
dangų ir žemę, visus regimus ir neregimus daiktus, o dabar, kalbant 

apie Žodį, Dievo Sūnų, mums sakoma, kad Jis sukūrė visus daiktus. 
Kaip mums visa tai suderinti? Tai lengva suprasti, pažvelgus palyginimą 
į mūsų sielą. Jai yra duoti trys atskiri sugebėjimai: galia, supratimas ir 
valia. Šie trys sugebėjimai yra būtini, kad būtų atliktas veiksmas. Galia 
įgalina sielą veikti, bet tam reikalingi supratimas ir valia. Panašiai ir 
Dievas, visagalis Tėvas, sutvėrė viską Savo galia, jis išmintingai sutvėrė 
visus daiktus per Savo Sūnų ir įspaudė juose savo valios žymę per 
Šventąją Dvasią. Šitaip Jo veikimas tampa atbaigtas. Dėl to visiškai 
teisinga, kai sakoma apie Sūnų: Per guem omnia facta sunt. 

Oni propter nos homines et propter nostram salutem descendit de caelis 
[„Kuris dėl mūsų žmonių, ir dėl mūsų išganymo nužengė iš dangaus ši R 
Parodžiusi mums, kad Žodis daro tokius didžius darbus, šventoji 
Bažnyčia prideda, kad jis atėjo į šią žemę dėl mūsų, nusidėjėlių. Jis ne 
tik atėjo žmogaus labui, bet atitaisyti žmogaus nuodėmę ir išplėšti jį iš 
amžino vargo, žodžiu, mus išganyti: 24 propter nostram salutem. "Taip, 
būtent dėl to jis nužengė iš dangaus - descendit de caelis. Nepaisant to, 
Jis nenutraukė ryšių su Tėvu ir Šventąja Dvasia, Jis dėl to neprarado 
dieviškumo palaimos, bet iš tiesų susivienijo su žmogumi. Būdamas 
šiuo Žmogumi, Jis iškentėjo viską, ką Žmogus gali iškentėti, išskyrus 
nuodėmę. Jis nužengė iš dangaus, kad taptų tvariniu, gyventų tarp mūsų, 
kad visokeriopai prisitaikytų prie žmogiškosios prigimties poreikių. 

Et incarnatus est de Spiritu Sancto [„Ir įsikūnijo per šventąją 
Dvasią]. Žodis įsikūnijo, Jis tapo Kūnu, veikiant Šventajai Dvasiai. 
Visi daiktai buvo sukurti Dievo ir, mes matėme, kaip jie buvo sukurti 
visų trijų dieviškųjų Asmenų. Įsikūnijimo paslaptyje taip pat veikia 
šie trys Asmenys. Tėvas siunčia savo Sūnų, Sūnus nužengia į žemę, o 
Šventoji Dvasia pridengia savo šešėliu šią kilniąją Paslaptį. 

Ex Maria Virgine („iš Mergelės Marijos“]. Gerai įsižiūrėkime į 
šiuos žodžius: Ex Maria. Būtent Marija davė Jam žmogiškąją Jo subs- 
tanciją, tą substanciją, kuri buvo ypatinga, asmeninė. Ji tikrai paėmė 
ją iš Savęs, kad duotų ją Dievo Sūnui, kuris šitaip tapo tikru Jos Sūnu- 
mi. Kokia tyra turėjo būti Marija, kad būtų verta duoti Dievo Sūnui 
Jo žmogiškosios būtybės substanciją! Dievo Žodis pasirinko kelią ne 
susivienyti su žmogiškuoju tvariniu sukurtu tiesiogiai iš nieko, kaip 
pirmasis žmogus, bet panoro iš tiesų būti kilęs iš Adomo giminės. Kad 
tai įvykdytų, Jis įsikūnijo į Marijos Įsčias ir dėl to neišvengiamai tapo 
Adomo sūnumi. Jis ne tik nužengė į Mariją, bet ir gavo iš Marijos savo 
kūną, ex Maria - Jis yra kilęs iš tikros Jos substancijos. 

Et homo Jactus est — „ir tapo žmogumi . Dievo Žodis ne tik 
prisiėmė panašumą į žmogų, bet ir iš tiesų tapo Žmogumi. Šiuose 
didinguose žodžiuose mes įžvelgiame Dievystę susituokiančią su 
Žmogyste. Čia yra priklaupiama, šiuo garbinimo ženklu pašlovinant 
Įsikūnijimo Paslaptį. 

Crucifixus etiam pro nobis: sub Pontio Pilato passus, et sepultus est 
[„Taip pat dėl mūsų nukryžiuotas; prie Poncijaus Piloto nukankintas 
ir palaidotas“) 

Crucifixus. Apaštalų tikėjimo išpažinime vartojamas tas pats žo- 
dis. Apaštalai norėjo kalbėti apie tai, kad mūsų Viešpats buvo nu- 
kryžiuotas. Jiems neužteko vien tik pasakyti tai, kad Jis numirė, nes 
buvo labai svarbu visiems paskelbti Kryžiaus Pergalę prieš šėtoną. 
Kaip medis buvo mus pražudęs, taip Dievas norėjo, kad ir mū- 
sų išganymas įvyktų panašiai — per medį, kaip mes giedame kitoje 
giesmėje: žpse lignum tunc notavit, damna ligni ut solveret [„tada pats 
pažymėjo medį, kad medžio prakeikimą panaikintų“]. Taip, buvo 
tinkama, kad mūsų priešo gudrybė būtų sužlugdyta, panaudojus 
jo paties taktiką: ež medelam ferret inde, hostis unde laeserat — „Ir 
vaistas bus paimtas iš ten, iš kur priešas ėmė nuodus“. Būtent dėl 
šios priežasties apaštalai taip rūpinosi kalbėti apie tai, kokiu būdu 
Kristus buvo nužudytas. Skelbdami tikėjimą pagonims, pirmiausia 
jie kalbėjo apie Kryžių. Šv. Paulius, rašė korintiečiams, kad pirmą 
kartą atvykęs pas juos, nemanė, kad dera kalbėti jiems apie ką nors 
kitą, išskyrus Jėzų ir būtent Jėzų Nukryžiuotąjį: E+ enim iudicavi 
me scire aliguid inter vos, nisi Jesum Christum et bunc crucificum 
(1 Kor 2, 2). Ir anksčiau jis buvo jiems pasakęs: „o mes skelbiame 
Kristų Nukryžiuotąjį, kuris žydams yra papiktinimas, pagonims — 
kvailystė“ — Judaeis guidem scandalum, gentibus autem stultitiam (1 
Kor 1, 23). 

Jėzus Kristus buvu nukryžiuotas, ir tikėjimo išpažinimas 
prideda:p70 nobis [„už mus“]. Panašiai kaip posakyje prop:er nos homi- 
nes ... descendit de caelis | „dėl mūsų žmonių ... nužengė iš dangaus“] 
buvo tinkama, kad šventoji Bažnyčia paskatintų mus įsisąmoninti, jog 
mūsų Viešpats buvo nukryžiuotas būtent už mus. Cyucifixus etiam pro 
nobis: sub Pontio Pilato passus. Romos valdytojo vardas čia minimas, 
nes jis nurodo datą. 

Er sepultus est. Kristus kentėjo, tai yra tikra tiesa, bet taip pat tiesa 
yra tai, kad Jis buvo palaidotas. Taip turėjo būti. Jei jis nebūtų buvęs 

palaidotas, tai kaipgi būtų išsipildžiusi pranašystė, kurioje sakoma, 
kad Jis turi trečiąją dieną prisikelti iš numirusiųjų? Taip buvo įrodytas 
Jo Mirties, visiškos, o ne fiktyvios mirties, realumas — nes įvyko laido- 
tuvės, kaip tai būna ir kitiems žmonėmis. 

Er resurrexit tertia die, secundum Scripturas [„Trečiąją dieną, pagal 
Raštą, prisikėlė iš numirusių]. Trečiąją dieną Jis prisikėlė, kaip iš anksto 
nurodė pranašystės, ypač pranašo Jonos pranašystė. Pats mūsų Viešpats 
pasakė: „Pikta ir neištikima karta reikalauja ženklo, bet nebus jai duota 
kito ženklo, tik pranašo Jonos ženklas“ (Mt 12, 39; Lk 11, 29). Lygiai 
kaip Jona buvo banginio pilve tris dienas ir tris naktis, taip ir Žmogaus 
Sūnus tris dienas ir tris naktis išbuvo žemės širdyje. 

Et ascendit in caelum - „[Ir] įžengė į dangų“. Dievo Žodis, nuženg- 
damas į žemę, kad taptų žmogumi, nepaliko Savo Tėvo prieglobsčio. 
Šioje vietoje turima omenyje, kad Jis įžengė į dangų, kad ten užžengė 
jo Žmogystė ir ten Ji buvo pasodinta į sostą visai amžinybei. 

Sedet ad dexteram Patris - Jis „sėdi Tėvo dešinėje“, kaip Mokytojas 
ir Viešpats. Iš tiesų Jis čia buvo su savo dieviškąja prigimtimi, bet jam 
priderėjo čia būti ir žmogiškąja prigimtimi ir tą išreiškia šie žodžiai. 
Tai buvo būtinybė, nes žmogiškajai prigimčiai, suvienytai su dieviš- 
kąja prigimtimi viename ir tame pačiame Asmenyje — Dievo Sūnaus 
Asmenyje — visai teisingai gali būti pasakyta: „Viešpats sėdi Tėvo deši- 
nėje“. Apie tai pranašavo Dovydas, sakydamas: Dixi Dominus Domi- 
no meo: sede a dextris meis | „Viešpats pasakė mano Viešpačiui: sėskis 
mano dešinėje“] (Ps 59, 1). Tai įrodo mūsų Viešpaties Asmenyje glū- 
dinčią dieviškosios prigimties glaudžią vienybę su žmogiškąja. Dėl to 
59 psalmė yra Dangun žengimo psalmė. Tai iš tiesų buvo ta akimirka, 
kai Viešpats, Tėvas pasakė Viešpačiui, Sūnui: „sėskis mno dešinėje“ — 
sede a dextris meis. 

Er iterum venturus est cum gloria iudicare vivos et mortuos [„Ir vėl 
garbingai ateis gyvųjų ir mirusiųjų teisti ']. Galima kalbėti apie du 
mūsų Viešpaties atėjimus: pirmajį, kai Jis gimsta be garbės ir, kaip tai 
apibūdina šv. Paulius, jis apiplėšė pats save, priimdamas tarno pavi- 
dalą — Semetipsum exinanivit formam servi accipiens ir antrąjį, kai Jis 
ateis garbėje — venturus est cum gloria. Tačiau kam Jis ateis? Ne kaip 
anksčiau — gelbėti, bet teisti: įudicare vivos et mortuos. Jis ateis teisti 
ne tik tų, kurie Jo antrojo atėjimo metu dar gyvens žemėje, bet ir visų 
tų mirusių nuo pat pasaulio pradžios, kadangi teisiami turi būti visi 
iki vieno. 

Cuius regni non erit finis — „Jo karalystei nebus galo“. Tai nurodo 
tiktai Jėzaus Kristaus valdymą Jo šventojoje žmogystėje, nes Savo die- 
vystėje Jis niekada nebuvo nustojęs valdyti. Ši Jo karalystė ne tik bus 
šlovinga, bet ji niekada nesibaigs. 

Šiais žodžiais baigiasi antroji, didžiausioji, Cyedo dalis. Šiame 
viešame mūsų tikėjimo išpažinime derėjo daugiausiai kalbėti apie 
Jėzų Kristų, nes būtent Jis yra daugiausiai mums padaręs, nors Jis 
ir nepadarė nieko be kitų dviejų dieviškųjų Asmenų pagalbos ir 
pritarimo. Dėl to mes Jį vadiname mūsų Viešpačiu: be abejonės, 
Viešpaties titulas tinka Tėvui, kuris mus sukūrė, bet dar labiau jis 
tinka Sūnui, kuris šalia to, kad mus sukūrė (kadangi Dievas padarė 
visus daiktus per savąjį Žodį), taip pat ir atpirko mus, taigi mes 
priklausome Jam dvigubai. 

Er in Spiritum Sanctum, Dominum et vivificantem L„ir į Šventąją 
Dvasią, Viešparį [ir] Gaivintoją“]. Aš tikiu ir į Šventąją Dvasią, tai yra 
tikėjimu aš einu Šventosios Dvasios link, aš esu ištikimas Šventajai 
Dvasiai. Tačiau kas yra Šventoji Dvasia? — Dominum. Ji yra Viešpats, 
Ji yra Mokytojas kaip ir kiti du dieviškieji Asmenys. Bet kas dar Ji 
yra? Vivificantem [Gaivintojas]. Ji teikia gyvybę. Taip, kaip mūsų siela 
teikia gyvybę mūsų kūnui, taip Šventoji Dvasia teikia gyvybę mūsų 
sielai. Būtent Šventoji Dvasia padaro sielą, gyvą per pašvenčiamąją 
malonę, kurią Ji ten įlieja. Taip Ji palaiko ją, įgalina ją veikti, atgaivina 
ją ir verčia ją augti meilėje. Be to, būtent Šventoji Dvasia šitaip palai- 
ko visus Bažnyčioje. Būtent Ji padaro visus Bažnyčios nariais, tokiais 
skirtingais savo tauta, kalba ir papročiais, kad visi gyventų tuo pačiu 
gyvenimu, priklausydami tam pačiam Kūnui, kurio Galva yra Jėzus 
Kristus. Iš tiesų visi turi tą patį tikėjimą, visi semiasi tų pačių malonių 
iš tų pačių sakramentų ir visi yra gaivinami tų pačių vilčių bei laukia, 
kol jos išsipildys — žodžiu Šventoji Dvasia palaiko viską. 
 Ouiex Patre Filiogue procedit [„kylančią iš Tėvo ir Sūnaus“]. Ta pati 
Šventoji Dvasia kyla iš Tėvo ir Sūnaus. Ar įmanoma įsivaizduoti, kad 
Tėvas ir Sūnus nebūtų susivieniję? Turi būti ryšys, vienijantis vieną su 
kitu. Tėvas ir Sūnus ne vien tik yra vienas šalia kito, bet Juos vienija, 
Juos apglėbia, Ryšys. Šis Ryšys kyla iš Jų abiej ų, sudarydama Viena su 
Jais. Ši tarpusavio meilė yra ne kas kita, kaip Šventoji Dvasia. 

Nikėjos susirinkime, sudarant tikėjimo išpažinimą, pagrindinis tėvų 
dėmesys kryptas į tai, kas susiję su Jėzumi Kristumi, o Konstantinopolio 
susirinkime jie nusprendė papildyti Nikėjos Credo, pridėdami tai, 

kas apibūdina Šventąją Dvasią, išskyrus žodžius Filiogue. Jie tai 
suformulavo tiesiog žodžiais gu ex Parre procedit [„kylančią iš Tėvo“). 
Susirinkimo tėvai nematė būtinybės pasakyti daugiau apie Šventosios 
Dvasios kilimą, nes mūsų Viešpaties žodžiai Evangelijoje nepalieka 
šiuo klausimu jokių abejonių „[kai ateis Globėjas, kurį] jums atsiųsiu 
nuo Tėvo, Tiesos Dvasia, kuri eina iš Tėvo“ Ego mittam vobis a Patre 
Spiritum veritatis, gui a Parre procedit (Jn 15, 26). Kadangi Jis [Sūnus] 
siunčia Ją, tai Jis taip pat yra Šventosios Dvasios pirmoji priežastis. 
"Tėvas siunčia Sūnų, ir yra akivaizdu, kad Sūnus kyla iš Tėvo, yra Jo 
pagimdytas. Mūsų Viešpats, sakydamas „Aš atsiųsiu jums Dvasią“, 
įrodo, kad Jis pats, kaip ir Tėvas, yra Šventosios Dvasios šaltinis. Ir 
jeigu mūsų Viešpats prideda š šiuos žodžius gui a Parre procedit, Jis 
jokiu būdu neturi omenyje, kad Šventoji Dvasia kyla tiktai iš Tėvo. Jis 
daro tai tik tam, kad Jo paties žodžiai taptų aiškesni ir kad pabrėžtų, 
jog ne Jis vienas siunčią šią dieviškąją Dvasią, bet kad ir Tėvas siunčia 
Ją išvien su Sūnumi. 

Graikai atsisakė priimti šią tiesą ir tuo sukėlė ginčus dėl šios eilutės, 
tuo sugriaudami Švč. Trejybės dogmą. Bet mes tikime, kad visus 
Trejybės Asmenis sieja šie neapsakomai paslaptingi saitai, būtent: kad 
Pirmasis Asmuo gimdo Antrąjį, o Pirmasis ir Antrasis yra vienas su 
kitu susivieniję per Trečiąjį. Jeigu būtų atsisakyta tikėti į tą ryšį, kylantį 
iš Tėvo ir Sūnaus ir jungiantį juos tarpusavyje, atrodytų, kad Šventoji 
Dvasia yra visiškai izoliuota nuo Sūnaus ir kad Trejybė yra sugriauta. 

Pirmiausia Priedas Fi/šogue buvo įvestas į Credo Ispanijoje, siekiant 
tiksliau išreikšti tai, ką paskelbė Konstantinopolio susirinkimo tėvai. 
Šis pakeitimas buvo padarytas aštuntajame amžiuje, bet Romos 
bažnyčia jo nepadarė iki pat vienuoliktojo amžiaus. Ji žinojo, kad tokia 
priemonė sukeltų sunkumų, bet, matydama būtinybę, ji apsisprendė 
jį įvesti. Nuo tada šis priedas prie tikėjimo išpažinimo tapo privalomas 
visoje Bažnyčioje. 

Oui cum Patre et Filio simul adoratur et conglorificatur [„sa Tėvu 
ir Sūnumi garbinamą bei šlovinamą“] Šventoji Dvasia turi būti 
garbinama. Taigi, norint būti tikrajame tikėjime neužtenka vien 
atiduoti pagarbą Šventajai Dvasiai. Ji turi būti garbinama kaip tikras 
Dievas, taip, kaip mes garbiname Tėvą i ir Sūnų — simul adoratur. Ji 
garbinama panašiu būdu ir tuo pačiu metu kaip kiti du dieviškieji 
Asmenys — simul. Šventoji Bažnyčia nori, kad ties šiais žodžiais 
nulenktume galvą, atiduodami garbės duoklę Šventajai Dvasiai, kurios 

dieviškumą čia išpažįstame. Er conglorificatur - Ji yra garbinama kartu, 
tai yra Ji gauna garbę kartu su Tėvu ir Sūnumi, Ji įtraukiama į tą pačią 
doksologiją arba garbinimą, nes doksologija reiškia duoti garbę. 

Oui locutus est per Prophetas [„kalbėjusią per pranašus“]. Šiais žo- 
džiais skelbiama kita dogma. Šventoji Dvasia kalbėjo pranašų lūpomis 
ir Bažnyčia skelbia, kad Ji tai darė. Formuluodama šį punktą ji ypač 
atsižvelgė į tai, kad reikėjo nugalėti markionitus, kurie mokė, jog yra 
gerasis Dievas ir blogasis Dievas — anot jų žydų Dievas buvo blogasis. 
Cia Bažnyčia, pasakydama, jog Sventoji Dvasia kalbėjo per pranašus 
nuo pat Mozės knygų iki prieš pat mūsų Viešpatį gyvenusiųjų pranašų 
laikų, skelbia, kad šios dieviškos Dvasios veikla buvo pasklidusi mūsų 
žemėje nuo pat pradžių. 

Sekminių dieną ji nusileido ant apaštalų ir nužengė į žemę, kad 
čia apsigyventų. Jos misija yra labai skirtinga nuo mūsų Viešpaties 
misijos. Žodis, tapęs Kūnu, atėjo į mūsų žemę, bet po kurio laiko jis vėl 
įžengė į dangų. Sventoji Dvasia — priešingai atėjo, kad galėtų gyventi 
su mumis visada. Tai mūsų Viešpats paskelbė, sakydamas apaštalams, 
kad Dvasia Guodėja ateis pas juos: „Aš paprašysiu Tėvą, ir jis duos 
jums kitą Globėją, kuris liktų su jumis per amžius“ (Jn 14, 16). Jis 
pasakė, kad ši Guodėja išmokys juos visų dalykų, primindama jiems 
viską, ką Jis pats buvo juos mokęs: „Jis išmokys jus visko ir viską 
primins, ką esu jums pasakęs“ (Jn 14, 26). 

Bažnyčiai reikia, kad ją mokytų, vestų, jai vadovautų ir ją remtų. 
Kas gi turi visa tai daryti? Šventoji Dvasia, kaip ir yra pažadėjęs mūsų 
Viešpats, padės jai iki pat pasaulio pabaigos. Taigi Sūnus buvo pasiųs- 
tas Tėvo, o vėliau Jis vėl įžengė į dangų; tiek Tėvas, tiek Sūnus atsiuntė 
Šventąją Dvasią, kad Ji galėtų likti su Bažnyčia iki pasaulio pabaigos. 
Mūsų Viešpats sakė: „Mano Tėvas atsiųs jums Dvasią“, bet Jis taip 
pat pasakė: „Aš atsiųsiu jums Dvasią“. Jis taip kalbėjo, norėdamas at- 
skleisti ryšius, egzistuojančius tarp dieviškųjų Asmenų, kurie, priešin- 
gai eretikų teiginiams, niekada negali būti vienas nuo kito izoliuoti. 

Taigi šventoji Bažnyčia aiškiai išdėstė mums Trejybės dogmą. 
Pirmiausia mes turime visagalį Tėvą, visų dalykų Kūrėją, taip pat 
Sūnų, kuris nužengė iš dangaus, tapo žmogumi ir mirė už mus, paskui 
Jis prisikėlė ir per Dangun žengimą pergalingai įžengė į dangų; galų 
gale mes turime Šventąją Dvasią, kuri panašiai kaip ir Tėvas bei Sūnus, 
yra Gyvybės Davėja, kuri kalbėjo per pranašus, kuri kartu su Tėvu ir 
Sūnumi yra Dievas. 

Paskui minima kita tikėjimo tiesa: Et unam sanctam catholicam et 
apostolicam Ecclesiam [„Ir vieną, šventą, visuotinę ir apaštalinę Baž- 
nyčią“]. Pastebėkite, mes nesakome „tikiu į Bažnyčią“, mes sakome 
tiesiog „tikiu Bažnyčią“. Kodėl? Todėl, kad tikėjimas, kurio tiesioginis 
objektas yra Dievas, yra mūsų sielos judėjimas Dievo link. Ji eina Jo 
link ir ilsisi Jame — taigi mes tikime Į DIEVĄ. Bet jei kalbama apie 
kažką kas yra sukurta ir atlieka tarpininko vaidmenį, kas yra susiję 
su Dievu, padeda mums eiti pas Dievą, bet nėra pats Dievas — mes 
tiesiog tikime jais. Taip pavyzdžiui mes tikime šventąją Bažnyčią, ku- 
rią įsteigė mūsų Viešpats Jėzus Kristus, ir jos vienintelės prieglobstyje 
galima rasti išganymą: „Aš tikiu Bažnyčią“ — Credo Ecelesiam. Apta- 
riamame tikėjimo simbolyje, kuris kalbamas Mišiose, ši tikėjimo tiesa 
išsakoma išsamiau, nei apaštalų tikėjimo išpažinime, kur mes tiesiog 
sakome: „Tikiu ... šventąją visuotinę Bažnyčią“. 

Pirmiausia mes paskelbiame, kad Bažnyčia yra viena: credo unam 
Ecclesiam. Giesmių giesmėje pats mūsų Viešpats vadina ją savo vie- 
nintele: „Tik ji viena yra mano balandė, mano tobuloji“ (Gg 6, 8). 
Dar daugiau, ji yra šventa: credo SANCTAM Ecclesiam. Toje pačio- 
je giesmėje mes girdime dieviškąjį Sužadėtinį sakant: „Mano meile, 
mano gražioji ... jokios neturi dėmės“ (Gg 2, 10; 4, 7). Šv. Paulius, 
rašydamas efeziečiams, taip pat sako, kad Bažnyčia, kurią mūsų 
Viešpats paruošė sau, yra garbinga Bažnyčia, neturinti jokios dėmės 
nei raukšlės (Ef 5, 27). Dėl to Kristaus Bažnyčia yra šventa. Nėra 
šventųjų kitur, tik jos ribose, o joje visada bus šventųjų. Taip pat, 
būdama šventa, ji negali mokyti nieko kito kaip tik tiesą. Bažnyčia 
yra visuotinė — Credo Ecclesiam catholicam. Ji yra visuotinė, nes ji 
išplitusi visoje žemėje, nes ji egzistuos iki pat laikų pabaigos — abu 
šie bruožai nusako visuotinumo [katalikiškumo] savybę. Galų gale ji 
yra apaštališka — Credo Ecclesiam apostolicam. "Taip, jos egzistavimas 
trunka nuo pat pradžių, tai yra, ji kyla iš paties mūsų Viešpaties. Ji 
neišdygo staiga, praėjus penkiems, dešimčiai ar penkiolikai amžių po 
Viešpaties gimimo, kaip įvyko, pavyzdžiui, atsirandant protestantiz- 
mui. Jeigu ji būtų taip pavėluotai atsiradusi, ji negalėtų būti kilusi iš 
mūsų Viešpaties. Kad būtų tikra Bažnyčia, ji turi būti apaštališka, tai 
yra ji turi turėti hierarchiją, kurią paskyrė apaštalai, o per juos — pats 
mūsų Viešpats. 

"Taigi mes tikime Bažnyčią, ir mūsų Viešpats nori, kad mes tikėtu- 
me, jog ji yra viena, šventa, visuotinė ir apaštalinė — Et nam sanctam 

catholicam et apostolicam Ecclesiam. Mes tikime ją, kadangi ji turi šias 
keturias esmines žymes, dėl kurių ji visiškai teisėtai vadinama Dievo 
įsteigta Bažnyčia. Kad ji tokia yra, įrodo jau vien tai, kad ji turi visus 
šiuos keturis požymius. 

Confiteor unum baptisma in remissionem peccatorum — „Pripažįstu 
vieną krikštą nuodėmėms atleisti“. Žodis conf7zeor šioje frazėje reiškia 
„pripažįstu“ [arba „išpažįstu“]. Bet kodėl šventoji Bažnyčia įpareigoja 
mus taip aiškiai išpažinti vieną krikštą: Confrteor unum baptisma? Nes 
ji nusistačiusi skelbti, jog tėra tik vienas dvasinio gimimo būdas, kad, 
anot apaštalo žodžių efeziečiams, tėra tik vienas krikštas, taip kaip tėra 
tik vienas Dievas ir vienas vienintelis Tikėjimas: Upus Dominus, una 
fides, unum baptisma (Ef 4, 5). 

Krikštas padaro mus Dievo vaikais, kartu duodamas mums 
pašvenčiamąją malonę, kuria Šventoji Dvasia ateina, kad gyventų 
mumyse. O jei per mirtiną nuodėmę žmogus turėjo nelaimę prarasti 
šią malonę, tada nuodėmių atleidimas per išpažintį, sutaikydamas jį 
su Dievu, grąžina jam krikšto malonę, šį pirmapradį pašventinimą, o 
ne kokį nors kitą — tokia stipri yra ši pirmoji malonė! Visą savo jėgą 
Krikštas gauna iš vandens, kuris tekėjo iš mūsų Viešpaties šono ir kuris 
nuo tada tapo mums pačiu gyvenimo pagrindu. Todėl mūsų Viešpats 
tikrai mus pagimdė, todėl tėra vienas vienintelis krikštas, kurį turime 
išpažinti ir pripažinti. 

Et exspecto resurrectionem  mortuorum — „Laukiu mirusiųjų 
prisikėlimo“. Bažnyčia liepia mums sakyti ne vien „tikiu mirusiųjų 
prisikėlimą“, bet „laukiu“. Iš tiesų turime nekantriai laukti, kad 
pamatytume tą prisikėlimo akimirką, nes kūno vienybė su siela yra 
būtina tam, kad palaima būtų tobula. Pagonims kildavo didelių 
sunkumų dėl šios dogmos priėmimo, nes mirtis atrodė esanti tikra mūsų 
prigimties sąlyga. Juk iš tiesų, matome, kad mūsų prigimtis susideda 
iš kūno bei sielos ir kad šie elementai gali būti atskirti — taigi atrodo, 
jog mirties karalystė galingesnė už mus. Bet mums, krikščionims, 
mirusiųjų prisikėlimas yra fundamentali dogma. Mūsų Viešpats, 
prisikeldamas trečiąją dieną po savo mirties, patvirtina šią dogmą 
labiausiai sukrečiančiu būdu, nes, kaip sako šv. Paulius, jis pirmasis iš 
mirusiųjų gimė (yra mirusiųjų pirmgimis): primogenitus ex mortuis; nes 
mes visi turime juo sekti, mes taip pat turime visi prisikelti. 

Er vitam venturi saeculi — „ir būsimojo amžiaus [arba kita lot. žo- 
džio saeculum reikšmė „pasaulio“] gyvenimo“, pasaulio, kuris nežino 
mirties. Žemėje mes gyvename malonės gyvenimą, mes esame remia- 

mi tikėjimo, vilties ir meilės, bet mes nematome Dievo. Dangaus 
garbėje — priešingai — mes džiaugsimės Jo regėjimu, mes matysime 
Jį veidas į veidą, kaip mums sako šventasis Paulius: videmus nunc per 
speculum in enigmate, tunc autem facie ad faciem (1 Kor 12, 12). Be 
to, mūsų žemiškosios kelionės metu mes esame nuolatiniame pavo- 
juje prarasti malonę, o danguje nebegali egzistuoti nieko panašaus į 
šią baimę. Ten mes gausime kaip nuosavybę tai, kas vienintelis ga- 
li pasotinti begalinius žmogaus širdies troškimus, mes gausime kaip 
nuosavybę patį Dievą, kuris vienintelis yra žmogaus Tikslas. Todėl 
šventoji Bažnyčia tikrai ne be reikalo ragina mus kalbėti: Er exspecto 
vitam venturi saeculi. 

Toksyra tas nuostabusis tikėjimo išpažinimas, kurį šventoji Bažnyčia 
įdėjo į savo vaikų lūpas. Tiesa, yra dar viena mūsų tikėjimo išpažinimo 
formulė, sudaryta Pijaus IV po Tridento susirinkimo. Į jį yra įtraukta 
ir tai, ką mes ką tik išaiškinome, tačiau buvo pridėti dar keli punktai, 
nukreipti prieš protestantizmą, kurio išpažinėjai, norėdami išsižadėti 
jo skelbiamų klaidų, privalo skaityti šį tikėjimo išpažinimą garsiai. 
Neišpildę šios sąlygos, jie negali gauti nuodėmių atleidimo. Panašiai 
visi beneficijų [bažnytinių valdų, aukštų pareigybių] turėtojai, prieš 
gaudami jas, kad galėtų jomis naudotis, turi sukalbėti šią tikėjimo 
formulę. Dėl to tai daro ir vyskupas, atvykdamas į savo dieceziją. 


Ofertoriumas* 


Tikintiesiems sugiedojus tikėjimo išpažinimą, kunigas bučiuoja 
altorių ir, pasisukęs į žmones, sako: Dominus vobissum, į kurį 
duodamas įprastinis atsakymas: Zž cum spiritu tuo. Kodėl kunigas 
bučiuoja altorių? Nes, prieš atsisukdamas į tikinčiuosius, jis nori juos 
pasveikinti Kristaus pabučiavimu, o altorius ženklina patį Kristų. 

Paskui ateina laikas skaityti Ofertoriumą [Aukojimo priegiesmį]. 
Tai — naujųjų laikų paprotys, nes anksčiau viskas, ką giedojo choras, 
niekada nebuvo kalbama prie altoriaus. Šioje Mišių dalyje labai aiškiai 
matyti skirtingos įvairių laipsnių kunigystės šventimus turinčių 
dvasininkų funkcijos: diakonui pridera įteikti kunigui pateną?! su 


20 Lot. offertorium — atnašavimas, aukojimas. 

2! Patena (lot. pa:ina - negilus dubenėlis) - liturgijoje kartu su taure svarbiausias šv. 
Mišių indas — plokščia apvali vyskupo konsekruota lėkštelė, ant kurios per šv. Mišias 
prieš kunigo komuniją dedama konsekruotoji Ostija (Švč. Sakramentas), taip pat 

ant jos gulinčia ostija. Diakonas negali konsekruoti??, bet jis gali nešti 
šventąją Eucharistiją, jis gali netgi ją liesti ir dalinti. Taigi mūsų neste- 
bina tai, ką jis daro, nes matome subdiakoną, pasiliekantį daug toliau 
nuo celebranto. 

Kunigas, gavęs pateną, aukodamas ostiją, kalba maldą: Suscipe, 
sancte Pater |„Priimk, šventasis Tėve“]. Ši malda atėjo iš aštuntojo ar 
devintojo amžiaus. 

Kad geriau suprastume visas maldas, kurios dabar skambės, mes 
turime nuolat prieš akis turėti pačią Auką, nors ji dar nėra aukojama 
visoje savo didybėje. Pirmiausia matome, kad šioje maldoje apie ostiją 
kalbama kaip apie aukojamą amžinajam Tėvui, nors mūsų ostija šią 
akimirką dar nėra pati Dieviškoji Auka. Be to, sakoma, kad ši ostija 
yra be dėmės — įimaculatam hostiam. Šiais žodžiais užsimenama apie 
Senojo Testamento aukas, kurios turėjo būti be sutepties, nes jos buvo 
provaizdis mūsų Viešpaties, kuris vieną dieną turėjo pasirodyti mums 
kaip /mmaculatus. 

Šioje maldoje kunigo mintis nuskrieja daug toliau nuo dabar- 
tinio momento. Jis galvoja apie ostiją, kuri bus ant altoriaus po 
konsekracijos, ostiją, kuri vienintelė yra tikroji Auka. Už ką jis au- 
koja Auką? Kunigas aukoja ją ne tik už save, bet ir už tuos, kurie jį 
supa — p70 omnibus circumstantibus - tad mes matome, kaip mums 
naudinga būti bei dalyvauti Mišiose. Jis nuolat mini tuos, kurie 
yra Čia Mišiose. Ir dar daugiau: šv. Mišių aukos veikimas yra toks 
platus, kad kunigas kalba taip pat ir apie visus tikinčiuosius bei 
pasirūpina nepamiršti dar ir mirusiųjų. Pastaruosius jis mini, sa- 
kydamas: pro omnibus fidelibus christianis vivis atgue defunctis [„už 
visus ištikimuosius krikščionis, gyvus ir numirusius“]. Auka skirta 
ne tik duoti garbę Dievui, bet ji taip pat reikalinga tam, kad teiktų 
žmonėms gėrį. 

Keturios Ofertoriumo maldos nėra labai senos. Anksčiau įvairioms 
bažnyčioms buvo palikta teisė savo nuožiūra pasirinkti maldos formu- 
lę šiam momentui; vien tik Kanonas nesikeitė priklausomai nuo vie- 
tovės — jis visada ir visur buvo tas pats. O nuo tada, kai Popiežius šv. 


ja pridengiama taurė. Pagal Kanonų reikalavimus gaminama naudojant tauriuosius 
metalus, iš viršaus būtinai paauksuota. Kita reikšmė — dažniausiai ovali arba turinti 
atskirą rankenėlę patena skirta ministrantui laikyti tikintiesiems po smakru dalinant 
šv. Komuniją, kad net mažiausi jos gabalėliai nenukristų ant žemės. 


* Paversti duonos ir vyno Kristaus Kūnu ir Krauju. 

Pijus V išleido savo mišiolą, kuris yra naudojamas dabar, niekas negali 
būti pakeista formulėse, kurias jis šioje vietoje nustatė. Bet įvairumas 
epochų, iš kurių mus pasiekė šios kelios maldos, paaiškina didelį jose 
vartojamos lotynų kalbos skirtingumą — Kanone ji daug gražesnė [Ka- 
nono malda yra senesnė už daugelį kitų maldų Mišiose]. 

Kunigas, baigęs duonos atnašavimo maldą, laikydamas pateną, 
daro kryžiaus ženklą, paima ostiją nuo patenos ir padeda ant korpo- 
ralo“. Sis kryžiaus ženklas išreiškia tapatumą tarp šios aukos ir tos, 
kuri įvyko ant Kalvarijos. Vėliau diakonas įpila vyno į taurę, o sub- 
diakonas prisiartina, kad atliktų savo patarnavimą — įpila vandens į 
tą pačią taurę. Šis aktas yra pati aukščiausia iš visų subdiakono atlie- 
kamų funkcijų. 

Malda, kuri lydi šią ceremoniją, yra labai sena. Ji kilusi iš pirmųjų 
Bažnyčios amžių ir iš tiesų lengva pastebėti, kad tada, kai ji buvo sukur- 
ta, lotynų kalba buvo šnekamoji kalba. Ji mums labai vaizdžiai atsklei- 
džia, kokia svarbi ir garbinga šventosios Aukos dalis yra čia naudojamas 
vanduo. Kodėl vanduo įliejamas į taurę? Todėl, kad, kaip perduoda Tra- 
dicija, pats mūsų Viešpats, įsteigdamas Eucharistiją, sumaišė vandenį ir 
vyną, kaip papratę daryti saikingieji, ir Bažnyčia toliau laikosi šio papro- 
čio. Ji pati pasinaudoja galimybe, prabilti į mus nuostabia kalba, kad 
atskleistų mums prakilniausias paslaptis. 

Taigi, Motina Bažnyčia sako: Deus, gui humanae substantiae di- 
gnitatem mirabiliter condidisti [„Dieve, kuris nuostabiai sukūrei tokią 
kilnią žmogaus prigimųį“]. Kam gi kalbėti apie žmogaus prigimties 
kilnumą? Kam gi prisiminti Jėzaus Kristaus dieviškumą ir žmogišku- 
mą? Nes vynas ir vanduo čia naudojami kaip simboliai: vynas simbo- 
lizuoja Jėzų Kristų kaip Dievą, vanduo simbolizuoja Jį kaip Žmogų. 
Vandens silpnumas, palyginus jį su vyno stiprumu išreiškia skirtu- 
mą, esantį tarp Jėzaus Kristaus žmogiškumo ir dieviškumo. Šiame 
vandenyje taip pat turime įžvelgti save, nes būtent mes per Mariją 
suteikėme mūsų Viešpačiui žmogaus prigimtį. Taigi dėl to šventoji 
Bažnyčia išsako susižavėjimą — taip ji džiaugiasi galėdama iškelti ti- 
krąjį žmogaus kilnumą. 


* Korporalas - korporalas (lot. pa//a corporalis; iš lot. corpus - kūnas) - balto lininio 
audeklo kvadratinis arba stačiakampis patiesalas, ant kurio Mišių metu padedama 
patena su Ostija ir taurė, į korporalą taip pat vyniojamas komunikantas, dedamas į 
bursą nešant ligoniui. Korporalas simbolizuoja drobulę, į kurią buvo įvyniotas nuimto 
nuo kryžiaus Kristaus kūnas. 

Jau karališkasis pranašas psalmėje giedojo apie šį mūsų kilnumą: 
Constituisti eum super opera manuum tuarum, omnia subiecisti sub pe- 
dibus eius — „Tu padarei jį savo rankų darbų šeimininku, padėjai visa 
prie jo kojų“ (Ps 8, 7). Ir jei apmąstysime, kaip Dievas sukūrė žmogų, 
nenustebsime, išgirdę šventąją Bažnyčią sakant, kad jis buvo sukurtas 
pasigėrėtinu būdu. Kalbėdamas apie žmogų Dievas taria: „Padaryki- 
me žmogų pagal Mūsų Pačių paveikslą ir panašumą“. Kaip Jis pasakė, 
taip ir padarė. 

Bet žmogus ne tik buvo šitaip sukurtas — po savo nuopuolio jis 
buvo iškeltas dar nuostabiau ir šventoji Bažnyčia negali susilaikyti čia 
to nepasakiusi: mirabilius reformasti [„dar nuostabiau ją atnaujinai']. 
Taip, iš tiesų, Dievas jį prikėlė daug stebuklingesniu būdu, pranokstan- 
čiu Jo atliktą sutvėrimo darbą — per Savo Sūnų priimdamas žmogaus 
prigimtį ir taip atnaujindamas nupuolusį žmogų. 

Da nobis per buius aguae et vini mysterium, eius divinitatis esse con- 
sortes, gui humanitatis nostrae feri dignatus est particeps, Iesus Christus, 
Filius tuus Dominus noster. — „Leisk mums per šio vandens ir vyno 
paslaptį tapti dalininkais dievystės tojo, kuris teikėsi tapti mūsų žmo- 
giškumo dalininku, -— Jėzaus Kristaus, Tavo Sūnaus, mūsų Viešpaties“. 
Pirmiausia šventoji Bažnyčia tarsi raiškų reljefą išraižo prieš mūsų akis 
Įsikūnijimo paslaptį. Mąstydama apie vandenį ir vyną, sumaišytus į 
vieną gėrimą, ji prisimena vienybę tarp mūsų Viešpaties žmogiškumo 
bei dieviškumo ir nedelsdama prašo Viešpaties, kad mes taip pat galė- 
tume turėti dalį paties mūsų Viešpaties dieviškume, kaip tai ir išsako 
šv. Petras savo antrajame laiške: 17 per haec efficiamini divinae consortes 
naturae, tai yra, kad per pažadus, išsipildžiusius Jėzuje Kristuje, mes 
galime tapti dieviškosios prigimties dalininkais. Šis sudievinimas, pra- 
sidėjęs Čia žemėje per pašvenčiamąją malonę, bus atbaigtas dangaus 
garbėje. Žemiškajame rojuje velnias pasakė Ievai, kad, jeigu tik ji ir 
Adomas paklausys jo patarimo, jie abu bus kaip dievai. Jis melavo, 
nes tada, kaip ir dabar, žmogus galėjo pasiekti Dievą vien tiktai išti- 
kimai laikydamasis Dievo įsakymų. Danguje mes būsime kaip dievai 
ne todėl, kad mes tokiais tapsime savo prigimtimi, bet todėl, kad pa- 
laimintuoju regėjimu matysime Dievą taip, kaip Jis pats save mato, ir 
mūsų būklė bus kaip kūrinių, kuriems suteikta vieta iškart po Dievy- 
bės. Šventoji Bažnyčia yra linkusi pabrėžti š šią tiesą, kad ji būtų matoma 
mūsų dvasiniam žvilgsniui, i ir ji tai daro šioje maldoje, kalbėdama apie 
įsikūnijusį Žodį, patį žmogaus tikrosios didybės pagrindą. 

Mišiose už mirusiuosius kunigas nelaimina vandens ir taip mes 
prisiartiname prie kitos paslapties. Kaip jau sakėme, vanduo vaizduoja 
tikinčiuosius, o vynas — mūsų Viešpatį Jėzų Kristų. Vandens ir vyno 
naudojimas simbolizuoja iš karto dvi paslaptis: žmogiškumo vienybės 
su dieviškąja prigimtimi mūsų Viešpatyje paslaptį, ir vienybę tarp mū- 
sų Viešpaties su savąja Bažnyčia, kurią sudaro tikintieji. Tačiau Baž- 
nyčia neturi jurisdikcijos skaistyklos vėlėms, joms išlaisvinti ji negali 
panaudoti savo turimos Raktų galios. Kol jos vaikai gyvena žemėje, ji 
jiems padeda, naudodama mūsų Viešpaties jai suteiktą galią surišti ir 
atrišti [atleisti nuodėmes ir jas sulaikyti — neduoti jų atleidimo]. Taip 
ji veda kiekvieną sielą arba į Triumfuojančią Bažnyčią [dangaus šven- 
tųjų bendruomenę] — tada Bažnyčia žemėje lenkiasi, pagerbdama šią 
laimingą sielą, arba į kenčiančią Bažnyčią [skaistyklą] — tada Bažnyčia 
žemėje meldžiasi už tą vargšę sielą. Bet jei kalbėsime apie Bažnyčios 
jurisdikcijos šiai sielai panaudojimą, ji nebeturi tos galios [nebegali 
atleisti jų nuodėmių], viskas, ką ji dabar gali jai pasiūlyti, yra tarpinin- 
kavimas. Būtent tai šventoji Bažnyčia ir išreiškia, praleisdama vandens 
palaiminimą Mišiose už mirusiuosius — taip ji parodo, kad ji negali 
vykdyti savo valdžios skaistyklos sielų atžvilgiu. 

Vanduo yra toks nepamainomas šventojoje Mišių aukoje, jog jeigu 
atsitiktų taip, kad jo nebūtų galima parūpinti, tai būtų būtina susilaikyti 
nuo Šventųjų Mišių aukojimo, netgi jei tai būtų Velykų dieną. 

Kita vertus, vanduo negali būti sumaišytas tokia didele proporcija, 
kad pakeistų patį vyną, nes tokiu atveju neįvyktų konsekracija. 

Kartūzai, kurie laikosi vienuoliktojo amžiaus liturgijos ir 
dominikonai, besilaikantys tryliktojo amžiaus liturgijos, nedaro 
šios ceremonijos Bažnyčioje. Jie daro tai zakristijoje ir kartais — prie 
altoriaus, bet visada — prieš pradėdami Mišias. 

Sumaišius taurėje vyną ir vandenį, kunigas aukoja šią taurę Dievui, 
kalbėdamas šiuos žodžius: Offerimus tibi, Domine, calicem salutaris, 
tuam deprecantes clementiam: ut in conspectu divinae maiestatis tuae, 
pro nostra et totius mundi salute, cum odore suavitatis ascendat. Amen. 
„Aukojame Tau, Viešpatie, išganymo taurę, prašydami Tavo gerumo, 
kad ji Tavo dieviškosios didybės akivaizdoje pakiltų meiliu kvapu už 
mūsų ir viso pasaulio išganymą. Amen“. 

Šioje maldoje šventoji Bažnyčia iš anksto galvoja kuo virs ši taurė. 
Kol kas joje yra tik vynas, bet vėliau iš šio vyno beliks tik akcidenci- 
ja arba jo išvaizda. Jo substancija pavirs tikru paties mūsų Viešpaties 
Krauju. Dėl to šventoji Bažnyčia meldžia Dievo įžvelgti kuo taps tai, 

ką ji aukoja Jam šią akimirką, ir maldauja, kad ši taurė pakiltų Jo aki- 
vaizdon su saldybės kvapu, tai yra, kad ji būtų priimtina jo dieviškajai 
didybei ir tuo galėtų pasitarnauti mūsų visų išganymui. 

Pasibaigus vyno atnašavimo maldai, kunigas pastato taurę ant kor- 
poralo, darydamas kryžiaus ženklą su patena pirmiausia ant tos vietos, 
kur taurė stovės, kad šitaip dar kartą parodytų, jog ši Auka iš tiesų yra 
Kryžiaus Auka. Lotyniškojoje Bažnyčios dalyje duona padedama ant 
altoriaus priešais kunigą, o taurė — tarp duonos ir altoriaus kryžiaus 
— taigi dvi atnašos yra vienoje eilėje, viena priešais kitą. Graikai — prie- 
šingai — išdėsto jas šalia vienas kito: ostiją — kairėje, o taurę — dešinėje 
pusėje. Taurė, pastatyta ant korporalo, vėl uždengiama pala. Pala yra 
lininis audinys, pakietintas, kad taptų kiek standesnis, uždedamas ant 
taurės, kad neleistų niekam į ją įkristi, ypač po konsekracijos. Anks- 
čiau pala nebūdavo naudojama, nes korporalas tada būdavo pakanka- 
mai didelis, kad uždengtų taurę. Šio papročio iki šiol laikosi kartūzai. 
Patogumas ir taupymas sąlygojo palos atsiradimą, tačiau norint paro- 
dyti, kad ji yra ne kas kita kaip paties korporalo dalis, su pala elgiamasi 
tiek pat pagarbiai. Palaiminimas, kurį ji gauna iškelia ją žymiai aukš- 
čiau paprastų daiktų, kuriuos liesti gali bet kas. Tas pats palaiminimas, 
suteikiamas palai ir korporalui, parodo, kad jie abu yra vienas ir tas 
pats. Romoje pala daroma iš dviejų draugėn susiūtų ir iškrakmolytų 
drobės gabalėlių. Mūsų šalyse labiau įprasta tarp dviejų drobės gabalė- 
lių įdėti ploną kartoninę lentelę. 

Po taurės atnašavimo seka kita malda, kurią kunigas kalba altoriaus 
viduryje, sudėjęs rankas ir kiek pasilenkęs: /2 spiritu humilitatis et in 
animo contrito suscipiamur a te, Domine: et sic fiat sacrificium nostrum 
in conspectu tuo hodie, ut placeat tibi, Domine Deus. — „Nuolankius 
dvasia ir susigraudinusius širdimi priimk mus, Viešpatie, ir tokia 
tetampa mūsų auka šiandien Tavo akivaizdoje, kad ji Tau patiktų, 
Viešpatie Dieve“. Tai yra bendra malda, kurią šventoji Bažnyčia įterpė 
tam, kad užbaigtų šventąjį aukojimo ritualą. Šiuos žodžius kalbėjo treji 
jaunuoliai krosnyje, kaip pasakojama Danieliaus knygoje (3, 39-40). 

Paskui seka labai svarbus palaiminimas. Reikia šauktis Šventosios 
Dvasios, kad Ji teiktųsi ateiti ir veikti šventojoje Aukoje. Kunigas 
tai padaro žodžiais: Veni, sanctificator omnipotens aeterne Deus: et 
benedic (sakydamas šį žodį jis peržegnoja visas aukojamas atnašas) 
hoc sacrificium, tuo sancto nomini praeparatum [„Ateik, Pašventėjau, 
visagali amžinasis Dieve, ir palaimink šią Tavo šventajam vardui pa- 
ruoštą auką“). 

Kadangi pati Šventoji Dvasia šventojoje Mišių Aukoje įvykdo 
duonos ir vyno perkeitimą į mūsų Viešpaties Kūną ir Kraują, yra 
teisinga, atnašaujant Auką, paminėti šią dieviškąją Dvasią. Švento- 
ji Bažnyčia Jos šaukiasi šia malda, kad Ji vėl teiktųsi padėti mūsų 
Viešpačiui Jėzui Kristui atsirasti ant altoriaus taip, kaip Ji įgalino 
Jį atsirasti Marijos įsčiose. Bažnyčia išreiškia šį savo prašymą kaip 
palaiminimo troškimą. Ji sako: „palaimink šią auką, tai yra padaryk 
ją vaisinga, kad ji patiktų dieviškajai didybei“. 


Altoriaus smilkymas 


Mes jau matėme, kad altorius simbolizuoja mūsų Viešpatį. 
Tai paaiškina, kodėl su juo taip be galo pagarbiai elgiamasi. Likusi 
bažnyčios pastato dalis vaizduoja Mistinio Kūno, kurio Galva yra 
Kristus, narius, tai yra tikinčiuosius, iš kurių susideda šventoji 
Bažnyčia, Kristaus Nuotaka. Pirmą kartą žengdamas prie altoriaus, 
kunigas jau būna apsmilkęs jį iš visų pusių, taip atiduodamas garbės 
duoklę pačiam Kristui. Dabar vėl ši ceremonija kartojama su šventu 
iškilmingumu. Kaip Rytų karaliai padėjo savo prabangias dovanas prie 
dieviškojo Kūdikio kojų, ką mums pasakoja Evangelija, lygiai taip par 
ir kunigas savo ruožtu uždegs smilkalus kaip duoklę savo Seimininkui 
ir savo Karaliui. 

Bet prieš pat altoriaus smilkymą turi būti atlikta kita ceremonija. 
Kunigo ką tik paaukoti duona ir vynas jau vien dėl šio jų paaukojimo 
yra taip aukštai pakylėti virš paprastų daiktų tvarkos, kad jeigu ku- 
nigas šiuo momentu staiga mirtų ar nebegalėtų eiti savo pareigų, tai 
duona ir vynas turėtų būti laikomi piscinoje. Norėdama parodyti savo 
pagarbą jiems, šventoji Bažnyčia apgaubia juos savo smilkalų kvapu 
tarsi ji tai darytų pačiam Kristui. Paprotys naudoti smilkalus Bažny- 
čios ceremonijose atėjo iš Rytų, kur jų galima gauti apsčiai. Tačiau, 
nors mūsų šaltuosiuose kraštuose jų gauti daug sunkiau, šventoji Baž- 
nyčia neleidžia visiškai jų pašalinti iš ceremonijų. Taigi ji liepia nau- 
doti bent mažiausią smilkalų kiekį, kaip ir krizmai** ji nurodo naudoti 
bent jau balzamą sumaišytą su aliejumi. Po duonos ir vyno smilky- 
mo — įmcensatio super oblata — panašiai pagerbiamas ir pats altorius. 
Prieš naudojant smilkalus, jie turi būti palaiminti. Kunigas palaimina 


2 Krizma — vyskupo pašventintas aliejus, naudojamas Sutvirtinimo sakramentui ir 
kitoms Bažnyčios apeigoms. 

šia malda: Per intercessionem beati Michaelis Archangeli, stantis a dex- 
tris altaris imcensi... [„Užtariant palaimintajam Mykolui Arkangelui, 
kuris stovi smilkalų altoriaus dešinėje“. Angelas, laikantis auksinį 
smilkytuvą, stovintis smilkalų altoriaus dešinėje, čia nėra minimas. 
Šventoji Bažnyčia šioje vietoje mini šventąjį Mykolą Arkangelą, dan- 
gaus galybių Kunigaikštį. Kai kas galvojo, kad šioje pastraipoje esama 
klaidos, nes šventojo Luko Evangelijoje rašoma, jog altoriaus dešinėje 
stovi šventasis arkangelas Gabrielius, bet šventoji Bažnyčia nekreipia 
dėmesio į šiuos ginčus. Šv. Lukas nesako, kad Gabrielius laiko auksinį 
smilkytuvą. Pirmasis smilkalų palaiminimas buvo ne toks iškilmingas. 
Kunigas čia meldėsi tiktai: Ab i/lo benedicaris, in cuius bonore crema- 
beris - „Būk palaimintas To, kurio garbei sudegsi“. Bet šioje vietoje 
jau šaukiamasi angelų, nes smilkalų paslaptis reiškia ne ką kita, kaip 
šventųjų maldas, kurias angelai atneša Dievui — kaip mums paaiškina 
šventasis Jonas savo apokalipsėje (Apr 8, 4). Smilkalų dūmai pakyla 
iki Dievo sosto kaip ir šventųjų maldos: Er ascendit fumus incensorum 
de orationibus sanctorum de manu Angeli coram Deo. 

Kunigas apsmilko duoną ir vyną taip, kad jų dvelksmas apsuptų 
kvepėjimu ir tiesiog visiškai paskandintų aukojamas atnašas aromato 
debesyje. Tai darydamas jis sako šiuos žodžius: 

Incensum istud a te benedictum ascendat ad te, Domine: et descendar 
super nos misericordia tua. — „Šie Tavo palaiminti smilkalai tepakyla 
prie Tavęs, Viešpatie, ir tenusileidžia ant mūsų Tavo gailestingumas“. 

Ši malda — Dievui atiduodama garbės duoklė, taip pat mūsų išsaky- 
tas noras. Kunigas, sekdamas rubrikų nurodymais, kalba jos žodžius su 
pertraukomis, atitinkamai smilkydamas įvairias altoriaus dalis, kurias 
reikia šitaip pagerbti. Pirmąjį kartą Mišiose smilkydamas altorių, kuni- 
gas nekalba jokios maldos, bet dabar, pagerbiant jį antrąjį kartą, šven- 
toji Bažnyčia įsako jam kartoti 140 psalmės dalį, kurią ji pasirinko dėl 
ten esančių žodžių, kuriuos ji pirmiausia įdeda kunigui į lūpas: Džri- 
gatur, Domine, oratio mea, sicut incensum, in conspectu tuo — „Tekyla, 
Viešpatie, mano malda kaip smilkalai Tavo akivaizdoje“. Taip ji daro 
visada, parinkdama nuostabiai tinkamus tekstus, kurie labiausiai dera 
ta proga — tiek psalmes, tiek Evangelijas ar Epistolas. Kunigas pradeda 
smilkyti nuo kryžiaus arba nuo Švenčiausiojo Sakramento, jei jis yra 
išstatytas ant altoriaus. Tada jis nusilenkia kryžiui arba priklaupia, jei 
to altoriaus tabernakulyje yra laikomas Švenčiausiasis Sakramentas. Vė- 


5 Ps 140, 2-4. Dom Gueranger tekste šv. Raštas cituojamas pagal Vulgarą. 

liau, jei ant altoriaus yra išstatytos šventųjų relikvijos, jis apsmilko jas 
du kartus mostelėdamas smilkytuvu: pirmiausia į Evangelijos, paskui — 
į Epistolos pusę. Tai padaręs, jis apsmilko visas altoriaus dalis. Visais 
kitais atžvilgiais šis apsmilkymas nesiskiria nei nuo pirmojo smilkymo, 
nei nuo smilkymo Laudžių ar Mišparų metu. 

Grąžinęs smilkytuvą diakonui, kunigas išsako gero palinkėjimą 
jam ir sau pačiam, sakydamas: Accendat in nobis Dominus ignem sui 
amoris, et flammam aeternae caritatis — „Ieuždega Viešpats mumyse 
savo meilės ugnį ir amžinosios meilės liepsnas“. Perimdamas smilky- 
tuvą diakonas bučiuoja kunigui ranką, o paskui — smilkytuvo grandi- 
nių viršų. Įteikdamas jį kunigui, jis tai daro atvirkštine tvarka. Tokie 
papročiai atėjo pas mus iš Rytų. Būtent liturgijai turime būti dėkingi 
už šių pagarbos ir nuolankumo ženklų išsaugojimą. Vėliau diakonas 
pagerbia kunigą smilkalais, kuris priima smilkymą, stovėdamas šonu 
į altorių. Bet jeigu Švenčiausiasis Sakramentas yra išstatytas ant alto- 
riaus, kaip, pavyzdžiui, išstatymo metu vykstančiose Mišiose, kunigas 
nusileidžia nuo altoriaus laiptų ir, atsukęs veidą į tikinčiuosius, priima 
minėtą pagerbimą iš diakono, kuris taip pat atsistoja į šiai progai tin- 
kamą vietą. Tada apsmilkomas choras, pradedant nuo vyskupo, jei jis 
dalyvauja Mišiose, vėliau — prelatų, jei jų ten yra, dar vėliau - kunigų 
ir klierikų, ir galų gale — visų tikinčiųjų, norint parodyti, kad visi su- 
daro vieną Kūną, kurio Galva yra Kristus. Visi, pradedant vyskupu ar 
prelatais, baigiant paprastais tikinčiaisiais, priimdami smilkalus turi 
atsistoti. Vien tik Popiežius, juos priimdamas, lieka sėdėti. 


Lavabo 


Kol choras ir liaudis yra pagerbiami smilkalais, kunigas plaunasi 
rankas. Šią ceremoniją nurodoma atlikti būtent šioje vietoje, nes ku- 
nigas ką tik naudojo smilkytuvą, kuris visada sutepa rankas dėl dū- 
mais ar smilkymo anglies suodžiais. Bet tuo pat metu šis rankų plovi- 
mas yra paslaptis: jis išreiškia, kad kunigui būtina vis labiau apsivalyti, 
einant vis gilyn į šventąją Auką. Kaip mūsų Viešpats plovė kojas savo 
apaštalams prieš įsteigdamas šventąją Eucharistiją, ir prieš dalindamas 
jiems šventąją Komuniją, lygiai taip pat ir kunigas turėtų apsivalyti. 
Šv. Ambraziejaus liturgijoje?“ šis rankų plovimo ritualas vyksta Kano- 


26 Šv. Ambraziejaus (lot. Ambrosius) liturgija - Mišių tvarka tikriausiai sudaryta paties 
šv. Ambraziejaus IV amžiuje. Spėjama, kad jis apvalė liturgiją nuo ankstesnių eretikų 
arijonų iškraipymų, taip pasitarnaudamas visai Bažnyčiai. Šv. Pijus V suvienodinęs ir 

no metu prieš konsekraciją. Jo reikšmė visada ta pati, kunigui priva- 
loma apsivalymo pareiga. Vis dėl to momentas, kurį Romos bažnyčia, 
visada apdairi savo sprendimuose, šiam ritualui parinko, jai atrodo 
tinkamesnis nei priimtas Šv. Ambraziejaus liturgijoje. 

Veiksmą, ženklinantį, koks turi būti kunigo tyrumas, šventoji 
Bažnyčia palydi 25 psalme, kurią nurodyta kalbėti vienuolių Oficiu- 
me sekmadienio Aušrinės pirmajame noktiurne: Judica me, Domine, 
guoniam ego in innocentia Mea TNgTessus SUm [„Tirk mane, Dieve, nes 
aš vaikščioju savo nekaltybėje“]. Psalmėje kalba pats Viešpats, lengva 
suprasti, kad kunigas niekada negalėtų pasakyti tokių žodžių apie sa- 
ve. Šioje Mišių vietoje Šventoji Bažnyčia nurodo kalbėti tik pusę tos 
psalmės, pradedant nuo žodžių: Lavabo inter innocentės manus meas: 
et circumdabo altare tuum, Domine... — „Plausiu tarp nekaltųjų savo 
rankas ir laikysiuosi Tavo altoriaus, Viešpatie, kad girdėčiau šlovinimo 
balsą ir išpasakočiau visus Tavo stebuklus“. Kiekvienas žodis yra nuos- 
tabiai pritaikytas šiai progai. Vėliau mes sutinkame kitą nepaprastai 
puikų pranašo posakį: Domine, dilexi decorem domus tuae et locum 
babitationis gloriae tuae — „Viešpatie, aš myliu Tavo namų grožį ir Ta- 
vo garbės gyvenimo vietą“. Dovydas kalba apie tą Padangtę", kurios 
šešėlyje jis gyveno ir buvo toks laimingas, nors šventyklos dar nebuvo, 
jos nepastatė iki pat Saliamono laikų. Psalmė tęsiama iki galo, norint 
kunigui duoti pakankamai laiko nusiplauti ir nusišluostyti rankas. 
Štai kita tos pačios psalmės eilutė: Ego autem in innocentia mea ingres- 
sus sum — „Aš gi vaikščioju savo nekaltybėje“, dar kartą įrodo, kad ši 
psalmė yra iš esmės mesijinė. Dėl to kunigas kalba ją vardu Kristaus, 
su kuriuo jis didžiosios Aukos metu yra vienas ir tas pats. Mišiose 
už mirusiuosius ir Kančios laiku (kai Mišios yra nešventinės) psalmės 
pabaigoje praleidžiama Gloria Patri [Garbė Dievui Tėvui]. Tada, kai 
šioje vietoje Gloria malda praleidžiama, visada praleidžiama ir psalmė 
Judica Mišių pradžioje. 


1570 m. kodifikavęs bei visai lotyniškajai Bažnyčiai įsakęs šv. Mišių tvarką, leido ir 
toliau Milane aukoti Mišias pagal Šv. Ambraziejaus liturgiją. 

* Padangtė - palapinė, kurioje Dievo išrinktoji tauta su didžia pagarba laikė Senojo 
"Testamento šventenybės. Padangtė — lot. žabernaculum. "Tabernakulis katalikų 
altoriuose, kuriame saugomas Dievo kūnas ir Kraujas yra daug šventesnė vieta, nei 
Senojo testamento Padangtė, kuri buvo tik dabartinio tabernakulio provaizdis. 

Suscipe Sancta Trinitas* 


Kunigas, pabaigęs psalmę, sugrįžta ties altoriaus viduriu, kur 
sudėjęs rankas bei kiek pasilenkęs, kalba: 

Suscipe, sancta Trinitas, hanc oblationem, guam tibi offerimus ob 
memoriam passionis, resurvectionis et ascensionis Iesu Christi, Domini 
nostri... [„Priimk, Švenčiausioji Trejybe, šią auką, kurią Tau atnašauja- 
me minėdami mūsų Viešpaties Jėzaus Kristaus kančią, Prisikėlimą ir į 
dangų žengimą“]. Prieš mūsų akis iškyla labai svarbūs dalykai. Kalba- 
ma apie Auką: Suscipe ... hanc oblationem - „Priimk ... šią auką“. Ku- 
nigas kalba šiuos žodžius apie ką tik paaukotus duoną ir vyną, bet vis 
dėl to jis neturi omenyje nei duonos nei vyno. Šie dalykai iš tiesų yra 
pašventinti ir palaiminti, todėl jie nusipelno, kad su jais būtų elgia- 
masi pagarbiai, bet Auka, čia pateikiama dieviškajai didybei, jokiu bū- 
du negali būti sumenkinta iki grynai materialios aukos, kokią aukojo 
žydai. Dėl to yra akivaizdu, kad kunigas mintyse siekia kažko daug 
aukštesnio. Jis pateikia Dievui kaip atnašą didžiąją Auką, kuri greitai 
įvyks: „Švenčiausioji Trejybe, mes atnašaujame Tau šią auką, minė- 
dami mūsų Viešpaties Jėzaus Kristaus kančią, Prisikėlimą ir į dangų 
žengimą“. Taigi mes turėtume atkreipti dėmesį į tris mūsų Viešpaties 
veiksmus, be kurių Jo darbas nebūtų atbaigtas. Pirmiausia Jis kentėjo, 
bet jis negalėjo pasitenkinti vien kentėjimu, taigi jis taip pat ir mirė. 
Abu šie dalykai sudaro tai, ką mes vadiname Jo Kančia. Bet tai dar ne 
viskas — Viešpats vėl prisikėlė. Mirtis, bausmė už nuodėmę, atrodo 
kaip velnio triumfas prieš žmogų ir todėl, jei Kristus būtų miręs, bet 
neprisikėlęs — tai būtų buvęs tikras sutriuškinimas. Bet dar daugiau, 
Jis įžengė į dangų per savo šlovingą ir pergalingąDangun žengimą. 
Mūsų Viešpats negalėjo pasilikti žemėje. Kol jis neatvėrė dangaus ir 
pats neįžengė ten su savo žmogiškąja prigimtimi, tol dangus turėjo 
likti uždarytas žmogui. Būtent dėl to mūsų išganymas nebuvo visiškai 
atbaigtas, kol mūsų Viešpats neįžengė į dangų, nors iki tol Jis jau buvo 
Prisikėlusysis, kaip sakė šv. Paulius, „mirusiųjų pirmgimis“. Toks turi 
būti mūsų tikėjimas, nes tokia yra mūsų išganymo ekonomija*?. Mūsų 
išganymas susideda iš trijų dalykų: Kančios, Prisikėlimo ir Dangun 
žengimo. Šventoji Bažnyčia suprasdama, jog reikia matyti šiuos tris 


28 Suscipe, sancta Trinitas — lot. „Priimk, Švenčiausioji Trejybe“. 

> Išganymo ekonomija (dieviškoji ekonomija) — dieviškojo apreiškimo dalis, kalbanti 
apie tai kaip Dievas sutvėrė ir tvarko pasaulį, ypač apie Jo išganymo planą, kurį Jis 
įgyvendina savo kryžiaus mirtimi atsilyginęs už mūsų nuodėmes, iki šiol tęsdamas šį 
darbą per savo įsteigtą Katalikų Bažnyčią. 

dalykus, kad suvoktume Kristų, kad iš to susideda visas mūsų tikėji- 
mas, pabrėžtinai reikalauja, kad mes taip aiškiai visus šiuos tris daly- 
kus išreikštume aukos atnašavimo akimirką. 

Er in bonorem beatae Mariae semper Virginis. [„Taip pat palaimin- 
tosios visuomet Mergelės Marijos garbei“]. Nėra nei vienų aukojamų 
Mišių, kurios nebūtų skirtos garbei Švenčiausiosios Dievo Motinos 
— Ji pati savaime yra atskiras pasaulis. Būtent dėl to mes pirmiausia 
prisimename mūsų Viešpatį, vėliau Švenčiausiąją Mergelę, ir galų gale 
angelus ir šventuosius. Angelai yra didesni už mus, tai yra jie yra viršes- 
ni už mus dėl savo grynai dvasinės prigimties. Bet mūsų Švenčiausioji 
Motina, nors Ji ir yra tik žmogiška būtybė, tvarinys, yra iškilusi daug 
aukščiau už juos, nes, kaip anksčiau sakyta, Ji yra atskiras pasaulis. 
Iš tiesų, ji yra Dievo šedevras, todėl šventoji Bažnyčia negali likti Jos 
kaip tokios nepagerbusi šventojoje Aukoje, kur ji niekad nepamiršta 
šios prakilniosios Karalienės ir Jai vienai priklausančios atskiros vietos. 

Er beati Ioannis Baptistae [„ir palaimintojo Jono Krikštytojo“ ]. 
Mes matėme, kad šventoji Bažnyčia parodo didžią pagarbą šv. Jonui 
Krikštytojui Conf7teo7 maldoje. Ji visada jį mini ir su džiaugsmu ji vėl 
teikia garbę mūsų Viešpaties skelbėjui. Er sanctorum Apostolorum Petri 
et Pauli [„šventųjų Apaštalų Petro ir Pauliaus“]. Visai teisingai mes 
mes atiduodame garbės duoklę šiems dviems didiesiems apaštalams, 
kurie, steigdami šventąją Romos Bažnyčią, dirbo kartu. 

Er istorum |„ir šių“]. Ši frazė ne kartą yra kėlusi keblumų — daug 
kartų būdavo klausiama, kas čia turima omenyje? Kai kurie manė, kad 
čia nurodomas tos dienos šventasis. Bet tokiu atveju turėtume sakyti 
žodį įstius [„šio“], o ne įstorum [„šių“]. Be to, tokią prielaidą būtų sun- 
ku įrodyti Mišių už mirusius atveju. Taigi akivaizdu, kad Bažnyčios 
šiems žodžiams suteikiama prasmė turi būti kitokia nei čia bandoma 
nuspėti. Yra aišku, kad ji nori nurodyti tuos šventuosius, kurie yra čia, 
tai yra kurių relikvijos yra pačiame altoriuje. Dėl tos pačios priežasties, 
šventinant altorių, jame turi būti patalpintos kelių šventųjų relikvijos 
— vieno šventojo relikvijų neužtektų pagrįsti Bažnyčios frazei er isto- 
rum. Taip, sako ji, garbei šių šventųjų, čia esančių lyg indas talpinantis 
paslaptį, kurią Dievas įvykdė per juos, garbei šių šventųjų, ant kurių 
kūnų įvyks didžioji Auka. Kas galėtų būti tinkamiau, nei specialus 
atskiras šių šventųjų paminėjimas. 

Et omnium Sanctorum... [„ir visų šventųjų...]. Galų gale šventoji 
Bažnyčia pamini visus šventuosius bendrai, nes visi turi dalį Švento- 
siose Mišiose. Ur i/lis proficiat ad bonorem, nobis autem ad salutem... 
[„kad jiems išeitų pagarbai, o mums išganymui...“]. Čia pastebėkime 


47 


du dalykus, susietus šventojoje Aukoje: viena vertus, jos teikia gar- 
bę Dievui, Švenčiausiajai Mergelei ir šventiesiems, kita vertus, jos yra 
naudingos mums. Dėl to Bažnyčia ragina mus maldauti Dievą, kad 
Jis teiktųsi Auką priimti taip, kad ji pasiektų šį dvejopą tikslą. Žodžiai, 
užbaigiantys šią maldą, parodo mums, kaip šauktis šventųjų, kuriuos 
šventoji Bažnyčia ypatingai mini tą dieną: Er iV/i pro nobis intercedere 
dignentur in caelis guorum memoriam agimus in terris. Per eundem 
Christum, Dominum nostrum |[„Ir tie, kuriuos minime žemėje, teiktųsi 
mus užtarti danguje. Per tą patį Kristų, mūsų Viešpatį]. Pastebėkime, 
kaip visada maldos pabaigoje paminimas Kristaus vardas. 

Ši malda, kaip ir pirmoji, buvo patvirtinta naudojimui visoje Baž- 
nyčioje tik šv. Pijaus V laikais. Jos lotynų kalba ne tokia graži kaip 
Kanone, kuris kilęs iš ankstyviausių krikščionybės amžių, kaip ir aukš- 
čiau pateikta vandens palaiminimo malda. 


Orate fratres 


Tada kunigas, pabučiavęs altorių, atsigręžia į žmones taip į juos 
kreipdamasis: Orate, fratres: ut meum ac vestrum sacrificium acceptabile 
fiat apud Deum Patrem omnipotentem. |„Melskitės, broliai, kad mano 
ir jūsų auka būtų priimtina visagaliam Dievui Tėvui“.]. Šie žodžiai yra 
kunigo atsisveikinimas su tikinčiaisiais, nes jis nebeatsisuks į juos, kol 
Auka nebus užbaigta. Bet pastebėkime, kad tai nėra paprasti atsisveiki- 
nimo žodžiai. Pavyzdžiui, artėdamas prie altoriaus, jis taria tiktai Do- 
minus vobiscum. Dabar jis prašo tikinčiųjų maldų už jį, tam, kad Auka, 
esanti kartu ir kunigo ir tikinčiųjų liaudies Auka, patiktų Dievui. Au- 
ka yra kunigo, nes joje jis yra tiesioginis veikėjas ir tarpininkas. Auka 
priklauso ir tikintiesiems, nes Kristus ją įsteigė tiesioginei jų naudai. 
Taigi pastebėkime, kaip kunigas pabrėžia žodžius meum ac vestrum sa- 
crificium |„mano ir jūsų auka“]. Dėl tos pačios priežasties jis vėl atkrei- 
pia tikinčiųjų dėmesį į tai, kad jiems nedera pamiršti, jog jie turi dalį 
kunigystėje, kaip sako šv. Petras, vadindamas tikinčiuosius karališkąja 
kunigyste — regale sacerdotium (1 Pt 2, 9), jau vien todėl, kad jie yra 
krikščionys. Jie kyla iš Kristaus, jie priklauso Kristui, jie buvo patepti 
ir per savo krikštą tapo kitais kristumis, todėl jie taip pat turi turėti 
galią aukoti Auką vienybėje su kunigu“. Taigi, paraginti kunigo balso, 


30 Iš šio Dom Guerranger sakinio aiškiai matyti Bažnyčios mokymo nuolat skelbiama 
tiesa, kad nors tikintieji ir turi galią aukoti Mišių Auką, bet jie gali ją aukoti tik vieny- 
bėje su kunigu — antruoju Kristumi, kuris ir yra tikrasis aukotojas. Tai, priešindamasis 

jie skuba atsakyti į jo troškimą, išsakydami savo pačių nuoširdų norą: 
Suscipiat Dominus sacrificium de manibus tuis ad laudem et gloriam no- 
minis sui, ad utilitatem guogue nostram, totiusgue Ecclesiae suae sanctae. 
„Tepriima Viešpats auką iš Tavo rankų savo vardo šlovei ir garbei, taip 
pat mūsų ir visos savo šventosios Bažnyčios naudai“. Vis dėlto mišio- 
las šioje vietoje laužtiniuose skliaustuose palieka žodį meis [„iš mano 
rankų“] tam atvejui, jei kunigas pats turėtų kalbėti šį atsakymą, nesant 
Mišių patarnautojo, ar jam nemokant šių žodžių. 

Atsakę tikintieji turėtų apmąstyti, kad jie iš tiesų nebematys 
kunigo veido iki tada, kai pats mūsų Viešpats nusileis ant altoriaus. 
Netgi nesigirdės jo balso, išskyrus vieną kartą, kai jis intonuos didžią 
ir nuostabią padėkos maldą — Prefaciją. 

Bet prieš tai kunigas surenka tikinčiųjų troškimus į vieną maldą, 
kuri kalbama pusbalsiu, ir todėl gavo Sekretos vardą. Dėl tos pačios 
priežasties — kad malda kalbama tyliai — prieš ją kunigas neištaria 
įprastinio žodžio: Oremus — „Melskimės“, kadangi jis nekviečia ti- 
kinčiųjų melstis šios maldos kartu su juo. Sakramentarijuose, pa- 
vyzdžiui šv. Grigaliaus sakramentarijuje, ši malda vadinama Orario 
super oblata | „Malda virš atnašų“] 


Prefacija 


Nors kunigas savo prašymus išsakė tyliu balsu, tačiau jis baigia 
maldą garsiai, sušukdamas: Per omnia saecula saeculorum [„Per visus 
amžių amžius“]. Tikintieji atsako „Amen“, tai yra, mes prašome to 
paties, ko ir tu prašai. Iš esmės kunigas nesako nieko šventojoje Aukoje, 
negavęs sutikimo iš tikinčiųjų, kurie, kaip mes jau minėjome, dalyvauja 
kunigystėje. Jie negirdėjo, ką sako kunigas, bet nepaisant to, jie įsijungia 
į maldą ir širdingiausiai pritaria, atsakydami: „Amen“ — „Taip mūsų 
malda yra viena su tavąja!“ Taip prasidėjęs kunigo ir tikinčiųjų dialogas 
trumpai pratęsiamas, galų gale paliekant paskutinį žodį kunigui, kuris 
iškilmingai reiškia padėką visų čia susirinkusiųjų vardu. 

Tada kunigas kreipiasi į tikinčiuosiu (bet šį kartą nebeatsigręždamas 
į juos), sakydamas: 

Dominus vobissum — „Viešpats su jumis“: Štai! Dabar iškilmin- 
giausia maldos akimirka! O tikintieji atsako: Et cum spiritu tuo — „Ir 


protestantizmo klaidai, kad tikinčiųjų susirinkimas tą galią aukoti ar celebruoti Mi- 
šias turi pats iš savęs, o kunigas yra tik to susirinkimo „pirmininkas“ aiškiai apibrėžė 


"Tridento susirinkimas (Can. 2, DB 949 [DS 1752)). 

su tavo dvasia“, tegul Jis tau padeda! Štai! Mes esame vieningi su 
tavimi! Tada kunigas gieda Sursum corda! — „Aukštyn širdis“! Kuni- 
gas reikalauja, kad jų širdys būtų laisvos nuo žemiškų minčių, kad 
galėtų kilti tik į Dievą — tuoj nuskambės padėkos Jam malda. Pasi- 
gėrėkime, kokioje tinkamoje vietoje yra įterpta ši malda, juk kunigas 
tuoj paaukos mūsų Viešpaties Kūno ir Kraujo Auką. Ši auka iš tiesų 
mums yra priemonė padėkai išreikšti. Tai priemonė, kuri mums pa- 
deda atiduoti Dievui tai, ką mes esame Jam skolingi. Taigi šventoji 
Motina Bažnyčia, su didžiausiu džiaugsmu grožėdamasi šia didinga 
malda, mielai kviečia savo ištikimus vaikus pakelti širdis aukštyn 
šiuo šūksniu: Sursum corda!, kad jie taip pat kaip ir ji brangintų 
šį didį padėkos aktą, kuriuo ji aukoja Dievui kažką didingo ir Jo 
verto. O dabar tikintieji skuba patikinti kunigą: Habemus ad Domi- 
num. — „Keliame savo širdis į Viešpatį!“. Tada, atsako kunigas, jei iš 
tiesų taip, tai visi vieningai padėkokime Viešpačiui: Gratias agamus 
Domino, Deo nostro. [„Dėkokime Viešpačiui, mūsų Dievui“], o ti- 
kintieji iš karto prideda: Dignum et iustum est! [„Verta ir teisinga“). 
Taip jie visiškai susivienija su Prefacijos dėkojimu, kurį tuoj ištars 
kunigas. Šis dialogas toks pats senas kaip ir pati Bažnyčia, ir visiškai 
pagrįsta manyti, kad jį sudarė patys apaštalai, nes jis aptinkamas net 
seniausiose vietinėse bažnyčiose ir visose liturgijose. Tikintieji turėtų 
pagal galimybes stengtis jokiu būdu nesėdėti šių aklamacijų*! metu. 
Dabar kunigas pats perima žodį ir taip tęsia vienas: Vere dignum et 
žustum est, aeguum et salutare, nos tibi semper et ubigue gratias agere: 
Domine, sancte Pater, omnipotens aeterne Deus, per Christum Domi- 
num nostrum. — „Tikrai verta ir teisinga, reikalinga ir išganinga, kad 
mes Tau visuomet ir visur dėkotume, šventasis Viešpatie, visagalis 
Tėve, amžinasis Dieve, per Kristų, mūsų Viešpatį“. Taip, iš tiesų mes 
turime dėkoti būtent per Jėzų Kristų, mūsų Viešpatį, nes jeigu mes 
tai darytume savo vardu, tai tarp Dievo ir mūsų plytėtų begalinė 
praraja, taigi mūsų padėka niekaip negalėtų Jo pasiekti, bet per Jė- 
zų Kristų ji kyla tiesiai aukštyn ir įsismelkia net į pačias Dievybės 
gelmes. Tačiau ne tik mes, žmogiškosios būtybės, privalome eiti pas 
Tėvą per mūsų Viešpatį, bet net ir patys angelai neturi kito priėjimo, 
kaip tik per Jį. Paklausykime kunigo dar kartą: Per guem maiestatem 
tuam laudant Angeli — „Per kurį [t.y. per Jėzų Kristų] tavo didy- 
bę šlovina Angelai“, nes po Įsikūnijimo jie šlovina Dievą per Jėzų 


?! Lot. Aclamatio, liturginis pritarimo šūksnis. 

Kristų, mūsų Viešpatį, Aukščiausiąjį Kunigą. Adorant Dominationes 
— Viešpatystės šlovina per Jėzų Kristų; žremunt Potestates - Valdžios, 
šie nuostabieji angelai taip pat leidžia išgirsti savo dangišką virpulį 
ir iš pagarbios baimės dreba priešais Jėzaus Kristaus Veidą; Coeli — 
Dangūs, tai yra dar aukštesnio laipsnio angelai, Coelorumgue vir- 
tutes — ir Dangaus Galybės, dar labiau išaukštinti angelai; ac beata 
Seraphim — ir palaimintieji Serafimai, kurie dėl jų tyros meilės gali 
prieiti arčiausiai prie Dievo — socia exsultatione concelebrant — šie 
stulbinančios didybės chorai, visi kartu švenčia dieviškąją didybę 
viename sutartiniame džiaugsmo proveržyje: taigi visos Prefacijos 
baigiasi angelų paminėjimu, kad vestų Kovojančią Bažnyčią giedoti 
Triumfuojančios Bažnyčios himną. 

Cum guibus et nostras voces ut admitti iubeas deprecamur, supplici 
confessione dicentes — [„Meldžiame, kad su jais teiktumeisi priimti ir 
mūsų balsus, su nuolankiu išpažinimu sakydami: šventas...“]. Taip, 
mes norime ir mūsų silpnas balsas tuoj pat prisijungtų prie šios 
galingos angeliškos melodijos ir netgi dabar, nors mes dar čia žemai 
ir nors tebesame nusidėjėliai, mes trokštame gauti leidimą, pradėti 
didįjį: Sanctus, Sanctus, Sanctus Dominus, Deus Sabaotb [„Sventas, 
Šventas, Šventas Viešpats, galybių Dievas“). 

Taigi visos Prefacijos yra pagrįstos viena didžia mintimi — padėkoti 
Dievui — gratias agere; ir išsakyti šią padėką per Jėzų Kristų, nes tik per 
Jį vieną mes galime prieiti arčiau prie Dievo, priartėti kartu su angelais, 
prie kurių prisijungiame jų dangiškoje giesmėje Tžisagion“*. 

Be šios bendrosios Prefacijos šventoji Bažnyčia siūlo mums ir kitas, 
kuriose mes kviečiame dangiškąsias dvasias vieningai dėkojant kartu 
su mumis švęsti svarbiausias Dievo-Žmogaus paslaptis — per Kalėdas 
ar Gavėnią, Kančios laiku ar per Velykas, arba per Dangun žengimą ar 
Sekmines. Bažnyčia neužmiršta Tos, per kurią išganymas atėjo į mūsų 
žemę — šlovingosios Mergelės Marijos, o taip pat ir šventųjų apaštalų, 
kurie atnešė atpirkimą į visą pasaulį. 

Prefacija giedama ta pačia melodija, kurią naudojo senovės graikai, 
keldami šventes kokio nors savo didvyrio garbei ir toje giesmėje apdai- 
nuodami jo didžius žygdarbius. 


3? Trisagion - graikiškas himno Sanctus pavadinimas. 

Sanctus 


Trisagion yra himnas, kurį girdėjo Izaijas, gavęs malonę matyti dan- 
gaus viziją, o vėliau — taip pat ir šventasis Jonas, kaip jis pasakoja Apoka- 
lipsėje (Apr 4, 8). Bažnyčia negalėjo šios dangiškos giesmės nukelti į šv. 
Mišių pradžią, kai mes, Dievo ir viso dangiškojo dvaro akivaizdoje, dar 
tik išpažinome besą nusidėjėliai. Ką gi sako angelai? Sanctus, Sanctus, 
Sanctus Dominus, Deus Sabaoth. Jie švenčia Dievo šventumą. Ir kaip jie 
švenčia? Tobuliausiu būdu. Jie vartoja aukščiausiąjį laipsnį, triskart kar- 
todami, kad Dievas iš tiesų yra šventas. Su giesme Tžisagion mes taip pat 
susiduriame himne 7ė Deum [„Tave, Dieve garbinam“]: žžbi cherubim er 
serapbim incessabili voce proclamant: Sanctus, Sanctus, Sanctus Dominus, 
Deus Sabaoth "[„Tave Cherubimai ir Serafimai nepaliaujamu balsu skel- 
bia: Šventas, Šventas, Šventas Viešpats, galybių Dievas“). 

Kodėl apie Dievą kalbama triskart patvirtinant Jo šventumą? Nes 
šventumas yra pagrindinis Dievo tobulumas — Dievas yra šventas pa- 
čia savo esme. 

Jau Senajame Testamente pasigirdo šis angeliškas šūksnis — jį 
girdėjo pranašas Izaijas. Naujajame Testamente Jonas, mylimasis 
Jėzaus mokinys, mini jį Apokalipsėje. Taigi, Dievas iš tiesų yra šventas 
- Jis su džiaugsmu tai apreiškia mums. Bet šalia šventumo yra kažkas 
dar daugiau: Sanctus Dominus, Deus Sabaoth — „Šventas Viešpats, 
galybių [kareivijų] Dievas“. Tai yra tarsi pasakymas: Deus Sanctus et 
ortis - „Dievas, Šventasis ir galingasis“. Čia pabrėžiamos dvi Dievo 
savybės — šventumas ir galybė. Šis posakis Deus Sabaoth arba Deus 
excercituum — „kareivijų, armijų Dievas“ yra vartojamas, nes niekas 
geriau neatvaizduoja galybės kaip armija, nugalinti visas kliūtis, 
besijuokianti iš sunkumų ir nušluojanti viską, kas užkerta jai kelią. 
Taip gyvai yra išreikšta mintis apie Dievo galybę. Taigi, Dievas yra 
šventas ir galingas. Ši angeliškoji giesmė gavo vardą Trisagion, kuris 
kilo iš [graikiškų] žodžių Hagios — „Šventas“ ir Tris — „Trys“: Dievas, 
triskart šventas. 

Kaip matome, Senajame Testamente glūdėjo supratimas apie 
Švenčiausiąją Trejybę, tarsi jis būtų išsakytas šitaip: „Šventas yra Die- 
vas Tėvas, Šventas yra Dievas Sūnus, Šventas yra Dievas Šventoji Dva- 
sia“. Bet kad pamatytum šios tiesos atšvaitus, kad suprastum Šventąjį 
Raštą, reikėjo būti išprususiam, todėl mažai kas, nebent įstatymo ži- 
novai, tai suprasdavo. Kartais Dievas teikdavosi maldoje apreikšti šią 
tiesą privilegijuotoms sieloms, kuriose Jis įžiebdavo savo šviesą. Tarp 
žydų visada atsirasdavo tokių sielų. 

Išpažinusi Dievo šventumą ir galybę, Bažnyčia tęsia: Pleni sunt 
caeli et terra gloria tua - „Pilnas yra dangus [paraidžiui /ot. „dangūs“] 
ir žemė Tavo garbės“. Nėra nuostabesnio būdo išreikšti Dievo garbei 
nei šis. Iš tiesų, nėra nei vieno kūrinijos kampelio ar užkampio, kur 
nešvytėtų Dievo garbė. Viską sukuria jo galybė ir viskas teikia Jam 
garbę. Šventoji Bažnyčia, žvelgdama į tai džiūgauja ir garsiai sušun- 
ka: Hosanna in excelsis. Šventajame Rašte skaitome, kad šis šūksnis 
sklido iš žydų lūpų, kai Jėzus Verbų sekmadienį įžengė į Jeruzalę ir 
žmonės šaukė: Hosanna filio David [„Osana Dovydo sūnui“]; Hosan- 
na, reiškiantis išganymą — pasveikinimas su gilia pagarba. Šventoji 
Bažnyčia sujungia abu šūksnius, padarydama vieną giesmę iš Sanctus 
ir šio iškilmingo pasveikinimo: Hosanna in excelsis - „Osana aukšty- 
bėse“. Ji jokiu būdu nepraleis progos pabrėžti tokias svarbias tiesas. 
Panašiai šventųjų Mišių pradžioje ji nori, kad mes susivienytume su 
angelais, giedodami Kyrie, tikrąjį sielvarto šauksmą, taip ir dabar ji 
mus ragina prisijungti prie angeliškų chorų, bet visiškai skirtingai 
nei anksčiau. Štai! Dabar Bažnyčia įžengė į paslaptis - netrukus ji 
visiškai į jas pasiners — dėl to ji apimta entuziazmo ir vienintelis jos 
troškimas yra giedoti savo Dievui: Sanctus, Sanctus, Sanctus, Hosan- 
na in excelsis. Iš tiesų žydams, einantiems džiaugsminga procesija 
žemyn nuo Alyvų kalno link Jeruzalės ir įeinantiems pro Auksinius 
vartus reikėjo šaukti „Osana“. Visur tvyrojo harmonija, viskas dvel- 
kė triumfu. Bet kaip dar labiau mums derėtų giedoti tokią iškil- 
mingą akimirką, kai Dievo Sūnus tuojau nužengs pas mus, tikrai jį 
pažįstančius. Žydai teisingai darė šaukdami „Osana“, bet vis dėlto 
jie nepažino Jo. Juk vos po keleto dienų jie jau šauks prieš Jį: z0//e, 
zolle, crucifige eum! [„Šalin, šalin! Ant kryžiaus jį!“]. 

Šį himną Tžisagion galima rasti kiekvienoje Bažnyčioje, bet ku- 
rioje liturgijoje, bet kuriame rituale. Anksčiau Sanctus buvo gieda- 
mas Prefacijos melodija. Tada buvo pakankamai laiko sugiedoti jį 
visą prieš konsekraciją, netgi pridedant žodžius Benedictus, gui venit 
in nomine Domini [„Garbė Tam, kuris ateina Viešpaties vardu“ ]. Ta- 
čiau vėliau Tžisagion buvo giedamas pagal sudėtingesnes melodijas. 
Tad atsirado gana naujas paprotys padalinti šį himną į dvi dalis, 
kadangi pasidarė visai įmanoma, kad konsekracija įvyks anksčiau 
nei bus baigta giedoti. Taigi dabar [jei melodija sudėtingesnė — vert.) 
choras nutraukia giesmę prieš žodį Benedictus, po konsekracijos tęs- 
damas toliau nuo tos vietos. Todėl šią frazę, iš pradžių numatytą 
kaip sveikinimo šūksnį tam, kuris ateina, dabar tenka aiškinti kaip 

pasveikinimą tam, kuris jau atėjo. Vis dėlto kunigas žodžius Bene- 
dictus, gui venit in nomine Domini kalba iškart po Trisagiono ir, juos 
sakydamas, persižegnoja mūsų atpirkimo ženklu, norėdamas paro- 
dyti, kad šie žodžiai skirti pačiam mūsų Viešpačiui. Vis dėlto tai, kad 
pats kunigas kalba Sanctus ir Benedictus, neturėtų būti laikoma tokiu 
palyginti neseniai atsiradusiu reiškiniu kaip Introito kalbėjimas. Juk 
iš tiesų himną Sanctus kalba Rytų ritualų kunigai. Gerai žinoma, 
kad Rytų liturgijos išlaikė savo ceremonijas be mažiausių pakeitimų 
iš giliausios senovės. 


Mišių Kanonas 


Prefacijai pasibaigus nuskamba Sanctus ir kunigas įžengia į debesį. 
Jo balso nesigirdės kol nepasibaigs didžioji malda. Ši malda įgavo pa- 
vadinimą Canon Missae, tai yra Mišių taisyklė, nes būtent ji yra esmi- 
nė Mišių dalis ir gali teisėtai būti vadinama tikrosiomis Mišiomis. Ji 
baigiasi ties Pažer [„Tėve mūsų ] malda ir, panašiai kaip Ofertoriumo 
maldas, ją užbaigia pats kunigas, garsiai ištaręs paskutinius žodžius: Per 
omnia saecula saeculorum [„Per visus amžių amžius“), į kuriuos tikintie- 
ji atsako „Amen“ — „Mes patvirtiname visa tai, ką tu pasakei ir padarei, 
nes mūsų intencija buvo tokia pati kaip ir tavoji — padaryti, kad Vieš- 
pats tikrai būtų tarp mūsų ir dėl to mes esame visų tavo veiksmų daly- 
viai. Todėl kunigui reikia rūpintis, kad visą ši didžioji malda, Kanonas, 
būtų kalbama pusbalsiu, neišskiriant nei kelių „Amen“, užbaigiančių 
atskiras maldas, iš kurių susideda Kanonas. Tik vienintelį kartą jis kal- 
ba garsiau — tardamas tris žodžius, kuriais paskelbia save ir kitus, aplink 
jį esančius, nusidėjėliais: Nobis guogue peccatoribus. 

Septynioliktame amžiuje eretikai jansenistai bandė įvesti piktnau- 
džiavimą — kalbėti Mišių Kanoną garsiai. Apgautas jų klastų, kar- 
dinolas de Bissy, vienas iš Bossuet įpėdinių, leido raudonais dažais 
išspausdinti raides R.“ mišiole, kurį jis sudarė, kad jis būtų naudoja- 
mas jo bažnyčioje. Tuometiniai Prancūzijos vyskupai manė turį teisę 
tai daryti. Peršasi mintis, kad ties raudonomis raidėmis R. esančius 
„Amen“ turi atsakinėti tikintieji. Tačiau jie gali atsakinėti tik į tas mal- 
das, kurios yra girdimos. Iš to būtinai turi sekti, kad kunigas turi kal- 


* Raudonos raidės R. mišiole reiškia Responsorium — „atsakymas“. Jos paprastai ra- 
šomos prieš žodžius maldų, kurias atsakinėdami kunigui turi kalbėti ministrantai ir 
paprasti tikintieji. 

bėti Kanoną garsiai — tai ir buvo tikrasis jansenistų siekis. Laimei, vi- 
suomenė greitai atkreipė dėmesį į pavojingą naujovę, pasigirdo garsūs 
nusiskundimai prieš ją ir pats kardinolas de Bissy atšaukė šį nelemtą 
savo žingsnį?“. 

Įvairios maldos, iš kurių susideda Kanonas, yra kilusios iš žilos 
senovės. Vis dėlto jų negalima priskirti pačioms pirmosioms švento- 
sios Bažnyčios dienoms. Tai įrodo faktas, kad iš pradžių apeigos vyko 
graikiškai, kalba, kuri tais laikais buvo plačiau vartojama nei lotynų 
kalba. Todėl tikriausiai, kad tokios maldos, kokias mes turime, buvo 
sudarytos antrajame amžiuje arba trečiojo amžiaus pradžioje. Kiekvie- 
na vietinė bažnyčia turi savo Kanoną. Nors jie savo forma šie tiek 
skiriasi, tačiau jų turinys visada tas pats, ir mokymas, išreikštas įvairių 
bažnyčių ritualuose, dažnai tapačiai atitinka tą, kuris buvo išreikštas 
mūsų lotyniškame rituale. Šis faktas yra nuostabus tikėjimo vienybės 
visuose ritualuose įrodymas. 

Pirmoji Kanono malda prasisdeda raide T, kuri atitinka hebra- 
jišką raidei Tau ir kuri pačia savo forma primena kryžių. Joks kitas 
ženklas negalėtų būti tinkamesnis pradėti didžiajai maldai, kurios 
metu atnaujinama Kalvarijos Auka. Todėl taip ir atsitiko, kad kai tie 
nuostabūs sakramentarijai buvo pirmiausia parašyti, ornamentuoti 
vinjetėmis ir visokiausiais turtingais ornamentais, ši Zav buvo praš- 
matniai puošiama ir laikui bėgant atėjo puiki mintis ant šio Kry- 
žiaus, kurį pasiūlė pats tekstas, nutapyti Kristaus figūrą. Palaipsniui 
apdaila vis turtingėjo, kol galų gale tapo visos nukryžiavimo scenos 
atvaizdu, kuris kad ir buvo didelis, bet tebeliko tik papuošimu mal- 
dos 7ė igitur pirmajai raidei. Bet pamažu buvo imta galvoti, kad toks 
svarbų dalyką yra verta pavaizduoti visai nepriklausomą nuo raidės 
T ir dėl to atsirado atskiras paveikslas. Taigi dabar nebūna pilno 
mišiolo be paveikslo, vaizduojančio Kristų ant Kryžiaus, patalpinto 
puslapyje priešais puslapį, kuriame prasideda Kanonas. Galima at- 
sekti, kad šis paveikslas kilo iš tos mažos vinjetės, puošusios senovi- 
nius sakramentarijus. 

Užuominą apie pačios raidės 7au svarbą mes matome net Senajame 
Testamente, nes Ezechielis, kalbėdamas apie išrinktuosius, sako, kad 
nuleidus aukos kraują, visi tie žmonės, kuriuos Dievas pasiliko sau, turi 
būti pažymėti Zzw ženklu ir kad Viešpats pažadėjo pasigailėti visų juo 


** Ko nepasiekė jansenistai, XX a. II pusėje pasiekė neomodernistai: Naujosiose Mi- 
šiose Kanoną imta kalbėti garsiai. 

pažymėtų (Ez 9, 6). Visa tai paaiškina didysis įvykis - kad mus visus 
gali išganyti Jėzaus Kristaus kryžius, kuris buvo raidės Tzu formos. Su- 
tvirtinimo sakramento metu vyskupas taip pat sutvirtinamųjų kaktas 
šventuoju aliejumi paženklina raide Tau. Mūsų Viešpaties kryžius buvo 
raidės Z2u, taigi T formos. Virš jos buvo pritvirtintas medžio gabalas, 
kad laikytų uždėtą lentelę su užrašu — taip jis išbaigė kryžiaus formą, 
kurią turime dabar, nes mes iš šv. Jono Evangelijos sužinome, kad mū- 
sų Viešpaties mirties priežastis buvo užrašyta virš kryžiaus: Scripsit au- 
tem et titulum Pilatus et posuit super crucem (Jn 19, 19). 

Atkreipkime dėmesį į tai, kokią svarbi yra ši raidė, pradedanti di- 
džiąją Kanono maldą. 


Te igitur 


Tė igitur, clementissime Pater, per Iesum Christum, Filium tuum, 
Dominum nostrum, supplices rogamus, ac petimus [„Taigi "Tave, 
malonusis Tėve, nuolankiai maldaujame ir prašome per Jėzų Kristų, 
Tavo Sūnų, mūsų Viešpatį]. 

Po Sanctus kunigas, praskleidžia savo rankas, keldamas jas į viršų, 
tada, sudėdamas rankas, jis pakelia savo akis į dangų, bet iš karto jas 
vėl nuleidžia. Pasku, žemai pasilenkęs, sudėjęs rankas bei padėjęs jas 
ant altoriaus, jis sako: Tė įgitur, clementissime Pater. Žodžiai Te igitur 
išsako vieną didžią mintį, jie išreiškia, kad kunigas teturi tik vieną 
mintį — apie Auką. Tartum jis sakytų Dievui (nes visos šios maldos, 
kaip matome nuo pat pradžių, yra skirtos Tėvui): „Tu matai, kad aš 
esu Tavo, Tu matai, kad tikintieji perdavė man visus savo troškimus. 
Štai pažvelk, mes ateiname Tavo akivaizdon vardan tos pačios Aukos“. 
Tada kunigas pabučiuoja altorių, kad dar labiau parodytų savo prašymo 
nuoširdumą, ir tęsia: 144 accepta habeas et benedicas [„kad priimtum 
ir palaimintum“]. Šiuo metu jis sudeda rankas ir pasiruošia kryžiaus 
ženklu tris kartus peržegnoti atnašas, kalbėdamas žodžius: Aaec dona, 
baec munera, haec sancta sacrificia illibata |„šias dovanas, šias atnašas, 
šias šventas nepaliestas aukas“]. Taip, šie Tau mūsų aukojami duona ir 
vynas yra tikrai tyri, todėl teikis juos priimti ir palaiminti, ne todėl, kad 
jie yra tiktai materialūs duona ir vynas, bet todėl, kad jie bus perkeisti 
į Tavo Sūnaus Kūną ir Kraują. Kryžiaus ženklas, kuriuo kunigas dabar 
paženklina duoną ir vyną, labiausiai nurodo į patį Kristų. 

Vėl praskleisdamas rankas kunigas tęsia: i2 primis, guae tibi offe- 
rimus pro Ecclesia tua sancta catbolica |„pirmiausia už Tavo šventąją 

visuotinę (katalikų) Bažnyčią]. Aukojant Mišias, pirmiausia prisi- 
menama šventoji Bažnyčia, už kurią Dievui nieko nėra brangesnio. 
Ouam pacificare, custodire, adunare et regere digneris toto orbe terrarum 
[„teikis jai duoti taiką, ją sergėti, laikyti vieningą ir valdyti visoje že- 
mėje“]. Žodis adunane išreiškia parodo paties Dievo troškimą dėl jos. 
Jis nori, kad ji būtų Viena, kaip Jis pats sako Šventajame rašte: 22 es+ 
Columba mea [„Tik ji viena yra mano balandė“] (Gg 6, 8). 

Supratę Jo dievišką norą, mes taip pat meldžiame Jo, kad Jis ją 
visada išlaikytų Vieną ir kad niekam niekada nepavyktų suplėšyti 
vientiso Kristaus drabužio. Kaip maldoje Parer [„Tėve mūsų“] pirmasis 
prašymas, kurį mus Viešpats ragina išsakyti, yra, kad Jo vardas būtų 
laikomas šventu — Sanctificetur nomen tuum, šitaip mus mokydamas, 
kad Dievo garbė ir interesai turi būti laikomi svarbesniais už visus 
kitus, taip ir šioje maldoje ši garbė, Jo Bažnyčios gerovė, turi būti 
iškeliama į pirmąją vietą — 7 primis. Maldoje už ją taip pat prašome, 
kad ji gyventų taikoje, kad ji būtų apsaugota, kad ji būtų iš tiesų 
vieninga ir gerai valdoma visame plačiajame pasaulyje. 

Paskui kunigas prideda: v74 cum famulo tuo Papa nostro N. et An- 
tistite nostro N. et omnibus orthodoxis, atgue catbolicae et apostolicae fidei 
cultoribus [„kartu su savo tarnu, mūsų Popiežiumi N., mūsų vyskupu 
N. ir visais tikratikiais, besilaikančiais apaštalinio katalikų tikėjimo“.]. 
Taigi, iš šių Mišių plaukia gėris visai Bažnyčiai — tame dalyvauja visi jos 
nariai ir šioje maldoje yra stengiamasi juos visus išvardinti. Pirmiau- 
siai paminimas Kristaus vietininkas žemėje ir kai ištariamas jo vardas, 
nulenkiama galva, norint pagerbti Jėzų Kristų jo vietininko asmenyje. 
Vienintelė išimtis būna tada, kai Šventasis Sostas būna tuščias. Kai Mi- 
šias aukoja pats Popiežius, jis įterpia žodžius: Er me indigno servo tuo... 
[„ir mane, nevertą tavo tarną“]. Panašiai daro ir vyskupas, nes iškart po 
Popiežiaus mišiolas mini vyskupą, kurio diecezijoje aukojamos Mišios, 
kad visose vietose būtų atstovaujama visa šventoji Bažnyčia. Romo- 
je vyskupas neminimas, nes Romos vyskupas yra pats Popiežius. Kad 
būtų išvardinti visi, be išimties, Bažnyčios nariai, šventoji Bažnyčia čia 
kalba apie tikinčiuosius. Paprastai Bažnyčia vadina juos fidelium [fideles 
lot. „tikintieji“, išvertus paraidžiui — „ištikimieji“]. Tai yra tie, kurie 
ištikimai laikosi šventosios Bažnyčios tikėjimo, nes norint būti vienu 
iš čia paminėtųjų yra būtina laikytis šio tikėjimo, yra būtina būti orto- 
doksu — tikratikiu, kaip ji čia rūpestingai pamini: omnibus orthodoxis, 
tai reiškia, būti tuo, kuris mąsto teisingai, išpažįsta katalikų tikėjimą 
— tikėjimą, kurį mums perdavė apaštalai. Pabrėždama žodžius — omni- 

bus ortbodoxis, atgue catbolicae et apostolicae fidei cultoribus — šventoji 
Bažnyčia nori, kad mes pamatytume, jog; šia proga ji išskiria iš savo 
maldos visus, kurie nėra tikėjimo namiškiai, kurie mąsto neteisingai, 
kurie nesilaiko tikėjimo, gauto iš apaštalų. Kalba, kuria maldoje šven- 
toji Bažnyčia kalba apie save, labai aiškiai parodo, kaip stipriai Švento- 
sios Mišios skiriasi nuo privataus pamaldumo. Jos poreikiai turi būti 
pirmiau už visus kitus ir jos intencijas reikia gerbti. Taip šventoji Baž- 
nyčia suteikia visiems savo nariams galimybę dalyvauti didžiojoje Au- 
koje. Tai yra taip teisinga, kad jei Šventosios Mišios būtų sunaikintos, 
ji vėl nusmuktų į tokį nuodėmingumą, kokiame skendi pagoniškos 
tautos. Kaip tik toks ir bus Antikristo darbas. Jis imsis visų įmanomų 
priemonių, kad užkirstų kelią šventajai Mišių Aukai, siekdamas, kad, 
panaikinus šią didžiąją atsvarą blogiui, Dievas būtinai padarytų galą vi- 
siems daiktams, nebeturėdamas tikslo juos toliau palaikyti būtyje. Mes 
be vargo tai suprasime, jei prisiminsime, kaip įvedus protestantizmą, 
visuomenės vidinė jėga iš esmės išseko. Vienas po kito kilo visuotiniai 
karai, nešdami suniokojimą, ir visa tai todėl, kad didžiosios Mišių Au- 
kos įtaka buvo sumažinta. Kaip tai bebūtų baisu, bet tai tik pradžia to, 
kas turi atsitikti, kai velnias ir jo tarnai išlies į žemę nelaimių ir visuoti- 
nio sunaikinimo srovę, kurią pranašavo Danielis. Trukdydamas kunigų 
šventimams ir pasmerkdamas kunigus mirčiai, velnias galų gale taip 
toli nueis, kad didžiosios Aukos celebravimas bus pristabdytas — tada 
mūsų žemei ateis tos siaubo ir vargo dienos. 

Mes neturėtume dėl to būti nustebinti, nes Šventosios Mišios Die- 
vo kaip ir mūsų akyse, yra didelis įvykis. Tai įvykis, kuris tiesiogiai 
susijęs su Jo garbe. Dievas negalėjo paniekinti to Kraujo, tūkstantį 
kartų iškalbingesnio nei Abelio kraujas, šauksmo. Jis įpareigotas žiū- 
tėti į tą kraują su išskirtiniu dėmesiu, nes ant kortos stovi Jo paties 
garbė i ir būtent pats Jo Sūnus, Amžinasis Žodis, aukoja save kaip auką 
ir meldžiasi už mus savajam Tėvui. 

Šventojoje Eucharistijoje glūdi trys dalykai, kuriuos mes turime 
nuolat atsiminti: pirmiausia Auka, kuria yra garbinamas Dievas, antra 
— sakramentas, kuris yra maistas mūsų sieloms, trečia — tai, kad mes 
turime mūsų Viešpatį esantį čia asmeniškai Savo Tikruoju Buvimu 
ĮŠvenčiausiame Sakramente] ir todėl galime teikti Jam garbinimą, ku- 
ris yra paguoda mūsų tremtyje. 

Tai, kad mes turime mūsų Viešpatį ir taip gauname galimybę Jį, 
tikrai Čia esantį, garbinti, yra mažiausias iš tų trijų didžiųjų dalykų — tai 
yra mažiau negu priimti sakramentą Šventojoje Komunijoje; o Šven- 

toji Komunija yra mažiau negu Auka, nes ji susijusi tik sa mumis, bet 
kai visi šie trys dalykai įvyksta, tai visa Paslaptis yra atbaigiama ir tai, ko 
mūsų Viešpats norėjo, įsteigdamas Eucharistiją, įvyksta. Iš tiesų, jeigu 
mums būtų leista garbinti mūsų Viešpatį, esantį tarp mūsų, tai būtų 
tikrai nuostabiai didinga dovana, bet Šventoji Komunija toli ją pra- 
lenkia, o Auka be jokios abejonės pranoksta abi šias didžias malones. 
Štai! Šia Auka mes tiesiogiai paveikiame patį Dievą ir šiam veiksmui 
Jis negali likti abejingu, nes kitaip Jis menkintų savo paties garbę. Ka- 
dangi Dievas padarė visus dalykus savo garbei, tai Jis turi būti dėme- 
singas šventajai Mišių Aukai ir vienu ar kitu būdu turi patenkinti šitaip 
Jo dieviškajai Didybei pateiktą prašymą. Taigi nei vienos Mišios nėra 
aukojamos, nesiekiant tų keturių Aukos tikslų: garbinimo, padėkos, 
permaldavimo ir naujų malonių prašymo, nes pats Dievas tai įsakė. 

Kai mūsų Viešpats mus mokė kaip melstis, Jis liepė mums sakyti: 
Sanctificetur nomen tuum [„Teesie šventas Tavo vardas“]. Tai drąsus 
prašymas, labai artimai susijęs su didžia Dievo garbe. Bet Šventosiose 
Mišiose mes einame dar toliau — mes, vargšai tvariniai, galime pasa- 
kyti pačiam galingajam Dievui, kad Jis nenusisuktų nuo šios Aukos, 
nes ją aukoja pats Jėzus Kristus, kad Jis neatsisakytų išgirsti, nes čia 
meldžiasi pats Jėzus Kristus. 

Ankstesniais laikais šioje Kanono vietoje po vyskupo vardo buvo 
minimas karaliaus vardas: e; 7ege nostro N. ... , bet kadangi šv. Pijus V 
išleido šį mišiolą bendram naudojimui, karaliaus vardas buvo praleis- 
tas. Šv. Pijus V priėmė sprendimą šiuo klausimu atsižvelgdamas į re- 
ligijos skirtumą tarp kunigaikščių, įvedus protestantizmą. Tik Roma 
gali duoti leidimą minėti kokį nors karalių Kanone. Ispanija paprašė 
šios malonės, valdant Pilypui II, ir ji buvo suteikta. Prancūzijoje Pa- 
ryžiaus ir Tulūzos parlamentai, įsižeidė dėl karaliaus vardo praleidimo 
šv. Pijaus V mišiole ir, kai jis pirmą kartą pasirodė, uždraudė mišiolo 
leidimą. 1855 m. Napoleonas III paprašė ir gavo Popiežiaus leidimą 
minėti jo vardą šioje Mišių dalyje“. 


* Viena iš tiksliausiai išsipildžiusių pranašysčių, kurias Dievo Motina išsakė, apsi- 
reiškusi La Salette 1846 m., kalbėjo apie Napoleoną III (Lui Napoleoną Bonapartą). 
Paslaptyje Mėlanie užsimena, kad jis turi veidmainišką širdį: „Tegul Kristaus vietinin- 
kas, Popiežius Pijus IX, nepasitiki Napoleonu, jo širdis veidmainiška. Kai jis panorės 
vienu metu būti Popiežius ir imperatorius, Viešpats nuo jo nusigręš. Jis — tas erelis, 
kuris, norėdamas kilti vis aukščiau ir aukščiau, kris ant kalavijo, kuriuo norėjo pri- 
versti tautas jį iškelti“. 

Istorija patvirtino, kad pranašystė apie erelį su veidmainiška širdimi buvo teisinga. 
1870 metais rugsėjo mėnesį, kai Popiežiaus valstybė buvo ypač dideliame pavojuje — 

Po pirmosios ir po antrosios Kanono maldos nėra nei įprastinės 
pabaigos, nei „Amen“. 


Gyvųjų „memento' ** 


Memento, Domine, famulorum famularumgue tuarum N. et N. ... 
[„Atsimink, Viešpatie, savo tarnus ir tarnaites N. ir N.'] ir kunigas, 
sudėdamas rankas, slaptoje tylomis pamini tuos, kuriuos jis nori už- 
tarti prieš Dievą. Taigi, kunigas pirmiausiai meldėsi bendrai už visą 
Bažnyčią, už Popiežių, už vyskupą ir už visus tikratikius katalikus, tai 
yra už visus tuos, kurie laikosi šventosios Bažnyčios tikėjimo. Bet ši 
didžioji Auka, kurios vaisiai yra begaliniai, labiausiai veikia visus tuos, 


puolama antikatalikiškai nusiteikusių naujųjų Italijos vadovų - masonų pajėgų, Na- 
poleonas III išsiuntė pagalbines pajėgas, tačiau davęs joms užduotį atvykti per vėlai. 
"Taip žuvo Bažnyčios valstybė ir galutinai susikūrė masonų valdoma liberali Italijos 
valstybė su sostine jų užimtoje Romoje. Tačiau tą patį 1870 m. rugsėjo mėnesį buvo 
nuversta ir paties Napoleono III valdžia - jis iš tiesų krito nuo kalavijo, kuriuo norėjo 
priversti tautas jį iškelti. Nuo pat savo jaunystės Lui Napoleonas buvo įsitraukęs į kar- 
bonarų — Italijos masonų veiklą (http://en.wikipedia.org/wiki/Napoleon. III). Todėl 
visai nestebina jo indėlis į Popiežiaus valstybės žlugimą. Napoleono III valdomoje 
Prancūzijoje masonų sekta buvo oficialiai pripažinta (http://www.friarsminor.org). 

Savo prieštaringo valdymo metu Napoleonas III dovanojo Bažnyčiai dideles do- 
vanas ir kartu finansiškai rėmė daug žalos tikėjimui padariusią Renano knygą „Jėzaus 
gyvenimas“. Jis apdovanojo La Salette tėvus garbės kalavijais ir kartu grasino uždaryti 
jų baziliką ir t. t. Renanas praneša, kad Mėlanie apibūdino Napoleoną trimis žodžiais: 
„veidmainystė, nedėkingumas ir išdavystė“. 

"Taigi galima daryti prielaidą, kad 1855 m. leidimas minėti jo vardą Mišių Kanone 
buvo melagingai išgautas prisidengus minėtu apgaulingu šio valdovo įvaizdžiu — be 
kita ko ir tuo, kad 1849 m. dar prieš uzurpuodamas „imperatoriaus“ titulą, Lui Na- 
poleonas, siekdamas įgyti liaudies ir Bažnyčios pasitikėjimą, suorganizavo prancūzų 
armijos žygį į Romą, išstumdamas iš ten radikalią italų masonų sukilėlių vyriausybę ir 
įgalindamas Pijų IX sugrįžti iš tremties į Romą. Kad tokia „pagalba“ Popiežiui buvo 
apgaulinga rodo ir tai, kad dar anksčiau, jaunystėje būdamas karbonaru Italijoje, jis 
pats dalyvavo ruošiant panašų sąmokslą prieš Popiežiaus valstybę. Jos „apgynimas“ 
padėjo Napoleonui laimėti Prancūzijos katalikų palankumą, tačiau tuo pat metu jis 
nusiuntė emisarą pas Mazzinį — didįjį masonerijos magistrą, Italijos revoliucionierių 
vadą. „Mėgiamas himnas, kurį Italijos laisvieji mūrininkai gieda savo didelių švenčių 
iškilmėmis yra žinomas vardu „šėtono himnas“ ... Tas himnas buvo giedamas, pa- 
vyzdžiui, atidengiant paminklus Garibaldi'ui, Mazziniui, kada masonai su juodomis 
vėliavomis, susikaupę ties savo mirusiųjų vadų paminklais, ieško tolimesnio įkvėpimo 
savo veiklai ir kovai su Popiežiumi“, rašo kun. Juozas Lomanas (Ouo vadis, krikščio- 
niškoji Europa, Kaunas, 2005). Dėl tokios savo veiklos Napoleonas III jokiu būdu 
negali būti laikomas katalikišku valdovu. 


* Gyvųjų paminėjimas. 

už kuriuos specialiai meldžiamasi. Dėl to kunigui leidžiama paminėti 
tuos, kuriuos jis labiausiai nori užtarti Dievui. Iš Tradicijos mes suži- 
nome, kad visais amžiais, kunigui buvo paliekama laisvė šitaip labiau 
melstis už tuos, kurie jam brangūs, nes jiems labiau galima pritaikyti 
šventosios aukos vaisius, nepakenkiant pagrindinei Mišių intencijai. 

Vėl praskleisdamas rankas, kunigas tęsia savo maldą, sakydamas: 
et omnium circumstantium, guorum tibi fides cognita est et nota de- 
votio... |„ir visus aplink stovinčius, kurių tikėjimas Tau pažįstamas 
ir maldingumas žinomas“]. Kunigas meldžiasi už visus tuos, kurie 
yra šalia jo, nes jų tikėjimas paskatino juos palikti visa kita bei at- 
eiti, susirinkti prie altoriaus ir dėl to jie nusipelno ypatingos dalies. 
Atkreipkime dėmesį į tai, kaip gerai yra dalyvauti Mišiose kaip ga- 
lima dažniau. Bet jei mes jose dalyvaujame, tai turi būti daroma 
su tikėjimu ir maldingumu, nes kunigas pabrėžia: guorum tibi fiddes 
cognita est et nota devotio. Visiškai aišku, kad kunigas niekad šitaip 
Dievo akivaizdoje neužtars krikščionių, kurie bažnyčioje elgiasi kaip 
ir visur kitur, kurie nesidomi tuo, kas vyksta ant altoriaus, ir kurie, 
atrodytų, neturi daugiau ką veikti, tik kuo daugiau ir kiek galima 
padoriau prasiblaškyti. Taigi iš tų, kurie dalyvauja Mišiose, naudotis 
Mišių vaisiais gali tik tie, kurie dalyvauja su tikėjimu ir maldingu- 
mu. Tie, kurie negali ateiti, taip pat gali dalyvauti Aukoje, dvasioje 
su ja susivienydami ir trokšdami, jeigu tik tai būtų jų galioje, joje 
dalyvauti su tikėjimu ir maldingumu. Jeigu jų nusiteikimas yra toks, 
jie tikrai gali gauti dalį didžiosios Aukos vaisių, kaip toli jie nuo jos 
bebūtų. Iš viso to, kas pasakyta, matome, kad kunigas, artindamasis 
prie altoriaus aukoti auką, negali turėti nei mažiausios asmeninės 
minties. Tada jis laiko visą Bažnyčią savo rankose ir meldžiasi išsklei- 
dęs rankas, kaip ir pats Kristus, aukodamas auką už visus žmones. 

Kunigas dar labiau detalizuoja maldą, Dievo akivaizdoje išskirda- 
mas įvairius asmenis, už kuriuos jis aukoja šventąją Auką: p7r0 guibus 
tibi offerimus: vel gui tibi offerunt boc sacrificium laudis [„už kuriuos 
Tau aukojame ar kurie Tau aukoja šią šlovinimo auką“ ]. Bažnyčia var- 
toja šį terminą „šlovinimo auka“ (nors siauresnė jo prasmė labiau tin- 
ka psalmių giedojimui), nes Šventosios Mišios taip pat skirtos Dievo 
šlovinimui ir garbinimui, be to, tai yra Šventojo rašto frazė, dažnai 
sutinkama ir kitur. 

„Už kuriuos Tau aukojame“. Kunigas, vis dar melsdamasis už 
tuos, kuriuos paminėjo, tęsia mintį, pridėdamas: pro se suisgue om- 
nibus: pro redemptione animarum suarum, pro spe salutis et incolumi- 

tatis suae [„už save ir visus savuosius, už savo sielų atpirkimą, savo 
išganymo ir saugumo viltį]. Taip šventoji Auka apima visus, pasie- 
kia visus. Svarbiausiąją vietą šiame vardinime užima žodis siela. Mes 
čia susidūrėme su tuo prašymu, taip dažnai aptinkamu viduramžių 
[bažnyčių, ligoninių ir t.t.] steigimo aktuose — pro redemptione ani- 
marum suarum [„savo sielų atpirkimui“] ir t.t. Po to Bažnyčia atkrei- 
pia dėmesį į jos vaikų kūniškas reikmes, ji prašo Dievo išlaikyti kūną 
saugų ir sveiką tarp visų pavojų, kurie jam gresia. Galų gale kunigas 
užbaigia maldą paaukodamas gyvajam Dievui visų tikinčiųjų troški- 
mus ir poreikius šiais žodžiais: žžbigue reddunt vota sua aeterno Deo, 
vivo et vero [„Tau, amžinajam, gyvajam ir tikrajam Dievui, išpildo 
savo įžadus“ ]. 

Kunigas šitoje vietoje negali melstis nei už žydus, nei už netikėlius, 
nei juolab už eretikus, kurie vien dėl paties erezijos fakto yra eksko- 
munikuoti [atskirti nuo Bažnyčios] ir todėl yra už Katalikų Bažnyčios 
ribų. Jis taip pat negali melstis už tuos, kurie nors ir nėra eretikais, bet 
yra ekskomunikuoti dėl kitų priežasčių. Minėti tokių žmonių vardus 
pačiame šventosios Aukos centre būtų jos šventumo išniekinimas. Už 
juos galima melstis asmeninėse, bet ne oficialiose maldose. Jie yra at- 
skirti nuo Aukos, nes yra už Bažnyčios ribų, todėl jų neįmanoma mi- 
nėti šventosios celebracijos metu. 


Communicantes 


Kovojanti Bažnyčia nenori prisiartinti prie šventojo altoriaus vie- 
na. Ji kalbėjo Dievui apie Kristaus vietininką žemėje, apie vyskupą, 
kurio jurisdikcijai atiduota ta diecezija, pagaliau — apie visus katalikus. 
Dabar ji nori kalbėti apie kitą žmonių grupę, priklausančią ne Kovo- 
jančiai, bet Triumfuojančiai Bažnyčiai. Ji gerai žino, kad tie, kurie jau 
džiaugiasi Triumfuojančios Bažnyčios garbe, nėra atskirti nuo Kovo- 
jančios Bažnyčios, bet priešingai — jie glaudžiai su ja susivieniję, kartu 
su ja sudarydami vieną ir tą pačią Bažnyčią. Tai tiesa, Bažnyčia yra 
pasidalinusi į Triumfuojančią Bažnyčią, Kenčiančią Bažnyčią ir Kovo- 
jančią?" Bažnyčią, bet nepaisant to, ji vis tiek yra viena Bažnyčia. Tad 
mes turime pasirodyti Dievui ne tik lydimi šventųjų, esančių žemėje, 
bet ir dangaus šventųjų. 


* Tradicinio Bažnyčios mokymo terminas „Kovojanti Bažnyčia“ geriau atspindi tikrą- 
ją Bažnyčios esmę — kovą už Dievo garbę ir sielų išganymą, nei „naujosios teologijos“ 
nukalta frazė „Keliaujanti Bažnyčia“. 

Dėl to kunigas prideda: Communicantes, et memoriam venerantes... 
[„Bendraudami ir atminimą gerbdami...“]. Taip, mes iš tikrųjų pager- 
biame tuos, kuriuos ruošiamės paminėti. Mes taip gerbiame jų atmi- 
nimą todėl, kad jie jau pasiekė amžinąją garbę ir Dievą, mes esame 
susivieniję su jais ir šventojoje Aukoje sudarome vieną kūną su jais. 
Ir kas gi jie? 

Pirmiausia: i2 primis gloriosae semper Virginis Mariae, Genetricis Dei 
et Domini nostri Iesu Christi... Mūsų palaimintoji Motina turi visas tei- 
ses į garbę, kuri yra ypatinga jos vienos privilegija ir šventoji Bažnyčia 
niekada nepraleidžia progos jos Jai suteikti. Dabar ji išsako savo nusitei- 
kimą žodžiu 2 primis: mums dera pirmiausia kalbėti apie Mariją. Taip, 
apie Mariją, kuri visada buvo ir visada bus Mergelė: Mergelė prieš gim- 
dydama, Mergelė gimdymo metu, Mergelė po gimdymo. Dar daugiau, 
Ji yra tikra Dievo Motina, Motina To, kuris tuo pat metu yra ir mūsų 
Viešpats Jėzus Kristus. Visi šie titulai suteikia Jai teisę būti paminėtai 
atskirai nuo visų kitų. Se... et beatorum Apostolorum ac Martyrum tuo- 
rum [„taip pat ... Tavo palaimintųjų apaštalų ir kankinių“]. 

Tada šventoji Bažnyčia išvardina Kristaus apaštalus ir kankinius. 
Dabar ji pasakys kankinių vardus, bet ne anksčiau nei apaštalų vardus. 
Šv. Matas yra vienintelis, kuris yra praleidžiamas, bet jo vardas atsiran- 
da vėliau, kitame išvardijime, po konsekracijos. Šiems išvardijimams 
prigijo vardas diptichai [gr. diprychos - dvigubas, dukart sudėtas], nes 
anksčiau jie buvo surašomi ant sulenktų lentelių, dažnai padarytų iš 
turtingai išraižyto dramblio kaulo. Ant altoriaus būdavo naudojami 
keli diptichai: ant vieno iš jų būdavo įrašyti šventųjų, kuriuos buvo 
svarbiausia paminėti, vardai, ant kito - valdančio Popiežiaus arba pa- 
triarcho, kurio jurisdikcijoje buvo ta vietovė, ir tos diecezijos vyskupo 
vardas. Kartais būdavo pridedamas trečias diptichas skirtas katalikiš- 
ko šalies valdovo ir jo vaikų vardams. Galų gale ant dipticho buvo 
surašyti vardai tų, kurie įsteigė bažnyčią, kurioje vykdavo pamaldos, 
arba kurie suteikė jai paramą ar ypatingą patarnavimą. Kadangi jie 
buvo konkrečiai išvardinti, sąrašas dažnai būdavo labai ilgas. Jei kas 
nors turėdavo nelaimę įpulti į ereziją, jo vardas, jei jis būdavo įrašytas 
diptiche, būdavo ištrinamas ir jis negalėdavo būti vėl įrašomas, kol jis 
deramai nepaklusdavo Bažnyčiai ir nesusitaikydavo su ja. Diptichų 
naudojimo papročio buvo atsisakyta, nes galų gale asmenų, preten- 
duojančių į teisę būti įrašytiems į diptichus skaičius buvo toks didelis, 
jog tapo apsunkinančiu. Šventųjų sąrašas buvo apribotas ir nustatyti 

vardai, kuriuos mes šiandien turime mišiole. Vis dėlto šie išvardinimai 
yra senovinio diptichų papročio liekana. 

Šv. Juozapas išvardinime neminimas“, kaip jis neminimas ir Con- 
fiteor maldoje, nes pamaldumui šiam didžiam šventajam buvo lemta 
išsiplėtoti vėlesniais laikais. Taip buvo dėl to, kad anksčiau, rodant 
pagarbą liturgijos metu, Bažnyčios ypatingą dėmesys kreipė į apašta- 
lus ir kankinius. Vėliau, kai atėjo laikas patvirtinti Kanoną, šventoji 
Bažnyčia nebenorėjo net mažose detalėse imtis pertvarkymų ir pakei- 
timų liturginėje maldoje, kurią nustatė ir pašventino krikščioniškoji 
senovė. Ji tik, kaip visada, išmintingai ir taktiškai apribojo minimų 
šventųjų vardų skaičių. Peržvelkime visą sąrašą. 

Petri et Pauli. Kunigas pabrėžia šią vieną svarbiausią mintį — kad 
jis yra glaudžiai susivienijęs su visais šiais šventaisiais ir yra užsiėmęs 
jų atminimo pagerbimu. Jis pamini šv. Petrą ir Paulių kartu, nes šie 
du šventieji yra iš tiesų kaip vienas, abu priklauso šventajai Romos 
Bažnyčiai, kuri buvo įkurta jų bendru darbu. Paskui vardinami kiti 
apaštalai: Andreae, Iacobi (Jokūbo Didžiojo), Joannis, Thomae, Iacobi 
(Jokūbo Mažojo), Philippi, Bartbolomaei, Matthaei, Simonis et Thad- 
daei (IYado, dar vadinamo Judu). Šventieji, kuriuos ką tik išvardino 
Bažnyčia, visi priklauso Evangelijai, bet norėdama parodyti, jog ji yra 
visų amžių Bažnyčia, ji mano, kad gerai būtų prie šių garbingų vardų 
iš pačios Bažnyčios pradžios, pridėti kitus, ne mažiau jai brangius. 
Taigi tame pačiame sąraše minimi trys Popiežiai: Lini, Cleti, Clemen- 
tis. Linas, Kletas, Klemensas — juos visus tris įšventino į kunigus šv. 
Petras, o po šio apaštalo mirties jie visi trys tapo Romos vyskupais. Šv. 
Petras paskyrė Klemensą būti jo įpėdiniu, bet šis iš pradžių sugebėjo 
išvengti tos naštos. Nepaisant to, galų gale jis buvo priverstas ją pri- 
imti. Tačiau nėra visiškai aišku ar Klemensas paveldėjo šv. Petro Sostą 
iš šv. Lino prieš ar po šv. Kleto. Xys: — minimas kitas Popiežius. Tai 
Sikstas II, tas pats, kurio diakonas buvo šv. Laurynas. Jis buvo labai 
žymus Popiežius. Jam buvo nukirsta galva Pretextatus kapinėse ir šv. 
Kaliksto kapinės, kuriose yra šv. Kamilės kripta, taip pat vadinamos 
jo, t.y. šv. Siksto vardu. Po to seka Kornelijus, Cornelii, kurio epitafi- 
ja, neseniai Commedatore de Rossi'o atrasta katakombose tapo tokio 
gyvo susidomėjimo objektu; epitafija buvo surasta ant dviejų atskirų 
gabalėlių: ant vieno buvo parašyta Cor, o ant kito — nelius. 


*8 Popiežius Jonas XXIII 1962 m. prie tradicinių Mišių Kanono pridėjo žodžius er beati 
Joseph, eiusdem Virginis Sponsi — „ir palaimintojo Juozapo, šios Mergelės Sužadėtinio“. 

Po šių Popiežių mes matome vyskupo vardą: tai šv. Kiprijonas, Kar- 
taginos vyskupas - Cypriani. Laurentii — didysis diakonas šv. Laury- 
nas, kurį visada taip išskirtinai pagerbia šventoji Bažnyčia. Visi minėti 
kankiniai kentėjo persekiojimus valdant Valerijonui, bet sekančio, šv. 
Chrizogono, Chrysogoni, daliai tai teko valdant Dioklecianui. Jei kal- 
bėsime apie šventuosius Joną ir Paulių, Joannis et Pauli, tai jie gyve- 
no daug vėliau, jie buvo nužudyti valdant Julijonui Apostatui. Galop 
Cosmae et Damiani (Kozmo ir Damijono). Abu buvo gydytojai, abu 
buvo ne romiečiai, bet jų kūnai buvo atgabenti į Romą vėliau; jie ken- 
tėjo valdant Dioklecianui. Šie du vardai užbaigia sąrašą, patvirtintą 
šventosios Bažnyčios ir jokių kitų vardų nebegalima pridėti. Bažnyčia 
pabaigia maldą, paminėdama visus šventuosius, kurių nuopelnais pa- 
siremdama ji pasiveda Dievui: et omnium Sanctorum tuorum; guorum 
meritis precibusgue concedas, ut in omnibus protectionis tuae muniamur 
auxilio |„ir visų Tavo šventųjų, dėl kurių nuopelnų ir maldų suteik, 
kad visuose reikaluose būtume apsaugoti Tavo gelbstinčia globa“]. 

Taip baigiasi trečioji malda, kuri, kaip ir kitos dvi, yra užtarimo 
malda. Pirmiausia kunigas meldėsi už šventąją Bažnyčią, už Popiežių, 
už vyskupą, už visus katalikus, vėliau — už visus tuos, kurių intencija 
aukojama šventoji Auka. Prie jų jis prijungė kitus žmones, kurie jam 
svarbūs, galų gale jis priminė Dievui vienybę, kuri jungia Kovojančią 
Bažnyčią su Triumfuojančia Bažnyčia, o tada prie mūsų altoriaus, čia 
žemai, nuskambėjo dangaus šventųjų vardai. Šios trys maldos sudaro 
vieną, todėl tik trečiosios pabaigoje kunigas, sudėdamas rankas, užbai- 
gia ją įprastiniais žodžiais: Per eundem Christum Dominum nostrum. 
Amen. [„Per tą patį Kristų, mūsų Viešpatį. Amen.“]. Jis sako „Amen“ 
pašnibždomis, jo balsas neturi būti girdimas iki pat Parer [„Tėve mū- 
sų“] maldos. 


Hanc igitur 


Pabaigęs šią maldą, kunigas, ištiesęs rankas virš atnašų, vėl mel- 
džiasi. Šis gestas turi didelę reikšmę ir į jį reiktų atkreipti dėmesį. Jis 
atėjo iki mūsų iš Senojo Testamento laikų. Kai auka buvo šventyklo- 
je pateikiama paaukojimui, rankų ištiesimas virš jos turėjo dvejopą 
reikšmę ir dvejopą veikimo galią. Šiuo ritualu auka būdavo visiems 
laikams išskiriama iš bet kokio pasaulietiško vartojimo ir pašvenčiama 
vien Dievo garbei bei tarnybai. Tokiu būdu Dievas paimdavo savo 

nuosavybėn tą auką, kuri būdavo atnašaujama. Taigi dabar švento- 
ji Bažnyčia, Ofertoriume jau išskyrusi duoną ir vyną iš pasaulietiško 
vartojimo, ir paaukojusi juos Dievui, dabar pakartoja tai, tik šį kar- 
tą — dar rimčiau, matydama, kad konsekracijos momentas jau visai 
arti. Su šventu nekantravimu, laukdamas greito lūkesčių išsipildymo, 
kunigas ištiesia rankas virš duonos ir vyno, kad ši auka būtų maloniai 
priimta prie Dievo sosto, ir taria šiuos žodžius: Hanc igitur oblationem 
servitutis nostrae, sed et cunctae familiae tuae, guaesumus, Domine, ut 
placatus accipias: diesgue nostros in tua pace disponas, atgue ab aeterna 
damnatione nos eripi, et in electorum tuorum iubeas gregė numerari. 
[„Taigi šią mūsų tarnystės ir taip pat visos Tavo šeimos auką prašome, 
Viešpatie, palankiai priimti. Sutvarkyk mūsų dienas savo ramybėje ir 
teikis mus nuo amžinojo pasmerkimo išgelbėti bei į savo išrinktų- 
jų kaimenę įskaityti.“]. Taigi, kunigas, nors ir aukoja Šventąją Mišių 
Auką, net šią akimirką, kai jis taip ypatingai nurodo į pačias atnašas, 
vis tiek meldžiasi už save, už visus, kurie yra šalia ir už visus, kurie 
yra susivieniję su jais. Jis meldžiasi, kad mums būtų suteikta ramybė 
šiame pasaulyje, kad mes išvengtume pragaro ir kad mes kartu su iš- 
rinktaisiais džiaugtumės dangaus garbe. 

Šioje maldoje esama papildymo, kurį mums verta pastebėti. Šven- 
toji Bažnyčia iš pradžių nebuvo įterpusi žodžių: diesgwe nostros in tua 
pace disponas [„Sutvarkyk mūsų dienas savo ramybėje“). Šiuos žodžius 
pridėjo šventasis Popiežius Grigalius Didysis, kai Roma buvo apgul- 
ta langobardų ir dėl to miestas atsidūrė didžiausiame pavojuje. Nuo 
tada šventoji Bažnyčia nusprendė, kad verta ir toliau prašyti taikos 
dabartiniam laikui. Ji rūpestingai nutarė nepašalinti iš savojo teksto 
žodžių, įkvėptų tokio švento Popiežiaus, pačios Šventosios Dvasios, 
kuri, kaip mums pasakoja diakonas Jonas, dažnai balandžio pavidalu 
pasirodydavo ant šv. Grigaliaus galvos, šnibždėdama jam į ausį, ką jam 
kalbėti arba daryti svarbiomis akimirkomis. Malda baigiama žodžiais: 
Per Christum Dominum nostrum |„Per Kristų, mūsų Viešparį“]. Šiuos 
žodžius, jau suglaudęs rankas, kalba kunigas, pabaigoje pašnibždomis 
pridėdamas prie jų žodį „Amen“. 


Guam oblationem 


Dabar prasideda didžioji malda, kuri tęsiasi iki pat mirusiųjų Me- 
mento [paminėjimo] ir kurios viduryje įvyksta prakilnioji transsubs- 


606 


tanciacijos* paslaptis. Taigi kunigas meldžiasi: Guam oblationem tu, 
Deus, in omnibus, guaesumus, benedictam, adscriptam, ratam, rationa- 
bilem, acceptabilemgue facere digneris [„Šią atnašą, meldžiame Tave, 
Dieve, teikis padaryti visais atžvilgiais palaimintą, įrašytą, patvirtintą, 
vertą ir priimtiną“ ]. Šventoji Bažnyčia tęsia maldą visiškai pasinėrusi 
į atnašos paaukojimą, melsdama Dievą ją palaiminti, ir kad tai įvyk- 
tų, kunigas ženklina ją kryžiaus ženklu, kad taip pašventinta ji būtų 
meiliai priimta Viešpaties. Adscriptam [„įrašytą“] (čia ji vėl peržegno- 
jama): ši atnaša yra tokia svarbi, kad ji turi būti tiesiog užregistruota. 
Maldaujama, kad Dievas ją pasižymėtų, užsirašytų. Ratam (vėl kry- 
žiaus ženklas) — ji turi būti tiesiog ratifikuota, aprobuota, patvirtinta 
danguje kaip iš tiesų neabejotinai gera ir tinkama gėrybė. Galų gale 
kunigas meldžia, kad atnaša būtų rationabilem |„vertą“]. Kad supras- 
tume šį posakį, turime prisiminti, kokios buvo Senojo Testamento au- 
kos. Jos buvo tik atšvaitas ir vaizdinys, turinčios tik tiek vertės, kiek jos 
atspindėjo būsimąją Kryžiaus Auką. Tuo tarpu čia, ant mūsų altorių, 
yra duona ir vynas, ar tiksliau sakant — kaip mes iš anksto numato- 
me, mąstydami kartu su pačia motina Bažnyčia, koks milžiniškas yra 
šventosios konsekracijos poveikis — Jėzaus Kristaus Kūnas ir Kraujas, 
vienintelė tikroji Auka, Dvasinė Atnaša, kuriai atsiradus, visos kitos 
aukos tapo nereikalingomis ir nevaisingomis. Būtent šia prasme šv. 
Paulius, rašydamas romiečiams, skatina juos savo sielose aukoti Die- 
vui vidinę ir visiškai dvasinę auką: Obsecro vos, fratres per misericor- 
diam Dei, ut exbibeatis corpora vestra hostiam viventem, sanctam, Deo 
placentem, rationabile obseguium vestrum [„Dėl Dievo gailestingumo 
prašau jus, broliai, aukoti savo kūnus kaip gyvą, šventą, Dievui patin- 
kančią auką, kaip dvasinį Dievo garbinimą“] (Rom 12, 1). Jūs, kurie 
esate krikščionys, sako apaštalas, turite aukoti savo kūnus kaip gyvą 
auką, šventą, patinkančią Dievui ir vertą“, tai yra grynai dvasinę au- 
ką, priešingai negu Senojo Testamento aukos. Todėl krikščionis turi 
aukoti Dievui auką net pačiu savo kūnu, paskirdamas jam pasninkus 
ir atgailas, kad apsaugotų jį nuo nuolatinio smukimo žemyn, į kurį 


* "Transsubstanciacija (perkeitimas) — duonos ir vyno perkeitimas į Dievo Kūną ir 
Kraują. 

* Čia angliškame vertime vartojamas žodis reasonable. Tai tiesioginis vertimas iš 
lot. žodžio vationabile — „protingas, priimtinas, prideramas, tinkamas“; šio žodžio 
tiesioginio vertimo nėra lietuviškame mišiolo vertimo, skirto tikinčiųjų naudoji- 
mui, tekste. 

kūnas linkęs savo paties prigimties palinkimu. Žodžiu, jis turi veikti 
taip, jog jo žemesnioji dalis būtų nuolatos palaikoma, kad ji galėtų be 
kliūčių vienytis su aukštesniąja jo asmens dalimi — siela. 

Bet sugrįžkime prie Aukos, kuri vyksta ant altoriaus. Jei duona ir 
vynas liktų tokie patys, kokie yra, jie būtų ne geresni už Senojo Tes- 
tamento aukas. Bet kadangi jie greitai bus perkeisti į mūsų Viešpaties 
Jėzaus Kristaus Kūną, Kraują ir Sielą, tai tikrai bus verta, iš esmės 
verta auka. Tai dar ne viskas: mūsų atnaša turi būti acceptabilem [„pri- 
imtina'], kad Viešpats tikrai galėtų pasakyti: „Aš visiškai patenkintas 
man paaukota Auka“. Ut nobis Corpus, et Sanguis fiat dilectisimi Filii 
tui Domini nostri Iesu Christi [„kad ji mums taptų Tavo mylimojo 
Sūnaus, mūsų Viešpaties Jėzaus Kristaus Kūnu ir Krauju“]. Ties žo- 
džiais Corpus, et Sanguis [„Kūnu ir Krauju“] kunigas žegnoja ostiją ir 
taurę. Taip! Tegul ši atnaša tampa Jėzaus Kristaus Kūnu ir Krauju! Iš 
tiesų, Jėzaus Kristaus Kūnas ir Kraujas amžiams yra danguje, bet mes 
prašome, kad jie atsirastų čia žemėje — šioje Aukoje kurią mes aukoja- 
me. Taigi prašymas, kad ši auka taptų Viešpaties Kūnu ir Krauju, yra 
mūsų pačių naudai, nes Bažnyčia šiuos žodžius paveda tarti mūsų lū- 
poms: fiat nobis [„mums būtų, taptų“], kad tas Kūnas ir Kraujas būtų 
mūsų žinioje ir netgi taptų mūsų maistu. 


Ostijos konsekracija 


Oui pridie guam pateretur [„Kančios išvakarėse“ ] Šiuos žodžius 
pridėjo Popiežius Aleksandras I, šeštasis šv. Petro įpėdinis. Taip jis pa- 
sielgė dėl to, kad primintų mums Kančią, nes Mišių Auka yra viena 
ir ta pati Kryžiaus Auka, juk tas pas Viešpats, kuris pirmą kartą pa- 
aukojo save Paskutinės Vakarienės namuose savo Aukos išvakarėse, 
turėjo kitą dieną būti paaukotas ant Kalvarijos kalno. Accepit panem in 
sanctas ac venerabiles manus suas [„Paėmė duoną į savo šventas ir gar- 
bingas rankas]. Su šiais žodžiais kunigas daro tą patį, jis paima duoną 
į rankas, e£ elevatis oculis in caelum, [„pakėlęs akis į dangų“] jis taip 
pat pakelia akis į dangų, kartodamas tai, ką jis pats sako, jog mūsų 
Viešpats darė. Evangelijoje neminima, kad Jėzus pakėlė akis į dangų, 
bet Tradicija mums tai sako — ši tradicija yra tokia neabejotina, kad 
šventoji Bažnyčia būtinai norėjo parodyti, jog ji visiškai ją priima. 44 
te Deum, Patrem suum omnipotentem, tibi gratias agens [„į Tave, Dievą, 
savo visagalį Tėvą, Tau dėkodamas“]. Tai yra Eucharistija arba dėko- 

jimas; ir šventoji Bažnyčia rūpestingai atkreipia į tai dėmesį, nes mes 
kaip visada neišvengiamai atsiliekame atiduodami mūsų nesibaigian- 
čią dėkingumo skolą Dievui už mums teikiamas Jo nesuskaičiuojamas 
gėrybes, mes turėtume nuolatos nešioti padėką širdyje ir lūpose. 

Benedixit, fregit, deditgue discipulis suis, dicens: Accipite, et mandu- 
cate ex hoc omnes. HOC EST ENIM CORPUS MEUM [„Laimino, 
laužė ir davė savo mokiniams, tardamas: Imkite ir valgykite jos visi. 
NES TAI YRA MANO KŪNAS“]. Kunigas tada laiko ostiją abiem 
savo rankomis, tarp nykščio ir smiliaus ir [pasilenkęs virš ostijos] ta- 
ria konsekracijos žodžius pašnibždomis, tačiau aiškiai, išskirdamas 
kiekvieną žodį ir neatitraukdamas akių nuo ostijos, kurią jis ruošiasi 
konsekruoti. Tą akimirką, kai baigia tarti konsekracijos žodžius, ku- 
nigas priklaupęs pagarbina šventąją ostiją. Rubrikos nurodo tai daryti 
statim — iš karto. Jis neturi palikti laiko tarpo, nes duona jau išnyko, 
iš jos beliko tik pavidalas, išvaizda. Ji užleido vietą Viešpačiui, kuni- 
gas garbina būtent patį Viešpatį. Pakildamas po pagarbinimo, kunigas 
pakylėja ostiją, iškeldamas ją virš galvos, kad parodytų ją tikintiesiems 
ir jie taip pat galėtų ją pagarbinti. 

Seniau ostija nebūdavo pakylėjama šioje Mišių dalyje, bet tiktai 
prieš pradedant Parer [„Tėve mūsų“] maldą. Vienuoliktajame amžiu- 
je, kai Berengaras, Angers arkidiakonas, išdrįso paneigti mūsų Viešpa- 
ties Tikrąjį Buvimą šventojoje Eucharistijoje, Mišiose, iškart po kon- 
sekracijos buvo įvestas šis šventosios ostijos pakylėjimas, parodant ją 
žmonėms, kad jie būtų paskatinti ją garbinti. 

Po šios didingos ceremonijos kunigas padeda šventąją ostiją ant 
korporalo ir vėl ją adoruodamas priklaupia priešais ją. Nuo šios aki- 
mirkos kunigas priklaupia kiekvieną kartą prieš paliesdamas ostiją 
ir po to. Prieš paliesdamas — dėl to kad jis ruošiasi paliesti Viešpatį, 
o po palietimo — kad pagarbintų Jį. Negana to, jis nepaliaujamai 
laikys suglaudęs abiejų rankų nykščius ir smilius iki pat abliucijų 
[kunigo rankų nusiplovimo vynu ir vandeniu Mišių pabaigoje], nes 
šie pirštai yra šventi ir vieninteliai turi garbės liesti Viešpatį. Dėl to 
per kunigo šventimus vyskupas ypatingai pašventina šiuos jo pirštus, 
juos pirmuosius patepdamas šventuoju aliejumi ir nuo jų aliejų pa- 
skleisdamas po likusią plaštakos dalį. Jeigu kunigas prarastų vieną iš 
savo smilių, jam reikėtų prašyti Popiežiaus leidimo paliesti Viešpaties 
Kūną su kitu pirštu. 

"Taip, laikantis mūsų Viešpaties žodžio apaštalams: „darykite tai 
mano atminimui“ — Joc fūcite in meam commemorationem (Lk 22, 


69 


19), įvyksta transsubstanciacijos paslaptis (tai yra vienos substancijos 
perkeitimas į kitą), tiesa, su sąlyga, kad Mišias aukojantis dvasininkas 
būtų galiojančiai įšventintas kunigas ir kad jis ištartų teisingus kon- 
sekracijos žodžius virš tikros duonos ir natūralaus vyno, turėdamas 
intenciją konsekruoti taip, kaip tai daro Bažnyčia“'. Išpildžius šias są- 
lygas, Dievas nebėra laisvas daryti bet ką, Jį saisto Jo paties žodis, ir 
todėl paslaptis įvyksta. 

Žodis enim [„nes“] yra įterptas norint susieti šią frazę su prieš tai 
buvusia [„...Imkite ir valgykite jos visi“]. Šio žodžio nėra nei vienoje 
iš trijų Evangelijų, kalbančių apie Eucharistijos įsteigimą, jo nemini 
nei šv. Paulius savo laiške (1 Kor 11, 24). Nepaisant to, mūsų Viešpats 
turėjo pasakyti tą žodį, nes ši tradicija mus pasiekė nuo šv. Petro ir 
apaštalų laikų. Kunigas, praleidęs žodį e7i727 nusidėtų, nors jo kon- 


*! Kun. Matthias Gaudron knygoje „Katalikų katekizmas apie Bažnyčios krizę“ (Kar- 
bolischer Katechismus zur kirchlichen Krise, Rex Regum Verlag, Jaidhof (Austrija), 
1997) rašo: 

„Mišios yra galiojančios, kai kunigas jas švenčia teisinga intencija. Kunigas privalo 
norėti daryti tai, ką Kristus ir Bažnyčia per šv. Mišias daro, t.y. jis privalo sąmoningai 
tapti Kristaus ir Bažnyčios įrankiu. Jei kunigas, sąmoningai prieštaraudamas Bažny- 
čios mokymui, norės švęsti ne auką, o vien Paskutinės vakarienės prisiminimo šventę, 
Mišios bus negaliojančios. 

Kitos šv. Mišių galiojimo sąlygos yra veikiančioji priežastis, materija ir forma, t.y.: 
galiojančiai įšvęstas kunigas, kvietinės duonos bei vynuogių vyno naudojimas ir tei- 
singai kunigo ištariami perkeitimo žodžiai „Nes tai yra mano kūnas...“, „nes tai yra 
mano kraujo taurė...“. Jei bus naudojamas kitoks vynas ar kitokia duona, arba jei 
kunigas praleis perkeitimo žodžius, Mišios bus negaliojančios [deja, mūsų dienomis 
daug kur pasaulyje yra paplitusi tokia netinkamos materijos naudojimo Mišiose prak- 
tika — naudojamas palmių ar kt. vynas, nekvietinė duona ir t.t. — vert. past]. 

Šiandien atsiranda ypatinga problema dar ir todėl, kad daugumoje vietinių kalbų 
mišiolų vyno perkeitimo žodžiai yra išversti klaidingai. Lotyniškame 1970 m. mišiolo 
leidinyje jie dar skamba teisingai: „taurė mano kraujo,...kuris už jus ir už daugelį 
išliejamas“. O išversta: „kuris už jus ir visus išliejamas“. Šis vertimas akivaizdžiai yra 
klaidingas. Žodžių „už visus“ nerandama nei Šv. Rašte, nei visų tradicinių liturgijų 
perkeitimo žodžiuose. Kristus išliejo savo kraują už visus žmones ta prasme, kad visi 
žmonės turi galimybę pasiekti išganymą — turima omenyje, kad išganymas yra siūlo- 
mas visiems. Tačiau šv. Mišios kalba apie Naująją Sandorą (,,nes tai yra mano kraujo 
taurė, naujosios ir amžinosios sandoros“...), o Naujajai Sandorai priklauso ne visi, 
bet tik daugelis, būtent tie, kurie priima išganymą. Taigi šv. Mišios kalba ne apie 
išganymo siūlymą, bet apie vaisingą išganymo priėmimą“. 

2008 m. Šv. Sostas ir į Lietuvą atsiuntė raštą, nurodantį svarbiausioje Mišių vie- 
toje, konsekracijos formulėje pakeisti teologiškai klaidingus žodžius „už visus“ į se- 
nuosius „už daugelį“. 

sekracija ir būtų galiojanti. Tačiau jei jis praleistų žodį m2eum [„ma- 
no“] - konsekracija neįvyktų, kadangi būtina aiškiai pasakyti, kieno 
kūną kunigas laiko rankose. 

Vos tik šie aukščiau minėti šventieji žodžiai yra ištariami, mūsų 
Viešpaties Kūnas tikrai atsiranda ant altoriaus. Kadangi po Jo Prisi- 
kėlimo mūsų Išganytojo Kūnas, Kraujas ir Siela negali būti atskirti, 
tai Jis yra ant altoriaus gyvas, toks koks Jis yra danguje, tai yra šlovin- 
gas, toks, koks Jis visada buvo po Dangun žengimo. 

Mūsų Viešpaties Kūno parodymas pakylėjant, kuris vyksta dabar, 
yra, kaip mes aukščiau paaiškinome, įvestas palyginti neseniai. Rytų 
Katalikų bažnyčios šioje Mišių dalyje nesilaiko tokios ceremonijos, 
bet kita vertus, jos suteikia daug daugiau nei mes iškilmingumo ir 
svarbos pakylėjimui, kuris vyksta prieš pat Pate7 [„Tėve mūsų“] maldą, 
ir taip paskatina tikinčiuosius su gilia pagarba adoruoti Viešpatį: tuo 
tikslu kunigas tada paima į rankas Viešpaties Kūną ir Kraują ir, atsi- 
sukdamas į tikinčiuosius (kaip mūsų kunigai per Orate fratres maldą), 
laiko juos iškėlęs pagarbinimui. 


Vyno konsekracija 


Nudengęs taurę, kunigas ištaria žodžius: Simi/i modo postguam 
cenatum est | „Panašiai po vakarienės“] ir tada, paėmęs taurę į rankas, 
jis tęsia: accipiens et hunc praeclarum Calicem in sanctas ac venerabilės 
manus suas [„Jis paėmė ir šią kilniausią Taurę į savo šventas ir gar- 
bingas rankas“]. Atkreipkime dėmesį į žodžius: praeclarum Calicem. 
Kaip šventoji Bažnyčia aukština šią Taurę, kurioje yra Viešpaties 
Kraujas ir kurią ji dabar patiki į rankas savajam kunigui! Psalmėje 
pranašas mums sako: Et calix meus inebrians guam praeclarus est! 
[„Ir mane svaiginanti taurė — kokia ji nuostabiai kilni!“] (Ps. 22, 5). 
Taip, iš tiesų, mano taurė yra svaiginanti! Kokia ji didinga! Kokia 
šlovinga, kokia puiki! Motina Bažnyčia laiko šią frazę tokia tinka- 
ma nusakyti šiai Šventajai Taurei, kuri naudojama Jėzaus Kristaus 
Kraujui, kad ji dabar išsako savo pačios jausmus tais pačiais žodžiais. 
Kunigas tęsia: item tibi gratias agens [„taip pat Tau dėkojo“]. Kuni- 
gas jau kalbėjo apie šią padėką, kai konsekravęs ostiją, pasakė, kad 
mūsų Viešpats pakėlęs akis dėkojo. Tada, paėmęs taurę į kairiąją 
ranką ir laimindamas ją dešiniąja, jis taria: benedixit, deditgue disci- 
pulis suis, dicens: Accipite, et bibite ex e0 omnes |„laimino ir davė savo 

mokiniams, tardamas: Imkite ir gerkite iš jos visi“]. Kunigas ištaria 
vyno konsekracijos žodžius, šiek tiek pakėlęs taurę. Štai tie šven- 
tieji žodžiai: HIC EST ENIM CALIX SANGUINIS MEI, NOVI 
ET AETERNI TESTAMENTI: MYSTERIUM FIDEI: OUI PRO 
VOBIS ET PRO MULTIS EFFUNDETUR IN REMISSIONEM 
PECCATORUM [Nes tai yra mano Kraujo Taurė, naujosios ir am- 
žinosios sandoros: tikėjimo paslaptis: kuris už jus ir už daugelį bus 
išlietas nuodėmėms atleisti“ ]. 

Pastebėkime, kad žodis enim [„nes“], lygiai kaip ir duonos konse- 
kracijos metu, įterpiamas tam, kad susietų prieš tai buvusius žodžius 
su po jų einančiais. 

Žodžiai, vartojami vyno konsekracijai, primena Evangelijos žo- 
džius su keliais mažais skirtumais. Mes juos gavome iš Romos Bažny- 
čios, kurią įkūrė šv. Petras, girdėjęs kalbant patį mūsų Viešpatį, tradi- 
cijos. Novi et aeterni testamenti | „naujosios ir amžinosios sandoros']. 
Taigi, šioje mūsų taurėje yra Viešpaties Kraujas, Naujosios Sandoros 
Kraujas, Sandoros, vadinamos amžinąja, kad galėtume ją atskirti nuo 
Senosios Sandoros, trukusios tik iki mūsų Viešpaties atėjimo. Mys:e- 
rium fidei |„tikėjimo paslaptis“ ]. Paslaptis — tai reiškia paslaptis, kuri 
ypatingai ir labiau už visas kitas turi įrodyti mūsų tikėjimą, nes, anot 
šv. Petro, mūsų tikėjimas turi būti įrodytas. Ji taip teisingai pavadinta 
tikėjimo paslaptimi, kad šv. Paulius, rašydamas Timotiejui, kalba jam 
apie Eucharistiją, jog diakonai, saugodami tikėjimo paslaptį, turėtų 
būti tyri ir šventi, švaria sąžine: Žabentes mysterium fidei in conscientia 
pura. Gerai žinoma, kad šventoji Eucharistija buvo ypatingu būdu 
patikima saugoti diakonams. Nesant kunigo, diakonai galėdavo netgi 
dalinti ją tikintiesiems. Galų gale atkreipkime dėmesį į kitus žodžius: 
pro vobis et pro multis effundetur in remissionem peccatorum [„už jus ir 
už daugelį bus išlietas nuodėmėms atleisti“]. Šis Kraujas bus išlietas už 
daugelį nuodėmėms atleisti. Mūsų tikėjimas sako, kad jis buvo išlietas 
ne tik už didelį skaičių, o už visus, tačiau ne visi pasinaudos tuo, kad 
gautų nuodėmių atleidimą. 

Tokie yra vyno konsekracijos žodžiai, kurių poveikis yra toks 
milžiniškas. Jie, kartu su duonos konsekracijos žodžiais, sudaro patį 
Aukos aktą. Mūsų Viešpats yra Auka, paaukota ant mūsų altoriaus, 
ne vien ta prasme, kad Šventosios Mišios mistiniu Kūno ir Kraujo 
atskyrimu simbolizuoja ir primena mums kruvinąją Kalvarijos Auką, 
bet dar daugiau — dėl pačios mūsų Viešpaties Kūno ir Kraujo, esan- 

čių eucharistiniuose pavidaluose, esmės ir paskirties. Niekada, jokia- 
me aukojime jokia auka nebuvo tikriau užmušta ir paaukota, negu 
ši mūsų dangiškoji Auka. Kai tik įvyksta konsekracija, Jis, kuris yra 
Dievo Tėvo Šlovė, nuo to laiko neturi jokio kito tikslo ir paskirties 
savo dieviškai šlovei, grožiui, ir pačiai gyvybei, kaip tik įeiti į mus ir 
ten visiškai pradingti bei ištirpti. 

Taigi, tada Auka yra tikrai įvykdyta. Dievas iš aukštybių pažvelgė 
į Ją ir mes iš tiesų galime Jam pasakyti: „Štai, tas pats įvyko Kalvari- 
joje, ir jei ne Tavo Sūnaus nemirtingumas, atitikimas būtų visiškas“. 
Šios Aukos įvykdymui kunigas paskolina savo tarnystę Kristui, kuris 
įsipareigojo nužengti, kad būtų taip paaukotas kiekvieną kartą, kai tik 
mirtingas žmogus, gavęs kunigystės garbę, laikydamas savo rankose 
duoną ir vyną, ištars virš jų tam tikrus žodžius. Bet kas gi paaukoja 
Auką. Ar kunigas ar Jėzus Kristus? Tai pats mūsų Viešpats kunigo 
asmenyje - kunigo, kuris yra viena su Juo. Yra tik vienintelis apribo- 
jimas - Jis nenužengtų ant altoriaus, jeigu kunigas neduotų sutikimo. 
Todėl Auka yra viena ir ta pati — ar ji būtų aukojama ant Kalvarijos 
kalno ar ant altoriaus. 

Prie konsekracijos žodžių kunigas, dėdamas taurę ant korporalo, 
prideda tokius žodžius: Elaec guotiessumgue feceritis, in mei memoriam 
Jfacietis [„Kiek kartų tai darysite, darykite man atsiminti“]. Kai mūsų 
Viešpats sakė tai apaštalams, Jis davė jiems ir per juos — visiems ku- 
nigams galią daryti tai, ką Jis pats ką tik padarė — tai yra paaukoti Jį. 
Tai reiškia, kad iškilminguoju konsekracijos momentu kalba ne mir- 
tingas žmogus — kalba pats Kristus, kuris tik pasinaudoja žmogumi 
tam tikslui. 

Tokia yra ši baimingą virpulį kelianti krikščioniškoji auka, ku- 
ri nukelia mus atgal į Kalvariją ir parodo, koks didžiulis yra Dievo 
teisingumas. Net pati viena ši Auka būtų pajėgusi išganyti milijonus 
pasaulių. Bet mūsų Viešpats norėjo, kad ji būtų nuolat atnaujinama. 
Vienąkart nužudytas Kalvarijoje, Jis negalėjo padaryti daugiau, tačiau 
žinodamas, koks didelis yra žmogaus silpnumas, Jis bijojo, kad Kry- 
žiaus Auka, paaukota tik vieną kartą, tikintiesiems padarys per mažą 
įspūdį. Netrukus, žmonės būtų ėmę laikyti Kalvarijos Auką tik istori- 
niu faktu, kurį reikia palikti Bažnyčios metraščių puslapiams, kuriuo- 
se mažai kas jos beieškotų. Taigi mūsų Viešpats pasakė sau: „Kas buvo 
padaryta ant Kalvarijos, turi būti atnaujinama iki pat laikų pabaigos“. 
Įsigilinkime, kodėl kupinas meilės Jis sugalvojo šią dievišką paslaptį, 

Jis — ateiti į ostiją ir paaukoti Save iš naujo. Dievas taip pat mato šio 
darbo svarbumą — būtent jis paskatina Jo užuojautą, gailestingumą ir 
atlaidumą žmogui. 

Dabar ištirkime ir supraskime: kas įvykdo tą duonos ir vyno per- 
keitimą į mūsų Viešpaties Kūną ir Kraują, kas veikia šioje paslaptyje? 
Mums dera atsiminti, kad kai tik bet kuris iš trijų Švenčiausiosios Tre- 
jybės Asmenų veikia, kiti du Asmenys bendradarbiauja tame veikime. 
Įsikūnijime Sūnus tapo Kūnu, bet būtent Tėvas Jį siunčia, o Šventoji 
Dvasia įvykdo š šią Paslaptį. Panašiai vyksta i ir Šventosiose Mišiose: Tė- 
vas siunčia Sūnų, Sūnus nužengia į žemę, o Šventoji Dvasia įvykdo 
transsubstanciaciją, arba vienos substancijos perkeitimą į į kitą. Todėl, 
norėdama atskleisti Šventosios Dvasios veikimą šioje paslaptyje, Baž- 
nyčia savo maldoje virš atnašų, kaip mes jau aptarėme, šaukėsi dieviš- 
kosios Dvasios žodžiais: Veni, sanctificator omnipotens aeterne Deus: 
et benedic hoc sacrificium, tuo sancto nomini praeparatum [„Ateik, Pa- 
šventėjau, visagali amžinasis Dieve, ir palaimink šią Tavo šventajam 
vardui paruoštą auką“]. 

Rytų Bažnyčia savojoje liturgijoje neturi šios maldos, bet kadangi 
ji nori, kad žmonės žinotų apie Šventosios Dvasios veikimą šioje di- 
džiojoje paslaptyje, ištaręs duonos konsekracijos žodžius, celebrantas 
sako: „O Viešpatie Dieve, teikis atsiųsti savąją Dvasią, kad Ji per- 
keistų šią duoną į tavo Sūnaus Kūną“, liaudis vėl atsako „Amen“. 
Konsekravęs vyną, celebrantas vėl sako: „O Viešpatie Dieve, teikis 
atsiųsti savąją Dvasią, kad Ji perkeistų šį vyną į tavo Sūnaus Kraują“, 
o liaudis atsako „Amen“. Bet tai atrodo nelogiška, nes kai kunigas 
ištaria kiekvieną iš šių maldavimų, perkeitimas jau būna įvykęs. Kam 
tada šauktis Šventosios Dvasios? Šis pastebėjimas buvo išsakytas ne 
kartą, bet jų paprotys vis tiek išliko. Siekdama nesupainioti tikinčių- 
jų pritarimo šūksnio su [perkeitimo] žodžiais, įvykdančiais šventąsias 
paslaptis, Rytų Bažnyčia po šių žodžių įterpė maldavimus, kalban- 
čius apie Šventosios Dvasios veikimą, tai yra jie nuskamba būtent 
tuo momentu, kurį lotyniškoji Bažnyčia pasirinko pakylėjimui, kai 
ji parodo mūsų Viešpaties Kūną ir Kraują, kad tikintieji galėtų juos 
pagarbinti. Tuo metu Rytų Bažnyčia pagarbina Šventosios Dvasios 
galybę ir veikimą. Mes, lotynai, tai darome prieš tai: tiek maldoje 
Veni, sanctificator omnipotens [„Ateik, Pašventėjau, visagali'], tiek 
maldoje Guam oblationem [„Šią atnašą“], kurioje mes sakome: u£.... 
Corpus, et Sanguis fiat [„kad ji ... taptų ... Kūnu ir Krauju]. Vis dėlto 

lotyniškoji Bažnyčia neprašo tikinčiųjų liaudies patvirtinti jos mal- 
dos aklamacija. Šioje vietoje aklamacija reikalautų, kad malda būtų 
skaitoma garsiai. Tačiau, kaip mes jau aiškinome, Kanono malda yra 
visiškai slapta ir turi būti ištisai kalbama pašnibždomis. 


Unde et memores 


Kunigas, pagarbinęs Švenčiausiąjį Kraują, parodė jį tikintiesiems ir 
vėl Jį pagarbino. Dabar jis vėl praskleidžia rankas ir tęsia savo maldą: 
Unde et memores, Domine, nos servi tui, sed et plebs tua sancta, eius- 
dem Christi Filii tui, Domini nostri, tam beatae passionis, nec non et 
ab inferis resurrectionis, sed et in caelos gloriosae ascensionis: offerimus 
praeclarae maiestati tuae... [„Todėl, Viešpatie, mes, Tavo tarnai, bei Ta- 
vo šventoji liaudis, atmindami to paties Kristaus, Tavo Sūnaus, mūsų 
Viešpaties, tiek palaimingąją Kančią, tiek ir iš pragarų Prisikėlimą bei 
garbingąjį Įžengimą į dangų, aukojame Tavo šviesiausiai didybei...“]. 
"Tai prisimename ir mes. Kunigas sako „mes“, nes kalbama ne tik apie 
jį, bet apie visus tikinčiuosius. Jis primena tai Dievui Tėvui, ir mes 
visi, vienydamiesi su Juo, savo atmintyje atkuriame mūsų dieviškojo 
Išganytojo Kančią, Prisikėlimą bei Įžengimą į dangų. Per atnašavimą 
šios trys didžiosios paslaptys buvo stipriai pabrėžtos, kad būtų atkrei- 
tas žmonių dėmesys, bet šventoji Bažnyčia nepasitenkina vien tuo, ji 
nori dar kartą pabrėžti tuos dalykus, ir dabar ji tai daro su dar dides- 
niu susižavėjimu. Ji gerai žino, kad Dievas visa tai padarė žmogui, ir 
trokšta, kad nei viena iš Jo geradarybių jos neaplenktų. 

Taip, iš tiesų, mes aukojame kažką labai didingo nes turime priešais 
save Jėzaus Kristaus Kūną ir Kraują. Mes prisimename Jo Kančią, kuri 
mums buvo tokia palaiminga geradarybė. Dabar taip pat aukojama Au- 
ka, dar daugiau, ta Auka, kurią mes turime tarsi nuosavybę, yra Jis — tas 
pats, kuris prisikėlė. Bet tai dar ne viskas: mes taip pat atsimename Jo 
garbingąjį Įžengimą į dangų. Taip, iš tiesų, Jis, esantis čia, yra Prisikėlu- 
sysis, tai yra tas, kuris pakilęs į dangų, atsisėdo Dievo Tėvo dešinėje, o 
angelams tuo tarpu išsiveržė džiaugsmo šūksnis: A:zo/ite portas, principes 
vestras, et elevamini portae eternales, et introibit Rex Glorie. |„Atverki- 
te savo vartus, kunigaikščiai! Pakilkite, amžinosios durys, kad įžengtų 
Garbės karalius“] (Ps 22, 7). Taigi mes tikrai turime ant altoriaus tą, 
kuris kentėjo, kuris vėl prisikėlė ir dabar triumfuodamas valdo dangaus 
garbėje. O taip! Mes iš tiesų prisimename tuos dalykus, ir būtent tai 
suteikia mums tokį didį pasitikėjimą ir mes drįstame su šventa drąsa sa- 

kyti: Offerimus praeclarae maiestati tuae de tuis donis ac datis |„Aukojame 
Tavo šviesiausiai didybei iš Tavo dovanų ir davinių“]. Mes kalbame apie 
aukojimą! Mes, kurie neturime nieko! Visiškai nieko! Taip, tai tiesa, mes 
neturime nieko patys iš savęs, bet mes aukojame Tau tavo paties dova- 
nas. Tai viskas, ką mes galime pasakyti. Tą duoną ir vyną mes gavome 
iš Tavęs, o vėliau jie tapo Kūnu ir Krauju tavo Sūnaus, kurį Tu taip pat 
davei mums, visą ir nedalomą, todėl mes semiamės iš tavo neišsemiamų 
turtų ir aukojame Tau tai, ką Tu pats esi davęs mums. 

Kokias savybes turi toji mūsų Auka? Ji yra tyra, šventa ir nesutepta. 
Bet čia žemėje niekas nėra tyras, niekas nėra šventas, viskas yra sutepta 
ir sugedę - kaip kunigas gali drįsti taip kalbėti? Mes turime apmąstyti, 
kas yra mūsų Auka. Tai yra ne kas kitas, o paties Dievo Sūnus, kuria- 
me įvyko tos didžiosios Kančios, Prisikėlimo bei Dangun žengimo 
paslaptys. Štai kas teikia šventajai Bažnyčiai tokios drąsos kalbėti. Ji, 
kuri yra Nuotaka, žengia priešais šlovingosios Trejybės veidą ir sako: 
aš esu apdovanota tavo paties turtais, aš valdau juos kaip savuosius, aš 
dabar prisimenu Tą, kuris visa tai padarė, Jis yra Manasis, nes Tu davei 
jį man. Štai aš Jį aukoju Tau ir ši mano Auka yra verta Tavęs, nes ji iš 
tiesų yra ir tyra, ir šventa, ir nesutepta. 

Ši Auka yra tokia galinga, kad Dievas yra tiesiog verčiamas žvelgti 
įją, Jis negali jos atmesti. Tame glūdi visa Aukos jėga — būtent tame, 
kad Sūnus buvo mums duotas kaip mūsų pačių turtas. Vien tik su 
Juo mes pasiekiame visus keturis krikščioniškosios Aukos tikslus. Taip 
mes perimame nuosavybę iš paties Dievo, kuris turi priimti šią Auką 
ir būti visiškai ja patenkintas. Senojo Testamento laikais buvo kitaip. 
Kaipgi jaučių ir ėriukų aukojimas galėjo šitaip paveikti didįjį Dievą? 
Ką gi jam reikėjo daryti su tomis aukomis? Bet čia, ant mūsų alto- 
riaus, po trapiais duonos ir vyno pavidalais, slepiasi Kažkas, kas atkrei- 
pia paties Dievo dėmesį ir įpareigoja jį pripažinti, kad tai, kas buvo 
paaukota, yra iš tiesų Jam priimtina. Nieko keisto, kad toks reginys 
tiesiog siutina velnią. Nieko keisto, jei jis dės visas įmanomas pastan- 
gas, kad išrautų tikėjimą į Jėzaus Kristaus Tikrąjį Buvimą Švenčiau- 
siajame Sakramente, kad nugriautų mūsų altorius ir kad sumažintų 
kunigų skaičių, kad Dievui būtų aukojama bent jau mažiau Mišių“?. 

O! Kas galėtų pagalvoti, kad tokius didingus dalykus daro tiktai 
nuodėmingas žmogus, kuris toks galingas stovi prieš patį Visagalį Die- 


*2 Apie organizuotą tradicinės Mišių aukos naikinimą XX amžiuje žr. priedą 128 psl. 

vą! Jeigu ši tarnystė būtų palikta angelams, šioms tyrosioms dvasioms, 
nepaliestoms nuodėmės alsavimo, būtų galima lengviau tai suprasti. 
Bet ne, būtent žmogų, nuodėmingą žmogų, Dievas pasirenka ir jį vie- 
nintelį pagerbia tokia privilegija. Tas žmogus dėl to turi drebėti, tas tie- 
sa, bet jis jaučiasi visa galinčiu, laikydamas rankose paties Dievo Sūnų. 

Ši tyra, šventa, nesutepta Auka, kurią kunigas aukoja Dievui, 
yra dar ir: Panem sanctum vitae aeternae, et Calicem salutis perpetuae 
[„šventoji amžinojo gyvenimo Duona ir amžinojo išganymo Taurė“). 
Dabar mes matome Eucharistiją, atneštą mūsų akivaizdon, kaip sa- 
kramentą. Tai ne tik Auka, aukojama Dievui, tiek pat teisinga yra 
tai, kad ji yra sakramentas, skirtas maitinti mūsų sielas, duoti joms 
amžinąjį gyvenimą ir išganymą. 

Šioje nuostabioje maldoje kunigas, tardamas žodžius: Zostiam 
puram, hostiam sanctam, hostiam immaculatam [„tyrą Ostiją, šventą 
Ostiją, nesuteptą Ostiją“], triskart peržegnoja ostiją ir taurę, po to, 
tardamas: Papem sanchum vitae aeternae [„šventąją amžinojo gyveni- 
mo Duoną], jis vėl peržegnoja ostiją, o sakydamas: Ca/icem salutis 
perpetuae [„amžinojo išganymo Taurę“] — peržegnoja taurę. Ar gali 
būti, kad jis suteikia palaiminimą mūsų Viešpačiui? Ne, tikrai ne. Iki 
konsekracijos momento jis tikrai laimino duoną, nes jis turėjo teisę 
taip daryti, gavęs kunigišką galią teikti palaiminimus. Bet juk dabar 
jis laiko rankose nebe duoną - ant altoriaus dabar yra pats dieviškasis 
visų palaiminimų Kūrėjas. Jei kunigas tada ir ženklina kryžiaus žen- 
klu, tai tik tam, kad parodytų, jog ši Auka yra ta pati Kryžiaus Auka, iš 
tiesų tyra, šventa ir nesutepta Auka. Jis atskirai peržegnoja ostiją, kad 
parodytų, jog tai tikrai tas pats Viešpaties Kūnas, kuris buvo nukry- 
žiuotas, o paskui — taurę, kad ženklintų, jog tai tikrai tas pats Kraujas, 
kuris buvo pralietas ant Kryžiaus. Taigi mes matome, kad visi kryžiaus 
ženklai, kuriais žegnoja kunigas, yra šventosios Bažnyčios nustatyti, 
kad būtų nurodyta ir prisimenama Kryžiaus Auka, ir jie jokiu būdu 
neturi būti suprantami kaip palaiminimo ženklai, kuriais esą laimina- 
mas mūsų Viešpats. 


Supra guae propitio 
Kunigas vėl praskleidęs rankas sako: Supra guae propirio ac sere- 


no vultu respicere digneris [„Teikis į jas pažvelgti atlaidžiu ir giedru 
veidu“]. Taip, Viešpatie, nors tu ir esi begalinis Šventumas, begalinė 

Galybė, pati aukščiausioji Būtis, teikis dėl savojo Gerumo bei Gailes- 
tingumo nuleisti akis ir pažvelgti žemyn į šią mūsų žemiškąją buveinę 
ir teikis, palenkęs Veidą, pamatyti tai, ką mes dabar aukojame Tau: 
Supra guae ... respicere digneris [„Teikis į jas pažvelgti“. 

Er accepta habere [„ir jas priimti]. Anksčiau, iki šv. Leono laikų, ši 
malda nesibaigė taip, kaip dabar; šią frazę papildė žodis ///a — „šiuos 
dalykus“. Šv. Leonas pagalvojo, kad šiai frazei trūksta apibrėžtesnės 
pabaigos, todėl prie šios maldos pridėjo žodžius: sanctum sacrificium, 
immaculatam bostiam [„šventą atnašą, be dėmės auką“]. Tokia yra ti- 
kroji žodžių prasmė: et accepta babere ... sanctum sacrificium, immacu- 
latam bostiam [ix ... priimti ... šventą atnašą, be dėmės auką]. Visa 
kita yra lyg įterpinys po prieš tai buvusių žodžių, ir skamba taip: sicuti 
accepta habere dignatus es munera pueri tui iusti Abel... Taigi priimk, 
Viešpatie, šią Auką (sako kunigas), kaip teikeisi priimti savo tarno, 
teisiojo Abelio dovanas. Abelio dovanos, o Viešpatie, buvo tau priim- 
tinos, ir vis dėlto ji buvo begalybę kartų menkesnė, negu tai, ką mes 
dabar galime Tau pasiūlyti. Šių dviejų aukų neįmanoma palyginti, bet 
nepaisant to, kad Abelio auka ir buvo daug mažiau verta, tu vismalo- 
ningai ją priėmei. 

Bet tai dar ne viskas, buvo ir kita senovės laikų auka, kuri buvo 
brangi Dievui: er sacrificium patriarchae nostri Abrabae [„ir mūsų tėvo 
Abraomo auką“]. Tai buvo Abraomo auka. Pirmoji paminėta, Abelio 
auka buvo kruvinoji, bet Abraomo auka buvo nekruvina: tai buvo au- 
ka tėvo, kuris sutiko paaukoti sūnų, kaip to reikalavo Dievas. Viešpats 
jam pasakė: „Pasiimk savo sūnų ir paaukok jį man kaip deginamąją 
auką ant kalno, kurį tau parodysiu“. Ir Abraomas pakluso Dievui ir 
išsiruošė ten su sūnumi. Viskas glūdėjo didžiojo patriarcho 72x0lan- 
kiame sutikime, jo auka buvo grynai dvasinė, nes Dievas, patenkintas 
jo paklusnumu, liepė jam palikti savo sūnų gyvą. Tada vietoje Izaoko 
kraujo buvo išlietas avinėlio kraujas. Abelis ir Abraomas sugretina- 
mi Aukoje, paaukotoje Jėzaus Kristaus, kuris atiduoda savo garbę ir 
savo gyvybę, parodydamas savo Tėvui tobuliausią atsidavimą, paau- 
kodamas save iš tikrųjų, nes Jo Kūnas ir Kraujas atskiriami čia, Tėvo 
akivaizdoje. Todėl čia labiausiai tinka prisiminti Abelio ir Abraomo 
aukas. Taip pat pastebėkime, kad kruvinoji auka buvo pirmiau, bet ir 
Abraomo auka yra tokia priimtina Dievui, jog atsilygindamas jis pa- 
darė, kad šis šventasis patriarchas taptų tiesioginiu protėviu Kristaus, 
kurio gyslomis tikrai tekėjo šio tikinčiųjų Tėvo kraujas. 

Dar vėliau kunigas prideda žodžius, kurie įrodo buvus trečiąją 
auką: et guod tibi obtulit summus sacerdos tuus Melchisedech |„bei ... 
kurią Tau paaukojo vyriausias Tavo kunigas Melkizedekas“]. Trečioji 
auka yra apgaubta paslapties: ją paaukojo vyriausiasis kunigas Mel- 
kizedekas, paslaptingas istorijos veikėjas, ir Dievas jo auką tikrai pri- 
ėmė. Mes galime Jam priminti tai, ką jis pats sakė savo dieviškajam 
Sūnui 49 psalmėje: žw es sacerdos in aeternum secundum ordinem Mel- 
chbisedech [„Tu esi kunigas per amžius, Melchizedeko būdu“]. Taip, 
Viešpatie, kai Tu nori pagerbti savo Sūnų, Tu sakai Jam, kad Jis yra 
kunigas Melchizedeko būdu. Vadinasi, šio paslaptingo asmens auka 
Tau turėjo būti labai priimtina. Šventosiose Mišiose visos šios au- 
kos yra suvienytos: Abelio auka, simbolizuojanti Kryžiaus Auką, kuri 
yra tapati Mišių Aukai; Abraomo auka, kurioje aukojama nekruvinu 
būdu, kaip ir aukojama Mišių Aukos metu; galų gale Melchizedeko 
auka, vaizduojanti Mišių Auką, kurioje duona ir vynas yra paauko- 
jami ant altoriaus, tačiau po konsekracijos nelieka nei duonos, nei 
vyno, bet tik jų pavidalai arba išvaizda, kuri tarsi šydas, pridengia 
dieviškąją Auką. 

Supplices te Trogamus 


Šią maldą kunigas kalba nebepraskleidęs rankų, nes, kad išsaky- 
tų nuolankų prašymą, jis būna žemai pasilenkęs, . Uždėjęs sujungtas 
rankas ant altoriaus, jis sako: Supplices te rogamus, omnipotens Deus: 
žube baec perferri per manus sancti Angeli tui in sublime altare tuum, in 
conspectu divinae maiestatis tuae |„Nuolankiai meldžiame Tave, visaga- 
lis Dieve, liepk jas pernešti Tavo šventojo Angelo rankomis ant Tavo 
dangiško altoriaus, į Tavo dieviškos didybės akivaizdą“]. „Keliantys 
baimę šie žodžiai!“ — sako Popiežius Inocentas III savo traktate apie 
Mišias. Kunigas nusako savo aukojamas atnašas paprastu žodžiu Aaec 
— „jas“. Jis žino, kad Dievas tas atnašas mato ir žino jų neįkainojamą 
vertę, taigi jis pasako tik: įvbe haec perfėrri — „liepk jas pernešti“. 

Ir kurgi jis nori, kad jos būtų perneštos? 2 sublime altare tuum 
[„ant Tavo dangiško altoriaus“]. Mums neužtenka šio žemiško mūsų 
altoriaus; mes siekiame dar daugiau, kad mūsų Auka būtų padėta ant 
danguje šv. Jono matyto altoriaus, ant kurio esantį tarytum užmuštą 
avinėlį jis mums aprašo: er vidi Agnum stantem tamguam occisum. Šis 
avinėlis stovi, sako šv. Jonas. Bet vis dėlto jis prideda: tamguam occi- 
sum — tarytum užmuštą. Iš tiesų mūsų Viešpats visada nešios penkių 

žaizdų žymes, bet dabar jau švytinčias lyg saulė; ir šis avinėlis stovi, nes 
jis yra gyvas ir nebemiršta — šitaip mums Jį pavaizduoja šv. Jonas. Toks 
yra altorius, ant kurio stovi Viešpats savo nemirtingume, su žymėmis, 
rodančiomis, ką Jis iškentėjo už mus: Agnum tamguam 0ccisum. Čia, 
priešais Dieviškosios Didybės sostą, Jis pasiliks amžinai, . Taigi dabar 
kunigas maldauja Dievą atsiųsti savo angelą, kad jis paimtų Auką nuo 
mūsų žemiško altoriaus ir padėtų ją ant dangiškojo altoriaus. 

Apie kokį angelą kunigas kalba? Juk nei cherubinas, nei serafimas, 
nei angelas, nei arkangelas negali padaryti to, ko kunigas dabar pra- 
šo, kad Dievas įsakytų. Tai veiksmas, visiškai pranokstantis bet kurios 
sutvertos būtybės jėgas. Bet pažiūrėkime, ką reiškia žodis „angelas“. 
Jis reiškia „pasiuntinys“, o Dievo Sūnus buvo Tėvo Siųstasis, Jis nu- 
žengė į žemę tarp žmonių, Jis yra tikrasis Mžssus — Siųstasis, kaip Jis 
dažnai sako apie save: Er gui misir me Pater („Mane pasiuntęs Tėvas“] 
(Jn 5, 37). Mūsų Viešpats nėra vien tik viena iš tų dvasių, kurias mes 
vadiname angelais arba arkangelais, kurioms Dievas skyrė vietą ar- 
čiausiai mūsų. Ne, Jis yra Angelas — Pasiuntinys pats iš savęs. Jis yra, 
kaip tai nusako Šventasis Raštas, didžiojo patarimo Angelas [pasiunti- 
nys], magni consilii Angelus, didžiojo Dievo patarimo, kuriuo Jis, no- 
rėdamas atpirkti pasaulį, atidavė savo Sūnų. Taigi kunigas maldauja 
Dievo, kad angelas perneštų Aaec (tai, kas yra ant altoriaus) ir padėtų 
tai ant dangaus altoriaus. Jis išsako šį prašymą ir dėl to, kad parodytų, 
dangiškosios Aukos ir žemiškosios aukos tapatumą. 

Šioje maldoje matome kažką panašaus į tai, kas randama graikų 
apeigų liturgijoje. Po konsekracijos rytiečiai maldauja Šventąją Dva- 
sią nusileisti ir įvykdyti paslaptį, kaip mes pastebėjome anksčiau, kad 
būtų parodyta, j jog čia veikia būtent Šventoji Dvasia, taip pat kaip Ji 
veikė ir Švenčiausiojoje Mergelėje. Ši paslaptis jau būna įvykusi, tai 
tiesa, ir graikų kunigas lyg ir turėtų susilaikyti nuo tokios maldos, ma- 
tydamas, kad Šventoji Dvasia jau ir be jo yra padariusi, kad ši paslaptis 
įvyktų. Tačiau, šia malda jie savitai teigia tai, kas įvyko, ką mes nese- 
niai matėme išreikšta lotyniškoje maldoje, būtent tapatumą avinėlio 
Aukos, vykstančios tiek ant dangiškojo, tiek ant žemiškojo altorių. 

Danguje avinėlis stovi nors ir atrodo tarytum užmuštas, panašiai 
jis užmuštas ir čia žemėje. O kas gi padaro, kad šios dvi Aukos būtų 
viena? Tai Jėzus Kristus, Siųstasis, didžiojo patarimo Angelas. 

Paskui kunigas prideda: ur, guotguoi ex bac altaris participatione 
[„kad visi, kurie dalyvaudami šiame altoriuje“). Kunigas, tardamas 
šiuos žodžius, bučiuoja altorių. Šventoji Bažnyčia jaučia nuošir- 

džiausią pagarbą altoriui, kuris vaizduoja Jėzų Kristų, kuris pats yra 
gyvasis altorius. Dėl to, pašventindama ir konsekruodama altorių, 
ji dosniai naudoja savo gražiausius ritualus. Kunigas tęsia: s2c70- 
sanctum Filii tui Corpus, et Sanguinem sumpserimus |„priimsime 
švenčiausiąjį Tavo Sūnaus Kūną ir Kraują] (dabar jis kryžiaus žen- 
klu paženklina ostiją bei taurę ir taip pat save), omni benedictione 
caelesti et gratia repleamur. Per eundem Christum Dominum nostrum 
[„būtume pripildyti visokios dangaus palaimos ir malonės. Per tą 
patį Kristų, mūsų Viešpatį“]. Taigi mes meldžiame, kad būtume 
pripildyti visų malonių bei palaiminimų, tartum mes jau būtume 
priimti į dangų turėti dalį šiame gyvajame altoriuje, Jėzuje Kristuje, 
kuris skleidžia aplink save palaimą ir malonę. Mes trokštame tos 
palaimos ir malonės, nes dalyvaujame žemiškajame altoriuje, kurį 
šventoji Bažnyčia taaip gerbia. Šio altoriaus vardu kunigas prašo vi- 
sokeriopų palaiminimų visai žmonijai. Atkreipkime dėmesį, kuni- 
gas beveik niekad nekalba vien apie save, taigi jis čia sako 7ep/leamur 
— „kad [mes] būtume pripildyti“. Sakydamas pastaruosius žodžius, 
jis persižegnoja, kad parodytų, jog šis palaiminimas ateina pas mus 
per Kryžių ir, norėdamas ženklu pabrėžti, kad mes priimame jį visa 
širdimi. 

Čia baigiasi antroji Kanono dalis, skirta Aukai. Šios trys maldos 
apgaubia konsekracijos aktą, kaip prieš tai buvusios paruošė jam. Da- 
bar šventoji Bažnyčia vėl grįžta prie šventųjų bendravimo. 


Mirusiųjų Memento“ 


Šalia Triumfuojančios Bažnyčios ir Kovojančios Bažnyčios dar yra 
ir trečioji šio didžiojo Kūno dalis. Taip, Dievas suteikė mums galią tar- 
pininkaujant užtarti Kenčiančią Bažnyčią, šitaip jai padėti ir daryti jai 
gera. Tad šventoji Auka gali būti aukojama už kenčiančius Bažnyčios 
narius. Šventoji Bažnyčia, skatinama moriniškos meilės, trokšta, kad 
kiekvienose laikomose Mišiose jie būtų paminėti, nes šitaip vis iš naujo 
suteikiama pagalba jos vaikams, kurie iki šiol yra sulaikyti kalčių išpir- 
kimo vietoje. Sventoji Mišių Auka palengvina kančias skaistyklos sie- 
loms - tai yra neginčijama tikėjimo tiesa. Šis mokymas buvo perduotas 
mums per Tradiciją. Antrajame amžiuje Tertulianas kalba apie maldą 


3 Mirusiųjų paminėjimas, malda už mirusiuosius. 

už mirusius. Seniau buvo atskiras diptichas, skirtas vien tik vardams 
mirusiųjų, kurių atminimą ypač reikėjo gerbti - pavyzdžiui, geradarių. 

Dabar kunigas kreipiasi į Dievą, užtardamas tuos kenčiančius na- 
rius: Memento etiam, Domine, famulorum famularumgue tuarum N. 
et N., gui nos praecesserunt cum signo fidei, et dormiunt in somno pacis. 
[„Taip pat atsimink, Viešpatie, savo tarnus ir tarnaites N. ir N., kurie 
pirma mūsų išėjo su tikėjimo ženklu ir ilsisi ramybės miegu“ ]. Mes sa- 
kome, kad mes tarpininkaujame už tuos, kurie išėjo anksčiau už mus 
su tikėjimo ženklu. Apie kokį tikėjimo ženklą kalba Bažnyčia? — apie 
Krikšto ir Sutvirtinimo ženkus. Pastarasis padaro krikščionį tobulu. 
Vien jau Krikštas duoda mums tikėjimo ženklą, nes jo metu mes esa- 
me paženklinti Kryžiaus ženklu: Non žntres in judicium cum servo tuo, 
Domine, ... gui dum viveret, insignitus est signaculo sancte Trinitatis: 
Oui vivis et regnas in secula seculorum. [„Nesiimk teisti, Viešpatie, sa- 
vojo tarno ... , kuris, būdamas gyvas, buvo paženklintas šventosios 
Trejybės ženklu“ ]. Taip, jis buvo paženklintas tikėjimo ženklu, Trejy- 
bės ženklu, ir dėl to jis turi teisę, o Viešpatie, kad Tu į jį atsižvelgtum 
ir neteistum jo pernelyg griežtai. Ši šventosios Bažnyčios frazė signum 
fidei dar kartą įrodo, kad mes čia negalime melstis už netikėlius, nes 
jie atsiskyrę nuo bendrystės su šventąja Bažnyčia, kaip mes jau paste- 
bėjome aukščiau, kalbėdami apie gyvųjų paminėjimo maldą. 

Et dormiunt in somno pacis - [ir ilsisi ramybės miegu]. Šventoji 
Bažnyčia mums aiškiai parodo, kokioje šviesoje ji mato krikščionio 
mirtį. Tai miegas, sako ji mums, nes tie, apie kuriuos kalbame, do7- 
miunt [„miega, ilsisi“]. Dėl tos pačios priežasties ji duoda laidojimo 
vietoms vardą coemeterium“'. Taip, šis miegas yra ramybės miegas — 
in somno pacis. Šventoji Bažnyčia vartoja šį posakį, kadangi tie, už 
kuriuos ji meldžiasi, mirė ramybėje, mirė vienybėje su Bažnyčia, su 
tikru vaikišku atsidavimu jai. Jie mirė Jėzuje Kristuje, Viešpaties pa- 
bučiuoti. Nors jie ir dar būtų skaistykloje, apie juos gali būti pasaky- 
ta, kad jie miega ramybėje, nes jie yra išgelbėti Jėzaus Kristaus, kuris 
atneša ramybę. Katakombose ant antkapių išgraviruoti žodžiai in pa- 
ce [„ramybėje“]; taip ankstyvieji krikščionys kalbėjo apie mirtį. Taip 
pat mes giedame ir Kankinių Oficiume: Corpora sanctorum in pace 
sepulta sunt [„Šventųjų kūnai ramybėje palaidoti“]. Šis labai senas 
Oficiumas primena katakombų žodžius: i2 pace. Šventoji Bažnyčia 


** Lotyniškas žodis coemeterium kilo iš graikiško žodžio koimeterion (miego vieta). 

išsaugojo jos pėdsakus — melsdamasi už mirusius, ji liepia kunigui 
sakyti: dormiunt in somno pacis. 

Šioje vietoje rubrika kunigui nurodo, užbaigiant pirmąją maldos 
dalį, suglausti rankas. Šitaip jis meldžiasi už tuos, kuriuos nori ypa- 
tingai užtarti. Tai padaręs, jis vėl praskleidžia rankas ir taip tęsia: /p- 
sis, Domine, et omnibus in Christo guiescentibus locum refrigerii, lucis 
et pacis, ut indulgeas, deprecamur [„Prašome, Viešpatie, kad jiems ir 
visiems besiilsintiems Kristuje suteiktum atilsio, šviesos ir ramybės 
vietą ]. Atkreipkime dėmesį į tris dalykus, kurių šventoji Bažnyčia 
prašo: atilsio“?, šviesos ir ramybės. Kas gi yra skaistykla? Tai yra vie- 
ta, kur sieloms labai reikia atilsio, atvėsinimo, nes tos skausmingos 
liepsnos yra smarkiai jaučiamos. Taip pat, tai yra vieta, kur nėra švie- 
sos, kadangi šventoji Bažnyčia maldauja vargšėms sieloms /ocum lucis 
[„šviesos vietos]. Taigi, šioje atsiteisimo už kaltes vietoje nėra nieko, 
kas palengvintų jų baisias kančias. Taip pat, tai yra vieta, kur nevieš- 
patauja saldi ramybė, ten tvyro nepaliaujamas susijaudinimas — siela 
veržiasi į Dievą, kurio negali pasiekti. Ten, baisiausiame susirūpinime 
ir skausme, vargšė siela kenčia vargą, nes pati įstūmė save į tokią sun- 
kią sielvartingo raudojimo ir baisaus skausmo padėtį. Taip, skaistykla 
tikrai yra vieta, labai besiskirianti nuo tos buveinės, kur viešpatauja 
refrigerium, lux et pax |atilsis, šviesa ir ramybė]. Šie trys žodžiai yra 
labai svarbūs, nes jie mums atskleidžia, kad, kai tik meldžiamės už 
mirusiusiuosius, pagalba, kuri juos pasiekia per mus, visą laiką ateina 
atilsio, šviesos ir ramybės pavidalu. 

Kunigas pabaigia maldą įprastai: Per eumdem Christum Dominum 
nostrum. Amen. [„Per tą patį Kristų, mūsų Viešpatį. Amen.“]. Šioje 
vietoje speciali rubrika liepia jam, sakant šiuos baigiamuosius žodžius, 
nulenkti galvą. Kirų maldų pabaigoje taip daryti nenurodoma. Šitaip 
norima parodyti, kad tai — dar nuoširdesnis prašymas, nes tą akimirką 
skaistykloje nušvinta šviesa — juk malda už šias vargšes sielas niekada 
negali būti neveiksminga. Dabar tarsi atsiveria niūraus kalėjimo du- 
rys, kad įleistų saldžios atgaivą, šviesą ir ramybę teikiančios rasos, kuri 
švelniai laša ant tų vargšų liepsnojančių kentėtojų. Ta trejopa pagalba 
duodama skirtingoms sieloms, skirtingu mastu — tiek, kiek kiekvienai 
atseikėja Dievo teisingumas. Šventoji Bažnyčia gali tiktai melstis už 
mirusiuosius, ji jau nebeturi į juos tų teisių, kurias turėjo, kol jie buvo 


“ Rgrigerium - lot. „atvėsinimas“. 

jos gyvieji nariai žemėje. Bet kita vertus, mes taip pat žinome, kad jos 
malda visada turi gelbstintį poveikį sieloms, kenčiančioms skaistyklo- 
je, ir kad Dievas niekada neleidžia, jog bet kuri malda, sukalbėta už 
juos, liktų bevaisė. 


Nobis guogue peccatoribus 


Dabar, pamatę, kaip Brangiausiasis Jėzaus Kraujas gausiai liejasi į 
skaistyklą, nukreipkime mintis į save. Kunigas melsis už save ir už mus. 
Jis paskelbia save nusidėjėliu, tokiu pat, kaip ir mes. Nobis guogue pec- 
catoribus famulis tuis, de multitudine miserationum tuarum sperantibus, 
partem aliguam et societatem donare digneris, cum tuis sanctis... |„Taip 
pat ir mums, nusidėjėliams, Tavo tarnams, pasitikintiems gausiu Tavo 
gailestingumu, teikis duoti bent kokią dalį ir bendrystę su Tavo šven- 
taisiais...“]. Tai vienintelis atvejis, kai kunigas Mišių Kanone kalba gar- 
siai. Tai sakydamas, jis mušasi į krūtinę — tikintieji turėtų daryti tą 
patį. Broliška meilė paskatino mus melstis už savo mirusius brolius, 
kurie kol kas dar nėra priimti į dangiškąją palaimą. Bet mes prašome 
Viešpaties, kad jis leistų ir mums dalyvauti toje laimėje. Mes viliamės 
jo gerumu ir gailestingumu. 

Su kuo gi mes trokštame dalintis laime ir bičiulyste? Cu ruis 
sanctis Apostolis et Martyribus — „su Tavo šventaisiais apaštalais ir kan- 
kiniais“. Šventajai Bažnyčiai atrodo, kad ji iki šiol išvardino nepakan- 
kamai šventųjų, bet galvodama, kad nėra tinkama pridėti naujų vardų 
prie pirmojo sąrašo, ji nusprendė, jog ši akimirka yra tinkama kalbėti 
apie tuos, kurie jai ypač brangūs. O šventiesiems yra didžiausia garbė, 
kad jų vardai būtų šitaip paminėti didžiajame Bažnyčios akte — dėl to 
Dievas pasirinko išrinktuosius, kurie yra verti prisiminti paties ant al- 
toriaus esančio Jėzaus Kristaus akivaizdoje. Ir mes vėl iš naujo susitin- 
kame apaštalus ir kankinius — Apostolis et Martyribus. Taip pat netu- 
rime pamiršti, kad ankstyvaisiais amžiais šventųjų, buvusių vien išpa- 
žinėjais, kultas dar nebuvo įsigalėjęs, šventoji pagarba buvo reiškiama 
tik apaštalams ir kankiniams. Būtent dėl šios priežasties minimos tik 
dvi šventųjų rūšys. Mes trokštame būti su jais: cum Joanne - „su Jonu“. 
Kuris Jonas čia minimas? Tai Jonas Krikštytojas, mūsų Viešpaties skel- 
bėjas. Srepbano — su Steponu, pirmuoju kankiniu. Kodėl gi šis pavyz- 
dys? Kodėl pirmasis iš kankinių nebuvo paminėtas anksčiau? Todėl, 
kad pirmajame diptike, paminėjusi šventąjį Petrą ir apaštalus, šventoji 
Bažnyčia iškart perėjo prie pirmųjų Popiežių: Lino, Kleto ir Klemen- 

so. Po šv. Petro išvardinusi tris jo įpėdinius, Bažnyčia parodo, kad ją, 
kaip ir šv. Petro sosto valdžią, įtvirtino šis šventųjų Popiežių trejetas. 
Šv. Stepono vardo paminėjimas pirmajame sąraše būtų suardęs tokią 
minčių eigą. Tą patį galima pasakyti ir apie šv. Joną Krikštytoją, kurio 
negalima pavadinti nei apaštalu, nei kankiniu, nors jis skelbė ir atgailą 
ir Kristaus atėjimą, be to jis buvo nužudytas už uolumą, ginant skais- 
tybę. Vis dėlto Bažnyčia, trokšdama paminėti šiuos du šventuosius, 
skyrė jiems šią vietą. Marthia — „su Motiejumi“; čia minime apaštalą. 
Jo vardas įterpiamas dėl to, kad šventoji Bažnyčia išvardino Dvylika 
apaštalų pirmajame diptike, pridėdama prie Dvylikos šv. Paulių. Mo- 
tiejus buvo išrinktas kad papildytų apaštalų kolegiją, sumažėjusią po 
Judo išdavystės. Jis negalėjo netekti teisės į sau priklausančią vietą, to- 
dėl buvo teisinga įterpti jo vardą į antrojo diptiko pradžią. Barnaba — 
„su Barnabu“, lydėjusiu šv. Paulių daugelyje jo Evangelinių kelionių. 
Ignatio — „su Ignotu“, didžiuoju kankiniu, kuris po Evodijaus tapo 
šv. Petro įpėdiniu Antiochijos patriarcho soste. Būtent jis parašė tą 
nuostabųjį laišką romiečiams, kuriame kalbama apie laimę, laukiančią 
krikščionio, kai jam tenka mirti už Kristų. Jis atvyko į Romą valdant 
"Trajanui tarsi tam, kad sumaišytų savo pelenus su Petro ir Pauliaus pe- 
lenais. Alexandro — „su Aleksandru“. Čia nuskamba didžio Popiežiaus 
vardas. Aleksandras buvo penktasis ar šeštasis šv. Petro įpėdinis. Tai 
puiki mintis — įterpti jo vardą, nes būtent jis nurodė, kad į Kanoną 
būtų įtraukti šie keli žodžiai: Ouž pridie guam pateretur [„kuris dieną 
prieš kentėdamas“]. Jie skirti tam, kad šią iškilmingą akimirką mūsų 
atmintyje atkurtų Kančią. Marcellino, Petro — „su Marcelinu, su Pe- 
tru“. Šie du yra iš tų, kurie nukentėjo per Diokleciano persekiojimus. 
Marcelinas buvo kunigas, o Petras — egzorcistas. Jų vardai niekada 
neatskiriami. Iki šiol Kanone nebuvo paminėtos šventosios moterys. 
Šventoji Bažnyčia jokiu būdu negali jų pamiršti. Apie ką ji kalba pir- 
miausia? Felicitate — su šia didžiąja Felicita, septynių kankinių vai- 
kų motina kurie Marko Aurelijaus persekiojimų metu taip atnaujino 
dosnią Makabėjų Motinos auką. Ji su vaikais buvo tokie žymūs, kad, 
katakomboms jų nukankinimo laikotarpiu jau esant atidarytoms, 
krikščionys tarpusavyje dalinosi jos vaikų kūnus, kad juos palaidotų 
skirtingose kapinėse. Felicita buvo nukankinta lapkričio 29 d., o jos 
vaikai buvo šitaip pagerbti prieš tai, liepos mėnesį. Ji buvo palaidota 
Priscilos kapinėse kartu su dviem sūnumis. Perpetua — tai kilminga 
Kartaginos moteris. Tai, kad jos vardas minimas po Felicitos, pateikia 

mums papildomą įrodymą, kad čia minima Felicita iš Romos, o ne iš 
Kartaginos, kentėjusi kartu su Perpetua. Šioje vietoje Perpetua tarsi 
atstovauja savo draugę ir kitus, kurie kentėjo kartu su ja. Pabrėžiama 
būtent ji, kadangi ji buvo iškiliausia iš visų ir todėl, kad yra kai ką pa- 
rašiusi apie savo kankinystę. Agaba, Lucia „su Agota, su Liucija“. Iki 
šv. Grigaliaus Didžiojo laikų buvo kalbama Perpetua, Agnete, Caecilia, 
bet šis šventasis pontifikas, mylėdamas Siciliją, kurioje jis pats įkūrė 
šešis vienuolynus, įtraukė į Kanoną dviejų Sicilijos mergelių, Agotos 
iš Katanijos ir Liucijos iš Sirakūzų vardus. Iš mandagumo, prideran- 
čio svetimšalių atžvilgiu jis suteikė joms pirmenybę prieš dvi Romos 
mergeles ir Ceciliją. O kodėl gi Agnietė minima pirmiau už Ceciliją? 
Ji kentėjo vėliau — Diokletiano laikais, tuo tarpu Cecilija — dar valdant 
Markui Aurelijui. Turbūt taip daroma tik norint, kad frazė skambė- 
tų rišliai. Anastasia [„su Anastazija“ ] — ji yra kilminga Romos našlė, 
tapusi kankine valdant Diokletianui ir kuri yra tokia žymi Romoje, 
kad anksčiau Aukščiausiasis Pontifikas celebruodavo antrąsias Kalėdų 
dienos Mišias jos bažnyčioje. Nors šios praktikos dabar atsisakyta, šios 
didžiosios šventosios paminėjimo malda iki šiol kalbama tose pačiose 
Mišiose. Inira guorum nos consortium, non aestimator meriti, sed ve- 
niae, guaesumus, largitor admitte [„į kurių bendriją, prašome, teikis 
mus priimti, ne vertindamas nuopelnus, bet duodamas atleidimą“ ]. 
Vėl paminėjęs šventuosius, kunigas meldžia, kad Dievas teiktųsi mus 
priimti į jų draugiją, žinoma ne dėl to, kad kokie nors mūsų nuo- 
pelnai mums duotų į tai teisę, bet dėl to, kad tai gali padaryti Dievo 
gerumas, gailestingumas ir atlaidumas: („bet duodamas atleidimą“). 
Kunigas baigia maldą įprastine pabaiga: Per Christum Dominum nos- 
trum [„Per Kristų, mūsų Viešpatį]. 


Per guem haec omnia 


Ankstesniais laikais šioje Mišių vietoje buvo laikomasi tam tikros 
ceremonijos, kuri dabar neišliko. Ant altoriaus būdavo atnešama duo- 
nos, vyno daržovių ir vaisių. Tuo tarpu kunigas tardavo šiuos žodžius 
(kurie iki šiol kalbami iškart užbaigus prieš tai buvusią maldą): Per 
guem baec omnia, Domine, semper bona creas, sanctificas, vivificas, be- 
nedicis et praestas nobis [„Per kurį, Viešpatie, visas šias gėrybes nuolat 
kuri, pašventi, gaivini, laimini ir teiki mums“]. Sakydamas šiuos žo- 
džius, kunigas, kuris tada stovi paties mūsų Viešpaties akivaizdoje, vi- 

soje savo kilniosios tarnystės didybėje laimindavo viską, kas tuo metu 
būdavo atnešta prie altoriaus. Skirtumas, pastebimas tarp tų amžių 
ir mūsų laikų papročių iš karto paaiškina, kodėl ta ceremonija buvo 
ankstyvaisiais amžiais ir kodėl jos buvo atsisakyta vėlesniais šimtme- 
čiais. Anksčiau šventoji Bažnyčia turėjo tik vieną altorių, kurio vieta 
būdavo parenkama ir jis pats būdavo įrengiamas taip, kaip šv. Jonas 
aprašo apokalipsėje. Tolimiausioje paslaptingos apsidės gilumoje buvo 
Dievo Tėvo sostas, priešais kurį buvo altorius su abipus stovinčiais 
senoliais ir ant jo stovinčiu Avinėliu. Buvo aukojamos tik vienos Mi- 
šios ir tai net ne kiekvieną dieną. Jas aukodavo vyskupas, prie kurio 
prisijungdavo kunigai, konsekruodavę kartu su juo. Tikintieji tada at- 
eidavo, atnešdami žemės vaisius ir visa, kas vartojama maistui, kad tai 
palaimintų vyskupas šiose vienintelėse Mišiose. Vėliau, apie aštuntąjį 
amžių, slaptu Šventosios Dvasios įkvėpimu išsiskleidė liaudies pamal- 
dumas, siekęs dažnesnio šventųjų Mišių aukojimo. Altorių padaugėjo, 
pagausėjo ir Mišių. Bet kuo labiau įsigalėjo šis paprotys, tuo labiau 
nyko paprotys atnešti palaiminimui daržoves ir vaisius. 

O kaip tokiu atveju šventoji Bažnyčia pasielgs su šiais palaiminimo 
žodžiais? Kunigas dabar pakeičia jų pirmykštę prasmę ir pritaiko juos 
mūsų Viešpaties, kuris duoda mums visas gėrybes — Jėzaus Kristaus — 
Kūnui, esančiam ant altoriaus. Taigi kunigas ties šiais žodžiais — sanc- 
tificas, vivificas, benedicis [„pašventi, gaivini, laimini“] — peržegnoja 
kryžiaus ženklu taurę ir ostiją. Galbūt tai gali atrodyti kiek dirbtina, 
bet kaip ten bebūtų, tai parodo mums kokią didelę pagarbą šventoji 
Bažnyčia jaučia prakilniajai Kanono maldai. Kad neprarastų tų ke- 
lių žodžių, ji verčiau juos pritaiko Jėzaus Kristaus Kūnui, kuris buvo 
sukurtas ir kuris per savo Kančios, Prisikėlimo ir Dangun žengimo 
paslaptis įvykdo tai, kas išreiškiama šiais žodžiais: vivificas, benedicis 
[„gaivini, laimini“] ir galų gale praestas [„teiki“], nes juk Jo Kūnas 
duodamas mums kaip maistas. 

Mūsų dienomis turime tik šios ceremonijos likučius. Per Viešpaties 
Atsimainymo šventę tuo pačiu momentu yra laiminamos vynuogės, 
bet šiam tikslui yra vartojami žodžiai ne iš Kanono. Ta benediktinų 
naudota malda paimta iš Kliuni mišiolo. Taip pat Didįjį Ketvirtadienį 
būtent šiuo momentu vyskupas šventina ligonių aliejų. 

Kanonas jau greit baigsis. Jo pabaiga bus tada, kai kunigas pakels 
balsą, kad pasakytų jo baigiamuosius žodžius ir ims kalbėti Viešpaties 
maldą. Graikai vadina Kanoną liturgija. Amžiams bėgant, šio žodžio 
reikšmė buvo praplėsta ir ėmė reikšti visą Dieviškąjį Oficiumą. Tačiau 

pradžioje šis žodis buvo suprantamas siaurąja prasme — kaip vien tik 
Mišių Kanonas, kuris ir yra tikrąja to žodžio reikšme darbas, kaip 
byloja šio graikiško žodžio prasmė“. Taip pat ir lotyniškajame mišiole 
randame nurodymą infra actionem [veiksmo metu], norint pabrėžti 
tai, kas daroma Aukos veiksmo, t.y. veiksmo tikrąja to žodžio reikšme, 
metu. Be to, kaip aukščiau minėjome, pats žodis „Kanon“ taip pat 
yra graikiškas, ir tai visiškai nestebina, nes gerai žinoma, kaip plačiai 
graikų kalba buvo paplitusi šventosios Bažnyčios gimimo laikotarpiu. 
Iš visų keturių Evangelijų trys tikrai buvo parašytos graikiškai. 

Prieš pasibaigiant šiai didžiajai maldai, atliekamas labai iškilmin- 
gas ritualas. Tai paskutinis šventosios Bažnyčios išpažinimas, skel- 
biantis, kad Kryžiaus Auka yra tapati Mišių Aukai. Kunigas nudengia 
taurę, kurioje yra Viešpaties Kraujas ir, priklaupęs, paima dešiniąja 
ranka šventąją ostiją, o kairiąja — taurę. Tada jis, laikydamas ostiją, tris 
kartus peržegnoja taurę nuo vieno jos krašto iki kito, tardamas: Per 
ipsum, et cum ipso, et in ipso |„Per Jį, su Juo ir Jame“]. Po to, taip pat 
kaip prieš tai, su šventąja ostija darydamas kryžiaus ženklą tarp taurės 
ir savo krūtinės, jis prideda: est +46ž Deo Patri omnipotenti in unita- 
te Spiritus Sancti |„Tau, visagaliam Dievui Tėvui, Šventosios Dvasios 
vienybėje“]. Jis vėl laiko šventąją ostiją virš taurės ir truputį pakelia 
juos, sakydamas: omnis bonor et gloria [„visa šlovė ir garbė“]. Tada jis 
vėl padeda Ostiją ir vėl uždengia taurę. Tai padaręs jis taria: Per omnia 
saecula saeculorum [„Per visus amžių amžius“). 

Ką reiškia šis kunigo veiksmas? Šventoji Bažnyčia turi savo Jaunikį 
kaip aukojamą auką. Nepaisant to, Jis yra gyvas. Todėl ji siekia aiškiai 
atskleisti, kad Jis yra gyvasis Dievas, ir išreiškia tai sujungdama Vieš- 
paties Kūną ir Kraują, iškeldama ostiją tiesiai virš Brangiausiojo Krau- 
jo, norėdama pagarbinti Dievą. Ji liepia kunigui sakyti per ipsum — per 
Jį yra pagarbinamas Tėvas. E cum ipso - Jis yra pagarbinamas kartu su 
Juo, nes Dievas Tėvas neturi nei didesnės garbės už Sūnų, nei garbės, 
atskirtos nuo Sūnaus garbės (pažvelkime kokia didybė glūdi šiame 
cum ipso). Ir in ipso — Jame pagarbinamas Tėvas. Garbė, kurią Sūnus 
teikia Tėvui, yra Sūnuje, o ne už Jo — 72 žpso. Taigi, per Jį, su Juo (tai 
yra išvien su Juo) ir Jame yra visa šlovė ir garbė Dievui Tėvui. Kunigas 
dar du kartus daro kryžiaus ženklą, bet šį kartą jis žegnoja tarp tau- 
rės ir savo krūtinės. Kodėl yra šis skirtumas? Tuo metu jis taria šiuos 


* Gr. leiturgia - visuomeninis darbas. 

žodžius: est :žbi Deo Patri omnipotenti in unitate Spiritus Sancti |„Tau, 
visagaliam Dievui Tėvui Šventosios Dvasios vienybėje“ ]. Kadangi nei 
Dievas Tėvas, nei Šventoji Dvasia nebuvo paaukoti, būtų netinkama 
juos minint iškelti ostiją virš Kraujo, kuris priklauso vien tik Sūnui, 
kuris vienintelis buvo apsivilkęs mūsų žmogiškąja prigimtimi ir vie- 
nintelis buvo už mus paaukotas. Bet tardamas šiuos paskutiniuosius 
žodžius: omnis bonor et gloria, kunigas vėl laiko šventąją ostiją virš 
taurės, tuo parodydamas, kad jo aukojamos Dieviškosios Aukos gyslo- 
se Brangiausiasis Kraujas kartu su nemirtingumu teka amžinai. Taigi, 
kunigas dabar gali sakyti omnis honor et gloria — šis aukojimas yra 
pats garbingiausias veiksmas, kuris tiktai gali būti atliktas Tavo garbei, 
nes mes turime prisikėlusį Kristų ir būtent Jis pats yra Tavo garbei 
paaukotas ant šio altoriaus. Ne, Tas, kuris yra aukojamas, nėra tiesiog 
paprastas tvarinys, bet per Jį ir su Juo — pe7 ipsum, et cum ipso - Dievui 
yra teikiama visa garbė ir šlovė. Taigi, ši garbė pasiekia patį Dievą, Jis 
negali atsisakyti garbės, Jam teikiamos To, kuris yra aukojamas, bet vis 
dėlto lieka gyvas. Šitaip aukojama Auka iš tiesų yra didžiausias darbas, 
kuris gali būti padarytas Dievui. Ant Kalvarijos mūsų Viešpaties paau- 
kojimas buvo baisus ir pasibjaurėtinas nusikaltimas, bet čia šioje Au- 
koje telpa viskas, kas tik gali būti Dievui garbingiausia. Taip yra todėl, 
kad tas, kuris yra aukojamas lieka gyvas. Mes aukojame ne ką kitą o 
Gyvąjį Dievą, tai yra Gyvasis Sūnus aukojamas Gyvajam Dievui. Kas 
gali būti didingesnio, kas gali būti teisingesnio, negu išreikšti šią mintį 
pakylėjant mūsų Viešpaties Kūną tiesiai virš Jo Kraujo. Pažvelkime, 
kodėl Mišių Auka yra daugiausiai garbės Dievui teikiantis veiksmas, 
nes šią iškilmingą akimirką Jam teikiama visa šlovė ir garbė: per ipsum, 
et cum tipso, et in Ipso. 

Iškilmingas ritualas, kurį mes aptariame, mums parodo, kaip sti- 
priai Dievas pamilo pasaulį. Tik pagalvokime, juk Tas, kurį kunigas 
laiko rankose yra ne tik Tas, per kurį Dievui teikiama visa šlovė, bet 
dar daugiau — Tas, kuris dalinasi tokia pačia garbe su Juo: Per ipsum 
et in ipso! Ne kas kitas, o Tėvo Žodis leidžia save pakelti žmogaus ran- 
koms, paliesti, nes Jis trokšta, kad Dievui būtų duodama visa garbė — 
omnis bonor, et gloria. Jis wrokšta, kad iki Dievo pakiltų tokia garbės 
duoklė, kurios Jis negalėtų atmesti. Kas gi yra visos žmonių garbės 
duoklės, palyginus su garbinimu, duodamu paties mūsų Viešpaties 
savo Tėvui! 


89 


Taip, šventoji Mišių Auka iš tiesų yra pats šlovingiausias veiksmas, 
kurį mes galime skirti Dievui. Kas nors gali paaukoti Dievui maldą 
ar atlikti dorybingą veiksmą, bet tai nepaskatina Dievo taip stipriai 
atkreipti į tai dėmesį. Tuo tarpu Mišiose Jo paties begalinis tobulumas 
Ji priverčia būti dėmesingu tam Jo garbinimui. 

Dabar pažvelkime, ar galima nustatyti, kad šis svarbus ritualas 
kilęs iš pirmųjų amžių. Jis tikrai labai senas ir turėjo būti visais am- 
žiais, nes jį matome visur. Galima lengvai suprasti, kad šventoji Baž- 
nyčia, aukodama savo Jaunikį Dievui, niekada negalėjo sakyti, kad 
Jis yra miręs. Ji paaukojo jį, tas tiesa, bet Tas, kurį ji taip paaukojo, 
yra gyvas ir tai ji turi išpažinti. Štai! Dabar vyksta tos trys didžiosios 
paslaptys: Kančia, Prisikėlimas ir Dangun žengimas. Jos atskleidžia 
būtent tai, kad mūsų Kristus tikrai visiškai priklauso mums, ir šven- 
toji Bažnyčia labai gerai tai prisimena. Kol jos dar nebuvo įvykę, 
buvo ne tiek daug turtų, jeigu galime sau leisti taip sakyti. Jis gimė 
Betliejuje, bet pagal Dievo norus vien Įsikūnijimo neužteko mums 
išganyti, nors jo būtų užtekę su kaupu, jeigu toks būtų buvęs Die- 
vo nutarimas. Vėliau Kristus kentėjo savo karčią Kančią, bet ir to 
neužteko, dar turėjo įvykti Jo pergalė prieš mirtį - Jo Prisikėlimas. 
Ir dar turėjo įvykti kažkas daugiau. Kristus turėjo atverti dangų, tu- 
rėjo įvykti Jo Dangun žengimas. Aš sakau, kad turėjo įvykti taip, 
kad mūsų žmogiškoji prigimtis, kurią Jis teikėsi priimti, kurioje Jis 
kentėjo, per kurią Jis save pajungė mirties valdžiai — kad ta pati žmo- 
giškoji prigimtis būtų pasodinta į sostą danguje. Dėl to Jo Dangun 
žengimas yra absoliučiai būtinas. Taigi iš tiesų Tas, kurį mes laikome 
rankose yra pats Viešpats, Tas, kuris kentėjo, Tas kuris mirė, Tas, 
kuris vėl prisikėlė ir Tas, kuris įžengė į dangų. 

Štai kodėl mes turime būti didžiai dėkingi mūsų Viešpačiui už 
tai, kad Jis leido mums gimti, jau įvykus visoms šioms didingoms 
paslaptims. Juk mums daug labiau pasisekė, negu tiems, kas mirė 
tarp Prisikėlimo ir Dangun žengimo (nors jie ir buvo laimingesni už 
tuos, kurie mirė dar anksčiau) kadangi jų laikais Kristus dar nebuvo 
užbaigęs visų savo paslapčių. Tie, kurie mirė tarp mūsų Viešpaties 
Mirties ir Jo Prisikėlimo buvo mažiau laimingi nei pirmiau paminė- 
tieji, o tiems, kurie mirė prieš mūsų Išganytoją, beliko turėti viltį ir 
jie turėjo palikti šį gyvenimą prieš pamatydami tą viltį išsipildant. O! 
Kaip mes daug gausiau apdovanoti, negu tie, kurie išėjo anksčiau už 

mus! Ir todėl mes sakome: Unde et memores, Domine, nos servi tui, sed 
et plebs tua sancta, eiusdem Christi Filii tui, Domini nostri, tam beatae 
passionis, nec non et ab inferis resurrectionis, sed et in caelos gloriosae 
ascensionis [„Todėl, Viešpatie, mes, Tavo tarnai, bei Tavo šventoji 
liaudis, atmindami to paties Kristaus, Tavo Sūnaus, mūsų Viešpaties, 
tiek palaimingąją Kančią, tiek ir iš pragarų Prisikėlimą bei garbingą- 
jį Įžengimą į dangų“]. Kiek energijos šiuose žodžiuose! Kokią gilią 
pagarbą ir kokią meilę mes turėtume jausti kiekvienoms Mišioms, 
juk tai pats didingiausias dalykas, kurį kada nors padarė pats mūsų 
Viešpats! Tai netgi viskas, ką Jis gali padaryti, tai Jis visuomet darys, 
nes mūsų Viešpaties tarnystė niekada nesibaigs. Jis yra ir amžinai bus 
kunigas: žu es sacerdos in aeternum. 

Pats Jo Tėvas skelbia Jo kunigystės amžinumą: Juravi: Dominus 
et non paenitebit Eum: tu es sacerdos in aeternum secundum ordinem 
Melchisedech [„Viešpats yra prisiekęs, ir jis nesigaili: tu esi kunigas 
per amžius, Melchizedeko būdu“]. Viešpats taip sako, nes Jėzui 
Kristui buvo skirta įvykdyti savo tarnystę per duoną ir vyną, kurie 
buvo taip pat ir Melchizedeko aukos materija. Jis yra amžinai kuni- 
gas, amžinai aukojantis Save už mus, amžinai gyvas. Visa tai Jis daro 
tam, kad, kaip sako šventas Paulius, tarpininkautų už mus: sem2pe7 
vivens ad interpelandum pro nobis, tačiau visuomet išsaugodamas sa- 
vo kančios žaizdų žymes, kad liudytų apie Auką ir kad tas žaizdas 
aukotų už mus Tėvui. Todėl šventoji Bažnyčia su pasitikėjimu sako 
Dievui: įube baec perferri per manus sancti Angeli tui in sublime al- 
tarė tuum, in conspectu divinae maiestatis tuae [„liepk jas pernešti 
Tavo šventojo Angelo rankomis ant Tavo dangiško altoriaus, į Tavo 
dieviškos didybės akivaizdą“]. Tai yra, pernešti tuos dalykus, kuriuos 
mes aukojame, kad jie visiškai susivienytų su tuo altoriumi ten dan- 
guje, nes jie tikrai to verti. Juk ant altoriaus žemėje, lygiai kaip ir ant 
altoriaus, danguje visada ir amžinai yra Jėzus Kristus, kuris, būda- 
mas amžinai kunigu, yra Aukotojas, ir tuo pačiu metu — Auka. Taip, 
net kai šis pasaulis nustos egzistavęs, mūsų Viešpats, kaip kunigas, 
Sacerdos in aeternum, ir toliau teiks Dievui tą pačią garbę, kadangi 
dera, kad Dievas būtų garbinamas amžinai. Nepaisant to, kad du 
Aukos tikslai - permaldavimas ir naujų malonių prašymas jau ne- 
beegzistuos — Jėzus Kristus, Sacerdos in aeternum, ir toliau tebetęs 
garbinimą ir padėką. 

Čia verta pastebėti, kad garbinimo auka“ supa Mišių Auką, kuri 
ir suteikia garbinimo aukai tikrą gyvybę. Šventoji Bažnyčia nusta- 
tė, kad šventoji Mišių Auka turi būti aukojama Tercijos valandą“. 
Tai buvo valanda, kai Šventoji Dvasia nusileido ant Bažnyčios, to- 
dėl Oficiume šios valandos pradžioje mums liepiama kalbėti: Nunc 
Sancte nobis Spiritus... „Dabar mums, Šventoji Dvasia...“]. Bažny- 
čia šaukiasi šios dieviškosios Dvasios, kuri jau pačiu savo buvimu 
suteikia šilumą Bažnyčios meilei ir paruošia ją aukoti tą didžiąją 
Auką. Jau nuo pat Aušrinės visas Oficiumas buvo nušviestas švy- 
tinčių kilniosios Aukos spindulių, ir šis jos poveikis tęsis iki pat 
Kompletos valandos, užbaigiančios garbinimo auką. 

Anksčiau, kaip mes jau sakėme, pakylėjimas vykdavo Kanono pa- 
baigoje. Graikai išlaikė šį paprotį, kurio yra laikomasi šitaip. Kunigas 
pakėlęs ostiją virš taurės ir ištaręs žodžius omnis bonor et gloria, atsi- 
suka į susirinkusius tikinčiuosius, laikydamas mūsų Viešpaties Kūną 
ir Kraują, kuriuos jis parodo žmonėms, kai tuo tarpu diakonas garsiai 
taria žodžius: Sancta sanctis - „šventi dalykai šventiesiems“!. 

Pasibaigus didžiajai Kanono maldai, kunigas nutraukia tylą, ku- 
ri viešpatavo šventajame susirinkime, sušukdamas: Per omnia saecu- 
la saeculorum [„Per visus amžių amžius“], o liaudis atsako: „Amen“, 
duodama ženklą, patvirtinantį tai, kas ką tik buvo padaryta ir rodantį 
vienybę su Auka, ką tik pateikta Dievui. 


Pater noster 


Mūsų Viešpats mums sakė: „melskitės taip: Tėve mūsų, kuris esi 
danguje, teesie šventas Tavo vardas ir t.t.“. Kokia gi geresnė proga 
būtų kalbėti šią maldą, jei ne dabar? Taigi, dabar kunigas leis mums 
išgirsti Parer noster. Kaip mūsų dienomis, taip ir visais praėjusiais 
amžiais Viešpaties malda turėjo savo vietą šventojoje Aukoje, nes ji 
sutinkama kiekvienoje liturgijoje ir kiekvienoje Mišių tvarkoje. Dar 
daugiau, Bažnyčia ją naudoja visomis iškilmingomis progomis. "Tai 
parama mums, tai maldavimas, kurį mūsų Viešpats davė mums, sa- 


* Garbinimo auka - Sacrificium laudis. Šiuo atveju terminas taikomas dieviškajam 
Oficiumui — oficialiosioms Bažnyčios maldoms. 


* Ty. Devintą valandą ryto. 


92 


kydamas: kai melsitės, sakykite Pater noster. Kaip preliudą šiai maldai 
Šventoji Bažnyčia kalba tokius nuostabius žodžius: Pyaeceptis saluta- 
ribus moniti, et divina institutione formati, audemus dicere |„Išganin- 
gų įsakymų liepiami ir dieviškų nuostatų pamokyti, drįstame tarti“). 
Taip, jeigu mes drįstame kalbėti, jeigu mes išsakome prašymus, kurie 
tuoj nuskambės, tai darome būtent todėl, kad gavome įsakymą taip 
melstis, įsakymą, kurį mums davė mūsų didysis Mokytojas, kad pa- 
siektume išganymą. To mes buvome pamokyti Jo paties dieviškomis 
lūpomis, taigi mes drįstame tarti, sudemus dicere: Pater noster. 

Kunigas ruošiasi Dievui vieną po kito pateikti septynis Viešpaties 
maldos prašymus. Pirmieji trys susiję su pačiu Dievu ir dėl to kalba apie 
dosnią, geranorišką meilę. Taip mūsų Viešpats nurodo mums gryniau- 
sios meilės kelią. Pater noster, guž es in caelis: Sanctificetur nomen tuum 
[„Tėve mūsų, kuris esi danguje, teesie šventas Tavo vardas“] Teesie šven- 
tas Tavo vardas, tai yra tegul šlovė ir pagarba Tau būna teikiama taip, 
kaip Tu to nusipelnai, kadangi tai yra Tavo neatimama teisė. Adveniar 
regnum tuum. Teateinie Tavo karalystė, tai yra mes meldžiame, kad Tavo 
valdymas būtų įtvirtintas visur ir visiems, nes Tu iš tiesų esi Karalius. 
Fiat voluntas tua, sicut in caelo, et in terra. |„teesie Tavo valia kaip dangu- 
je taip ir žemėje“ ]. Tegul Tavo valia būna vykdoma žemėje — tai yra tegul 
ją pildo žmonės, kaip ir danguje ją vykdo angelai ir šventieji. 

"Taip, sekdamas paties Viešpaties mokymu, pasimeldęs, kad ateitų 
Dievo karalystė, kad Jo garbė būtų įgyvendinta visoje kūrinijoje, kuni- 
gas prideda kitus keturis Viešpaties maldos prašymus, kurie kalba apie 
tai, kas būtina mums. Pznem postrum cotidianum da nobis hodie [„Kas- 
dienės mūsų duonos duok mums šiandien“]. Čia mes prašome mūsų 
kasdienės duonos. Dievas taip tai supranta: mūsų Viešpats, liepdamas 
mums sakyti tiktai „kasdienės duonos“, pabrėžia, kad nėra jokios nau- 
dos per daug tuo rūpintis, kadangi mes nežinome ar rytoj būsime gyvi. 
Mes prašome duonos ne vien kūnui, bet taip pat ir sielai, kuriai irgi rei- 
kia duonos. Dėl šios priežasties vienas iš Evangelistų taip perduoda šiuos 
žodžius: Panem nostrum supersubstantialem“ da nobis hodie. (Mt 6, 11). 
Štai! Ši duona yra ant altoriaus. Ji čia yra tam, kad pamaitintų mūsų 
sielas, ir dabar atėjo laikas jos prašyti iš Dievo". Po to, kadangi esame 


9 Supersubstantialis - lot. būtinas, kasdienis, paraidžiui — „aukštesnis už substanciją“. 
*0 Kaip tik šia malda prasideda paskutinė didelė Šv. Mišių dalis - Komunija. Taigi, 
jau nuo „Tėve mūsų“ maldos tikintieji pradeda ruoštis šv. Komunijai ir prašo iš Dievo 
gyvybės duonos. 

nusidėjėliai, mes meldžiame atleidimo: Et dimitte nobis debita nostra, 
sicut et nos dimittimus debitoribus nostris [ir atleisk mums mūsų kaltes, 
kaip ir mes atleidžiame savo kaltininkams“]. Taip, atleisk viską, ką esa- 
me padarę prieš Tave. Ir mes patys nusakome to atleidimo mums saiką, 
melsdami jį atleisti mums, kaip ir mes atleidžiame tiems, kurie padaro 
žalą mums. E ne n0s inducas in tentationem — „ir nevesk mūsų į pagun- 
dą“, tai yra gink ir saugok mus, kai mus ištiks pagunda. Nors Dievas ir 
gali leisti pagundą, kad mus išbandytų, kad mes gautume nuopelnų, vis 
tiek galime Jį melsti, kad mus nuo to apsaugotų, nes mes esame silpni 
ir galime taip lengvai nupulti. (Tai reiškia ne tą, kad žmogaus ir Dievo 
atlaidumas gali būti matuojamas tuo pačiu matu, bet kad kuo daugiau 
gailestingumo parodysime „kitiems, tuo daugiau jo gausime patys“. 

Sed libera nos a malo - bet gelbėk mus nuo pikto. Čia reikia supras- 
ti du dalykus: mes prašome būti išgelbėti nuo pikto, nuo piktojo, tai 
yra nuo velnio, kuris be paliovos siekia, kad mes atkristume į blogį. 
Be to, jeigu mes padarėme kažkokį blogį, mes meldžiame, kad Dievas 
gailestingai mus išvaduotų iš jo gniaužtų. 


Libera nos, guaesumus 


Čia prasideda kita Mišių dalis, kuri tęsiasi iki antrosios maldos 
prieš Komuniją. Komunija yra priemonė, kurios ėmėsi mūsų Vieš- 
pats, kad suvienytų visus žmones vienas su kitu?!, kad padarytų iš jų 
vieną visumą. Taigi, kai šventoji Bažnyčia iš savo prieglobsčio pašalina 
vieną iš savo narių, kuris pasirodė jos nevertas, ji ekskomunikuoja jį. 
Nuo to laiko jis nebeturi jokios dalies tikinčiųjų komunijoje (ben- 
drystėje). Kad išreikštų šią vienybę, šventoji Bažnyčia nori, kad taikai 
ir ramybei, tos meilės tarp tikinčiųjų rezultatui, būtų skirtas ypatingas 
dėmesys. Taigi dabar ji ruošiasi to prašyti sekančioje maldoje ir dabar 
ramybės pabučiavimas bus tikinčiųjų duodamas vienas kitam ir išreikš 
jų meilę vienas kitam. 

Mūsų Viešpats pasakė: „Jei neši dovaną prie aukuro ir ten prisi- 
meni, jog tavo brolis turi šį tą prieš tave, palik savo atnašą tenai prie 
aukuro, eik pirmiau susitaikinti su broliu, ir tik tada sugrįžęs aukok 
savo dovaną“. Šventoji Bažnyčia čia visiškai persiėmusi šia savo Vieš- 


*! Ir dar daugiau, per šv. Komuniją tikintieji suvienijami su pačiu Dievu. O ir pati 
Bažnyčios narių bendrystė pirmiausia yra vienybė Kristuje, su Kristumi susijungu- 
siųjų vienybė. 

paties mintimi šią iškilmingą akimirką rūpinasi išlaikyti taiką ir meilę 
tarp visų savo narių. Mišiose už mirusiuosius ramybės pabučiavimas 
nėra duodamas. Visada prisimindama, kad mirusieji nebėra jos raktų 
galioje, šventoji Bažnyčia negali suteikti jiems ramybės, mūsų ryšiai su 
jais yra visiškai pasikeitę. 

Dėl to kunigas, tarsi išplėtodamas paskutinį Viešpaties maldos 
prašymą, sako: Libera nos, guaesumus, Domine, ab omnibus malis, 
praeteris, praesentibus et futuris [„Gelbėk mus, meldžiame, Viešpa- 
tie, nuo visokio esamo, buvusio ir būsimo blogio“]. Taip, Viešpatie, 
sustiprink mus, nes mūsų praeities nedorybės padarė mus dvasiškai 
silpnais, ir mes iki šiol tebesame tik sveikstantys ligoniai. Išvaduok 
mus nuo pagundų, kurios iki šiol mus puola ir nuo sielvartų, kurie 
spaudžia mus žemyn, o taip pat ir iš nuodėmių, kuriomis mes galime 
būti nusikaltę. Galop, apsaugok mus nuo to blogio, kuris gali mūsų 
tykoti ateityje. Et intercedente beata et gloriosa semper Virgine Dei Ge- 
netrice Maria, cum beatis Apostolis tuis Petro et Paulo, atgue Andrea, et 
omnibus Sanctis [„ir, užtariant palaimintajai ir garbingajai visuomet 
Mergelei Marijai, Dievo Gimdytojai, su palaimintaisiais Tavo apaš- 
talais Petru ir Pauliumi bei Andriejumi ir visais šventaisiais]. Šven- 
toji Bažnyčia, kuriai reikia tarpininkų, nepamiršta kreiptis pagalbos 
į Svenčiausiąją Mergelę, taip pat ir į šventuosius apaštalus Petrą ir 
Paulių. Bet kodėl gi čia prie jų pridedamas tik vienas Andriejus? Pa- 
prasčiausiai todėl, kad Romos Bažnyčia visuomet turėjo labai ypatin- 
gą pamaldumą šiam apaštalui*. Da propitius pacem in diebus nostris: 
ut, ope misericordiae tuae adiuti, et a peccato simus semper liberi et ab 
omni perturbatione securi |„maloningai suteik ramybę mūsų dienose, 
kad Tavo gailestingos pagalbos padedami, ir nuo nuodėmės visuo- 
met būtume laisvi, ir nuo visokio neramumo saugūs“ ]. Suteik mums, 
Viešpatie ramybę mūsų dienose, kad padedami Tavo gailestingos pa- 
galbos, mes pirmiausia būtume išvaduoti nuo bet kokios nuodėmės, 
o po to — apsaugoti nuo visokiausių blogio puolimų, kurie gali mus 
netikėtai užklupti. 

Tokia yra ši nuostabi taikos malda, kurią šventoji Bažnyčia nau- 
doja šiai ypatingai šventųjų Mišių paslapčiai. Šiai maldai artėjant link 
vidurio, būtent tada kai kunigas sako et omnibus Sanctis [„ir visais 
šventaisiais“ ], jis žegnojasi su patena, kurią jis nuo pat maldos pra- 


*? Be to Jėzus Kristus Andriejų pirmąjį iš visų apaštalų pašaukė apaštalo tarnystei. 

džios laikė dešinėje rankoje. Po to jis pabučiuoja ją, parodydamas 
pagarbos ženklą šventajam indui ant kurio gulės Viešpaties Kūnas, 
nes niekada neleidžiama bučiuoti pačios ostijos. Baigdamas maldą, 
kunigas pakiša pateną po ostija, nudengia taurę, paima ostiją ir, lai- 
kydamas ją virš taurės, perlaužia per vidurį, tuo metu sakydamas šią 
baigiamųjų maldos žodžių dalį: Per eundem Dominum nostrum Iesum 
Christum Filium tuum [„Per tą patį mūsų Viešpatį Jėzų Kristų, Tavo 
Sūnų]. Tada jis vėl padeda ant patenos tą ostijos dalį, kurią laiko de- 
šiniojoje rankoje ir atlaužia dalelę nuo kitos pusės, kurią laiko kairio- 
joje rankoje, sakydamas: Ouž tecum vivit et regnat in unitate Spiritus 
Sancti Deus |„kuris būdamas Dievas su Tavimi gyvena ir viešpatauja 
Šventosios Dvasios vienybėje“]. Tada, taip pat padėdamas ant pate- 
nos ostijos dalį, laikomą kairiojoje rankoje ir laikydamas virš taurės tą 
mažą dalelę, kurią ką tik atlaužė, jis garsiu balsu taria: Per omnia sa- 
ecula saeculorum [„Per visus amžių amžius“ ]. Liaudis, patvirtindama 
jo prašymą ir išreikšdama jį kartu su juo atsako: „Amen“. Tada, tris 
kartus žegnodamas su Ostijos dalele virš taurės kunigas garsiai sako: 
Pax + Domini sit + semper vobis+cum R. Er cum spiritu tuo |„Viešpa- 
ties + ramybė + tebūna visuomet + su jumis. R. Ir su tavo dvasia']. 
Šventoji Bažnyčia niekuomet neišleidžia iš akių taikos, kurios ką tik 
prašė ir dabar pasinaudoja šiuo momentu vėl ją prisiminti. 

"Tada kunigas įleidžia dalelę, kurią jis turėjo rankoje į taurę, šitaip 
sumaišydamas Viešpaties Kūną ir Kraują ir tuo pat metu sakyda- 
mas: Haec commixtio, et consecratio Corporis at Sanguinis Domini 
nostri Iesu Christi, fiat accipientibus nobis in vitam aeternam. Amen. 
[„Šis mūsų Viešparies Jėzaus Kristaus Kūno ir Kraujo sujungimas ir 
pašventinimas tebūna mums, priimantiems, amžinajam gyvenimui. 
Amen.']. Kokia šio ritualo reikšmė? Ką ženklina šis dalelės sujungi- 
mas su Krauju esančiu taurėje? Šis ritualas nėra vienas iš seniausių, 
nors jam jau apie tūkstantis metų. Jo tikslas — parodyti, kad Vieš- 
paties Prisikėlimo akimirką Jo Kraujas vėl susijungė su Jo Kūnu, vėl 
imdamas tekėti Jo gyslomis kaip ir anksčiau. Nebūtų užtekę, kad 
vien tik siela susijungtų su Kūnu, turėjo susijungti ir Jo Kraujas, kad 
prisikėlęs būtų visas Viešpats. Todėl mūsų Išganytojas, prisikelda- 
mas susigrąžino savo Kraują, kuris kadaise buvo išlietas Kalvarijoje, 
pretorijuje ir Alyvų sode. 

Čia galime paminėti rytiečių paprotį, kuris buvo įvestas tiktai po jų 
atsiskyrimo nuo Bažnyčios ir tikrai yra įnoringa bei rizikinga praktika, 

atsiradusi tik keturioliktame amžiuje. Po konsekracijos, ant altoriaus 
pastatomas puodas-viryklėlė, kuriame laikomas verdantis vanduo, kad 
išliktų karštas. Iš puodo kelis kartus mažais kiekiais imamas vanduo ir 
sumaišomas su Brangiausiuoju Krauju, bet vis dėl to tik tiek, kad per 
daug atskiesdamas nepakeistų Šventųjų Pavidalų. 

Maldoje, kurią kunigas kalba sujungdamas Ostijos dalelę su Bran- 
giausiuoju Krauju, žodis consecrario neturi būti suprantamas kaip sa- 
kramentinė konsekracija, bet tiesiog kaip reiškiantis Šventųjų Pavida- 
lų susivienijimą iš naujo. 


Agnus Dei 


Po šio sujungimo kunigas, pasilenkęs ties Švenčiausiuoju Sakra- 
mentu ir sudėjęs rankas prisimena šv. Jono Krikštytojo žodžius ir 
sako: Agnus Dei, gui tollis peccata mundi: miserere nobis [„Dievo Avi- 
nėli, kuris naikini pasaulio nuodėmes, pasigailėk mūsų“]. Vargu ar 
šiems žodžiams įterpti būtų galima rasti geresnę vietą negu dabar. 
Šventoji Bažnyčia linkusi visur ieškoti gražiausių dalykų, kad juos 
sujungtų į vieną gražią visumą, į didįjį šventosios Aukos veiksmą. 
Dėl to ji užgieda giesmę, kurią angelai gieda danguje ir kartu su jais 
šaukia: Sanctus, Sanctus, Sanctus Dominus, Deus Sabaoth [„Šventas, 
Šventas, Šventas Viešpats, galybių Dievas“]. Vėliau ji prideda džiū- 
gaujantį žydų vaikų šūksnį: Benedictus, gui venit in nomine Domini 
[„Garbė Tam, kuris ateina Viešpaties vardu“]. O dabar ji su Kristaus 
skelbėju gieda Agnus Dei. Taip, šią akimirką Viešpats tikrai ir iš tiesų 
yra pats paaukotasis Avinėlis ir Bažnyčia du kartus meldžia Jį, kuris 
prisiėmė mūsų nuodėmes sau, pasigailėti mūsų — mžserere nobis. "Tre- 
čiąjį kartą ji prideda dona nobis pacem [„suteik mums ramybę“ ], nes 
Eucharistija, kaip jau minėjome, yra taikos sakramentas, kuriuo visi 
tikintieji tampa suvienyti. 

Mišiose už mirusiuosius vietoje 72/serere nobis yra sakoma dona eis 
reguiem [„duok jiems atilsį“], o trečią kartą prie to dar priduriama 
sempiternam [„amžinąjį ]. Tai labai aiškiai parodo ko mes meldžiame 
mirusių tikinčiųjų sieloms. Dabar mes prašome jiems, ne taip kaip 
anksčiau vienybės ramybėje, bet atilsio amžinojoje ramybėje. 

Maldos pries Komuniją 


Dabar ateina laikas Ramybės maldai: Domine Iesu Christe, gui di- 
xisti Apostolis tuis: Pacem relinguo vobis, pacem meam do vobis: ne vespi- 
cias peccata mea, sed fidem Ecclesiae tuae; eamgue secundum voluntatem 
tuam pacificare et coadunare digneris: Oui vivis et regnas Deus per omnia 
saecula saeculorum. Amen. |„Viešpatie Jėzau Kristau, Tu kalbėjai savo 
apaštalams: „Aš palieku jums ramybę, duodu jums savo ramybę“; ne- 
žiūrėk mano nuodėmių, bet savo Bažnyčios tikėjimo ir, kaip norėjai, 
teikis jai duoti ramybę bei ją suvienyti. Tu, būdamas Dievas, gyveni ir 
viešpatauji per visus amžių amžius. Amen.“]. 

Tokia yra formulė, kuria kunigas prašo taikos ir vienybės tarp ti- 
kinčiųjų kaip tik tą akimirką, kai jie ruošiasi dalyvauti šventosiose 
paslaptyse. Si malda nekalbama Mišiose už mirusiuosius. Kai ji pa- 
sibaigia, kunigas, aukojantis Mišias, duoda Pax [ramybės pabučiavi- 
mą] diakonui, šis perduoda jį subdiakonui, per kurį jis perduodamas 
chorui. Jei celebrantas yra vyskupas, jis duoda Pax kunigui asistentui, 
kuris savo ruožtu perduoda jį chorui, kai tuo tarpu diakonas ir subdi- 
akonas prisiartina, kad gautų jį iš paties prelato. 

Pats celebrantas gauna ramybės pabučiavimą, bučiuodamas altorių 
priešais šventąją ostiją. Taigi jį pabučiuoja pats mūsų Viešpats. Ramy- 
bės pabučiavimo — Pzx davimui gali būti naudojama brangiojo metalo 
lėkštelė (dėl to vadinama įnstrumentum pacis). Tuo atveju celebrantas, 
pabučiavęs altorių, bučiuoja lėkštelę. Jeigu Mišiose dalyvautų princai, 
princesės ar kiti aukšto rango asmenys, kuriuos dera taip pagerbti, 
jiems savo ruožtu duodamas pabučiuoti žnstrumentum pacis. 

Jau užsiminėme, kad Pax neduodamas Mišiose už mirusiuosius. To 
paties laikomasi Didįjį Ketvirtadienį, protestuojant prieš Judo pabu- 
čiavimą, kuriuo jis išdavė mūsų Išganytoją į Jo priešų rankas. Didįjį 
Šeštadienį ramybės pabučiavimas taip pat neduodamas, taip laikantis 
senovinio papročio, kai jis būdavo švenčiamas nakties valandomis**. 


* Senovinį paprotį Didžiojo Šeštadienio liturgiją švęsti naktį atstatė Popiežius 
Pijus XII. Tokios tvarkos iki šiol laikomasi tradicinėje Romos liturgijoje pagal 
1962 m. mišiolą. 

Taip buvo daroma todėl, kad dideliam skaičiui neofitų?“ tai galėjo su- 
kelti sumišimą. Kita priežastis, dėl ko jis praleidžiamas Didįjį Šeštadie- 
nį, yra tai, kad prisikėlęs mūsų Viešpats kreipėsi į susirinkusius mo- 
kinius žodžiais Pax vobis tiktai Velykų dienos vakare. Gerbdama ma- 
žiausias savo dieviškojo sužadėtinio gyvenimo smulkmenas, Bažnyčia 
dėl tos pačios priežasties Didžiojo Šeštadienio Mišiose praleidžia tiek 
Agnus Dei maldą, kurioje yra žodžiai dona nobis pacem, tiek ramybės 
pabučiavimo ceremoniją, kurios ji laukia iki pat Velykų dienos Mišių. 

Iki Komunijos kunigui dar reikia sukalbėti dvi maldas. Maldos, da- 
bar esančios mišiole nėra labai senos, bet vis dėl to joms jau mažiausiai 
tūkstantis metų. Anksčiau tai, kas būdavo meldžiamasi šiuo momentu, 
priklausydavo nuo vietinės tradicijos, kaip ir Ofertoriumo maldos. Tai- 
gi, šių maldų nėra šv. Grigaliaus sakramentarijuje, kuriame yra tik Pre- 
facijos, Kanonas, Kolektos, Sekretos ir Postkomunijos. Visa kita buvo 
perduodama per Tradiciją ir įvairiose vietinėse bažnyčiose turėjo skir- 
tingą pavidalą. Tos dvi maldos, kurios yra patvirtintos dabartiniame 
mišiole, buvo pasirinktos iš daugelio šitaip perduotų maldų. Šios dvi 
maldos yra kalbamos visuomet, net kai Ramybės malda praleidžiama. 

Pirmoji iš jų prasideda taip: Domine Iesu Christe, Fili Dei vivi, gui 
ex voluntate Patris, cooperante Spiritu Sancto, per mortem tuam mun- 
dum vivificasti... | „Viešpatie Jėzau Kristau, gyvojo Dievo Sūnau, Tu 
vykdydamas Tėvo valią, bendradarbiaujant Šventajai Dvasiai, savo 
mirtimi atgaivinai pasaulį]. Štai! Mūsų Viešpaties mirtyje veikia visa 
Švenčiausioji Trejybė: "Tėvas jos nori, Šventoji Dvasia bendradarbiauja 
ir padeda mūsų Viešpaties švenčiausiajai Žmogystei toje savanoriškoje 
aukoje, kuriai jis pasišventė. Bet tęskime maldą: /šbera me per hoc sa- 
crosancium Corpus et Sanguinem tuum ab omnibus iniguitatibus meis, 
et universis malis |„išvaduok mane per šį švenčiausiąjį savo Kūną ir 
Kraują iš visų mano nedorybių ir visokių blogybių]. Pirmas dalykas, 
kurio mes turėtume trokšti, artėdami prie šventosios Komunijos — 
kad mūsų nuodėmės išnyktų. Galvodami ne vien apie šią akimirką, 
mes meldžiame, kad būtume išvaduoti nuo visų blogybių, pridėdami 
ir prašymą dėl ateities: e: fac me tuis semper inbaerere mandatis, et a 
te nunguam separari permittas: Oui cum eodem Deo Patre et Spiritu 
Sancto vivis et regnas Deus in saecula saeculorum. Amen [„bei duok man 
visuomet Tavo įsakymų laikytis ir neleisk nuo Tavęs niekuomet atsi- 


** Neofitai — naujai pakrikštytieji. Paruošti krikštui žmonės senovėje būdavo krikšti- 
jami Didįjį Seštadienį. 

skirti. Tu būdamas Dievas su tuo pačiu Dievu Tėvu ir Šventąja Dvasia 
gyveni ir viešpatauji per amžių amžius. Amen.“]. Čia mes maldauja- 
me Dievą, kuris ateina pas mus šventojoje Komunijoje, trijų dalykų: 
pirma, kad mes būtume išvaduoti nuo nuodėmių, antra, kad mes vi- 
suomet tvirtai laikytumės Jo įsakymų ir galų gale, kad Jis niekuomet 
neleistų mums nuo Jo atsiskirti. 

Pereikime prie trečiosios maldos: Perceptio Corporis tui, Domine 
Jesu Christe, guod ego indignus sumere praesumo, non mihi proveniat 
in iudicium et condemnationem |„Gavimas Tavo Kūno, Viešpatie Jė- 
zau Kristau, kurį aš nevertas drįstu priimti, tenetampa man teismu 
ir pasmerkimu“]. Tai užuomina į šv. Pauliaus žodžius apie šventąją 
Komuniją, kur jis savo pirmajame laiške korintiečiams sako: gu enim 
manducat et bibit indigne, judicium sibi manducat et bibit [„Kas valgo 
ir geria to Kūno neišskirdamas, tas valgo ir geria sau pasmerkimą  ] 
(1 Kor 11, 29). Malda baigiama šiais žodžiais: sed pro tua pietate prosit 
mihi ad tutamentum mentis et corporis, et ad medelam percipiendam: 
Oui vivis et regnas cum Deo Patre in unitate Spiritus Sancti Deus: per 
omnia saecula saeculorum. Amen. [„bet dėl Tavo maloningumo tebūna 
man sielos ir kūno apsauga bei priimtinu vaistu. Tu būdamas Dievas 
gyveni ir viešpatauji su Dievu Tėvu Šventosios Dvasios vienybėje per 
visus amžių amžius. Amen.“]. Čia matomas akivaizdus liturgistų, su- 
kūrusių šią maldą, neapsižiūrėjimas. Visose kitose maldose buvo rū- 
pinamasi paminėti tiek mūsų Viešpaties Kūną, tiek Kraują, o šioje 
vietoje minimas vien Kūnas. Atrodytų, kad ji beveik nereikalinga, jei 
ji nebūtų taip nuostabiai tinkama Didžiojo Penktadienio ceremonijai. 
Tą dieną kunigas iš tiesų priima tiktai duonos pavidalą, bet neaukoja 
šventosios Aukos. Aukos paaukojimui būtų būtini du — duonos ir vy- 
no pavidalai. Bet Didįjį Penktadienį didžiosios Aukos, įvykdytos ant 
Kalvarijos, atminimas taip visiškai užima šventosios Bažnyčios mintis, 
kad ji nusigręžia nuo jos atnaujinimo ant altoriaus. Ji apsiriboja tiktai 
dalyvavimu šioje šventojoje paslaptyje per Komuniją, ir tai daryda- 
ma, ji naudoja šią trečiąją maldą, praleisdama prieš tai buvusią maldą, 
kurioje minima Auka. Si malda gali būti labai tinkama tikintiesiems, 
besiruošiantiems priimti Komuniją. 

Pabaigęs šias maldas, kunigas sako šiuos žodžius, kuriais laisvai 
perteikiama 65 psalmė: Panem caelestem accipiam, et nomen Domini 
invocabo [„Dangaus duoną priimsiu ir Viešpaties vardo šauksiuosi']. 
Šventoji Bažnyčia niekada nepraleidžia progos semtis žodžių iš psal- 
mių, nes jose ji atranda tikrą maldos šaltinį ir pavyzdį. 

Ištaręs šiuos žodžius, kunigas kaire ranka paima abi Ostijos da- 
lis, po kuriomis laiko pateną ir triskart mušdamasis į krūtinę, sako 
Domine, non sum dignus, ut intres sub tectum meum: sed tantum dic 
verbo, et sanabitur anima mea |„Viešpatie, nesu vertas, kad įeitum 
po mano stogu, bet tik tark žodį, ir mano siela pasveiks“] (Mt 8, 8). 
"Tai buvo šimtininko žodžiai mūsų Viešpačiui, kuris atėjo pagydyti jo 
tarno. Pakartokime dar kartą, kad šventoji Bažnyčia nuolat pasirodo 
beturinti tą nuostabią paslaptingą galią parinkti žaviausius Šventojo 
Rašto posakius ir įterpti juos į šventąsias Mišias, tarsi papuošdama jas 
neįkainojamais deimantais! Mes taip pat sakome Domine, non sum 
dignus... Mūsų atveju pagalbos prašome ne savo tarnui — tai mūsų 
vargšė siela šaukiasi pagalbos ir pasinaudoja šiais žodžiais kaip pasku- 
tine galimybe kreiptis į Dievą. Mums verkiant reikia būti išgydytiems 
ir kuo labiau artėjame prie Viešpaties, kuris vienintelis gali mus pa- 
gydyti, tuo didesnis turi būti mūsų pasitikėjimas prašant. Žinoma, 
nieko negali būti tikriau ir akivaizdžiau už mūsų nevertumą, bet kita 
vertus, kas gi toks galingas kaip Viešpats? Mums nelieka nieko kito, 
tik kreiptis į jį su tikru nuolankumu: sed žantum dic verbo, et sanabi- 
tur anima mea. Taip, tik tark žodį, ir mano siela bus pagydyta! 


Komunija 


Po šio nuolankumo akto kunigas pasiruošia priimti Komuniją. 
Dėl to, persižegnodamas su ostija, kurią laiko dešinėje rankoje, jis 
sako: Corpus Domini nostri Iesu Christi custodiat animam meam in vi- 
tam aeternam. Amen. [„Mūsų Viešpaties Jėzaus Kristaus Kūnas tesau- 
go mano sielą amžinajam gyvenimui. Amen.“]. Pažvelkime į žodžius 
in vitam aeternam [paraidžiui „į amžinąjį gyvenimą“ ]. Kunigas kalba 
lyg priimtų Komuniją vienintelį kartą gyvenime. Vienos Komuni- 
jos pačios savaime užtenka, kad apsaugotų ir nuvestų mūsų sielą į 
amžinąjį gyvenimą, nes tokia yra šio sakramento, kurį Dievas davė 
mūsų poreikiams, vidinė galia. Apie šitą tiesą mūsų Viešpats kartais 
teikdavosi parodyti pavyzdžių — šalia kitų ir šv. Marijos Egiptietės, 
kuri gavusi paliepimą pasiruošti Šventajai Komunijai, priėmė ją iš 
šventojo abato Zozimo rankų, ir ši vienintelė Komunija iš tikrųjų iš- 
saugojo jos sielą amžinajam gyvenimui. Taip pat pastebėkime, kad šis 
dieviškasis sakramentas yra amžinojo gyvenimo laidas ne vien sielai, 
tai taip pat ir būsimo kūno prisikėlimo pažadas. Todėl, kai vyskupas 

duoda Komuniją naujai įšventintiems kunigams, jis sako kiekvienam 
iš jų: Corpus Domini nostri Iesu Christi custodiat TE in vitam aeter- 
nam [„Mūsų Viešpaties Jėzaus Kristaus Kūnas tesaugo TAVE amži- 
najam gyvenimui ]. 

Priėmęs Komuniją, kunigas valandėlę tyliai apmąstydamas padė- 
koja, o po to, nudengęs taurę, nuvalo į ją mažas ostijos dalelytes, 
kurių gali būti prilipę prie korporalo ir patenos. Tai darydamas, jis 
kalba šiuos žodžius: Owid retribuam Domino pro omnibus, guae re- 
tribuit mibi? Calicem salutaris accipiam, et nomen Domini invocabo 
— „Kuo atsilyginsiu Viešpačiui už visa, ką Jis man atidavė? Imsiu iš- 
ganymo taurę ir šauksiuosi Viešpaties vardo“. Čia parinkti žodžiai iš 
65 psalmės. Kalbėdamas apie taurę, Calicem salutaris, Dovydas turė- 
jo omenyje ne paprastą gėrimą, čia aiškiai matoma pranašiška frazė. 
Čia jau galima įžvelgti žmogų, kurį išgelbės su niekuo nesulyginamas 
gėrimas, gėrimas, kuris yra ne kas kita, kaip pats jo Išganytojo Krau- 
jas. Tada kunigas prideda: Laudans invocabo Dominum, et ab inimicis 
meis salvus ero |„Garbindamas šauksiuosi Viešpaties ir būsiu išgelbė- 
tas nuo savo priešų ']. Dabar aš garbinsiu Viešpatį, nes mano liežuvis 
įgavo galios Jį šlovinti dėl dovanų, kurias Jis man davė, ir išlaisvintas 
nuo priešų, aš nebeturėsiu ko bijotis. Tada, paėmęs taurę į dešinę 
ranką, ir darydamas kryžiaus ženklą su pačia taure, sako: Sanguis Do- 
mini nostri Iesu Christi custodiat animam meam in vitam aeternam. 
Amen. [„Mūsų Viešpaties Jėzaus Kristaus Kraujas tesaugo mano sielą 
amžinajam gyvenimui. Amen.“]. Tada jis priima Brangiausiąjį Kraują 
kartu su dalele, kurią ten įdėjo, linkėdamas žmonėms ramybės. 

Dabar tinkamas laikas tikinčiųjų Komunijai, jei kas nors iš jų pri- 
siartina jos priimti, jei ne — kunigas iš karto išvalo taurę. Patarnautojas 
įpila šiek tiek vyno į taurę, kurią jam pateikia kunigas, sakydamas 
Ouod ore sumpsimus, Domine, pura mente capiamus: et de munere tem- 
porali fiat nobis remedium sempiternum. |„Ką priėmėme burna, Vieš- 
patie, tesuvokiame tyra širdimi, ir iš šios laikinos dovanos tebūnie 
mums amžinas vaistas“.]. Šie žodžiai yra labai seni, tą galima matyti 
įsigilinus į pačią lotynų kalbą, kuri yra labai graži, iš tiesų visiškai 
klasikinė. Pastebėkime posakį m2unere temporali [„laikinos dovanos“ ]. 
Taip sakoma, kadangi Komunija priklauso laikui. Dievas yra amži- 
nas, tas tiesa, ir Komunijoje Jis duoda būtent Save, bet nepaisant to, 
pati Komunija vyksta tam tikrą dieną ir akimirką — taigi tai iš tikrųjų 
laikinoji dovana. Bet būtent šia Dovana mūsų Viešpats suvienija sielą 

su savimi pačiu; ir, būdamas pati stiprybė, Jis paverčia šį vienkartinį 
veiksmą vaistu, kurio stiprinantis veikimas turėtų tęstis amžinai — taip 
siela išgydoma. 

"Tada patarnautojas antrą kartą įpila kunigui į taurę vyno, bet šį 
kartą jis sumaišomas su vandeniu. Šią akimirką kunigas plaunasi pirš- 
tus ir nuo šiol gali nebelaikyti jų sujungtų. Visa tai darydamas, kuni- 
gas kalba: Corpus žuum, Domine, guod sumpsi, et Sanguis, guem potavi, 
adbaereat visceribus meis: et praesta; ut in me non remaneat scelerum 
macula, guem pura et sancta vefecerunt sacramenta: Oui vivis et regnas 
in saecula saeculorum. Amen. [„Tavo Kūnas, Viešpatie, kurį priėmiau, 
ir Kraujas, kurį išgėriau, tepasilieka mano viduje; suteik, kad manyje, 
kurį pastiprino tyri ir šventi Sakramentai, neliktų nusikaltimų dėmės. 
Tu gyveni ir viešpatauji per amžių amžius. Amen.“]. Ši malda, kaip 
ir prieš tai buvusi, yra labai graži ir tikrai labai sena. Jos abi, kaip ir 
Ramybės malda, turi būti datuojamos pirmaisiais amžiais. Per pirmą- 
ją abliuciją kunigas į taurę įpila tik vyno iš pagarbos Brangiausiajam 
Kraujui, kuriuo taurė vis dar sudrėkinta ir kurio dar gali būti truputį 
likę. Dėl to yra nurodyta, kad jei per nelaimingą atsitiktinumą šis vy- 
nas būtų išpiltas, su juo reikėtų elgtis, rodant tokią pačią pagarbą kaip 
ir pačiam Brangiausiajam Kraujui, o bet kokie prie jo prisilietę daik- 
tai turi būti apvalyti. Rubrikos pataria kunigui ratu apsukant taurę 
skalauti ją vynu, kad juo surinktų kiekvieną ten galbūt dar užsilikusį 
Brangiausiojo Kraujo lašą. 

Per antrąją abliuciją vanduo sumaišomas su vynu, nes taurėje ne- 
bėra mūsų Viešpaties Kraujo. Kunigas visada turi gerti iš tos pačios 
taurės pusės ir dėl to jos kojelės apačioje visada būna išgraviruotas 
mažas kryžius. Nesiėmus šios atsargumo priemonės, kunigas, jei būtų 
nelabai atidus, galėtų su purifikatoriumi“ iššluostyti dar neišdžiūvusį 
Brangiausiąjį Kraują nuo taurės krašto. 


Postkomunija 


Užbaigęs visa tai ir ištaręs Dominus vobiscum, kunigas kalba baigia- 
mąją maldą, dabar vadinamą Postkomunija, kuri Sventojo Grigaliaus 
sakramentarijuje buvo pavadinta Oratio ad complendum [„malda pa- 


* Purifikatorius (lot. purificare — valyti) — baltas liturginis audeklas, naudojamas 
taurei iššluostyti. 

baigai“]. Ten neužsimenama apie Komunijos antifoną, kurią turėtų 
kalbėti kunigas, nes jai, kaip vienai iš giedamų dalių, nebūdavo skiria- 
ma vietos sakramentarijuose. Komunijos metu buvo giedama psalmės 
antifona. Šio papročio likutį matome Mišiose už mirusiuosius. Taip 
pat buvo su Introitu, kurio giedojimui pritardavo kunigas, eidamas 
nuo zakristijos iki altoriaus. 

Ši malda, vadinama Postkomunija, yra svarbi. Joje visuomet mini- 
ma ką tik priimta Komunija. Po to iš karto seka įprastinis kunigo gero 
palinkėjimas liaudžiai: Dominus vobissum. Tada diakonas“, atsisukęs į 
tikinčiųjų susirinkimą intonuoja šiuos žodžius: 


Ite, missa est 


Šie žodžiai paprastai verčiami taip: „Eikite, Mišios baigėsi“. Tačiau 
turime pastebėti, kad tai nėra jų tikroji reikšmė. Ši Bažnyčios perimta 
formulė, buvo romėnų plačiai vartojama viešuosiuose susirinkimuose 
paskelbti susitikimo pabaigai. Taigi tie žodžiai — Jre, concio missa est — 
reiškė „eikite, susirinkimas paleidžiamas“. 

Ankstyvaisiais amžiais šventoji Auka niekada nebuvo vadinama 
mūsų žodžiu Missa — Mišios. Kai Auka pasibaigdavo, susirinkusius 
tikinčiuosius paleisdavo diakonas, vartodamas formulę, įprastą vi- 
suose viešuosiuose susirinkimuose. Vėliau, ėmus naudoti žodį m7ssa 
[kaip Mišių pavadinimą] prasmė pasidarė visiškai neaiški: įterpus į 
šią formulę didžiąją M, Mišios pasibaigdavo fraze /re, Missa est, kuri 
buvo blogai išverčiama: „Eikite, Mišios pasibaigė“. Atgailos laikotar- 
pių Mišiose, pavyzdžiui Gavėnios metu diakonas vietoje /re, missa est 
sako: Benedicamus Domino |„Dėkojame Viešpačiui “]. Tikintieji tada 
nepaleidžiami, nes manoma, kad jie tomis atsiteisimo už nuodėmes 
dienomis norės ilgiau pasilikti maldai. Taigi /re, missa est yra džiaugs- 
mo ženklas ir kaip toks jis yra nekalbamas Reguiem mišiose: džiaugs- 
mo giesmė netinka Mišiose, dvelkiančiose vien liūdesiu ir nuolankiu 
maldavimu. 

Po žodžių Jre, missa esP", kunigas atsisuka į altorių ir kiek pasilen- 
kęs bei sudėjęs rankas sako: P/acear tibi, sancta Trinitas, obseguium 


** Zemosiose Mišiose, kur nėra diakono, tai daro kunigas. 


* Į juos tikintieji atsako Deo gratias - „Dėkui Dievui“. 

servitutis meae: et praesta; ut sacrificium, guod oculis tuae maiestatis in- 
dignus obtuli, tibi sit acceptabile, mibigue et omnibus, pro guibus illud 
obtuli, sit, te miserante, propitiabile. Per Christum Dominum nostrum. 
Amen. |„Tepatinka Tau, Šventoji Trejybe, mano paslaugus tarnavimas; 
suteik, kad auka, kurią aš nevertas Tavo didybės akivaizdoje paauko- 
jau, Tau būtų priimtina, o man ir visiems, už kuriuos ją paaukojau, 
Tau pasigailint, būtų išganinga. Per Kristų, mūsų Viešpatį. Amen.“]. 
Ši malda yra lyg santrauka, primenanti Švenčiausiajai Trejybei apie 
viską, ką jis ką tik darė, meldimas, kad Auka būtų priimta ir kad ji 
būtų naudinga visiems, už kuriuos jis meldėsi. 


Palaiminimas 


Po šios maldos, kunigas bučiuoja altorių, pakelia akis į dangų 
ir nusilenkia kryžiui, sakydamas: Benedicar vos omnipotens Deus 
[„Telaimina jus visagalis Dievas“], tada, atsigręžęs į žmones, jis lai- 
mindamas, užbaigia: Pater, et Filius, et Spiritus Sanctus |„Tėvas, ir 
Sūnus, ir Šventoji Dvasia“]. Tikintieji į tai atsako „Amen“. Papras- 
tas kunigas, netgi Iškilmingosiose Mišiose suteikia palaiminimą tik 
vieną kartą, kai tuo tarpu vyskupas, kuriam tokia teisė priklauso, 
laimina tris kartus. Prelatai taip pat laimina tris kartus, celebruoda- 
mi Iškilmingąsias Mišias. Kai kuriems suteikiama teisė taip daryti 
netgi žemosiose Mišiose, bet jeigu jie ir turi ją, tai tiktai kaip su- 
teiktą privilegiją. Palaiminimas neteikiamas Regui/em mišiose, tai yra 
džiaugsmo ženklas, kuris netinkamai kontrastuotų su tą ceremoniją 
persmelkusiu gedulingumu. 


Pabaigos Evangelija 


Suteikęs palaiminimą, kunigas eina į altoriaus Evangelijos pusę 
ir ten skaito Evangelijos pagal Joną pradžią. Seniau kunigas, neturė- 
jęs prieš save jokios knygos“, prieš paženklindamas kryžiaus ženklu 


*5 Šioje Mišių vietoje mišiolas jau būna užverstas — kunigas jau būna sukalbėjęs 
paskutinę kintamą tos dienos maldą — Postkomuniją, taigi jam nebereikia mišiolo, 
tolesnės maldos yra pasikartojančios kiekvienose Mišiose. Tačiau, kadangi nelengva 
mintinai atsiminti ilgą Evangelijos pagal Joną skaitinį naudojamos ant kairiojo al- 
toriaus krašto padedamos lentelės su šios Evangelijos tekstu. Ant dešiniojo altoriaus 
krašto taip pat yra padedama lentelė su užrašytomis maldomis skirtomis vyno lašo 

save, ženklindavo juo altorių. Lentelės, ant kurių surašytos bendro- 
sios Mišių tvarkos maldos, išskyrus lentelę su Kanono maldomis, ir 
kurias mes vistiek vadiname altoriaus „kanonais“, yra iš labai nesenų 
laikų. Jas įvedus tapo įprasta šiuo momentu daryti kryžiaus ženklą 
ant jų, bet kunigui iki šiol leidžiama jį daryti ant altoriaus, kuris 
vaizduoja Kristų, mirusį ant Kryžiaus, apie kurio dvejopą gimimą 
kalbą ši Evangelija. 

Bet kodėl gi yra skaitomas šis skaitinys? Šis paprotys kyla iš vidur- 
128amžių. Tuo metu, kaip ir ankstesniais laikais tikintieji su dideliu 
pamaldumu klausydavo jiems skaitomų Evangelijos ištraukų, o šv. 
Jono Evangelijos pradžia buvo ypatingai mėgiama. Galop prašymai 
tapo tokie gausūs, kad neužteko kunigų jiems visiems patenkinti. 
Siekiant paprastesnio sprendimo, buvo nutarta skaityti visiems susi- 
rinkusiems Mišių pabaigoje. Taigi, šis priedas atsirado vien dėl tikin- 
čiųjų pamaldumo. Kai šio šventojo šventė būna sekmadienį arba kokį 
nors šiokiadienį, turintį savą Evangeliją, kunigas pakeičia tą Evange- 
liją šv. Jono Evangelija. 

Padarykime pastabą apie šią frazę šv. Jono Evangelijoje: Omnia per 
ipsum facta sunt... („Visa per jį padaryta...“]. 

Lotyniškoji Bažnyčia iki šv. Pijaus V laikų čia laikėsi kitokios sky- 
rybos nei graikai. Šv. Augustinas ir visi lotynų Bažnyčios Tėvai, taip 
pat ir šv. Tomas skaitė ją taip: Sine ipso factum est nibil. Ouod factum 
est, in ipso vita erat, et vita erat lux hominum. [„Be jo neatsirado nieko. 
Kas padaryta, jame buvo gyvybė, ir ta gyvybė buvo žmonių šviesa“], 
kai tuo tarpu šv. Jonas Auksaburnis ir bendrai graikų Bažnyčios Tėvai 
skaitė ją taip: Sime ipso factum est nibil, guod factum est. In ipso vita 
erat, et vita erat lux hominum [„Be jo neatsirado nieko, kas padaryta. 
Jame buvo gyvybė, ir ta gyvybė buvo žmonių šviesa“]. Šis skirtingu- 
mas atsirado, kadangi rankraščiuose nebuvo nei taškų nei kablelių 
(juos imta vartoti žymiai vėliau). Ir net šv. Pijus V savajame mišiolo 
leidime šiai pastraipai išlaikė lotyniškąją skyrybą. Bet neilgai trukus 
po jo laikų Vakaruose buvo įvestas paprotys skaityti jį pagal graikų 
naudojamą skyrybą. 

Ties šv. Jono Evangelijos žodžiais: Er Verbum caro factum est [„ir žo- 
dis tapo kūnu“], kunigas priklaupia, kad pagarbintų įsikūnijusį Žodį, 
kuris apiplėšė pats save, priimdamas tarno išvaizdą (Fil 2, 7). 


įliejimo į taurę ir Lavabo ceremonijai — kunigo rankų plovimui per Atnašavimą. Ši 
lentelė padeda kunigui, kuris besiplaudamas rankas, negali naudotis mišiolu. 

Evangelijai pasibaigus, kunigas nusileidžia laiptais nuo altoriaus, ir 
prieš išeidamas nusilenkęs kryžiui“, jis kalba giesmę Benedicitė“ kartu 
su kitomis padėkos maldomis nurodytomis mišiole. 


* T. y. jeigu altoriuje, ant kurio buvo aukotos Mišios, yra Švenčiausiasis Sakramentas, 
kunigas priklaupia, o jei ne — jis tiktai žemai nusilenkia. 

6 Dabar pagal tradicinį Romos ritualą giesmė Benedicite prie altoriaus nebekalbama. 
Po skaitytinių Mišių kalbamos Popiežiaus Leono XIII įvestos maldos. 1884 spalio 13 
d., kalbėdamasis su kardinolais po Mišių, Leonas XIII pateko į ekstazę. Jis parkrito 
ant žemės be jokių gyvybės ženklų. Staiga atsigavęs, Popiežius papasakojo, kad regėjo 
baisią ateities viziją: šėtonas su nepaprasta jėga puola Bažnyčią visame pasaulyje, bet 
pasirodo šv. arkangelas Mykolas ir nutremia jį atgal į pragarą. Šio regėjimo paveiktas, 
jis sukūrė ir įsakė po skaitytinių šv. Mišių kalbėti maldą „Sancte Michael Archangelė“ 
(„Šventasis Mykolai Arkangele“), o 1890 m. įvedė vad. mažąjį egzorcizmą. Be maldos 
šv. Mykolui Arkangelui po šv. Mišių lotynų arba vietine kalba kalbamos 3 „Sveika 
Marija“, malda Salve, Regina („Sveika, Karaliene“), po jos — oracija už nusidėjėlių at- 
sivertimą bei už šventosios Motinos Bažnyčios laisvę ir išaukštinimą, o pabaigoje - 3 
kartus „Švenčiausioji Jėzaus Širdie, pasigailėk mūsų“. Popiežius Pijus XI 1930 06 30 
nurodė šias maldas kalbėti už Rusijos atsivertimą. 

Apie autorių 


Dešimt dienų prieš savo mirtį Popiežius Jonas Paulius II jau 
drebančia ranka pasirašė laišką Solesmes abatui to vienuolyno įkūrėjo 
Dievo tarno Dom Prospero Gučranger (1805-1875) 200-tųjų gimimo 
metinių proga, kuriame „išreiškė padėką už darbus, kuriuos padarė šis 
vienuolis“. Tai buvo vienas paskutiniųjų šio Šv. Tėvo veiksmų. 

Dom Gučranger [Geranžė] buvo ryški ir spalvinga asmenybė. Tai 
ir benediktinų ordino atnaujintojas, ir viduramžių choralo giedojimo 
pagal originalias melodijas atgaivintojas, ir garsiosios Solesmes 
[Solemo] abatijos įkūrėjas, ir vienas žymiausių visų laikų liturgistų, 
parašęs veikalą, vadinamą Romos liturgijos „Suma“. Jo darbai neliko 
vien popieriuje, o davė vaisių Bažnyčios gyvenime — iš jų įkvėpimo 
semiasi visi Romos liturgijos mylėtojai. 

Bene svarbiausia, kad šis švento gyvenimo vyras tapo naujųjų laikų 
liturginio atsinaujinimo pradininku. Šis atsinaujinimas buvo ne iki tol 
tūkstantmečius organiškai augusių liturgijos formų griovimas, o tai, 
kas iš tiesų yra katalikiška reforma — senos geros formos grąžinimas, 
semiantis iš neišsenkamo Kristaus laikus siekiančio liturgijos lobyno. 
Tikras „gyvas liturginis atsinaujinimas“ ir negali būti kitoks, o tik 
besiremiantis gyva liturgine tradicija, pasiekusia mus iš apaštalų laikų, 
o ne kabinetuose ar parapijose išrandantis naujas liturgines formas. 

Kaip lankydamasis grigališkojo choralo ir Bažnyčios tradicijos 
studijų savaitėje 44 Fontes Kražiuose sakė vienas žymiausių Europoje 
mūsų laikų grigališkojo choralo specialistų profesorius Laszl6 Dobszay: 
„[-..] „Reforma“ reiškia keletą dalykų. Pirmiausia „reforma“ reiškia, 
kad kažkas, kas buvo sugadinta, yra atstatoma į pirminę formą. Arba 
„reforma“ yra naujos formos suteikimas kažkam, tačiau išsaugant to 
dalyko esmę. Pavyzdžiui, cistersų reforma viduramžiais: jie norėjo 
suteikti savo liturgijai tam tikrą formą ir jai būdingą celebravimo 
būdą. Liturgijos esmė liko ta pati, bet ji įgavo naują impulsą, naują 
formą. Taigi aš manau, kad tai yra pavojingas žodis, kadangi kiekvienas 
gali jį suprasti kaip nori. Po ilgos diskusijos, vykusios likus vieneriems 
metams iki jo išrinkimo Popiežiumi, kardinolas Ratzingeris uždavė 
man klausimą: „Ką jums reiškia reforma?“ Buvo nelengva apibendrinti 
tokį sudėtingą dalyką keliais žodžiais, bet aš jam pasakiau, kad 
reforma, tai yra naujas liturgijos formavimas, 1962 m. buvo būtinas. 
Žmonės turėjo teisėtų troškimų, kuriuos subrandino šimtą metų 
trukęs liturginis judėjimas. Didžioji dalis to, ką kalba Susirinkimo 

Konstitucija apie liturgiją, duoda gaires pakeitimams, kurie galėjo 
būti teisingai ar daugmaž teisingai įgyvendinti. Tai, kas įvyko po to, 
galima priskirti vienam čia minėtam asmeniui — Bugniniui!. Tai buvo 
Annibale Bugninio, o ne Susirinkimo darbas! Šiuo atveju tai buvo ne 
reforma, bet tikrai nauja forma: buvo išlaikyta daug seno, bet tai, kas 
sena, buvo pakeista kaip visuma. ... Tai primena neogališkąją liturgiją", 
XVII-XVIII amžiais įsigalėjusią Prancūzijoje, kuri pastūmėjo į veiklą 
Dom Gučranger. Dom Prosperas Gučranger buvo didysis liturgijos 
reformuotojas, Solesmes abatijos įkūrėjas. Kaip tik šis neogališkas 
liturgijos celebravimo būdas ir paskatino jį imtis darbo. 

... Šis sugedimas paakino jį stengtis grąžinti Romos liturgiją. 
Įdomu, kad Dom Gučranger savo knygoje „Liturginiai metai“ pabrėžia, 
jog Romos liturgija buvo turtinga realybė. Jis suvokė, kad istoriniu 
požiūriu Tridento ritualas yra būtent tokia liturgija, kuri gali padėti 
atsisakyti neogališkų papročių Prancūzijoje. Taigi jam Romos liturgija 
reiškė visumą, ne vien tridentinę liturgiją. Šiandieninė situacija yra 
labai panaši. Trumpai tariant, aš matau, kad dabar liturgijos istorijoje 
įvyko lūžis — grįžimas prie tokios neogališkos liturgijos. Taigi tuomet aš 
paaiškinau kardinolui, kad mes turime grįžti į 1962 metus. Ne pasilikti 
juose, ne sustoti, bet suvokti, kad reforma buvo pavogta. Reformą 
pavogė Bugninis ir jo kompanionai. Mes turime sugrįžti ten ir įvykdyti 
tą reformą — reformą, kuri priartintų Romos liturgiją (ne kokią nors 
kitą, o būtent Romos liturgiją) arčiau prie tikinčiųjų liaudies. Nes, kaip 
žinote, XIX amžiuje tikintieji pamaldžiai dalyvavo Mišiose (daugiausiai 
Mišiose, nes liturginės valandos tada buvo apleistos). Jie dalyvavo 
Mišiose pamaldžia siela, pamaldžiu proto nusiteikimu, bet jie labai 
mažai jungėsi su tuo, kas tikrai vyksta Mišiose. Todėl šv. Pijus X skatino 
Mišių metu melstis ne bet ką, o Mišių maldas. Mums to reikia“. 

Šiuo metu prof. Laszlė Dobszay aktyviai remia dar kardinolo 
J. Ratzingerio iškeltą liturginės „reformos reformos“ idėją — 1969 m. 
reforma patyrė fiasko, todėl reikia imtis tradicinės liturgijos pritaikymo 


"Po Vatikano II susirinkimo buvo įvesta Naujoji Mišių tvarka ir įvykdyta radikali 
visos liturgijos „reforma“. Pagrindinis jos autorius buvo Arkivysk. A. Bugninis. Apie 
jo priklausymą masonų ložei ir jo „reformos“ nekatalikiškumą žr. priedą 129 p. 

* Neogališkoji liturgija neturi nieko bendra su senaisiais gališkaisiais ritualais, kurie 
viduramžiais gyvavo šalia Romos liturgijos. Neogališkos liturginės knygos (pvz., 
1680 m. išleistas Brevijorius Paryžiaus arkivyskupijai) buvo persunktos racionalistine, 
Romai priešiška dvasia, jomis siekta paremti nacionalinės prancūzų Bažnyčios kūrimą. 

šių dienų reikmėms. Naujoji, tikra reforma turinti remtis solidžiais 
liturgijos tyrimais ir ištikimybe tradicijai. Šią mintį profesorius skelbia 
ir savo knygoje Zhe Bugnini-Liturgy and the Reform of the Reform 
(„Bugninio liturgija ir reformos reforma“). Knygą autorius dedikavo ir 
asmeniškai įteikė tuometiniam kardinolui J. Ratzingeriui, kuris išreiškė 
pritarimą jos teiginiams. Panašų darbą dirba ir kai kurie kiti katalikų 
intelektualai. Taigi Dom Guėranger pradėtą darbą bandoma tęsti. 

Gilaus liturgija pagrįsto maldos gyvenimo Dom Gučranger 
sėmėsi iš benediktinų tradicijos. Sunku pervertinti benediktinų 
reikšmę katalikiškai civilizacijai. Šv. Benediktas paskelbtas Europos 
globėju. Romos imperijos ir civilizacijos griuvėsiuose jis sugebėjo 
sukurti pirmąją Vakarų krikščionių vienuoliją, kurios nariai „nugalėję 
savo žemus polinkius į egoizmą, valdžios ir gyvenimo malonumų 
troškimą, kas paprastai visais laikais visuomenę tik gadina, vis dėlto 
įstengė sukurti ir išlaikyti didvyriškai nusistačiusių neturtėlių ir 
visko išsižadėjusių žmonių respubliką [...] Kas senovės Romai buvo 
legionierių kolonos, Bažnyčiai buvo vienuolynai. Kai tik imperija 
buvo sugriauta, Romos vienuoliai basi, virve persijuosę ir be jokios 
baimės ėjo į tolimuosius kraštus ir kaip užkariautojai užėmė tas 
provincijas, kurias kadaise senosios Romos konsulai su legionų 
pagalba buvo pavergę“, — rašo istorikas Gregorovijus. Benediktinai 
tapo ne tik Romos civilizacijos saugotojais bei perdavėjais, ne tik 
europiečių dvasios gydytojais, bet ir žemdirbystės, amatų bei mokslų 
mokytojais visuose Vakarų Europos kraštuose. 

Tačiau vėl praūžė katalikišką civilizaciją naikinusi banga - Didžioji 
Prancūzijos Revoliucija. Napoleono armijoms ją durtuvais išnešiojus 
po visą Europą, nukentėjo ir pirmoji iš krikščioniškų vienuolijų. 
Iki Revoliucijos Europoje buvo apie 1500 benediktinų abatijų. 
Po Napoleono karų jų beliko apie 30 — sumažėjusių ir menkiau 
besilaikančių savo regulos. 

Dievo Apvaizdai lėmus, prie šio ordino atgaivinimo daug; prisidėjo 
Dom Gučranger. Savo kunigystės šventimų dieną 1827 m. jis nuklydo 
į Marmoutiers abatijos griuvėsius: „... Dar buvo galima įžvelgti, kad 
tai didis vienuolynas, bet sienos buvo beveik sulygintos su žeme [...] 
"Tai, ką jaučiau geriausiai išreiškė Izaijo žodžiai: „Štai Šventojo miestas 
ištuštėjo, Sionas tapo tuščias. Jeruzalė nusiaubta — Tavo šventumo ir 
garbės namai, kur Tave šlovino mūsų tėvai“ ... Aš meldžiau Dievą 
išugdyti uolių vyrų, prikelsiančių tuos namus iš griuvėsių“. Jis dar 
nesuvokė, kad taps vienu iš tų uoliųjų vyrų... 

Prosperas Louisas Pascalis Gučranger gimė 1805 m. balandžio 4 
d., Sablė-sur-Sarthe, netoli Solesmes. Jis labai anksti ėmė susidomėjoęs 
skaityti apie viską, kas susiję su Bažnyčia. 1822 m. jis įstojo į Le Manso 
seminariją, 1826 m. buvo paskirtas Le Manso vyskupo sekretoriumi. 
1827 m. įšventintas kunigu ir toliau dirbo vyskupui, o šiam mirus — 
prancūzų užsienio misijų kapelionu. Po 40 metų vienuoliško gyvenimo 
nuosmukio 1833 m. Dom Gučranger atgaivino Solesmes vienuoliją. Jau 
po 4 metų šios jaunos bendruomenės įstatai buvo patvirtinti Popiežiaus 
Grigaliaus XVI. Po dviejų savaičių rekolekcijų Šv. Pauliaus už Mūrų 
bazilikoje, pirmą kartą pabuvęs benediktinų namuose, jis buvo iškart 
paskirtas Solesmes abatu, net neatlikęs noviciato ir nepabuvęs paprastu 
vienuoliu. Jis pažino vienuolystę tiktai iš dvasinio skaitymo ir savo 
vienuoliško sveiko proto. Tai buvo charizma tikrąja to žodžio reikšme. 

Jei kas nors tais laikais ir galvojo apie vienuolinį gyvenimą, tai 
vienuolijos vis tiek nukrypdavo į šalutinius dalykus — ekstremalias 
praktikas arba intelektualinį darbą, Dom Gučranger ėjo tiesiai prie 
esmės: maldos, paklusnumo, kuklumo, neturto, pasišalinimo nuo 
pasaulio, susitelkiant ties „vieninteliu būtinu dalyku“ — išganymo 
siekimu, gyvenant abato vadovaujamoje bendruomenėje. 

Vienuolis yra žmogus, savo pavyzdžiu kviečiantis visus grįžti prie 
Dievo, kontempliuojantis Dievą, ir ženklas visiems Bažnyčioje, kad 
jų pagrindinė pareiga yra melstis. Dom Guėranger pabrėžė, kad 
krikščioniško gyvenimo dvasinė šerdis yra liturginė Bažnyčios malda. 
Siekdamas atgaivinti praktiką ir net patį suvokimą, kad kasdieninę 
maldą turi formuoti liturgija, 1841 m. jis išleido pirmąjį (iš 15-os) 
savo didžiojo darbo LAnnče Liturgigue („Liturginiai metai“) tomą. 
Šiame veikale gausu turtingos medžiagos iš įvairių Rytų ir Vakarų 
šaltinių — liturginių tekstų skirtingiems metų laikams bei jų išsamių 
paaiškinimų, rodančių platų autoriaus išsilavinimą. Tačiau pagrindinis 
jo tikslas buvo tiesiog padėti žmonėms melstis. „Jei mes patys 
nemokame melstis, mes turime kreiptis į Jėzų Kristų ir kaip apaštalai 
sakyti jam: „Viešpatie, išmokyk mus melstis“, — rašo jis pratarmėje. 

Dom Gučranger matė savo laikų pavojus, kylančius iš liturginio 
tikinčiųjų neišprusimo: siaurą subjektyvizmą, klaidos ir iškraipymo 
riziką, dvasinę vidutinybę. Be to, buvo (ir tebelieka) pavojus netiksliai 
ir net klaidingai išreikšti tiesas, kurias Kristus apreiškė savo Bažnyčiai. 
Pavyzdžiui, jansenizmo erezija, skelbianti nutolusį rūstų Dievą, kurio 
Kūną šv. Komunijoje galima priimti tik labai retai, kuris esą mirė tik 
už negausią saujelę išrinktųjų, sugebėjo užkrėsti didelę dalį Prancūzų 

katalikų (o vėliau įstūmė daugelį į aršų revoliucingą ateizmą) be kita 
ko ir dėl to, kad Prancūzijoje buvo plačiai naudojami „pagerinti“ 
liturginiai tekstai, atėję ne iš Romos. 

Mūsų laikais susidarė panaši situacija: dėl radikalaus liturgijos 
pertvarkymo, dėl vėlesnių jos „laisvų“ vertimų į vietines kalbas, ir galop 
dėl „improvizacijų“ vietinėse bažnyčiose liturgija įgauna protestantišką 
pobūdį - joje yra iškraipomos arba nutylimos esminės tikėjimo tiesos 
skurdėja tikinčiųjų dvasinis gyvenimas, plinta pernelyg jausmingas 
neoprotestantiškas pamaldumas, familiarus požiūris į Dievą, daugiau 
ar mažiau sąmoningas tikėjimas priešinga jansenizmui klaida — 
visuotinio išganymo teorija — kad nepaisant kaip begyventume, kuo 
betikėtume ir kaip besimelstume, visi būsime išganyti. 

Norint tiksliai perduoti tikėjimo tiesas ir gyventi jų dvasia, yra 
svarbu ne tik laikytis tūkstantmečių tradicijų, bet ir naudoti kalbą, 
saugančią katalikų tikėjimą. Nekintama kalba geriausiai perteikia 
amžino ir nekintančio Dievo idėją. Nekintantis Dievas nekeičia savo 
apreikštų ir savosios Bažnyčios dogmatizuotų tikėjimo tiesų, todėl 
dogmos prašosi, kiek tai įmanoma, nekintančios kalbos. Jos atsisakius, 
tiesiog rizikuojama prarasti tikėjimą. Ne veltui jų perteikimui bei 
paaiškinimui katalikiškoji teologija bei filosofija šimtmečiais naudojo 
tam geriausiai tinkančią lotynų kalbą. 

Tam tikros kulto kalbos vartojimas nėra dogmatinė tiesa ir net 
ne apaštalinės kilmės disciplinarinė tradicija, jis įsivyravo palaipsniui, 
ir tik vėliau buvo Bažnyčios autoritetingai fiksuotas kaip įstatymas. 
Tačiau, kaip pastebi Dom Guėranger, Tridento Susirinkimas lotynų 
kalbą gina savo dogminiuose, o ne disciplinariniuose kanonuose, tuo 
pabrėždamas jos begalinį svarbumą visam tikėjimo lobio perdavimui. 

Siekdamas pasipriešinti tikėjimo iškraipymams Dom Guėranger 
siūlo Bažnyčios maldą: „Laimingas tas, kuris meldžiasi su Bažnyčia. 
Malda kalbama vienybėje su Bažnyčia yra supratimo šviesa, dieviškosios 
meilės ugnis sieloje ... Liturgija yra tinkama visoms sieloms, ji yra tiek 
pienas kūdikiams, tiek sotus maistas stipriesiems, tuo primindama 
stebuklingąją dykumos duoną. 

Liturgija yra ne tik tikras dvasinio gyvenimo šaltinis; ji taip pat 
tikrąja to žodžio reikšme yra priemonė išsaugoti ir išpažinti tikėjimo 
tiesas. Liturgijoje išmintinga teologija ir teisinga doktrina tampa 
malda“ (iš „Liturginių metų“ įvado). 

Kad ypatingas dėmesys liturgijai nėra bereikalingas formalizmas, 
parodo ne tik meilės liturgijai persmelkto maldos gyvenimo ugnis, 

degusi Dom Gučranger vienuolyne, bet ir tai, kad jo knygos išugdė 
šventuosius. Šv. Kūdikėlio Jėzaus Teresės, troškusios būti meile 
Bažnyčios širdyje, šeima žiemos vakarais, skaitydavo „Liturginius 
metus“. Jos tėvai visą savo šeimos gyvenimą formavo pagal šią knygą 
ir dėl savo švento gyvenimo buvo beatifikuoti 2008 m. spalio 20 d. 

Šių storų tomų tikslas buvo tai, kad tikintieji giliau suprastų 
liturgijos tekstus. „Liturginė malda greit taptų bejėge, jei tikintieji 
joje tikrai nedalyvautų ... Ji gali išgydyti ir išgelbėti pasaulį, bet tik 
su sąlyga, kad ji bus suprasta“. Ir tai sako žmogus, kuris karštai gynė 
lotynų kalbą ir „tridentines“ ceremonijas! 

„Šie žodžiai gali neperdedant būti laikomi signalu, kuris žymi 
modernaus liturginio judėjimo pradžią“, — komentuoja Cuthbertas 
Johnsonas, Ouarr abatas. Taip, bet liturginis atsinaujinimas, Dom 
Guėranger reiškė darbą, skatinantį tikinčiuosius geriau suprasti ir 
dalyvauti meldžiantis bei giedant tą patį, iš apaštalų rankų gautą, 
Romos Mišių ritualą, kurį išsaugotą iki mūsų laikų perdavė Tridento 
Susirinkimas. Pats Dom Gučranger čia publikuojamame veikale rašo: 
„Negalima nieko keisti taisyklėse, pagal kurias šventoji Bažnyčia 
įsakė švęsti Mišias“. Nuo pat apaštalų laikų jei kas nors iš pažiūros 
skirtingo ir buvo įvedama į šventuosius ritualus, tai būdavo organiškas 
ritualo, augančio lyg medis, vystymasis, papildymai ar apvalymai nuo 
tam ritualui nebūdingų priemaišų, pasitarnaujantys didesnei Dievo 
garbei, o ne iškraipantys ritualo esmę. Skirtingo, nekatalikiško, turinio 
liturgijos įvedimas keičia ir patį tikėjimą. 

Tiems, kurie bando Dom Gučranger pasisavinti kaip protestantiškų 
reformų katalikų Bažnyčioje pradininką, geriausias atsakymas bus jo 
paties žodžiai. Knygoje, skirtoje atgaivinti meilę liturgijai tarp kunigų 
„Liturgijos pamokymai“ (1840), Dom Gučranger rašo: „Pirmoji 
antiliturginės erezijos charakteristika yra neapykanta Tradicijai, 
aptinkama formulėse, vartojamose liturginėms apeigoms. | |...] 
Kiekvienas sektantas, kuris nori įvesti naują mokymą, visada akis į akį 
susiduria su liturgija, kur Tradicija yra stipriausia bei geriausia, ir jis 
negali nurimti, kol nenutildo to balso, kol neišplėšia tų puslapių, kurie 
primena praėjusių amžių tikėjimą. Kaipgi liuteronybė, kalvinizmas ir 
anglikonizmas galėjo įsitvirtinti ir išlaikyti savo įtaką masėms? Viskas, 
ką jie turėjo padaryti — tai pakeisti senas knygas ir formules naujomis — 
ir jų darbas atliktas. Tada naujiesiems mokytojams niekas nebetrukdo; 
jie gali pamokslauti kaip tinkami, nuo tol liaudies tikėjimas lieka 
nesaugomas. [...] Antrasis antiliturginės sektos principas yra pakeisti 

Bažnyčios tikėjimo formules skaitiniais iš Šventojo Rašto, [...] kad 
nutildytų Tradicijos balsą ... Trečiasis principas yra kurti ir įvesti naujas 
formules, pilnas tikėjimo iškraipymų, dėl kurių žmonės dar labiau 
pakliūva į klaidos žabangas - ir taip visa bedieviškos reformos struktūra 
sutvirtinama ateinantiems amžiams. [...] Ketvirtasis principas ... visi 
sektantai pradeda nuo ankstyvųjų laikų reabilitavimo [...] Jie nori 
tik primityviosios formos, jie apsimeta grįžtą prie krikščioniškųjų 
institucijų lopšio. [...] Šiuo tikslu jie trumpina, brauko, iškarpo, viskas 
byra nuo jų smūgių ir kol mes laukiame pamatysią pirminį dieviškojo 
kulto tyrumą, pamatome esą užgriozdinti naujomis formulėmis, 
atsiradusiomis tik praeitą naktį, kurios yra nenuginčijamai žmogiškos, 
nes tas, kuris jas sukūrė — dar gyvas. ... [Tai] juos privedė tik prie 
atsiribojimo nuo visos praeities. [...] Taigi, nebereikia altoriaus, tik stalo, 
nebėra aukos kaip kiekvienoje religijoje, bet tik valgis. [...] Kadangi 
vienas iš pagrindinių [protestantiškos] liturginės reformos tikslų buvo 
panaikinti mistinę prasmę turinčius veiksmus bei formules, logiška to 
pasekmė yra tai, kad jos autoriai pasisako už vietinių kalbų vartojimą 
apeigose [...] Neapykanta lotynų kalbai įgimta visiems Romos priešams. 
Jie atpažįsta joje jungtį tarp katalikų visame pasaulyje, teisingo tikėjimo 
arsenalą, nukreiptą prieš sektantiškos dvasios subtilybes ... Išstatyta 
šventvagiškam spoksojimui, kaip išniekinta mergelė, liturgija nuo tos 
akimirkos praranda didžiumą savo švento pobūdžio ir labai greitai 
žmonės ima manyti, kad neverta atidėti šalin darbą ar malonumą ir eiti 
klausytis to, kas kalbama taip pat, kaip turgavietėje“. 

Dom Gučranger suprato, jog svarbiausia yra tai, kad tikintieji 
gyventų liturgija ir jog šv. Benedikto regula yra praktinis liturgija 
pagrįstas gyvenimo būdas. Jis nebūtų tapęs liturginio atsinaujinimo 
pradininku, jei būtų buvęs seminarijos profesoriumi. Vietoje to 
Dom Guėranger padarė vienintelį dalyką, kuris išgelbėjo liturgiją 
nuo intelektualų, archeologų ir grubių „atnaujintojų“ — atgaivino šv. 
Benedikto regulą ir įkūrė vienuoliją. Dom Gučranger asmenybėje 
liturgijos teologo neįmanoma atskirti nuo vienuolio, kuris, prieš 
imdamasis plunksnos, šventė, meldėsi ir giedojo liturgiją chore su 
savo broliais. „Kaip galima išlikti šaltam, giedant tokius dalykus!?“, 
— sušukdavo jis, pakerėtas lotyniško teksto grožio. Su didžiuliu 
entuziazmu, kurį įkvėpė ir savo vienuoliams, jis griebėsi Romos 
liturgijos bei grigališkojo choralo giedojimo tradicijos atgaivinimo. 
Prašė brolių giedant teikti pirmenybę tekstui, jį gerbti: kreipti dėmesį į 
tarimą, kirčiavimą ir frazes, kad maldos tekstas skambėtų suprantamai. 

Dom Gučranger savo vienuoliams patikėjo uždavinį atkurti autentiškas 
choralo melodijas, kurios amžiams bėgant dėl apsileidimo ir pakeitimų 
tapo tiesiog neatpažįstamos. 

Vienuolyno lankytojai buvo nustebę, kad Dom Gučranger reikalauja 
iš seserų, gyvenančių pagal panašią į Solesmes brolių regulą (jis buvo 
jų kongregacijos įkūrėjas ir dvasios tėvas), mokytis lotynų kalbos, kad 
jos geriau suprastų, ką gieda chore. Nepaisant bendruomenės neturto, 
kiekviena vienuolė gavo po Šv. Raštą — tai vyko tais pačiais laikais, kai 
šv. Teresėlė niekad neturėjo galimybės skaityti visos Biblijos. Abiejose 
bendruomenėse buvo palaikoma ta pati dvasinė laisvė bei pabrėžiama 
svarba to, kad seserys ir broliai semtųsi dvasinio peno iš gryniausių 
šaltinių: liturgijos, Šv. Rašto bei Bažnyčios tėvų raštų. 

Solesmes šviesa spinduliavo toli už jo ribų. Jo pavyzdžiu 
vienuoliškasis gyvenimas buvo atnaujinamas ne tik daugybėje kitų 
Prancūzijos vietovių, bet ir Vokietijoje, Belgijoje, Anglijoje ir kitur. 
Nepaisant daugybės pagyrimų jo darbui, Dom Gučranger liko giliai 
nusižeminęs. Kai jo sekretorius, kalbėdamas lankytojams, lygino 
Solesmes su garsiuoju Cluny (Kliuni) vienuolynu, atgaivinusiu 
vienuolių uolumą viduramžiais, Dom Gučranger nuliūdo: „Tu tik ir 
galvoji, kaip vaidinti rolę, puoselėti įvaizdį! Vienuolis turi galvoti apie 
Dievą ir apie tai, kaip tarnauti Bažnyčiai“. 

Iš tiesų tarnybą ir „meilę Bažnyčiai galima pavadinti jo gyvenimą 
valdančiąja aistra. [-..] Vienuoliškasis gyvenimas, kaip ir pati Bažnyčia, 
yra Įsikūnijimo pratęsimas“, — rašė Dom Gučranger mokinys ir 
artimas bičiulis Dom Laurence Shepherd, Anglijos vienuolinio 
gyvenimo atnaujintojas Solesmes pavyzdžiu. Ne veltui pirmojoje savo 
gimstančios vienuolijos konstitucijoje Dom Gučranger įrašė, kad 
jos tikslas yra „adoruoti įsikūnijusio Žodžio paslaptį su visomis jos 
neaprėpiamomis pasekmėmis“. Šios pasekmės iš tiesų neaprėpiamos — 
tai atspindi ir jo paties darbas, pašventinęs dangui daugybę sielų per 
meilę tradicinei liturgijai. Jo vienuolija buvo to pavyzdys. „Vienuolis 
yra tiesiog tas, kuris žiūri į savo krikščionybę rimtai“, — rašė jis. 

Dom Guėranger pasišventimas Įsikūnijimo paslapčiai įkvėpė jį ir 
kovai su jansenizmu: „Mano gyvenimas buvo ne kas kita kaip reakcija 
į jansenizmo tendenciją, kuri yra didžiausias visos tvarinijos ryšio 
su Dievu ekonomijos? priešas“, — rašė jis. Ši erezija užnuodijo visą 
Bažnyčios gyvenimą. Sekdama protestantizmu ji skelbė, esą žmogaus 


*Termino „dieviškoji ekonomija“ reikšmę žr. išnašoje 67 p. 

prigimtis dėl gimtosios nuodėmės yra visiškai sugedusi. Abatui 
Gučranger krikščioniškas gyvenimas buvo ne kas kita kaip atsakymas 
į Dievo meilę, labiausiai matomą Jėzaus širdyje. 

Jam buvo svetimas ir kitas, labiau mūsų laikams būdingas 
kraštutinumas, kilęs iš senos pelagianizmo erezijos — žmogaus orumo 
kultas, neigiantis pražūtingas gimtosios nuodėmės pasekmes žmonijai. 
Jos šalininkai skelbia (ar nesąmoningai mano), kad žmogus galįs būti 
geras ir pasiekti išganymą savo paties pastangomis, apsieidamas be 
Dievo malonės pagalbos. Dom Guėranger „Liturginiuose metuose“ 
puikiai išreiškia gražią Išganymo tikrovę, katalikišką „aukso vidurį“ 
tarp klaidingų kraštutinumų: „Tenebūna sunerimusios mūsų širdys; 
dieviškuosius stebuklus, kurių liudininkais buvome Betliejuje, pranoks 
tie, kurie papuoš mūsų Jėzaus triumfo dieną, bet, kad mūsų žvilgsnis 
galėtų kontempliuoti šias ateities paslaptis, jis turi būti apvalytas 
drąsiai žvelgiant į gilią mūsų pačių dvasios skurdo bedugnę. Dievas 
suteiks mums savąją šviesą, kad tai atskleistume. Jeigu imsime pažinti 
save, suprasti gimtosios nuodėmės didumą, matyti savo nuodėmių 
piktumą ir bent iš dalies suprasti begalinį Dievo gailestingumą mums 
— mes pasiruošime Gavėnios meto kalčių išpirkimui ir neapsakomam 
Velykų džiaugsmui“. 

Įsikūnijimo paslaptis taip pat paskatino Dom Gučranger parašyti 
darbus „Atsiminimas apie Nekaltąjį Prasidėjimą“ (1854) ir „Popiežiaus 
Monarchija“ (1870). Jansenistų skundui sugedusia žmogaus prigimtimi 
jis priešpastatė mokymą apie teisingą pamaldumą Nekaltai Pradėtajai — 
geriausią vaistą nuo to sugedimo o jų galikonizmui“ — mokymą apie 
Popiežiaus neklystamumą. Prie dviejų didžiųjų XIX amžiuje paskelbtų 
dogmų suformulavimo, jis prisidėjo ne tik šiomis knygomis, bet ir 
energingai remdamas jas paskelbusį savo artimą draugą Popiežių 
pal. Pijų IX. Šios dvi visais laikais Bažnyčios išpažintos tiesos susiję 
tarpusavyje — Dievas apsaugojo savo Motiną nuo visų žmonių turimos 
gimtosios nuodėmės, o Popiežių - nuo mokymo klaidų. 

Pastarosios dogmos priešininkai Dom Gučranger laikais ir dabar 
užsipuola ją, teigdami, kad esą ji nerealistiškai moko, jog Popiežius 
negali klysti jokiu klausimu, netgi yra apsaugotas nuo asmeninių 


* Galikonizmas — (nuo žodžio „Galija“ pagal galų gentis, senovėje gyvenusias 
Prancūzijos teritorijoje). Dėl protestantizmo įtakos atsiradęs Prancūzijos valdovų 
ir net katalikų dvasininkų siekis „apsaugoti“ Prancūzijos bažnyčią nuo šv. Sosto 
„kišimosi“ į jos reikalus, o iš tiesų — pastangoms Katalikų Bažnyčią padaryti visiškai 
priklausomą nuo valstybės. 

nuodėmių ir pan. Tai netikslu. Vatikano I susirinkimas moko, kad 
Popiežius neklysta kai: 

1) kalba ex ca:bedra, tai yra, kaip eidamas savo kaip visų krikščionių 

ganytojo ir mokytojo pareigas, priima sprendimą savo aukščiausio 

apaštališkojo autoriteto galia, 

2) paskelbia, kad tam tikro mokymo turi būti laikomasi visoje 

Bažnyčioje kaip privalomo, 

3) tas mokymas yra susijęs su tikėjimo arba moralės klausimais?, 

4) tas mokymas neprieštarauja visų laikų katalikų tikėjimui, 

kuris yra nekintamas ir būtinas sielų išganymui, bet tarnauja to 

tikėjimo saugojimui. Tai Susirinkimas pabrėžia kitoje vietoje: 

„Šventoji Dvasia Petro įpėdiniams buvo pažadėta ne tam, kad šie 

jos apreiškimu paskelbtų naują mokymą, tačiau tam, kad jie su 

jos pagalba šventai saugotų bei ištikimai išdėstytų per apaštalus 
perduotą Apreiškimą — tikėjimo palikimą“. 

Tik išpildžius visas šias sąlygas Popiežiui yra garantuojama 
Šventosios Dvasios pagalba, kad jis negalėtų suklysti. 

Teologai Popiežiui neklaidingumą visuotinai pripažįsta taip pat 
ir kitais atvejais, pvz. šventųjų kanonizavime, leidžiant visuotinius 
Bažnyčios įstatymus, perteikiant visų savo pirmtakų mokymą. Toks 
tikėjimo tiesų dogmatizavimas pasitaiko retai, ir daugeliui Popiežių 
neteko pasinaudoti šia galia. Pvz., XX amžiuje buvo paskelbta tik 
viena dogma — Švč. Mergelės Marijos Paėmimas su kūnu į dangų. Ją 
1950 m. lapkričio 1 d. paskelbė Popiežius Pijus XII. 

Tokiu neklystamumu grįstą Popiežiaus monarchiją ir skelbė Dom 
Gučranger, išvengdamas dviejų mūsų laikų kraštutinumų - beveik vi- 
siškai neklausyti Popiežiaus autoriteto arba aklai sekti net ir tikėjimui 
prieštaraujančiais ir neklystamumo sąlygų neatitinkančiais Popiežių 
mokymais. Kaip ir nemaža kitų jo laiko rašytojų, vadintų ultramon- 
tanais (nes jie tais antikatalikiškų revoliucijų laikais siekė išlaikyti Ro- 
mos valdžią ir „anapus [Alpių] kalnų“ — visame pasaulyje) jis stengėsi 
apsaugoti Bažnyčią nuo liberalių režimų piktnaudžiavimų, varžant 
Bažnyčios teises, tiek išlaikyti dar išlikusias tradicines katalikiškas mo- 
narchijas, kviesdami paklusti Popiežiaus vadovavimui. Jis patvirtino 
visų laikų katalikų mokymą, kad Bažnyčia turi turėti „absoliučią ne- 
priklausomybę nuo bet kokios pasaulietinės valdžios“. 


>? Dogmatinė konstitucija Pasto7 eternus, 4 /! DH 3074. 
“Ten pat // DH 3070. 

Dom Gučranger buvo vienas iš pavyzdžių koks turi būti katalikas: 
nepakantus tikėjimo klaidų skleidimui ir švelnus žmonėms. Lankyda- 
masis Vesminsterio abatijoje, kadaise Anglijos karaliaus Henriko VIII 
atimtoje iš Katalikų Bažnyčios ir jo padarytoje anglikonų „sostine“, 
Dom Gučranger karštai išreiškė savo jausmus spirdamas į Elžbietos I" 
antkapį ir pasimelsdamas prie Marijos Stiuart“ bei Anglijos globėjo šv. 
Edvardo išpažinėjo kapų. 

Tačiau žmonių charakterių įvairovei jis buvo labai pakantus - su 
broliais buvo ramus, linksmas ir mylintis. „Kiekvienas iš mūsų tikė- 
jome, kad jis kiekvieną savitai myli“, — per jo laidotuves sakė vienas 
jo vienuolis. Jo durys visad buvo atviros. Broliai prisiminė kaip dar 
jaunas abatas atsiklaupęs prašydavo atleidimo už tai, kad buvo pra- 
radęs kantrybę. „Tapk mylimu visomis aplinkybėmis ... Būk priei- 
namas visiems, venk formalumo ir ceremoningumo. Prisitaikyk prie 
kiekvieno ir nebandyk pritaikyti kitų prie savęs, nes Dievas sukūrė 
mus visus skirtingais, o tu esi visų tarnas, kaip mūsų Viešpats Jėzus 
Kristus“, — rašė jis jaunam Beurono priorui, perkėlusiam Solesmes 
tradicijas į Vokietiją. 

Toks, mylintis žmones, bet dar labiau — tiesą, buvo Dom Guerran- 
ger. Jis pažinojo daugelį to meto katalikų veikėjų, daug kas pažinojo ir 
jį. Jis darė didelę įtaką savo laikams. Jam mirus Popiežius pal. Pijus IX 
pasakė „Aš praradau atsidavusį draugą, o Bažnyčia — didį tarną“, o visai 
Bažnyčiai skirtoje brevėje parašė: „nei vienas iš mūsų laikų žmonių ne- 
turi didesnės teisės būti pripažintu labiausiai išsiskiriančiu pamaldumu, 
uolumu ir išsimokslinimu kaip Prosperas Gučranger“. 2005 m. gruo- 
džio 21 d. pradėta Dom Prospero Gučranger beatifikacijos byla. 

Tikrai, šis žmogus buvo pilnas heroiškų dorybių. Jis karštai tar- 
navo Dievui ir jo Bažnyčiai, nepaisydamas nei choleros ligos, kuria 
buvo užsikrėtęs, nei nuolatinių piniginių sunkumų, nuo pat pradžių 
kamavusių jo vienuoliją, nei išdavysčių bei apleidimų. Jis ypač jau- 
dinosi dėl savo Motinos Bažnyčios, kurią tada kaip ir dabar kamavo 
priešų puolimai. 

Nepalaužtas jokių sunkumų jis tiek darbais, tiek malda kovojo su 
Dievo ir Jo Bažnyčios priešais iki pat gyvenimo galo. Dom Gučranger 


" Protestantė Anglijos karalienė Elžbieta I prisidėjo prie galutinio Anglijos 
atskyrimo nuo Katalikų Bažnyčios, persekiojo katalikus ir už tai buvo Popiežiaus 
ekskomunikuota. 


š Marija Stiuart — Elžbietos I iniciatyva protestantų nukirsdinta teisėta Anglijos sosto 


įpėdinė katalikė. 


iš 


požiūrį į liberalizmo ir netikros laisvės bei klaidingo atsinaujinimo 
skleidėjus pasaulyje — masonus gerai atspindi jo paties sukurta malda šv. 
Antanui. Ji dar labiau tinka ir mūsų laikams, kai šie priešai jau viešpatauja 
visur, o jų apgautiems žmonėms dar labiau trūksta tikėjimo ir meilės. 


Is Dom Gueranger maldos šv. Antanui 
(„Liturginių metų“ įvado ištrauka) 


... Atsidėkodama už tavo mylintį atsidavimą Dievui, mūsų Tėvui 
danguje, liaudis pakluso tau ir nuožmiausi tironai drebėjo nuo tavo 
balso [Išm 8, 14—15]. Vien tik erezija vieną kartą drįso nepaklusti tau, 
drįso atsisakyti klausytis tavo žodžio. Dėl to net jūros žuvys ėmėsi 
tave ginti, guotais suplaukdamos viso miesto [Riminio] akivaizdoje 
klausytis tavo pamokslo, kurį eretikai paniekino. 

Deja! Klaida, seniai atsigavusi nuo iš tavęs gautų galingų smūgių, dar 
labiau suįžūlėjo šiomis dienomis, net skelbdamasi, kad ji vienintelė turi 
teisę kalbėti. Manio? palikuonys, su kuriais, pasivadinusiais albigiečiais, 
tu taip sėkmingai koveisi, dabar prisidengę nauju laisvųjų masonų 
vardu, tuoj visiškai užvaldys Prancūziją. Tavo gimtoji Portugalija 
žvelgia į juos, išdidžiai žingsniuojančius dienos šviesoje beveik iki pat 
altoriaus. Visas pasaulis apsvaigintas jų nuodais. Tu, kuris kasdien 
skubi į pagalbą savo atsidavusiems garbintojams jų asmeniniuose 
reikaluose, tu, kurio galia danguje tokia pati, kaip ir buvo anksčiau 
žemėje, padėk Bažnyčiai, paremk Dievo tautą, pasigailėk visuomenės, 
atsidūrusios didesniame pavojuje. O, sandoros skrynia, grąžink mūsų 
kartą, kuriai taip baisiai trūksta tikėjimo ir meilės, prie rimto šventųjų 
raštų, kuriuose glūdi tokia stiprinanti galia, studijavimo. O, eretikų 
kūji, smok dar kartą tokiais smūgiais, kurie priverstų pragarą drebėti, 
o dangaus galybes — virpėti iš džiaugsmo. 


* Manis — Manicheizmo erezijos pradininkas. 

Liturgistai apie tradicinį Romos Mišių ritualą 


Šventasis Tėvas Benediktas XVI vėl grąžino teises Visų laikų 
Mišioms — taip dažnai vadinamas šis seniausias iš visų Katalikų 
Bažnyčios ritualų. Dabar ir vėl kaip kadaise Šv. Sostas kiekvienam 
kunigui oficialiai leidžia laisvai aukoti tradicines Mišias — didžiausią 
Bažnyčios lobį. 

Šiame darbe kalbama apie tradicinį Romos ritualą, kurio su 
neesminiais pakeitimais buvo laikomasi nuo pat pirmųjų Bažnyčios 
amžių. Garsus anglų publicistas Michael Davies, pasauliečių judėjimo 
už tradicines Mišias Uma Voce vadovas, knygoje „Trumpa Romos 
Mišių istorija“ rašo: „Nuo šio laiko [viduramžių] mažai ką galima 
papasakoti apie pasikeitimus pačioje Mišių tvarkoje, kuri tapo šventu 
ir neliečiamu paveldu, net užmirštant jos kilmę. Visuotinai tikėta, kad 
jos buvo nekintamai perduotos nuo pat apaštalų ar parašytos paties 
šv. Petro. Kun. Fortescue laiko, kad šv. Grigaliaus Didžiojo valdymas 
žymi Mišių istorijos epochą, palikusią liturgiją iš esmės tokią pačią, 
kokią mes turime šiandien. Jis rašo: 

„Yra nusistovėjusi tradicija, kad šv. Grigalius buvo paskutinis, 
palietęs esminę Mišių dalį, būtent Kanoną. Benediktas XIV (1740- 
1758) sako: „Joks Popiežius nuo pat šv. Grigaliaus nieko nepridėjo ir 
nepakeitė Romos Kanone““ 

Ar tai visiškai tikslu, nėra labai svarbu, net jei keli labai maži 
pakeitimai įsibrovė po to, galbūt keli žodžiai „Amen“!. Svarbiausia tai, 
jog Romos Bažnyčioje tikrai egzistavo daugiau negu tūkstantmečio 
senumo tradicija, kad Kanono negalima keisti 7. 

Taigi Mišios, dažnai vadinamos „Tridento Mišiomis“ iš tikrųjų yra 
daug senesnės už Tridento Susirinkimo laikus: iki jų (XVI amžiaus) 
jos mažai tepakito nuo pat šv. Grigaliaus laikų (VII amžiaus), o iki jų 
šis ritualas (ypač jo šerdis - kanonas) atėjo iš apaštalų laikų. 

Apie tai savo darbe „Romos liturgijos reforma. Priešistorė ir pro- 
blematika“ rašo Klausas Gamberis. Jis yra vienas žymiausių XX a. 
liturgistų, kurį prieš jo mirtį būsimasis dabartinis šv. Tėvas kard. J. 


'" Paskutinis tradicinio Romos Kanono pakeitimas (veikiau papildymas) buvo Popie- 
žiaus Jono XXIII 1962 m. pridėti žodžiai: er beati Ioseph, eiusdem Virginis Sponsi — „it 
palaimintojo Juozapo, šios Mergelės Sužadėtinio“. 

* Michael Davies Trumpa Romos Mišių istorija // Tradicinės ir Naujosios Mišios. 
1969 m. liturginės reformos problema. Kaunas, 2006, p. 162. 

Ratzingeris pavadino „mokslininku, kuris, apsuptas armijos pseudo- 
liturgistų, iš tiesų atstovauja Bažnyčios liturginiam mąstymui“. K. 
Gamberis (darbe „Romos liturgijos reforma. Priešistorė ir problemati- 
ka“) pažymi: „Daugelis Popiežių nuolat pabrėžė, jog jisai kyla iš apaš- 
talinės tradicijos“? 

"Taigi, kaip rašo M. Davies, Tridento Susirinkimas nesudarė jokio 
iki tol nebuvusio ritualo, o grąžino senąjam ritualui jo dar senesnį 
autentišką pavidalą: „Kun. Fortescue mano, kad komisijos, įkurtos 
peržiūrėti Mišiolą, nariai „atliko tą darbą labai gerai“: „Jų tikslas 
nebuvo sudaryti naują Mišiolą, bet atstatyti jau egzistuojantį „pagal 
Šventųjų Tėvų paprotį ir ritualą“, tam tikslui naudojant geriausius 
rankraščius ir kitus dokumentus“ 

Šis ritualas buvo Popiežiaus šv. Pijaus V apvalytas nuo amžių bė- 
gyje įvairiose vietose atsiradusių skirtingų papildymų, suvienodin- 
tas, kodifikuotas ir 1570 m. įsakytas visai Bažnyčiai kaip privalomas 
visiems laikams. Tačiau jis nebuvo visiems be išimties primetamas. 
K. Gamberis rašo: 

„Kalbėkime apie 7ižus romanus kaip priešpriešą naujajam rižus m0- 
dernus [vurima omenyje 1970 m. įvesta Novus ordo missae - naujoji Mi- 
šių tvarka]. Ritus romanus ... didele dalimi siekia mažiausiai IV amžių. 
Mišių Kanonas, nežiūrint nedidelių pakeitimų Grigaliaus I (590-604) 
laikais, buvo iki dabar galiojusiu pavidalu suformuotas dar Gelazijaus I 
(492-496). Vienintelis pakitimas, kurio nuolat siekė Popiežiai nuo pat 
V amžiaus, buvo įvesti Romos Mišių Kanoną, nurodant, kad jis kilo iš 
apaštalo Petro. Likusių Mišių tvarkos dalių sudaryme ir Mišių formuli- 
arų parinkime jie gerbė vietinių Bažnyčių papročius. 


* Taip argumentuoja Popiežius Inocentas I (402-417) savo laiške Gubbio vyskupui 
(Migne, PL 20, 551-561), kuriame kalbama pirmiausia apie liturgijos klausimus. Jis 
ragina laikytis vienybės rituale, sakydamas: „Oyis enim nesciat aut non avertat, id guod 
a principe apostolorum Petro romanae ecclesiae traditum est, ac nunc usgue custoditur 
ab omnibus debere servari nec superduci aut introduci aliguid guod auctoritatem non 
babeat, aut aliunde accipere videatur exemplum?“ [Juk kas nežino ar nesuvokia, kad tai, 
kas yra apaštalų kunigaikščio Petro perduota Romos Bažnyčiai ir ligi šiol saugoma, 
visi turi išlaikyti ir neįvesti vietoj to arba į tai ko nors, kas neturi autoriteto ar regimai 
iš kitur ima pavyzdį?] O Popiežius Vigilijus (538-555) laiške Bragos metropolitui 
rašo: „Ouapropter et ipsius canonicae precis textum (t. y. Mišių Kanoną) direximus su- 
pradictum, guem deo propitio ex apostolica traditione suscepimus“ [Yodėl perduodame 
šį aukščiau minėtą Kanoninės maldos tekstą, kurį, Dievui pasigailėjus, gavome iš 
apaštalinės tradicijos] (PL 69, 18) - išnaša K. Gamberio. 

Ir iki Grigaliaus Didžiojo laikų nebuvo oficialaus Romos Mišiolo, 
kuriame būtų surašyti Mišių formuliarai atskiroms metų šventėms. 
Liber sacramentorum, kurią sudarė Popiežius Grigalius savo pontifi- 
kato pradžioje, buvo skirtas vien Romos stočių (s:2:/0) pamaldoms, 
tai yra Popiežiaus liturgijai. Grigalius nė negalvojo šią Mišių knygą 
padaryti privalomą visuose Vakaruose. Tai, kad jis vėliau tapo Kurijos 
Mišiolo bei Missale Romanum pagrindu, priklauso nuo daugelio fak- 
torių, kurių čia nenagrinėsime. 

Viduramžiais beveik kiekviena bažnyčia ar bent jau - kiekviena die- 
cezija naudojo savo nuosavą Mišiolą, jeigu nebuvo laisva valia priėmu- 
sios Romos Mišiolo. Joks Popiežius nesikišo į šį reikalą. Ypač skyrėsi 
tos Mišių tvarkos dalys, kurios buvo celebranto kalbamos tyliai, pvz., 
laiptų maldos, atnašavimo maldos, dar vadinamos Can0n minor, taip 
pat maldos po Komunijos priėmimo — taigi „privačios“ kunigo mal- 
dos. O giedamosios Mišių dalys Lotynų Bažnyčioje daugiausiai bu- 
vo tos pačios. Tik nedaugelis skaitinių ir oracijų įvairiose vietose buvo 
skirtingos. 

Tada kaip gynyba nuo protestantizmo atėjo Tridento Susirinki- 
mas. Jis įpareigojo Popiežių išleisti patobulintą ir vieningą Mišiolą. 
Ką tuomet darė Pijus V? Jis paėmė ... Romoje ir daugelyje kitų vietų 
naudotą Kurijos Mišiolą ir jį patobulino, ypač sumažindamas švenčių 
šventųjų garbei skaičių. Bet jis neįvedė šio Mišiolo kaip privalomo 
visai Bažnyčiai, nes gerbė senesnes kaip 200 metų vietines tradicijas. 
Užteko tokio seno papročio, kad nebeprivalėtum perimti Missale Ro- 
manum. Tai, kad daugelis diecezijų tuo metu vis dėlto perėmė naująjį 
Mišiolą, turi kitas priežastis. Tačiau iš Romos nebuvo daromas joks 
spaudimas. Ir visa tai vyko tuo metu, kai, priešingai nei šiandien, nie- 
kas nekalbėjo apie pliuralizmą ir toleranciją. 

Pirmasis Popiežius, žymiai pakeitęs tradicinį Mišiolą, buvo Pi- 
jus XII, kuris įvedė naują Didžiosios savaitės liturgiją. Didžiojo šeš- 
tadienio apeigų grąžinimas į Velyknaktį buvo galimas ir be didelių 
pakeitimų. Jį sekė Jonas XXIII, nustatęs naują rubrikų tvarką. Nors 
Mišių tvarka ir tada dar liko nepakeista, bet per šias rubrikas jau buvo 
atidaryti šliuzai radikaliam Romos liturgijos pertvarkymui. 

Mes ją pergyvenome ir dabar stovime priešais griuvėsių krūvą — ne 
„tridentinių Mišių“, o senojo 7itus romanus, kuris per tokį ilgą laiką 
vystėsi ir subrendo“. 

Toks pats Tridento Susirinkimo nustatytas Mišiolas su labai 
nedideliais pakitimais bei papildymais buvo visoje Katalikų Bažnyčioje 

naudojamas tiek šios knygos autoriaus Dom Gueranger laikais XIX a., 
tiek iki pat 1970 m.., kai buvo įvesta vad. Novus Ordo Missae - naujoji 
Mišių tvarka, daugelyje Bažnyčių išstūmusi tradicinę liturgiją, kuriai 
švęsti nuo tol reikėdavo gauti specialų vietos vyskupų leidimą. 

Šventasis Tėvas Benediktas XVI apaštališkuoju laišku motu pro- 
prio Summorum pontificum dar kartą viešai patvirtino leidimą, kurį 
dar 1570 m. Popiežius šv. Pijus V bule Ow0 primum tempore buvo 
iškilmingai suteikęs nuo pat pirmųjų Bažnyčios amžių laisvai švęsto 
tradicinio Romos ritualo celebravimui: 

„Šiuo mūsų įsakymu ... leidžiame ir suteikiame visą amžinybę 
galiojančią teisę giedoti arba skaityti Mišias bet kurioje bažnyčioje, 
visiškai vadovaujantis šiuo Mišiolu. Jis gali būti laisvai bei teisėtai 
naudojamas be jokio sąžinės skrupulo ar baimės užsitraukti bet 
kokią bausmę, nuteisimą arba pasmerkimą. Taipogi vyskupai, admi- 
nistratoriai, kanauninkai, kapelionai ir kiti pasaulietiniai kunigai 
arba bet kurio ordino vienuoliai, turintys bet kokį titulą, negali būti 
verčiami aukoti Mišias kitaip, negu Mūsų įsakyta“ (Ow0 primum). 

Deja, nuo pat baroko laikų iki dabar tiek valstybės valdžia, tiek 
„apšviestasis“ elitas, tiek kai kurie katalikų hierarchai, net griebdamiesi 
prievartos, ne kartą versdavo kunigus nukrypti nuo taisyklių, 
išryškinančių Romos liturgijos grožį. 

K. Gamberis neneigia to, kad baroko laikais imta perdaug pabrėžti 
mažiau svarbias ir nustumti į šalį centrines tikėjimo tiesas, apsunkinti 
tikinčiųjų aktyvų dalyvavimą Mišiose dėl sudėtingų ceremonijų ir 
melodijų ir pan. Tačiau reakcija į tai tiek vėlesniais švietimo, tiek mūsų 
laikais buvo netinkama. Tada ir dabar trūko Dom Gučranger požiūrio — 
grąžinti autentiškas paprastas Romos ritualo melodijas, išmokant liaudį 
jas aktyviai giedoti. Vietoje to XVIII a. ir XXa. II p. pasielgta priešingai — 
visiškai atsisakyta ne tik tų Romos ritualo giesmių, kurias liaudis mokėjo 
(ar galėjo nesunkiai išmokti), bet ir tradicinių liaudies pamaldumo 
formų, dažnai pakeičiant jas dirbtinėmis naujomis ceremonijomis. 
Atitinkamai 1969 m. mišiole tyliosios šimtmečių senumo Mišių maldos 
buvo pakeistos protestantišką teologiją atitinkamčiomis maldomis“. K. 
Gamberis aprašo šį brutalaus „atnaujinimo“ procesą: 

„Tam tikras šiandieninis nusistatymas prieš visa, kas kultiška, 
tampa suprantamas, jei suvokiame tai kaip antitezę barokui. Tuomet 


*Išsami Naujųjų Mišių analizė, palyginant jas su tradiciniu ritualu pateikiama rinkiny- 
je Tradicinės ir Naujosios Mišios. 1969 m. liturginės reformos problema. Kaunas, 2006. 

Dievo namai buvo perkrauti šventųjų statulų ir papuošimų, altorių 
retabulai ėmė siekti lubas, o šiandien bažnyčios ir altoriaus įrengime 
propaguojamas paprastumas ir dalykiškumas. Gerai, jeigu bažnyčios 
erdvėje dar leidžiamas kryžius! Jei tuomet prieš išstatytą Svenčiausiąjį, 
papuoštą nesuskaičiuojamomis žvakėmis ir gaubiamą smilkalų dūmų, 
skambėdavo orkestro atliekamos Mišios, tai šiandien, remiantis šūkiu 
„šalin triumfalizmą!“ celebrantas stovi prie pliko akmens altoriaus, 
kuris dažnai atrodo kaip milžinkapis, ir šneka į mikrofoną maldas bei 
prakalbas bendruomenei“. ... 

„Baroko laikais naujai suklestėjusį bažnytinį gyvenimą XVIII a. 
pabaigoje sukaustė švietimas. Kilo nepasitenkinimas tradicine 
liturgija, nes ji, kaip manyta, per mažai atspindi konkrečias laikotarpio 
problemas. Žmonės jautėsi iškilę virš barokinių pamaldumo formų. 
Šis pirmas tradicinės liturgijos demontavimas tapo ypač pražūtingas, 
kai valstybės galia stojo švietimo tarnybon („jozefinizmas“) ir daugelis 
vyskupų užsikrėtė šia laiko dvasia. 

Daugelyje vietų, iš dalies panaudojant brutalią valstybės jėgą, 
buvo panaikinta daug tradicinių pamaldų formų, ir tai vyko prieš 
liaudies valią. Pavyzdžiui, dainingame Reinlande buvo uždraustos 
lotyniškos choralo Mišios, kurias jau šimtmečius giedodavo visa 
bendruomenė, o jų vietoje, dažnai naudojant prievartą, buvo įvestos 
vadinamosios vokiškos aukštosios Mišios?. Senosios formos vėliau, 
deja, nebebuvo atgaivintos. 

. „Švietimo laikais pamaldose pirmiausia buvo matoma moralę 
ugdanti jėga, todėl buvo atmesta liturginė lotynų kalba. 

Tuo metu tikrai netrūko liturginių eksperimentų, ypač 
sakramentų teikimo srityje ... Naujovės ilgai neišsilaikė. Tačiau jos yra 
dažnai bauginančiai panašios į šiandieninius bandymus ir lygiai taip 
pat nukreiptos į žmogų ir jo (socialines) problemas. Pavyzdžiui, Vitus 
Antonas Winteris, vienas iš tų švietimo laikotarpio reformatorių, panoro 


> W. Biumker, Das katbolische deutsche Kirchenlied UI, Freiburg, 1891, p. 15: 
„Kaip labai ši naujovė tikinčiųjų tarpe pasėjo piktą nepasitenkinimą, gali parodyti 
toks atsitikimas. 1787 metais Rūdesheime per Jonines bažnyčioje kilo didelis 
susistumdymas. Naujai įvedamas giesmynas turėjo išstumti iki šiol įprastą lotynišką 
choralą. Kai per sumą moksleiviai, užvedus Gloria in excelsis Deo norėjo pradėti 
vokišką dainą, liaudis ėmė švilpti, o choro balsai ėmė visa gerkle giedoti Et in terra 
pax hominibus. Kai neramumai darėsi vis didesni, kurfiurstas pasiuntė du pėstininkų 
būrius, patrankas ir dvi husarų grupes. Trisdešimt maištininkų buvo pasmerkti 
įkalinimo bausme. Kai kurie iš jų jau nebeišvydo savo gimtinės“. 

pašalinti visas maldas, „kurios ragina žmogų visko tikėtis iš Dievo ir 
todėl nebeskatina būti savarankišku“. Toliau, jo manymu, turėtų būti 
panaikintos visos maldos su orientaliniais ir bibliniais posakiais ... 
Naujai sukurti tekstai ištisai parašyti moralizuojančiu tonu. 

Todėl galime teisėtai pasakyti: švietime yra giliausia šiandieninio 
liturgijos skurdo šaknis. Daug jo idėjų buvo įgyvendintos kaip tik 
šiandien, kai gyvename naujojo švietimo laikotarpiu. 

XIX amžiaus restauracija ir neoromanikos bei neogotikos meninės 
kryptys reiškė reakciją prieš švietimo šaltuką. Romantikai didžiausiu 
pavyzdžiu laikė viduramžių dvasines idėjas ir bandė šią šakelę vėl 
įskiepyti į baisiai nuniokotą liturgijos medį. 

Tuo metu susikūrė benediktinų vienuolynas Solem (Solesmes) 
Prancūzijoje ir Boirono (Beuron) kongregacijos abatijos. Čia su 
meile buvo laikoma senoji lotyniška liturgija ir giedamas grigališkasis 
choralas savo pirmykščiame pavidale. Šiuose naujuose monastiniuose 
centruose glūdėjo trečiojo dešimtmečio liturginio judėjimo šaknys. 
Žinoma, iš pradžių judėjimas apėmė tik nedidelį intelektualų ratą ir 
dalį studijuojančio jaunimo. Dar likta prie bažnytinės lotynų kalbos. 

Nuo jų skiriasi Piuso Parscho liaudies liturgijos bandymai [XX a.] 
ketvirtame dešimtmetyje. Jo pastangos pasižymi aktyvaus tikinčiųjų 
dalyvavimo pamaldose pervertinimu, kartu dažnai klaidingai 
įsivaizduojant istorinį ankstyvosios krikščionybės pamaldų ar bažnyčių 
įrengimo pavidalą. Jo dėka liaudies kalba ėmė skverbtis į Romos 
liturgiją, nors laikinai dar „lygiagrečiai“ šalia celebruojančio kunigo 
naudotos lotynų kalbos. 

Konstitucijoje apie liturgiją galiausiai įsigalėjo būtent Piuso Parscho 
idėjos apie sielovadiškai vaisingą ir liaudžiai artimą Dievo kultą, tačiau 
kartu rado kelią ir kai kurios jo klaidos, pvz., jo bandymas istorija 
paremti skatinimą celebruoti versus populum [link liaudies — /or.]. 

Buvo galima laukti, kad dabartiniai ganytojai, ypač jauni kunigai, 
nebeišauklėti griežtų liturgijos formų, neliks stovėti ties Piuso Parscho 
„liaudies liturgija“, bet remdamiesi savo pažiūromis — kurios dažnai 
nebeatitinka tradicinės katalikiškos sampratos — išvystys naujas idėjas 
apie „mūsų laikus atitinkantį“ Dievo kultą. Liturginės reformos tėvai 
buvo nepasiruošę, kad jų išjudintas akmuo riedėdamas sutraiškys visas 
ligtolines kulto formas ir netgi jų pačių sukurtą naują liturgiją. 

Kaip optimistiškai skamba, pvz., 1965 m. vasario 8 d. Austrijos 
vyskupų ganytojiško laiško naujos liturgijos įvedimo proga parašyti 
žodžiai: „...Kai kuriems mūsų broliams kunigystėje nebus lengva, ta- 

čiau jie greitai pajus, kad iš jų nebuvo nieko atimta, bet tik dar dau- 
giau duota. Šio didžio tikslo, būtent mūsų parapinių bendruomenių 
religinio atnaujinimo dėlei, be abejo, visi sielų vadovai stengsis nuo 
pat pradžių švęsti pamaldas kiek galima gražiau“. 

Kadangi dar be to buvo sunaikintos beveik visos neliturginio 
pamaldumo formos ir bažnytiniai papročiai, sielovadai padaryta 
žala yra neišmatuojama. Belieka laukti, kokios bus šio demontavimo 
pasekmės po 20-30 metų šiandieninėje jaunojoje kartoje, kuri 
nebegali maitintis senąja „substancija“, kaip senimas. Kita vertus, 
šios žalos jokiu būdu neatsvers tie keli pozityvūs liturginės reformos 
elementai, kuriems be abejonės priklauso, pvz., stipresnis tikinčiųjų 
įtraukimas į liturgiją“. 

Matant dabartinį liturgijos skurdą belieka ne nusiminti, o 
padaryti tai, ką dar būdamas kardinolu siūlė dabartinis Šventasis 
Tėvas įvykdyti „reformos reformą“ ir atnaujinti aktyvų tikinčiųjų 
dalyvavimą seniausiame ir brangiausiame Bažnyčios rituale. M. 
Davies rašo: 

„Verta pabrėžti Romos Mišių senumą. Kunigas Fortescue pavadina 
„prietaru, kad viskas, kas rytietiška, turi būti sena“. Tai yra klaida, nes 
neegzistuoja jokia Rytų liturgija, kuri istorijoje buvo vartojama ilgiau 
nei Romos Mišios. Tai ypač teisinga, kalbant apie tradicinį Romos 
Kanoną. Dom Cabrolas, OSB, šiuolaikinio liturginio judėjimo „tėvas“, 
pabrėžia, kad „mūsiškio Romos ritualo Kanonas, kuris pagrindiniais 
bruožais jau buvo sudarytas ketvirtajame amžiuje, yra seniausias ir 
garbingiausias iš šiandien naudojamų Eucharistinių maldų“. 

Kun. Louis Bouyer, vienas iš iki Vatikano II Susirinkimo veikusio 
liturginio judėjimo vadovų, taip pat pabrėžia faktą, kad Romos 
Kanonas yra senesnis už bet kurią kitą senovinę Eucharistinę maldą: 

„Romos Kanonas, toks, koks jis yra šiandien, siekia šventojo 
Grigaliaus Didžiojo laikus. Nei Rytuose, nei Vakaruose iki šios dienos 
neišliko kitos tokios senos eucharistinės maldos, kuri būtų naudojama 
iki mūsų dienų ir galėtų pasigirti tokiu ssnumu! Ne vien stačiatikių, 
bet ir anglikonų ir net tų protestantų, kurie dar neabejingi tradicijai, 
supratimu, jo atmetimas reikštų Romos Bažnyčios atsisakymą kaip 
nors pretenduoti į buvimą tikrąja Katalikų Bažnyčia“. 


6 Klauso Gamberio citatos iš jo darbo Romos liturgijos reforma. Priešistorė ir problema- 
tika II Tradicinės ir Naujosios Mišios. 1969 m. liturginės reformos problema. Kau- 


nas, 2006, p. 179. 

Vargu ar įmanoma bet kuriuo atžvilgiu pervertinti tradicinio 
Romos Mišiolo svarbą. Dr. Antonas Baumstarkas, turbūt didžiausias 
šio amžiaus liturgistas, tai gerai išreiškia rašydamas, kad kiekvienas 
garbintojas, dalyvaudamas toje liturgijoje, „jaučiasi esąs taške, 
susiejančiame tuos, kurie iki jo, nuo pat ankstyviausių krikščionybės 
dienų, aukojo maldas ir aukas, su tais, kurie būsimaisiais laikais aukos 
tą pačią maldą ir tą pačią auką dar ilgai po to, kai jo mirtingi palaikai 
bus subyrėję į dulkes“. 

Jei kas giliai apmąstytų Mišių paslapties turinį, nustebtų, kaip žmonės 
drįsta jas aukoti, kaip kunigas išdrįsta tarti konsekracijos žodžius, kurie 
atnaujina Kalvarijos auką, kaip net pats švenčiausias pasaulietis išdrįsta 
įkelti koją į pastatą, kur jos aukojamos. Zėrribilis est locus iste: hic domus 
Dei est, et porta coeli; et vocabitur aula Dei [„Baisi yra šioji vieta: tai Dievo 
namai ir dangaus vartai, ir ji vadinsis Dievo menė“]. Natūralu, kad 
Bažnyčia, šitų šventųjų paslapčių sergėtoja, apgaubia jas kiek įmanoma 
iškilmingesniais ir gražesniais ritualais ir ceremonijomis.“ [...] 

Knygoje „Tai yra Mišios“, Henris Daniel-Ropsas teigia: „[...]Tridento 
Susirinkimo katekizmas rašo, kad jokia Mišiolo dalis negali būti laikoma 
nereikalinga ar atliekama; kad net apie mažiausią jo frazę negalima 
galvoti kaip apie nepakankamai reikšmingą. Trumpiausia iš jo formulių, 
frazių, kurias ištarti trunka ne daugiau kaip kelias sekundes, yra 
integralios dalys visumos, kurioje sujungiamos bei pateikiamos Dievo 
dovana, Kristaus auka ir ant mūsų išliejama malonė. Visa ši samprata 
aptaria tam tikrą dvasinę simfoniją, kurioje visos temos suprantamos 
kaip išreikštos, išvystytos bei suvienytos, siekiant vieno tikslo“. 

Romos Mišių liturgijos grožį, vertę ir tobulumą, kuriuo taip 
visuotinai žavimasi ir kuris visų pripažįstamas, kun. Faberis įvardino 
kaip „gražiausią dalyką šiapus dangaus“. Jis tęsia: 

„Ji išaugo iš didžiosios Bažnyčios minties ir iškėlė mus virš žemės ir 
virš mūsų pačių, apgaubė mus mistinės saldybės debesiu bei pakylėjo į 
angeliškos liturgijos aukštumas, apvalė mus beveik be mūsų pastangų, 
sužavėjo mus dangišku žavesiu taip, kad net patys mūsų jutimai, 
atrodytų, randa joje reginius, garsus, kvapą, skonį ir lytėjimą, kurie 
yra daugiau nei tie, kuriuos gali duoti žemė“ “". 

Tikimės, kad čia publikuojamas Dom Gučranger veikalas atnaujins 
tikinčiųjų susidomėjimą ir uždegs jų širdyse meilę Visų laikų Mišioms. 


7 Aukščiau pateiktos citatos paimtos iš Michael'o Davieso darbo Trumpa Romos 


Mišių istorija II Tradicinės ir Naujosios Mišios..., p. 173-175. 


127 


Ką ženklina kunigo Mišių liturginiai rubai ir 
reikmenys (pagal Popiežių Inocentą III): 


Humerolas, dedamas iš pradžių ant galvos, po to ant kaklo po al- 
ba - drobulę, kuria kareiviai uždengė Jėzaus akis ir mušdami liepė 
pranašauti, kas jį mušė. 

Alba - baltą rūbą, kuriuo Kristus buvo pajuokai apvilktas pas Ero- 
dą. 
Cingulas (juosta) albai sujuosti — virves, kuriomis Viešpats Jėzus 
buvo surištas. 

Manipulas (rankmaustė) — virvę, kuria buvo supančiotos Jėzaus 
rankos. 

Stula — grandinę, kurią uždėję Jėzui ant kaklo, vedė jį pas Pilotą 
ir į Kalvariją. 

Arnotas, ant kurio išsiuvinėtas kryžius — stulpą, prie kurio Jėzus 
buvo plaktas, ir kryžių, kurį Viešpats nešė ant savo pečių. 

Taurė — karčią Viešpaties kančią, kurią jis pradėjo Alyvų sode. 
Pala taurei pridengti — Jėzaus erškėčių vainiką. 

Veliumas, dedamas ant taurės ir palos - skarą, kuria Veronika nu- 
šluostė kruviną Viešpaties veidą. 

Parifikatorius (rankšluostėlis), dedamas ant taurės — drobulę, 
kuria buvo pridengtas iš rūbų išvilkto ir nukryžiuoto Viešpaties 
nuogumas. 

Patena — lentą, kuria Viešpaties kūnas buvo nešamas į kapą. 
Korporalas, ant kurio padedama konsekruota Ostija - drobulę, į 
kurią buvo įvyniotas Viešpaties kūnas kape. 

Bursa, vokas korporalui, dedamas ant veliumu uždengtos taurės — 
akmenį, kuris buvo užristas ant Viešpaties Jėzaus kapo. 


128 


Kam tarnavo Naujųjų Mišių kūrėjas 1r jo 
vadovauta liturgine reforma? 


Dabartinė visuotinė Katalikų Bažnyčios krizė yra pirmiausia ne tiek 
liturgijos, kiek tikėjimo krizė. Daugelyje pasaulio vietų net aukštus 
postus užimančių katalikų lūpomis skelbiamas mokymas, kuris tiesiog 
neatitinka visų laikų Katalikų Bažnyčios skelbto tikėjimo. Tokiomis idė- 
jomis palaipsniui užsikrečia ir paprasti tikintieji. Apklausų duomenys 
bei kasdienė patirtis rodo, kad smunka ne tik tikėjimas pagrindinėmis 
tikėjimo tiesomis, bet ir tikinčiųjų moralė. „Jūs žemės druska. Jei druska 
išsidvoktų, kuo gi ją reikėtų pasūdyti? Ji niekam netinka, ir belieka ją 
išberti žmonėms sumindžioti“ (Mt 5, 13-16), sakė Viešpats Jėzus. Ne- 
nuostabu, kad šiandieninis pasaulis vis labiau nesilaiko Dievo įsakymų. 

Bažnyčios krizę pripažino ne tik pats naująją „Bugninio liturgi- 
ją“ patvirtinęs Pop. Paulius VI, bet ir jo įpėdiniai Jonas Paulius II 
(dokumente Ecclesia in Europa) bei dabartinis Šv. Tėvas Benediktas 
XVI daugelyje savo pasisakymų. Naujos liturgijos įvedimas buvo tiek 
iki tol buvusios tikėjimo krizės pasekmė, tiek ją stipriai pagilinantis 
veiksnys, deja skatinamas iš Bažnyčios priešų stovyklos, ką ir bandys 
nušviesti ši trumpa analizė. 

Popiežius Benediktas XVI ragina sugrįžti prie visų laikų liturgijos, 
įvykdant tikrąją reformą arba „reformos reformą“ (žr. 5-7 p.). Norint 
įveikti šią krizę, reikia grįžti ir prie visų laikų katalikiško mokymo. 
Tradicinė liturgija yra vienas iš pagrindinių /oci :beologici — šaltinių, 
ne tik atspindinčių teisingą teologiją, bet ir esančių pagrindu, kuriuo 
teisinga teologija remiasi savo išvadose bei semiasi iš jų įkvėpimo. 
Svarbus Bažnyčios principas /ex orandi — lex credendi („maldos 
įstatymas — tikėjimo įstatymas“, kitaip tariant „kaip meldiesi taip 
ir tiki“). Protestantiška pamaldų tvarka skatina katalikų tarpe 
protestantišką tikėjimą: pvz. apklausos rodo, kad daug mažiau 
katalikų (tik 30 96) nei iki 1969 m. „reformos“ tiki Tikruoju Kristaus 
buvimu Švenčiausiajame Sakramente?, smunka pamaldumas Švč. 
Dievo Motinai, katalikai reikalauja moterų kunigystės ir net abortų 
bei vienos lyties asmenų „santuokų“ legalizavimo ir t.t. 

Prie tokio tikėjimo bei moralės smukimo daug prisidėjo Arkivysk. 
A. Bugninio liturginė „reforma“. Galima būtų sakyti, kad organizuotas 


" Pvz.: http://www.catholicculture.org/culture/library/collection.cfm?collectionid=3 


2 Pvz.: http://tabernaclesofrochester.com/ IragicLoss.aspx 

liturgijos griovimas, įtakojęs tikėjimo smukimą, vyko trimis etapais: 
1) Naujosios Mišių tvarkos (Novus ordo missae) bei naujų sakramen- 
tų ritualų įvedimas — net šio o7d0 originalas, parašytas lotynų k. ati- 
tiko protestantišką teologiją, 2) vertimai į vietines kalbas, kurie įvedė 
dar daugiau protestantiškų tekstų, 3) per liturgines „improvizacijas“, 
kurios buvo leidžiamos ir net skatinamos (žr. mons. Bugninio laišką 
žemiau) kiekvienoje atskiroje parapijoje. Čia visai nesinori įžeisti katali- 
kų, kurie nuoširdžiai tikėjo Bugninio „reforma“. Reformos tikrai reikėjo, 
bet tokios, kokią skatino Dom Guerranger, kun. Louis Bouyer, Dom 
Cabrol OSB ir kiti naujųjų laikų liturginio judėjimo vadovai, kuri pri- 
artintų tą pačią tradicinę Romos liturgiją prie paprastų tikinčiųjų, o ne 
visiškai ją iškraipytų. 

Ne koks nors emocinę pusiausvyrą prarandantis tradicionalistas, o 
tėvas J. Gelineau, SJ, Vatikano II Susirinkimo peritus [patarėjas] ir vie- 
nas žymiausių Europoje liturginių permainų šalininkų, mus tikina, jog 
„Romos ritualas, kokį jį žinojome, nebeegzistuoja. Jis sunaikintas“? 

1969 m. Popiežius Paulius VI paskelbė apaštalinę konstituciją 
Missale Romanum, kuria buvo įvestos naujos, pagal protestantiška teo- 
logiją pertvarkytos Mišių apeigos. Būtent tokį jų įvertinimą vadina- 
mojoje Ottaviani intervencijoje pateikė kardinolai Ottaviani ir Bacci 
„Laiške Jo Šventenybei Popiežiui Pauliui VI“ 1969 m. rugsėjo 25 d. ir 
prie jo pridėtame Romos teologų grupės dokumente „Trumpa kritinė 
Novus Ordo Missae analizė“. Taip pat posusirinkiminiu laikotarpiu iš 
liturgijos faktiškai pašalinta lotynų kalba, atsisakyta grigališkojo cho- 
ralo, nors Vatikano II Susirinkimas ir nurodė juos saugoti. Minėti do- 
kumentai ir daug detalių kompetetingiausių šių laikų liturgistų studijų 
analizuojančių Naująsias Mišias, palyginant jas su tradiciniu Romos 
ritualu pateikiama rinkinyje Tradicinės ir Naujosios Mišios. 1969 m. 
liturginės reformos problema. (Kaunas, 2006) 

Bugninio „reformos“ kenksmingumą parodo ne tik jos protestan- 
tiškumas, nenuginčijamai įrodytas kompetetingų mokslininkų darbuo- 
se, bet ir tai, kad yra nemaža pagrindo tvirtinti, jog ši „reforma“ buvo 
įkvėpta aršiausių Kristaus Bažnyčios priešų. Keletas tai pagrindžiančių 
Bažnyčios hierarchų bei žymių pasauliečių argumentų pateikiama šiame 
tekste. Žinoma, šis klausimas yra sudėtingas ir jam išsamiai nušviesti 
reikia platesnės studijos. 


3 Michael Davies, Romos ritualas sunaikintas II Tradicinės ir Naujosios Mišios. 1969 
m. liturginės reformos problema. Kaunas, 2006, p. 233. 

Arkivyskupas Annibale Bugninis buvo pagrindinis žinomas Nau- 
jųjų Mišių apeigų autorius. Tradicines Mišias ginančios organizaci- 
jos Una Voce vadovas M. Daviesas (straipsnyje Annibale Bugnini, The 
main author of the Novus Ordo“ bei knygoje Popes Pauls New Mass) 
plačiau aprašo Bugninio priklausymo masonų ložei ir jo liturginės „re- 
formos“ nekatalikiškumo problematiką. 

Jau šios „reformos“ pradžioje dėl jos kilo abejonių net Popiežiams. 
Anot kard. Heenano: „Vėlesni pasikeitimai buvo radikalesni, negu no- 
rėjo Popiežius Jonas [XXIII] ir vyskupai išleidę dekretą apie liturgiją. 
Jo pamokslas po [Vatikano II Susirinkimo] pirmosios sesijos parodo, 
kad Popiežius Jonas neįtarė ką planavo liturginiai ekspertai“. Kard. 
Heenanas perspėjo, kad šie ekspertai (peri/z), ruošę Susirinkimo doku- 
mentus, gali kurti tekstus, kuriuos galima interpretuoti tiek ortodok- 
siškai [t. y. pagal teisingą — katalikišką tikėjimą], tiek modernistiškai. 
Apie šią modernistų taktiką Susirinkime — nuslėpti tikruosius Susirin- 
kimui primetamus tikslus ir įtraukti į Susirinkimo dokumentus kuo 
daugiau dviprasmiškų formuluočių prisipažino liberalus Susirinkimo 
ekspertas Edwardas Schillebeeckxas. Jis pasakė: „Mes tai išreikšime di- 
plomatiškai, bet po Susirinkimo interpretuosime tai pagal potekstėje 
glūdinčią prasmę“. Deja, būtent peri: buvo paskirti penkių komisi- 
jų Susirinkimo dokumentų įgyvendinimui nariais ir įgyvendino savo 
idėjas visame pasaulyje. 

Bugnini buvo paskirtas Susirinkimo Parengiamosios komisijos 
liturgijai sekretoriumi. Jis buvo pagrindinė užkulisių figūra dariusi įtaką 
pirmojo Susirinkimo dokumento — dekreto apie liturgiją projektui, 
vadintam net „Bugnini schema“. Priimtas dokumentas praktiškai 
atitiko projektą. Jonas XXIII, nepaaiškinęs priežasčių, staiga pašalino 
A. Bugninį iš minėtų pareigų praėjus kelioms savaitėms po jo triumfo, 
nepaisydamas aukštų pareigūnų užtarimo. Tačiau Pop. Paulius VI 
paskyrė Bugninį Dievo kulto kongregacijos sekretoriumi. Vėliau, 
besikeičiant jos vadovams, Bugninis visada likdavo jos sudėtyje. 

Savo galios viršūnėje 1974 m. Bugninis pareiškė, kad jo liturginė 
reforma buvo „didysis Katalikų Bažnyčios užkariavimas“. Tais pačiais 
metais jis paskelbė, kad „reforma“ įžengia į galutinį etapą — „Romos 
liturgijos pritaikymą arba „įsikūnijimą“ į kiekvienos atskiros Bažnyčios 
papročius ir mentalitetą“. Pvz. Indijoje šis „įsikūnijimas“ labiau priminė 
induistų ritualus nei krikščionišką auką, pastebi M. Daviesas. 


*http://Awww.stas.org/apologetics/crisis/New. Mass/bugnini.shtml 

Iškart po to, 1975 m. Paulius VI ne tik pašalino Bugninį iš jo posto, 
bet ir paleido visą jo kongregaciją, sujungdamas ją su Sakramentų kon- 
gregacija. Kodėl? M. Daviesas be kita ko rašo: „Labai aukšto rango Ro- 
mos kunigas gavo tai, ką jis laikė įrodymu, jog Mons. Bugnini yra ma- 
sonas. Per kardinolą jis įteikė šią informaciją Pauliui VI, perspėdamas, 
kad jei iš karto nebus imtasi priemonių, jį sąžinė įpareigos paskelbti tai 
viešai. Po to sekė Arkivyskupo atleidimas ir tremtis [paskyrimas nun- 
cijumi į Iraną]“. M. Daviesui pavyko asmeniškai susitikti su kunigu, 
organizavusiu „Bugninio bylos“ įteikimą Popiežiui, bet nepavyko jo 
įtikinti paskelbti įrodymų viešai. „Tai didžiausia paslaptis ir tokia ji turi 
likti ... Pakanka vien to fakto, kad minėtas Monsinjoras buvo iškart 
pašalintas iš posto ...“, — atsakė jis. 

Kelis mėnesius po to kai Tito Casini, garsus Italijos katalikų 
rašytojas, 1976 m. balandį apkaltino Bugninį priklausymu ložei, 
ir kai tai pakartojo kiti žurnalai, Vatikanas nepaneigė Bugninio 
priklausymo masonerijai, rašo M. Daviesas. Tik spalio mėnesį 
VOsservatore Romano (1976 spalio 10) buvo paskelbtas „visiškas 
Vatikano paneigimas“, kad „nei vienas“ iš daugiau nei šimto Vatikano 
pareigūnų (įskaitant kardinolus), kurių tarpe buvo ir Bugninis, 
laikraščių skelbtame sąraše įvardinamų masonais, tokiais nėra, tačiau 
nepateikiant konkrečių pavardžių ir įrodymų, — atsako M. Daviesui 
tėvas Brianas Harrisonas OS?. Tačiau jis pats pripažįsta, kad aukšti 
Vatikano pareigūnai, įskaitant mažiausiai vieną Romos kongregacijos 
kardinolą prefektą, tiki, jog aukštuose Vatikano postuose esama 
masonų. T. Harrisonas rašo: „savo paties nuostabai pripažįstu, kad 
tokios idėjos kyla ne vien tik „pakvaišusiems“ sąmokslo teorijų 
kūrėjams. Iš tiesų gana plačiuose Romos sluoksniuose manoma, 
kad patys masonai buvo atsakingi už absurdiškai ilgo tariamų 
Vatikano ložės narių sąrašo išplatinimą 1976 m., siekdami būtent 
to, kad visa idėja imtų atrodyti juokinga ir tuo būdu apsaugodami 
tuos prelatus, kurie iš tiesų yra masonai. Tarptautinei visuomenei 
žinomas nepriekaištingo sąžiningumo Bažnyčios vyras taip pat man 
sakė girdėjęs pasakojimą apie įrodymų prieš Bugninį suradimą iš 
Romos kunigo, radusio juos portfelyje, kurį Bugninis neapsižiūrėjęs 
paliko Vatikano konferencijų kambaryje po susitikimo“. 

Carey J. Winters tai komentuoja: „1975 m. Arkivyskupas 
paliko savo portfelį konferencijų kambaryje, kur jis buvo surastas ir 
patikrintas domininkonų vienuolio, įpareigoto sutvarkyti kambarį. 


* http:/Avww.ad2000.com.au/articles/1989/aug1989p18. 635.html 

Norėdamas tik nustatyti portfelio savininką, domininkonas, anot 
Piers Compton, surado dokumentus, kurių „parašai ir kilmė rodė, kad 
jie kilo iš aukštus postus užimančių slaptųjų draugijų Romoje narių“ 
(Zhe Broken Cross, p. 61). Laiškai buvo adresuoti „Broliui Bugniniui“. 
Tėvas G.H. Duggan, S.M. rašo „Iš patikimo šaltinio žinau, kad staigų 
Bugninio pašalinimą iš tiesų paskatino nepaneigiami įrodymai, kad 
jis buvo ložės narys. Kunigą, ilgą laiką buvusio asmeniniu Popiežiaus 
Pauliaus VI draugu, jo su Bažnyčia sutaikytas masonas informavo, 
kad Bugninis buvo tos pačios ložės narys, kurio įšventimo datą ir 
slapyvardį jis gali pateikti“. Tas slapyvardis, minėtas įvairių autorių ir 
net Romos laikraščių, buvo „Buan“. 

Laikui bėgant masoniško perversmo Bažnyčioje tema imta 
gramzdinti į užmarštį. Bet praėjus dešimt metų po Bugninio 
mirties garsus tarptautinis katalikų žurnalas (jo portugališka laida) 
30 Dias pateikia straipsnį“ apie masonų įtaką Pop. Pauliaus VI 
liturginei reformai, kuriame publikuojamos ištraukos iš Bugninį 
kompromituojančių laiškų: 

[Didžiojo masonų magistro laiškas Bugniniui]: „Brangus Buanai, 
mes pranešame tau apie darbą, tau paskirtą Brolių Tarybos, suderinus 
su Didžiuoju Magistru ir Princais patarnaujančiais prie Sosto. Mes 
įpareigojame tave ... skleisti nukrikščioninimą, sumaišant ritualus ir 
kalbas ir sukiršinti kunigus, vyskupus ir kardinolus vienas prieš kitą. 
Babelio kalba ir ritualas bus mūsų pergalė, lygiai kaip viena kalba ir 
ritualas buvo Bažnyčios stiprybė ... viskas turi įvykti dešimties metų 
laikotarpyje“ (1964 birželio 14). 

[Bugninio atsakymas]: „Neprilygstamas didysis magistre ... desa- 
kralizacija vyksta sparčiai. Buvo išleista kita Instrukcija, kuri įsigaliojo 
birželio 29. Mes jau galime giedoti pergalės giesmę, kadangi liaudies 
[vulgar] kalba karaliauja visoje liturgijoje, įskaitant jos esmines dalis ... 
Didžiausia laisvė buvo duota pasirinkti tarp įvairių formulių, indivi- 
dualaus kūrybiškumo ir ... chaoso! ... Trumpai tariant, tikiu, kad šiuo 
dokumentu, laikantis jūsų nurodymų, bus paskleistas maksimalaus 
taisyklių nesilaikymo principas ... Sunkiai kovojau su savo priešais iš 
Apeigų kongregacijos ir turėjau panaudoti visą savo nuovokumą, kad 
Popiežius jį [dokumentą] patvirtintų. Laimei mums suteikė pagalbą 
draugai ir broliai iš Universa Laus [Tarptautinės liturginės muzikos 
studijavimo asociacijos], kurie yra ištikimi. Dėkoju jums už atsiųstas 
lėšas ir tikiuosi greitai jus pamatyti. Jūsų brolis Buanas“. 


“Andrea Tornielli, Una Babel Programada // 30 Dias 1992 birželis p. 41-42. 

Straipsnio autorius komentuoja: „Šie dokumentai — stipriai 


įžeidžiantys Bugninį, kuris visada neigė turėjęs ryšių su masonerija — ar 
jie tikri ar falsifikuoti? To neįmanoma pasakyti, turint omenyje, kad 
jie yra mašinėle spausdinti ir fotokopijuoti laiškai, pateikti paslaptingo 
„šnipo“, kuris pristatė juos keliems draugams vyskupams ir kardinolams, 
tarp jų Genujos Arkivyskupui Giuseppe Siri ir Apaštališkojo antspaudo 
saugotojui Dino Staffa. Jeigu jie autentiški, jie atskleidžia „plano“ 
sugriauti katalikų mokymą ir liturgiją iš vidaus egzistavimą. Jie taip 
pat gali būti falsifikacijos, sukurtos kažkieno suinteresuoto sukurti 
besivaržančias „frakcijas“ kurijoje. ... Bet kuriuo atveju laiškai egzistuoja 
ir Bugninio reformų rezultatai visiškai atitinka nurodytus tikslus“. 

M. Daviesas taip pat pripažįsta teorinę galimybę, kad laiškai galėjo 
būti falsifikuoti ir Popiežius buvo apgautas, bet priduria: „Labai ap- 
gailestauju, kad klausimas apie Mons. Bugninio galimą priklausymą 
masonerijai apskritai buvo iškeltas, kadangi jis padeda atitraukti dė- 
mesį nuo liturginės revoliucijos, kurios slaptas tikrasis organizatorius 
jis buvo. Svarbus klausimas yra ne tai, ar Bugninis buvo masonas, bet 
tai, ar būdas, kuriuo Mišios šiandien yra švenčiamos daugelyje parapijų 
tikrai pakelia tikinčiųjų širdis Dievo link labiau, nei Mišių aukojimas 
buvęs iki Susirinkimo. Tradicinės Romos ritualo Mišios, kaip tai išsakė 
tėvas Faberis, yra „gražiausias dalykas šiapus dangaus“. Pati idėja, kad 
dvidešimtojo amžiaus antrosios pusės žmonės galėtų ją pakeisti kažkuo 
geresniu, yra absurdiška, kaip pastebėjo Dietrichas von Hildebrandas“. 
Pats prof. Hildebrandas yra pasakęs dar tiesiau: „Iš tiesų jei vienam iš 
C.S. Lewiso Kipšo laiškų velnių būtų buvę patikėta sugriauti liturgiją, 
jis nebūtų to padaręs geriau“. 

Pats Popiežius Paulius VI 1972 m. birželio 26 d. skundėsi liturginės 
„reformos“ vaisiais: „Šėtono dūmai per kažkokį plyšį įsiskverbė į 
Dievo šventovę““. Ši reforma visiškai atitinka nedaugelio katalikų 
žinomo slapto dokumento — masonų ložės A/ra vendita „Ilgalaikės 
instrukcijos“, parašytos XIX a. pirmojoje pusėje, planingo projekto 
siekiančio sugriauti Katalikų Bažnyčią, iškeltą tikslą. 

Apie tai išsamiame straipsnyje? rašo žurnalo Catholic Family 
News redaktorius John Vennari: „Kunigas E. Cahillas savo knygoje 


"http:/Avww.traditioninaction.org/ProgressivistDoc/A. 075. BugniniMason.htm 
š Der Fels, 1972, Nr. 10, p. 313. 
? „Ilgalaikės instrukcijos“ tekstas ir analizė žr.: www.fsspx.lt, John Vennari, Alta Ven- 


dita Ilgalaikė instrukcija. Masonų planas sugriauti Katalikų Bažnyčią // Pulkim ant 
kelių Nr. 25. 

Ereemasonry and the Anti-Christian Movement teigia, kad Alia Ven- 
dita buvo „daugelio laikoma tuometiniu Europos masonerijos valdan- 
čiuoju centru“ 

Savo knygoje „Atanazas ir mūsų laikų Bažnyčia“ vyskupas Rudolfas 
Graberis pacitavo masoną, kuris skelbė, kad „[laisvosios masonerijos] 
tikslas yra nebe sugriauti Bažnyčią, bet pasinaudoti ja, infiltruojantis 
į ją“. Kitaip tariant, kadangi masonerija negali visiškai sunaikinti 
Kristaus Bažnyčios, ji planuoja ne tik su šaknimis išrauti katalikybės 
įtaką visuomenėje, bet taip pat panaudoti Bažnyčios struktūrą kaip 
įrankį „atsinaujinimui“, „progresui“ ir „švietimui“, kad įgyvendintų 
pačios masonerijos principus ir tikslus ... 

Strategija, pateikiama Ala Vendita „Ilgalaikėje instrukcijoje“ yra 
tiesiog pritrenkianti savo įžūlumu ir klastingumu. Instrukcija kvie- 
tė platinti liberalias idėjas ir aksiomas visoje visuomenėje ir Katalikų 
Bažnyčios institucijų viduje tokiu būdu, kad pasauliečiai, klierikai ir 
prelatai metams bėgant būtų palaipsniui užvaldyti progresyvių princi- 
pų. Laikui bėgant šis nusistatymas turėjo tapti toks skvarbus, kad būtų 
įšventinami kunigai, konsekruojami vyskupai ir skiriami kardinolai, 
kurių mąstymas žengtų kartu su moderniuoju mąstymu, įsišaknijusiu 
Prancūzų Revoliucijos Žmogaus teisių deklaracijoje ir kituose „1789 
m. principuose“ (religijų lygybė, Bažnyčios ir valstybės atskyrimas, re- 
liginis pliuralizmas ir t. t.). 

Galop iš taip mąstančių žmonių tarpo turėtų būti išrinktas Po- 
piežius, kuris vestų Bažnyčią „švietimo“ ir „atsinaujinimo“ keliu. Jie 
teigė, kad jų tikslas nėra pasodinti į šv. Petro sostą masoną. Tikslas — 
sukurti aplinką, kuri galų gale išugdytų Popiežių ir hierarchiją, užval- 
dytus liberaliosios katalikybės idėjų ir vis dėlto tikinčius, kad jie tebėra 
ištikimi katalikai. 

Tada šie katalikų vadovai nebesipriešintų moderniosioms Revoliuci- 
jos idėjoms (kaip tai nuosekliai praktikoje darė Popiežiai nuo pat 1789 
iki 1958 — Popiežiaus Pijaus XII mirties — smerkdavę tuos liberalius 
principus), bet įlydytų jas į Bažnyčią. Galutinis rezultatas būtų katalikų 
dvasininkija ir pasauliečiai, žygiuojantys po Švietimo vėliava, bet vis tiek 
galvojantys, kad žengia po Apaštališkųjų raktų vėliava. ... 

Tiems, kurie mano, kad ši schema yra per toli siekianti, kad šį tikslą 
priešui pasiekti yra beviltiška, reikia priminti, kad Popiežiai Pijus IX ir 
Leonas XIII prašė publikuoti Ilgalaikę instrukciją — be abejonės siekda- 
mi, kad tokios tragedijos būtų išvengta. 


—— 

Tačiau, jei tokia tragiška padėtis kada nors susidarytų, ją būtų ga- 
lima neabejotinai atpažinti iš šių trijų požymių: 1) Tai sukeltų tokią 
didžiulę suirutę, kad visas pasaulis suprastų, jog įvyko didelio masto 
revoliucija Katalikų Bažnyčios viduje. Visiems būtų aišku, kad įvyko 
„atsinaujinimas“ — sumoderninimas. 2) Būtų įvesta nauja teologija, 
prieštaraujanti ankstesniems mokymams. 3) Patys masonai giedotų 
triumfo giesmę, tikėdami, kad Katalikų Bažnyčia pagaliau „išvydo 
šviesą“ tokiuose klausimuose kaip religijų lygybė, sekuliari valstybė, 
pliuralizmas ir visokie kiti kompromisai. [Toliau straipsnyje A. Venari 
įrodo kad taip ir įvyko - 2ut. past). ... 

Slaptieji A/ra Vendita dokumentai, kurie papuolė į Popiežiaus Gri- 
galiaus XVI rankas, buvo sukurti laikotarpyje nuo 1820 iki 1846 m. 
Popiežiui Pijui IX paprašius, juos išleido Cretineau-Joly savo darbe Ro- 
mos Bažnyčia ir Revoliucija. Autoriui adresuota 1861 m. vasario 25 d. 
breve Popiežius Pijus IX garantavo tų dokumentų autentiškumą, bet 
niekam neleido atskleisti tikrųjų 4/ž2 Vendira narių, įsitraukusių į tą 
korespondenciją, vardų. 

Štai tik keletas ištraukų iš „Instrukcijos“: „Mūsų galutinis tikslas 
yra toks pat, kaip ir Voltero bei Prancūzų Revoliucijos — galutinis ka- 
talikybės ir net krikščioniškos idėjos sugriovimas. ... Popiežius, kas jis 
bebūtų, niekada neįstos į slaptąsias draugijas; slaptosioms draugijoms 
reikia žengti žingsnį į Bažnyčią, siekiant užkariauti juos abu [Popiežių 
ir Bažnyčią]. Mes neketiname patraukti Popiežius tarnauti mūsų rei- 
kalui ar padaryti juos mūsų principų neofitais, mūsų idėjų propaguo- 
tojais. ... Tai, ko mes turime prašyti, tikėtis ir laukti, taip kaip žydai 
laukia Mesijo, yra Popiežius, atitinkantis mūsų poreikius. 

Taigi, kad užsitikrintume Popiežių, atitinkantį norimus reikala- 
vimus, pirmiausia iškyla uždavinys suformuoti šiam Popiežiui žmo- 
nių kartą, vertą viešpatavimo, apie kurį mes svajojame. Palikite senus 
ir brandaus amžiaus žmones nuošalyje; eikite į jaunimą ir, jeigu tai 
įmanoma, netgi pas vaikus ... Tegul kunigija žygiuoja po jūsų vėlia- 
va, visados tikėdami, kad jie žygiuoja po Apaštališkųjų raktų vėliava. 
... Išdėstykite savo tinklus kaip Simonas Bar-Jona [apaštalas Petras], 
užmeskite juos zakristijose, seminarijose ir vienuolynuose ... mes pa- 
žadame jums laimikį, dar nuostabesnį negu jo laimikis. Žuvų žvejas 
tapo žmonių žveju; jūs turėsite draugų aplink Apaštalų Sostą. Jūs pa- 
mokslausite revoliuciją, apsirengusią tiara ir arnotu, žygiuojančią su 
kryžiumi ir vėliava“. 

Toliau J. Venari pateikia argumentus, parodančius, kad mūsų lai- 
kais šis masonų planas yra praktiškai jau realizuotas: 

„Vatikano II Susirinkime vyko nesuskaičiuojami mūšiai tarp Tarp- 
tautinės tėvų grupės (Coetus internationalis patrum), kuri kovojo už 
"Tradicijos išsaugojimą, ir progresistų vad. Reino grupės. Tragedija bu- 
vo tai, kad galų gale pastarasis, liberalus ir modernistinis elementas, 
pasiekė persvarą. 

Kiekvienam, turinčiam akis bei matančiam, buvo akivaizdu, kad Su- 
sirinkimas atvėrė duris daugeliui idėjų, kurias anksčiau buvo pasmerkęs 
Bažnyčios mokymas, bet kurios žengė kartu su modernistiniu mąstymu. 
Tai atsitiko ne atsitiktinai, bet suplanuotai. Progresistai Vatikane išven- 
gė savo modernistinių klaidų pasmerkimų. Jie sąmoningai suplanavo 
įvelti į Susirinkimo tekstus dviprasmybes, kurias ketino išnaudoti savo 
naudai po Susirinkimo. Šios dviprasmybės buvo išnaudotos, įvedant į 
Katalikų Bažnyčią ekumenizmą, kuris buvo pasmerktas Popiežiaus Pi- 
jaus XI; religinę laisvę, pasmerktą XIX amžiaus ir XX a pradžios Popie- 
žių (ypač Popiežiaus Pijaus IX); naująją liturgiją, grįstą ekumenizmo 
principais, kurią arkivyskupas Bugnini pavadino „didžiuoju Katalikų 
Bažnyčios užkariavimu“; kolegializmą, kuris iš esmės pakerta Popiežiaus 
vadovavimą Bažnyčiai, ir „naują santykį su pasauliu“ — ypač viename iš 
radikaliausių Susirinkimo dokumentų - Gaudium et spes. 

Kaip ir tikėjosi A/:a Vendira Ilgalaikės instrukcijos autoriai, libe- 
ralios kultūros sąvokos galų gale laimėjo pagrindinių katalikų hierar- 
chijos šulų palankumą ir išplito visoje Bažnyčioje. Rezultatas buvo iki 
tol neregėta tikėjimo krizė, kuri ir toliau gilėja. Tuo tarpu nesuskai- 
čiuojami aukštose vietose įsitaisę Bažnyčios vyrai, akivaizdžiai įkvėpti 
„II Vatikano dvasios“, be paliovos liaupsina posusirinkimines reformas, 
kurios leido šiai tragedijai įvykti“. 

Norint įsitikinti tokio įvykių vertinimo teisingumu, verta nuodu- 
gniau susipažinti su J. Venarri, M. Davies ir kitų straipsniais apie šią 
problematiką. 

Katalikų reakcija į tokią šių laikų tikrovę turėtų būti ne nusimini- 
mas, o džiaugsmingas darbas visų laikų katalikų mokymo ir liturgijos 
grąžinimui į Bažnyčią — tai paties Dievo duoti vaistai, sunkiausių kri- 
zių laikais visada grąžindavę Jo Bažnyčiai dvasinę sveikatą ir stiprybę. 
Jei jungsime šį darbą su Rožančiaus malda už Šventąjį Tėvą, prašy- 
dami Dievo Motinos, kad Ji išmelstų jam daug tvirtumo bei ryžto 
grąžinti Bažnyčiai jos tikrąją savastį ir jėgą — šventąją Tradiciją, tai 
pergalė tikrai ateis. 


